
Innledning 
På vei mot læreryrket: Studentaktiv 
læring via transformative prosesser 


På vei mot læreryrket handler om dannelsesprosesser hos blivende lærere, 
hvordan de selv kan blåse liv i sin dannelse, og hvordan undervisere i 
høyere utdanning kan bidra til å aktivisere studentene slik at de finner sin 
egen driv til å utvikle seg. I tittelen ligger det en antagelse av en prosess, 
en bevegelse, mot et mål. Slik tar foreliggende antologi utgangspunkt i 
at lærerutdanningen innebærer en personlig transformasjon. Gjennom 
erfaringene som er gjort underveis i studiet får unge mennesker de verk- 
tøyene de trenger for å sette i gang en forvandling fra ferske, kanskje litt 
forventningsfulle studenter tatt opp på lærerutdanningen, til vitebegjær- 
lige lærerstudenter, og deretter til innsiktsfulle lærere (jf. Lund et al., 2020; 
Lund & Jårnerot, 2020). Driveren i denne transformasjonen er en kom- 
pleks tilegnelse og internalisering av kunnskaper, kompetanser og verdier 
(Madsen et al., 2020; Moen & Page, 2020). Internalisering er kanskje det 
viktigste nøkkelordet her, det sentrale elementet som skaper danningen, i 
og med at det tilsier at det som tas opp blir omgjort til noe studenten kan 
kalle sitt eget, til og med en del av studentens «jeg». 

I en tid med en gjennomgående akademisering av yrkesutdanningene, 
har vi en forståelse av at det ikke holder med akademisk kunnskap for å 
bli lærer. Denne typen kunnskap må også fungere i samspill med en prak- 
tisk forståelse, en etisk fremtoning og et faglig skjønn (Jårnerot & Veelo, 
2020; Madsen et al., 2020; Page & Moen, 2020). Med dette som utgangs- 
punkt retter vi søkelyset mot hvordan studentenes aktivisering kan bidra 
til at deres læring blir forbedret av den nevnte internaliseringen, noe som 
innebærer at studentene blir i stand til å danne seg et personlig forhold til 
stoffet gjennom å aktivt jobbe med det, slik at det «går inn». Det er mange 
ulike måter å legge til rette for aktivisering. Det kan være mer praksisrettet 

undervisning som etterspor deltagelse fra studentene. I andre sammenhen- 
ger kan det være aktuelt med alternative læremåter, slik som estetiske og 
kunstneriske uttrykk, eller multimodale undervisningsmetoder. Videre er 
det mange måter å forstå dannelsesprosesser på. Én forståelse har søkelyset 
på tilegnelse av ulike typer kunnskaper og ferdigheter. Andre forståelser 
har fokus på, eller kompletterer med, hvordan studentene forstår seg selv 
som lærere, utvikling av profesjonell identitet, og/eller hvordan de ulike 
aktivitetene studentene er med på, har innvirkning på deres tilfredshet i 
lærerutdanningen. Slike problematikker er tatt opp og diskutert i de ulike 
bidragene til denne antologien, som samlet utforsker hvordan aktivitet kan 
fungere som en katalysator som transformerer student til lærer. 

Bidragene i antologien tar for seg erfaringer faglærere har gjort seg om 
hvordan man kan hjelpe studenter i en profesjonsutdanning, her lærerut- 
danning, til å forstå hvilken rolle de kan få i sitt kommende yrke. Denne 
rollen er påvirket av hvordan studentene utvikler forståelse av seg selv, 
yrket og ulike sammenhenger som påvirker yrkesutøvelsen. I tillegg må 
de reflektere over, det vil si vurdere, hvilke aspekter de vektlegger mest for 
å bli den læreren eller profesjonsutøveren de ønsker å være. Derfor viser 
flere av bidragene også til mer didaktiske opplegg der det har vært et mål 
å rette søkelyset mot lærerens aktive yrkesutøvelse i skolen. 

I dette innledende kapittel forklarer og drøfter vi begreper som er sen- 
trale i boka og ser på sammenhenger som er relevante for utvikling av en 
lærerrolle. Vi ser også på hvordan dette henger sammen med ulike aspekter 
som er tatt opp i antologien gjennom en kort presentasjon av kapitlenes 
innhold. 


Undervisning 


Tradisjonelt knyttes begrepet undervisning ofte til et bilde av en under- 
visningssituasjon der kunnskap blir formidlet som påfyll av fakta eller 
sannheter som studentene selv forventes å bearbeide i etterkant. Stillhet 
og ro fra studentenes side blir gjerne ansett som et kjennetegn for en vel- 
lykket undervisningssituasjon, tolket som at studenter følger med. En slik 
undervisning har lange tradisjoner og bunner i et kunnskapssyn om at 
det fins objektiv kunnskap som kan overføres fra en person til en annen. 
I høyere utdanning møter vi fortsatt denne formen gjennom mange stor- 
forelesinger som bygger på dette synet. Den lærendes aktivitet kan i slike 
sammenhenger bestå av å ta notater og løse pålagte oppgaver fra faglærer i 

etterkant av forelesingen. At undervisere i hoyere utdanning legger opp til 
slik studentpassivitet, er en kjent problematikk. Forfatterne i foreliggende 
bok vil ta ansvar for å engasjere studentene, slik at de tvinges til å tenke og 
til å utføre handlinger som transformerer dem. 

Selv om forelesingsformen fortsatt er aktuell mange steder, er det like- 
vel nå en klar tendens i retning av å se studentene som aktive deltagere i 
egen studieprosess. Forfatterne i denne antologien jobber innenfor dette 
synet på læring og undervisning, ved å utforske måter å aktivisere stu- 
dentenes tanker, bygge på studentenes erfaring, men samtidig utfordre 
dem i undervisningen. Bidragsyterne støtter seg til et konstruktivistisk 
kunnskapssyn, der den lærende bygger eller konstruerer sin egen kunn- 
skap og kompetanse. Dette forutsetter at kunnskapen er bygd opp i sosial 
samhandling med andre, kombinert med interne reflekterende prosesser. 
Lærerutdanneren må få innsikt i studentenes tanker samtidig som de må 
utfordre dem til nye oppdagelser. Studentene må få sette ord på det som er 
i hodene deres, bryne seg på medstudenters funderinger og på den måten 
utvide sin egen forståelseshorisont. De som tar en profesjonsutdanning, 
som lærerutdanning er, må også få lære ferdigheter lærere benytter seg av, 
som for eksempel å bygge opp kunnskap knyttet til skolen og utdanning, 
yrkets rolle i samfunnet, ens egen rolle og alle forventninger som dette 
medfører. Studentene må få kjenne på kroppen hvilke situasjoner en lærer 
møter, og hvilke kompetanser en lærer trenger (jf. Jarnerot & Veelo, 2020). 
En slik undervisning vil innebære aktiviteter lærerutdannere legger til rette 
for med den hensikt å skape utviklingsmuligheter for studenter gjennom 
åpne, utforskende og kreative oppgaver slik at undervisningen blir student- 
sentrert (Biggs & Tang, 2011; NOKUT, 2019, s. 4). 

Einar N. Strømmen og Tor G. Syvertsen hevder at «universitetene er 
masseprodusenter av middelmådighet» (2017, s. 7) gjennom forelesinger 
som ikke setter studentenes tanker i sving. Mot denne form for undervis- 
ning står undervisning som legger til rette for studentaktiv læring. Prince 
(2004, s. 223) beskriver studentaktiv læring som en hvilken som helst 
undervisningsmetode som engasjerer studentene i læringsprosessen og 
som forutsetter at studenter involveres i meningsfulle læringsaktiviteter 
og reflekterer rundt det de gjør. Det kan blant annet innebære emosjo- 
nell aktivisering rundt kunnskapen, og ofte at det som læres blir koblet 
til eksisterende kunnskap og personlige erfaringer. Damsa et al. (2015) gir 
noen eksempler på studentaktive læringsformer som problem-, prosjekt-, 
casebasert og utforskende læring. Disse formene skaper engasjerte, aktive 

studenter og stimulerer til dybdelæring. Andre eksempler på studentak- 
tive læringsformer er peer-led-guided learning og collaborative learning 
(NOKUT, 2019). I denne antologien løfter vi frem og utvider repertoaret 
av studentaktive undervisnings- og læringsformer. Kapitlene er sentrert 
rundt studentaktivitet som forfatterne selv har prøvd ut og/eller forsket på. 

Betydningen av aktivisering som driver av dannelsesprosesser virker 
anerkjent i styringsdokumentene. I Meld. St. 16 (2016-2017), Kultur for kva- 
litet i høyere utdanning, fremheves viktigheten av ulike læringsaktiviteter 
som fører til at studenter aktivt reflekterer over faget og har en dialog med 
andre studenter og lærere. Dette hjelper studentene til å oppnå de mest 
avanserte forståelsesnivåene og utvikle evner til analytisk problemløsning 
og kritisk tenkning. Denne oppfatningen er på linje med ambisjonen til 
lærerutdannerne som deler sine erfaringer her. 

Studentaktivitet kan handle om kognitive oppgaver som utfordrer tenk- 
ning eller tankemønster. Slike oppgaver kan inkludere å lese og forstå teori, 
forskning og styringsdokumenter, men viktigst er å bearbeide det leste gjen- 
nom å reflektere, samtale, utfordre, omforme og, til slutt, gjøre det til sitt eget. 

Studentaktivitet sentreres også rundt et mål om å skape et opplevd 
behov (Jårnerot & Veelo, 2020) eller ønske om både håndfast ferdighets- 
kunnskap og teoretisk forankring hos studentene, samtidig som studentene 
også skal se sammenhengen mellom teori og praksis. En måte å gjennom- 
føre dette på er å gi studentene caser, konkrete lærersituasjoner de skal 
håndtere. Videre kan man sette studentene i samarbeidsgrupper der de får 
felles erfaringer som blir grunnlag for drøfting og utviding av tenkning for 
eksempel i «pedagogisk laboratorium» og storyline-aktiviteter. En tredje 
måte å gjøre studentene aktive på, er å plassere dem i grupper som ligner 
på lærerteam, som ofte er nav for samarbeid ute i skolen. 

I den daglige praksisen trengs handlinger - lærerhandlinger. Det er 
disse lærerhandlingene som studenter forbinder med lærerjobben; det er 
handlinger som de har sett gjennom et langt løp som elever. De tilhører 
læreryrkets performative, synlige oppgaver (Hermansen et al., 2018) og 
er en vesentlig del av den kompetansen lærerstudenter må få med seg fra 
utdanningen. Å legge til rette for øving av relevante lærerferdigheter for 
å løse slike oppgaver, er altså svært viktig, men det handler ikke om at 
studenter skal etterligne aktiviteter som lærerutdanneren viser. Derimot 
handler det om å inspirere studentene til å utvikle et brennende engasje- 
ment for læreryrket. Lærerutdannerne kan tenne en gnist, men studentene 
må utvikle sitt eget fyrverkeri. 

Antologiens bidrag på veien mot læreryrket 


I NOKUTs utredning (2019) blir det skrevet at «studentsentrert læring er 
mer enn metodevalg. Det er en måte å tilnærme seg læring pa - et tan- 
kesett» (s. 5). Denne filosofien kjennetegner bidragene i foreliggende bok. 
For å gjøre undervisning studentaktiv bør man gå ut over enkle grep som å 
benytte spørsmål til forsamlingen under forelesning. Studentaktive under- 
visningsopplegg bør være bygd opp fra grunnen av med en orientering 
rundt å aktivisere studenter. Med dette i tankene er det to typer bidrag i 
denne antologien. De fleste kapitlene handler om konkrete undervisnings- 
opplegg, hvor hensikten er å presentere både forskningsbasert kunnskap og 
å gi lesere eksempler på tiltak de selv kan gjøre i undervisningssituasjoner. 
Andre kapitler har en mer teoretisk vinkling som retter seg mer mot kon- 
sept som ligger i bunnen av de andre bidragene. 


Bokas ulike bidrag 
Del 1. Utfordring av grunnleggende konsepter og tradisjoner 


Vi har inndelt antologien i tre deler. I den første delen retter forfatterne 
søkelyset mot grunnleggende konsepter og viser hvordan deres forsknings- 
prosjekter er med på å utfordre disse konseptene. 

Refleksjon er en vesentlig tilnærming til dypere læring, og i den første 
artikkelen utfordrer Kåre Hauge dette fenomenet nærmere, både som 
begrep og pedagogisk metode. Hauge hevder at bruken av refleksjon som 
del av en læringsprosess er blitt så «vanlig» at man ofte ikke reflekterer 
over hvordan og hva refleksjon faktisk innebærer. Han understreker at 
bruken av refleksjon i undervisningssammenheng bør styrkes ytterli- 
gere, samtidig som man bør ha et tydeligere fokus på hva en reflekte- 
rende tilnærming til læring faktisk skal innebære. Dette gjør han ved 
å gå dypere inn på forståelsen av begrepet refleksjon som en dialektisk 
prosess. Han viser også hvordan refleksjon kan innebære å utfordre det 
som ofte blir tatt for gitt, altså å stille spørsmål ved tradisjonelle hand- 
linger og oppfatninger. 

Innenfor lærerutdanning er relasjonsbegrepet løftet frem som essensi- 
elt. Relasjoner er absolutt vesentlige sider ved lærerens arbeid, men tidvis 
kan det også være en fare for at relasjonsbegrepet, og arbeid med rela- 
sjoner, blir behandlet overflatisk og på en upresis måte, kanskje nettopp 
fordi dette er tilstedeværende på så mange områder innenfor en lærers 


11 


12 


INNLEDNING 


hverdag. I sin artikkel diskuterer Alexander Gamst Page den nordiske 
utdanningsmodellen og den sentrale rollen denne gir relasjoner i lerer- 
studentenes identitetskonstruksjon. Page løfter spørsmålet om det, til 
tross for den norske vektleggingen av lærer-elevrelasjoner i utdanningen, 
i praksis blir umulig å etterligne reelle lærersituasjoner i en undervisnings- 
situasjon fjern fra skolevirkelighet og elever. Hans informanter setter slike 
relasjoner i sentrum for sine dannelsesprosesser, men mener at de ikke 
vil kunne knytte fullstendige bånd til elevene før de blir ferdigutdannede 
og får ansvaret for sine egne klasser, og det stresser dem å nærme seg 
«virkeligheten som lærer» uten å ha hatt lengre ekte relasjoner til elever. 
Det er ikke dermed sagt at disse studentene ikke vil kunne engasjere seg i 
iscenesatte eller hypotetiske øvelsessituasjoner. Snarere er argumentet at 
lærerrollen i Norge er såpass definert av relasjoner at det skaper en sperre 
for studentenes konstruksjon av profesjonell læreridentitet. Med andre ord 
er deres forståelse av lærerrollen avhengig av dype relasjoner med barna, 
hvilket gjør rollen prekær når mulighetene for å danne slike relasjoner er 
begrensede. 

Også Øistein Gjøvik er opptatt av lærerstudenters forståelse av lærer- 
rollen. Men i denne artikkelen er søkelyset rettet mot lærerstudenters 
forforståelse — av matematikklæreren. Gjøvik benytter forutinntatte opp- 
fatninger aktivt når han ber nye studenter å lage en tegning av matema- 
tikklæreren som et symbol for oppfatningen av både matematikklæreren 
og matematikkundervisningen. Dette brukes videre som grunnlag for å 
rette søkelyset mot hvem man ønsker å være som matematikkunderviser. 
Studentene har i starten ofte et stereotypt og ganske negativt bilde av 
matematikk og matematikklæreren. Dette må lærerutdannere arbeide 
med for å endre når studentene skal forme sin læreridentitet. Litt for- 
enklet kan man si at hva man tenker matematikk er, hvordan man skaf- 
fer seg denne kunnskapen og hva man verdsetter ved et fag, også vil ha 
innvirkning på den praktiske utøvelsen av faget. Dette blir til sammen 
identiteten som matematikklærer. 


Del 2. Studentaktive og transformative prosesser som 
bevisstgjøring 

I del to av antologien beskriver vi ulike studentaktive og transformative 
prosesser som bevisstgjøring på veien mot læreryrket. Her finnes mange 
ulike tilnærminger. 

Studentaktive og transformative prosesser handler ofte om å finne ut 
noe man ikke helt vet fra før av, en utforskende tilnærming. Utforskning 
trenger ikke å handle om å undersøke helt nye områder, men kan også 
handle om å granske seg selv og sine forutinntatte oppfatninger. Bildene 
studentene har av skole, lærerarbeid, lærerens rolle og undervisning når de 
begynner på utdanningen, kan være en avgjørende forståelse for hvordan 
de tar til seg opplæringen. Litt drastisk kan man hevde at vi av og til kjem- 
per imot studentenes forkunnskaper og kanskje tradisjonelle oppfatninger. 
I denne antologien er utforskning noen ganger sentrert rundt casearbeid. I 
artikkelen «Gjentakende undervisningspraksis i lærerutdanningen» utfor- 
sker Truls N. Tangen og Anders A. Madsen studentenes tanker om didak- 
tikk gjennom å prøve et undervisningsopplegg flere ganger og bruk av 
skriftlig egenrefleksjon som grunnlag for tilpasninger. 

Utforskning kan være sentrert rundt kreativitet, og mulighetene som 
ligger i kreativitet kan føre til økt og utvidet faglig læring, men det kan 
også føre til sosial utvikling, til motivasjon og engasjement. I artikkelen 
«Storyline innenfor naturfagene kan fremme lærerstudenters kreativitet 
og didaktiske refleksjoner» viser Anne B. Lund og Jardar Cyvin hvordan 
de har benyttet Storyline i arbeidet med temaet teknologi og design og 
temaet bærekraftig utvikling, evolusjon og populasjonsutvikling innenfor 
naturfagene. Ønsket var å få innsikt i hvordan arbeidsformen erfares som 
en utforskende og kreativ tilnærming til læring og hvordan studentene 
opplevde arbeidet som en didaktisk tilnærming til kommende arbeid som 
lærer. De empiriske resultatene tilsier at fysiske omgivelsene i sammenheng 
med disse prosjektene på ulike måter inspirerer til kreativitet. Sammen 
med kritiske diskusjoner og en åpen utforskning for å mestre praktiske 
oppgaver, viser studien at bruken av Storyline som tilnærming innenfor 
faglige tema i naturfag, fremmer engasjement, involvering og kreativ tenk- 
ning hos studentene. 

Identitet, spesifikt læreridentitet, er sentralt for noen av artiklene i 
denne samlingen. Da omhandler det hvordan studentaktivitet bidrar til 
konstruksjonen av profesjonell læreridentitet. Kort fortalt handler dette 
om hvordan en lærerstudent begynner å se seg selv som lærer, eller sagt 
på en annen måte, hvordan de identifiserer seg med, presenterer seg selv i, 
og forstår seg selv gjennom sin lærerrolle. De ankommer universitetet med 
et bilde av hva det vil si å være lærer (Chong et al., 2011). Dette bildet blir 
bearbeidet og videreutviklet gjennom studietiden, slik at studentene får et 
mer fullstendig bilde av hva det å være lærer innebærer, og hva deres plass 

vil vere (se f.eks. Izadinia, 2013). Her begynner også studenten å tilegne seg 
pedagogiske kunnskaper som danner grunnlaget for de praktiske verktoy- 
ene de vil bringe med seg inn i klasserommet. Under praksisperiodene får 
studenten prove ut hvordan det er å utspille denne rollen, hvilket bidrar 
både til å videreutvikle deres profesjonelle identitet og forankre deres teore- 
tiske kunnskaper i en praktisk kontekst. Hvordan de føler at de kan utspille 
lærerrollen og hvordan de konstruerer sin profesjonelle identitet, har stor 
innvirkning på deres engasjement og kompetanse. 

Når det gjelder den teoretiske forståelsen, er det to hovedperspektiver 
på identitet: sosial og personlig (Deschamps & Devos, 1998). Kort fortalt vil 
sosial identitet si de identiteter koblet til roller, statuser, relasjoner og stillin- 
ger som vi har. Slike identiteter er kontekstuelle og skiftende, både over ens 
livsløp og fra situasjon til situasjon. Personlige identiteter er på den andre 
siden, antatt å være både dypere og mer stabile. Det er det indre «jeg-et» 
under alle rollene og statusene, og er en selvfølelse som kommer til uttrykk 
uansett hvor og når man er, bare på ulike måter. Profesjonell identitet plas- 
serer oss per definisjon mer over på den sosiale siden, og det har tradisjonelt 
vært relativ overensstemmelse rundt perspektivet på identitet som brukes 
innen forskning på læreridentitet (Beauchamp & Thomas, 2009). Dette er 
en kombinasjon av perspektivene til Erikson (1968) og Mead (1934), og det 
opereres med en sammensatt og kontekstuell identitetsforståelse. På denne 
måten krever identitetskonstruksjon at studentene, bevisst eller ubevisst, 
utforsker sine antagelser om lærerrollen, og dermed sin egen inntreden i 
den. Vi vil imidlertid argumentere for at vi ser implisitt i bidragene i denne 
antologien en identitet som krysser dette skillet. Selvfølgelig er en læreri- 
dentitet i første rekke en sosial identitet, koblet til ens rolle som lærer. Men, 
hele kjernen av dannelse er at det også endrer den man er innerst inne, og 
dette er noe vi ser i artiklene her presentert. Prosessen mot å bli lærer endrer 
også kjernen av jeg-et; en personlig læreridentitet. 

Lillian Kirkvold og Åsa Dahl Berge har prøvd å utvikle studentenes for- 
ståelse for lærerrollen og læreridentitet gjennom å posisjonere studentene 
som kontaktlærere i et fiktivt skoleunivers. Det fiktive universet kaller de 
Fuggelmyra skole, der det ikke bare fins navngitte elever og lærerperso- 
nell, men også et lokalmiljø. I det oppdiktete nærmiljøet blir studentene 
presentert for hendelser og synspunkter på skole, barndom, ungdom og 
utvikling både via «lokalavis» og «mammablogger». De synliggjør læreres 
arbeidsoppgaver og kunnskapsbehov gjennom hendelser som plutselig 
skjer i læreres hverdag, slik det er ute i arbeidslivet, ved å gi hver student 

en oppgave som kontaktlerer for 14 elever på 1. trinn. Gjennom ulike caser 
av både praktisk og mer teoretisk karakter måtte studentene lose ulike 
dilemma over et helt semester. Empirien viser at studentene ble bevisst sin 
egen lereridentitetsutvikling, samtidig som teori fikk en tydeligere nyt- 
tefunksjon. Muligheten for å diskutere caser innenfor et refleksjonsfelles- 
skap hjalp også studentene til å bli mer bevisste på innhold og utfordringer 
knyttet til yrket. «Lærerfellesskapet» ga styrke og trygghet til å uttrykke 
meninger og synspunkter, noe som igjen medfører økt bevissthet på over- 
ordnede tanker og verdier knyttet til kommende yrke som lærer. 

Begrepet transformasjon handler om at noe går fra en form eller tilstand 
til en annet. Denne prosessen innebærer paradoksalt nok både nedrivende 
og oppbyggende prosesser. Gamle tankemønster, sedvaner og måter å anse 
seg selv må brytes ned for at de skal kunne rekonstrueres til noe annet, og 
forhåpentlig bedre. Det er i denne kaotiske tiden at dannelse kan skje. Når 
vi i foreliggende antologi bruker begrepet transformasjon, er det koblet til 
læring som transformerer studentene. Transformativ læring utmerkes av 
at man må engasjere seg, gå i dybden og sette seg selv og sine forutinntatte 
meninger eller erfaringer på prøve. Det er på en måte et risikoprosjekt for 
alle som involverer seg i det, det vil si både den som utfordrer eller leder 
opplæringen og for den lærende personen. 

Jack Mezirow var sentral i den opprinnelige formen for transformativ 
læring. Han startet utviklingen allerede på 1970-tallet (se bl.a. Mezirow, 
2003a, 2003b). Opprinnelig satte han søkelyset på en kognitiv omdannelse: 
Det var menneskets tenkning som skulle bli påvirket. Mezirows tilnærming 
bygget til stor del på Jurgen Habermas' kommunikasjonsteorier og håp om 
mulighetene i en åpen, jamlik dialog, den såkalte deliberative samtalen (en 
tråd som utforskes i Hauges artikkel). Mezirow tenkte at man gjennom 
slike dialoger skulle øve opp evnen til kritisk selvrefleksjon om grunnleg- 
gende antagelser, forventninger, verdier og følelser (Bjørnsrud & Gjems, 
2019, s. 113). Ifølge Mezirow var dette sentralt for voksnes læring. 

Jack Mezirows transformative læring, med fokus på det kognitive, har 
senere blitt utfordret og/eller blitt sett i sammenheng med at hele kroppen 
påvirker læringen og hele kroppen lærer. Knud Illeris (2004, 2013, 2014a, 
2014b) har blitt en sentral person i sammenheng med et utvidet perspektiv 
på hva transformativ læring egentlig handler om. Han kobler læringen til 
tre dimensjoner: den kognitive, den emosjonelle og den sosiale dimensjo- 
nen. Den kognitive dimensjonen omhandler læringens innhold, det vil si 
kunnskap, forståelse og ferdigheter. Den emosjonelle dimensjonen setter 

søkelyset på følelser, motivasjon og energien et individ har for å lære eller 
utvikles. Den sosiale dimensjonen henviser til samhandling, deltagelse, 
kommunikasjon og interaksjon med andre (Bjørnsrud & Gjems, 2019, 
s. 113-114; Illeris, 2004, 2013). Illeris argumenterer for at når man simul- 
tant er nødt til å rekonstruere innenfor alle tre dimensjonene, skjer så store 
personlige forandringer at vi kan snakke om endringer av eller påvirkning 
på identiteten og oppfatningen om hvem man er (Illeris, 2014a, 2014b). 
Å være nødt til å rekonstruere og overgi sine forestillinger, sin trygghet 
i forståelsen av verden, kan være smertefylt og kreve stor mental energi. 
Flere artikler i denne antologien er forankret innenfor en forståelse 
som eksplisitt sier at opplæringen ønsker å skape transformativ læring. 
I denne delen av boka gir Elin Moen og Gro Hellesnes et tydelig eksempel 
på hvordan dette kan gjennomføres i praksis. De er opptatt av at studenten 
skal få utvikle en dypere forståelse av hva lærerrollen innebærer i artik- 
kelen «På vei mot å bli en lærerperson. Lærerstudenters utforskning gjen- 
nom performative læringsaktiviteter i et læringslaboratorium». Forskerne 
har her hatt som mål å forstå hva som skjer når studenter utforsker egne 
erfaringer, følelser og oppfatninger i sammenheng med lærerens rolle. Ved 
bruk av realistiske egenproduserte caser fra studentenes praksis benyt- 
tes både digitale hjelpemidler, rollespill og andre praksisrettede aktiviteter 
som utgangspunkt for utforskning. Forskerne har hatt fokuset rettet mot 
transformative læringsprosesser (Mezirow, 2003a, 2003b) der dialog og 
kritisk refleksjon blir understreket som kilde til ny forståelse i lys av erfarin- 
ger. Arbeidsformen har utfordret og gitt mulighet for utforskning både av 
emosjonelle, kroppslige og praktiske sider ved kommende rolle som lærer. 


Del 3. Kreative uttrykk som transformative prosesser i retning 
læreryrket 


Kreativitet eller nytenkning innenfor undervisningen er kjennetegn på 
mange av artiklene i denne antologien. I del tre har vi valgt å plassere tre 
artikler som alle spesielt retter søkelyset mot å benytte kreative uttrykk som 
transformative prosesser i retning av læreryrket med søkelys på estetiske 
uttrykksformer, rollespill og dramaaktiviteter. 

Da koronaen herjet som mest og all undervisning ble flyttet til Zoom, 
ble mye av undervisningen mer tradisjonell i betydningen mer forelesing. 
Det var vanskelig å finne praktiske arbeidsmåter som ga læringsopplevelser 
som berørte hele mennesket med fokus på transformativ læring. Likevel 

prøvde Järnerot og kollegaer å få til kroppslige erfaringer gjennom digitale 
rollespill der transformative prosesser lå som vesentlig for læringsutfal- 
let. Spørsmålet var om det var mulig å flytte de analoge rollespill som de 
normalt gjennomførte, sentrert rundt temaet hersketeknikker, til Zoom, 
og samtidig beholde de sterke kroppslige erfaringene som startet en trans- 
formativ læringsprosess. Resultatene antyder at dette har potensial. 

Kreativitet gir seg ofte utslag i estetiske tilnærminger som en vesentlig 
side ved utforskende læring. Tidvis kan denne tilnærmingen være mindre 
ordrik enn annet refleksjonsarbeid, men samtidig aktiveres flere sider ved 
mennesket, noe som dermed kan gi en mer helhetlig tilnærming til læring 
og utvikling. Anne-Lise Heide og Marthe Sofie Pande-Rolfsen har gjennom- 
ført undervisningsopplegg i løpet av pandemien med eksplisitt bruk av tea- 
ter mens studentene satt hjemme på hver sin hybel. I sin artikkel beskriver 
de betydningen av å undersøke hvordan en pandemi kan utfordre og berike 
studentenes estetiske og skapende prosess innenfor valgemnet «Produksjon 
for sal og scene». Heide og Pande-Rolfsen fant at også teater kan utvikles 
og gjennomføres digitalt, men studien viste ikke at dette er en god erstat- 
ning for fysisk undervisning. Forskerne fant at det foreligger et spenne- 
ningsfelt mellom det digitale, samskapende og den personlige prosessen der 
blant annet det å se helheten rundt det de holdt på med, ble utfordrende. 
Engasjement er helt vesentlig i sammenheng med estetiske læringsprosesser 
(Sæbø, 2011), og flere studenter savnet dette hos sine medstudenter. 

Et annet aspekt av estetiske læreprosesser kommer frem i Anders A. 
Madsens artikkel, «Estetiske uttrykksformer og tilhørighet i lærerutdan- 
ningen». Madsen retter fokus mot estetiske læringsformer og hvordan 
denne typen tilnærming til læring kan skape tilhørighetsfølelse innenfor 
den akademiske verden de unge lærerstudentene møter. Prosjektet han 
beskriver innebar et didaktisk design som hadde til hensikt å øve opp 
studentenes evner til å samhandle, skape, reflektere og kommunisere ved 
hjelp av estetiske virkemidler og verktøy. Studentene samarbeidet om å 
utvikle estetiske uttrykk som representerte deres forståelse av tverrfaglige 
tema i overordnet del av læreplanen. Madsen diskuterer, med bakgrunn i 
resultat fra studien, hvordan studentene opplevde at arbeidet med estetiske 
uttrykksformer skapte en personlig vei inn i den akademiske konteksten. 
Han beskriver hvordan relasjonen mellom studentene ble styrket, og at de 
opplevde det som trygt å utfolde seg i arbeidet med estetiske uttrykk. Til 
slutt tar han også opp studentenes opplevelse av undervisningens relevans 
for deres gryende profesjonstilhørighet. 

Avslutning 


Innledningsvis ble det påpekt at lærerutdanningen innebærer en transfor- 
masjon, at dannelse nødvendigvis betyr at mennesker påvirkes og forvand- 
les og aktivt endrer seg fra én form til en annen. Som vi har sett, vil de ulike 
bidragene i denne antologien angripe dette fra ulike ståsted. Alle har en 
forforståelse av at dannelse ikke er noe som kan påføres utenfra, men som 
må komme fra studentenes egen innsats. Rollen til studentaktiv læring blir 
da ikke å gjennomføre dannelsesprosesser, men å oppfordre, inspirere og 
«dytte» studenter til å gjøre dette selv. I dette ligger en forutsetning som få 
av artiklene vektlegger eksplisitt, men som gjennomsyrer deres drøfting: 
Studentenes eget engasjement. 

Dette er ikke overraskende, i og med at de ulike elementene av dannelse 
er nært relatert til hverandre, og viktigheten av engasjement i aktiv læring 
er noe vi finner i litteraturen. Begrepet studentaktiv læring viser, ifølge 
Prince (2004), til alle undervisningsmetoder som engasjerer studenter eller 
elever i læringsprosessen, noe som krever at studenter deltar i meningsfulle 
læringsaktiviteter og tenker over hva de gjør, et element som mange av 
artiklene i denne antologien også vektlegger. Alle eksempler på undervis- 
ning i denne antologien har, på ulike måter, siktet mot å heve studenters 
engasjement for lærerstudiet. På den ene siden har studentene fått øve 
på lærerferdigheter i kontekster der reelle praktiske og teoretiske behov 
har blitt synliggjort. Utgangspunktet har da ofte vært casearbeid av ulike 
typer, som setter søkelyset på lærerrollen og både situasjoner, ferdigheter 
og teoretisk tilnærming sett sammen. På den andre siden fremhever alle 
forfatterne læringssituasjonene i disse oppleggene, det vil si at opplæringen 
alltid skjer i sosiale sammenhenger, i læringsfellesskap. Et like viktig poeng 
er at innholdet og arbeidsmåtene fører til at studentene blir godt kjent med 
hverandre - at de opplever tilhørighet som lærerstudent og til et lærings- 
fellesskap. For noen blir dette fellesskapet noen arbeidskamerater som de 
arbeider med i studiegruppa, men i beste fall utvikles dette fellesskapet, og 
respekten som følger med det, til hele studentkullet. 

Flere av tekstene har diskutert lærerstudentenes utvikling over tid. 
Lærerstudenter som starter sitt første år har ofte en ganske begrenset, eller 
til og med naiv, oppfatning av lærerrollen. Gjennom å skape engasjement, 
tilhørighet og læringsfellesskap, utvikler studentene seg sammen fra å være 
noviser i sin forståelse av lærerrollen til å bidra til alles utvikling av en per- 
sonlig og en kollektiv læreridentitet. Kollektiv identitet er et viktig poeng 

her, som også flere av tekstene har trukket frem. Dette er fordi læreryrket 

er kollaborativt. En lærer må inngå i samarbeid med elevene, hjemmet og 

med sine kolleger. Engasjement er derfor en viktig del av å opprettholde 

en følelse av tilhørighet til læreryrket som vedvarer over tid. Nå som vi har 

kommet til tidselementet, er vi også kommet tilbake der vi startet, fordi 

kjernen i denne antologien er lærerstudentenes transformerende dannelse — 
hvilket er et livslangt prosjekt. Det vil alltid være ny lærdom å ta til seg, og 

det vil alltid være nye problematikker å ta stilling til. Derfor er det viktig 

å jobbe med studentenes evne til å reflektere og finne engasjement — fordi 

veien mot læreryrket ikke har noe sluttpunkt. 

KAPITTEL 1 


Betydningen av grundige refleksjoner 
og deliberative dialoger 


Kåre Hauge Norges teknisk-naturvitenskapelige universitetet, NTNU 


Abstract: This chapter focuses on what reflections and deliberative dialogues are 
and the significance these relatively heavy terms have for both student teachers 
and teachers. Reflection is a familiar term in the educational field, while delibe- 
rative dialogues and processes are somewhat less common. One of the main 
points of the chapter is to thoroughly explore these two terms in order to clarify 
and emphasize what a reflection process actually is and what deliberative dia- 
logues/processes are about. In teacher training and in schools, reflection and 
tasks involving reflection are widely used as an approach to think back on exer- 
cises, activities and actions so that students, pupils and teachers develop and 
learn. In many ways, reflection has become such a popular and well-established 
approach to learning and development that it is in danger of losing its impor- 
tance and being taken for granted. Therefore, there is a need to take stock of and 
clarify the concepts of reflection and deliberation in order to create meaningful 
processes for students, pupils and teachers. 

KAPITTEL 1 


Innledning 


Refleksjon og reflekterende prosesser har i mange år vert utbredte strate- 
gier og vesentlige ingredienser i læreres profesjonelle utvikling, og blir av 

mange ansett som svært viktige faktorer for utvikling og læring (Dewey, 
1933; Eraut, 1994; Schön, 1983). Samtidig som at flere studier viser til at 

det å skape tid og rom for refleksjon og reflekterende prosesser har betyd- 
ning for lærere profesjonelle utvikling (Harrison et al., 2008; Hauge, 2017; 

Villegas-Reimers, 2003), er det også forskning som viser at refleksjon har 

blitt så veletablert som tilnærming til læring og utvikling at refleksjon, 
reflekterende prosesser og refleksiv praksis står i fare for å bli tatt for gitt 

(Prestridge, 2014; Rocco, 2010). Med dette mener jeg ikke at vi skal kaste 

refleksjon og reflekterende prosesser på båten som tilnærming til utvikling 

og læring. Tvert imot mener jeg at refleksjon og reflekterende prosesser bør 
få økt oppmerksomhet i arbeidet med læreres profesjonelle utvikling, men 

at det er behov for å gå grundig inn i begrepet «refleksjon»: Hva innebærer 
en refleksjon - hva er det man gjør når man reflekterer? Hva gjør reflek- 
sjoner til meningsfulle og utviklende, og hva inneholder en meningsfull 

refleksjon? Med utgangspunkt i egne erfaringer fra flere utviklingsprosjek- 
ter sammen med skoler/lærere, kan det se ut som om at det er behov for 
at lærerstudenter får jobbet med og skaffet seg erfaringer og kunnskaper 
med refleksjoner og deliberative dialoger i studieløpet. Disse erfaringene 

og kunnskapene vil kunne bidra til at de som kommende lærere vil være 

bedre rustet til å gå inn i klasserom preget av store variasjoner og et stort 
mangfold i elevgruppene. Problemstillingen i kapittelet er todelt: Hvordan 

kan vi forstå begrepene refleksjon og deliberative dialoger i en skolekon- 
tekst, og hva kan bidra til å utvikle refleksjonene og dialogene for lærere 

og lærerstudenter? 

Før jeg presenterer en gjennomført aksjonsforskningsstudie med fokus 
på utvikling av refleksjon og deliberative dialoger, vil jeg prøve å utdype 
begrepet refleksjon og hva det betyr å reflektere. Deretter vil jeg belyse hva 
som ligger i deliberative dialoger og hva begrepet innebærer. Delibarative 
dialoger er et tungt og lite brukt begrep i skolen, men jeg mener begrepet 
inneholder vesentlige karakteristikker for hvordan lærere kan gjennom- 
føre grundige og analyserende dialoger, og at det absolutt hører hjemme 
å bruke begrepet i læreryrket og spesielt inn mot profesjonell utvikling 
og utvikling av læreridentitet. Studien som presenteres er gjennomført 
sammen med lærere i skolen, men jeg mener den har stor overføringsverdi 

tillererutdanning på flere måter. For det förste handler det om å skape god 
og meningsfull undervisning for elevene, noe som bør legges stor vekt på i 
lærerutdanning. For det andre mener jeg det er viktig å utvikle bevissthet 
og kompetanse knyttet til refleksjon og grundige analyser i lærerutdannin- 
gen. For det tredje er det et ønske om at læreren i større grad skal være en 
forskende/utforskende lærer som evner å ha et kritisk blikk på egen praksis 
og kunne ta tak i områder av praksis som kan/bør forbedres. 


Refleksjon 


I lærerutdanningen og i skolen er refleksjon og refleksjonsoppgaver mye 

brukt for at studenter og elever skal tenke tilbake på aktiviteter, oppgaver 
og handlinger de har gjort. Spørsmål som gjerne følger slike refleksjons- 
oppgaver er: Tenk tilbake på hva dere har gjort — hvilke tanker har dere om 

denne måten å gjøre dette på, hva lærte dere av dette, hvordan bidro det til 

læring, hva ønsker dere å vite mere om innen dette området og lignende. 
Begrepet refleksjon blir innenfor undervisning med andre ord forstått og 

oppfattet som om det handler om «å tenke» eller «tenke tilbake», og en slik 
forståelse vil være lite presis knyttet til begrepet (Klemp, 2013). Med en slik 
forenklet forståelse og oppfattelse av refleksjon og reflekterende prosesser 
vil det også bli vanskelig for lærere å forklare og veilede studenter og elever 
på en konkret måte når de stiller spørsmål om hva de skal gjøre når de skal 
«reflektere». Det er derfor nyttig å gå inn i begrepene refleksjon og reflek- 
terende prosesser for å finne en betydning som kan gi en utvidet forståelse 

og som er mer konkret og tydelig på hva det er vi egentlig snakker om når 
vi snakker om refleksjon. 

Hvordan vi forstår og oppfatter refleksjon og hva det betyr, avhenger 
litt av hvilke teoretiske perspektiver og tradisjoner vi forholder oss til. Om 
vi forstår begrepet ut fra en hermeneutisk tradisjon eller i en danningskon- 
tekst, kan refleksjon ifølge Griters (2011) forstås som dialektisk prosess i 
bevisstheten knyttet til spesifikke fenomener som fører til nye erfaring og 
ny kunnskap om fenomenet. Dialektisk i den forstand at en slik prosess 
kan bidra til å endre både den som reflekterer (tilegne seg nye erfaringer 
gjennom prosessen) og fenomenet refleksjonen handler om (tilegne seg 
ny kunnskap om fenomenet). I en hermeneutisk tradisjon vil det ifølge 
Griiters (2011) være umulig å komme frem til en felles forståelse gjennom 
tolkning av spesifikke fenomener, fordi vi sanser og tolker ulikt i ulike 
kontekster relatert til ulike fenomener. Altså, i et fellesskap er refleksjoner 

språklige representasjoner av hvordan vi individuelt og kollektivt oppfatter 
omverden og ulike fenomener, og at de kan være bevegelige i forhold til 
ulike kontekster. Sagt med andre ord betyr det at ett og samme fenomen 
eller en situasjon kan opptre i ulike kontekster, og at vår forståelse av feno- 
menet og situasjonen kan være forskjellig (bevegelig) alt etter konteksten 
de opptrer i. En annen forståelse i dette perspektivet er knyttet til at reflek- 
sjon handler om å utfordre det eksisterende, altså å utfordre «tatt-for-gitt- 
oppfatninger». Dette betyr at refleksjon også handler om å utfordre eller 
stille spørsmål knyttet til den «ledende» måten å handle på eller «sannhe- 
ten» om hvordan vi skal gjøre ting. Med en slik forståelse bør ikke reflek- 
sjon oppfattes som noe presist, stringent og entydig, fordi vi mennesker 
oppfatter, sanser og tolker ulike fenomener og situasjoner ulikt (Griiters, 
2011), og som individer kan vi oppfatte og tolke samme fenomen og situa- 
sjon ulikt i ulike kontekster. Det betyr også at en refleksjon eller reflek- 
sjonsprosess ikke kan legges opp som andre oppgaver hvor det er klare og 
forhåndsbestemte riktige svar, men at refleksjon er en situasjonsbestemt 
prosess hvor refleksjonsaktørene kan gjennomføre autonome diskusjoner 
for å komme frem til utvidet forståelse eller nye handlingsalternativ knyttet 
til et spesifikt fenomen eller situasjon. Altså, innenfor den refleksive dis- 
kursen foregår det en åpen, fri og selvbestemt dialog som er et kjernepunkt 
knyttet til refleksjon, og som er et viktig poeng for aktørene som deltar i 
refleksjonen (Schön, 1983; Zeichner, 1996). 

Om vi går inn på opphavet og røttene til refleksjon og refleksjonspro- 
sesser innenfor skole og utdanning, mer spesifikt inn på den pragmatiske 
tradisjon hvor John Dewey (1859-1952) var en av grunnleggerne og en 
sentral tenker, finner vi den samme grunntanken, men samtidig en tydelig- 
gjøring på hvordan refleksjon og refleksjonsprosesser kan bidra til utvik- 
ling. For å forklare Deweys (1933) teori om refleksjon og refleksjonens 
betydning, er det også viktig å ha en forståelse av pragmatismen og dens 
grunnleggende prinsipper. Det grunnleggende prinsippet i pragmatismen 
er at mennesker tenker for å oppnå praktiske resultater, og tenkning blir 
betraktet som et «instrument» - som noe man må gjøre for å kunne handle. 
Eller, som Gustavsson (2009) sier: «Pragmatismens grunntanke er at men- 
nesket handler i verden og at kunnskap oppstår i handlingen» (s. 137). Det 
pragmatiske synet på kunnskap er rettet inn mot våre handlinger og våre 
praksiser, og vi mennesker blir sett på som praktisk handlende vesener - 
som igjen betyr at kunnskap er relatert til handlinger vi gjør i hverdagslivet, 
yrkessammenheng og i livet ellers. Ifølge Såljö (2015) blir kunnskap i et 

pragmatisk kunnskapssyn forstått som noe som kan anvendes og noe som 
tjener oss mennesker. I lereryrket er kunnskap om elever, undervisning, 
læring, utvikling og lignende vesentlige faktorer og viktige for utøvelsen 
av yrket. Denne kunnskapen må ha relevans, og den må kunne anvendes. 

Dewey (1933) gjør et tydelig skille mellom handlinger basert på vaner og 
handlinger med utgangspunkt i kunnskap. Han hevder at i situasjoner hvor 
vi har kontroll og oversikt og vet hva som skal til for å løse oppgaven, skjer 
det ut fra våre vaner og innlærte måter å gjøre det på. I slike situasjoner er 
tenkning unødvendig, og det er tilstrekkelig at vi oppfører oss og handler 
slik vi vanligvis gjør. Det er når det dukker opp utfordringer eller proble- 
mer som ikke kan løses med vaner eller innlærte metoder at vi må anvende 
vår evne til å tenke, og gjøre noe med våre vaner og metoder. Erkjennelsen 
av at vaner og innlærte metoder ikke er tilstrekkelig for å løse utfordringen 
eller problemet på, blir av Dewey sett på som starten på en refleksjonsprosess. 

Et sentralt punkt hos Dewey (1933) når det gjelder læring og kunn- 
skapsutvikling, er at det oppstår når vi mennesker nettopp møter disse 
utfordringene eller blir stilt overfor et problem. Læringen og kunnskaps- 
utviklingen ligger i det å håndtere slike situasjoner gjennom å utforske og 
engasjere seg i dem, arbeides systematisk og transformere det til noe vi 
forstår og behersker. Gjennom utforsking og problemløsning tilegner vi oss 
ifølge Dewey (1933) kunnskap og forståelse som bidrar til at vi endrer vår 
tenkning og forbedrer våre handlinger. Dette benevner Dewey (1966) som 
inquiry-prosess. Inquiry kan i en norsk pedagogisk diskusjon oversettes til 
en utforskende og undersøkende måte å arbeide på. Ifølge Dewey (1933) 
vil det å utforske og undersøke den ukjente situasjonen eller utfordringen 
være en viktig forutsetning for å erverve ny kunnskap. Her understreker 
han at det er engasjementet i og hvordan man anvender tenkning og reflek- 
sjon som redskap i utforskningen som danner grunnlaget for læring og 
kunnskapsutvikling. I en lærerkontekst kan en bruke begrepet inquiry om 
en utviklingsprosess hvor lærere aktivt undersøker og utforsker hvordan 
de kan forbedre sin undervisning. Dette betyr at Dewey retter oppmerk- 
somheten mot refleksjoner før, under og etter handlingen eller praksis. 
Altså, Dewey var minst like mye fremoverskuende som tilbakeskuende i 
sin forståelse av refleksjon. 

Hos Schön (1983) finner vi en litt annen forståelse i hans begreper 
reflection in og on action. Når Schön snakker om on action, innebærer det 
refleksjoner etter handling, et retrospektiv av den utførte handlingen, og 
in action innebærer refleksjoner som blir gjort mens handlingen pågår. 

Altså, hos Dewey innebærer dette at en profesjonell lærer bør reflektere 
og bruke sine refleksive evner både før, under og etter handling/praksis, 
mens Schöns refleksjonsbegrep innebærer under og etter handling/praksis. 
Hos Dewey kommer det tydelig frem at før-refleksjonen handler om en 
systematisk trening av både forestillingsevne og prediksjon til fremtidige 
handlinger og muligheter. 


Deliberative dialoger 


Som nevnt innledningsvis er begrepet deliberative dialoger et tungt begrep, 
og det kan inneholde ulike forståelser. Selve begrepet deliberasjon handler 
om å veie og utforske alle sider av en sak opp mot hverandre i en åpen, 
grundig og kritisk drøfting (Eraut, 1994). Målet er at det vil bidra til at delta- 
kerne i diskusjonene og dialogene skal kunne komme nærmere de gode og 
de riktige løsningene for de utfordringene og problemene som undersøkes 

og utforskes. En deliberativ prosess handler om at deltakerne argumenterer 
for sine synspunkter, at tematikken som er under utforskning blir gransket, 
at deltakerne lytter til motargumenter og at subjektive oppfatninger og 

meninger settes på prøve og dermed kan utvikles (Habermas, 1995). Et 

annet vesentlig aspekt ved deliberasjon er at om disse prosessene skal ha 

mening og skal kunne bidra til både individuell og kollektiv utvikling, må 

deltakerne være åpne for å innse at egne meninger og tanker ikke alltid 

er det beste alternativet eller at det er svakheter ved disse, og er villig til å 

endre sine oppfatninger. 

Deliberasjon og deliberative prosesser er begreper som blir lite anvendt 

i skolen i dag, men det betyr slett ikke at de ikke er aktuelle eller har betyd- 
ning for arbeidet som lærer. Dette er begreper jeg så absolutt mener hører 
hjemme i lærerutdanningen og i skolen, og som kan bidra til å skape fokus 

og utviklende dialoger i samarbeid mellom studenter og mellom lærere. 
Ifølge Eraut (1994) ligger prosesser som planlegging, problemløsning, ana- 
lysering, evaluering, refleksjoner og beslutningstaking i hjertet av læreres 

profesjonelle arbeid. Disse prosessene betegner han som deliberative pro- 
sesser. Det som er spesielt med disse prosessene og læreroppgavene er at 

de ifølge Eraut ikke kan oppnås ved å bruke prosedural kunnskap alene 

eller ved å følge oppskrifter og manualer. Prosedural kunnskap referer til 

kunnskap om hvordan man utfører bestemte handlinger eller oppgaver, og 

blir sett på som kunnskap knyttet til metoder, prosedyrer og oppskrifter/ 
manualer. Deliberative prosesser krever i tillegg en kombinasjon av andre 

typer kunnskap som proposisjonell kunnskap (påstandskunnskap, det å ha 
kunnskap eller viten om tematikken som undersøkes), situasjonskunnskap 
(kontekstuell kunnskap) og profesjonell dømmekraft (Eraut, 1994). I de 
fleste situasjoner i skolen er det sjelden bare ett korrekt svar på utfordringer 
eller problemer, og når man har kommet frem til det som kan virke som 
den beste løsningen, er det heller ingen garanti for at løsningen er veien 
til suksess. Som lærere kan vi predikere hva som kan bli utfall og resultat 
av den valgte tilnærmingen, men man kan aldri garantere for resultatet på 
forhånd, uansett om løsningen virker å være aldri så unik og god. Eraut 
(1994) har satt ned noen aspekter som kan være relevante å ta med seg inn 
i deliberative prosesser og beslutningstaking: 


«Det vil alltid være usikkerhet knyttet til utfallet og resultatet på løsnin- 
gen. 

e Veiledning fra teori er ofte til hjelp, men i mange tilfeller bare delvis 
nyttig. 

e Lærere innehar ofte relevant kunnskap om situasjonen/konteksten, men 
i mange tilfeller er denne kunnskapen utilstrekkelig (har behov for å 
styrkes). 

e Deter ofte et press på tid tilgjengelig for deliberasjon (bør prioriteres). 

e I skolen er det en sterk tendens til å følge vante og innarbeidede mønstre 
når det gjelder pedagogisk tenkning og handlinger. 


Disse aspektene handler om å gjøre et forsøk i å bevege de deliberative pro- 
sessene ut over tidligere tankemåter, innarbeidede og rutinepregede hand- 
linger og raske fortolkninger. Det handler med andre ord om å vurdere de 
mer kognitive dimensjonene ved deliberative prosesser som tolkning og 
analyse, for å kunne ta gode beslutninger ut fra et bredere repertoar fra 
relevante teorier, bedre kontekstuell kunnskap og pedagogisk dømmekraft. 
Litt enkelt og kort fortalt handler det om å samle inn og tilegne seg mest 
mulig informasjon om fenomenet som blir undersøkt før forslag til løsning 
blir besluttet. Altså, vi kan si at deliberasjon handler om å undersøke spesi- 
fikke fenomener på en grundig måte, stille spørsmål til eksisterende praksis, 
bringe inn kritiske elementer, innhente informasjon både fra teori og kon- 
tekst og få frem ulike forståelser og tolkninger om fenomenet som bidrar 
til best mulig grunnlag for å ta gode og hensiktsmessige beslutninger. For å 
støtte lærerstudenter i å øve opp sine evner til både refleksjon og grundige 
diskusjoner, som ifølge Eraut (1994) er kjerneoppgaver for lærere, bør slike 


29 


30 


KAPITTEL 1 


tilnærminger til utfordringer og problemer løftes frem i lærerutdanningen. 
Ifølge Habermas (1995) er deliberasjon en beslutningstakingsprosess hvor 
det er beslutningsprosedyren som er hovedbidraget til utviklingen hos 
deltakerne i slike prosesser. Han mener altså at det ikke er selve løsningen 
som bidrar til utvikling, men prosessen frem mot konklusjonen og valg 
av handling som har et iboende potensial for utvikling av kunnskap og 
læring. Derfor bør slike prosesser bli viet større plass i lærerutdanningen. 

I det følgende vil jeg komme inn på faktorer som kan bidra til å skape 
og utvikle refleksjoner og deliberative dialoger mellom lærere, og jeg vil 
med utgangspunkt i en gjennomført studie (Hauge, 2019) gi eksempler på 
tilnærminger og prosesser som ble utviklet og gjennomført i dette arbeidet. 


Et aksjonslæringsprosjekt med lesson study 
som metode 


Aksjonslæringsprosjektet hvor lesson study var den metodiske tilnærmin- 
gen, ble gjennomført i en toårsperiode fra høsten 2014 til og med høsten 
2016, og studien hadde fokus på læreres profesjonelle utvikling i skolen 
(Hauge, 2017). Studien ble gjennomført på en 1.-10.-skole, hvor alle lærerne 
ved skolen deltok. Studiens mål var å bidra til å styrke og forbedre lærernes 
praksiser, utvikle deres profesjonelle identitet og tenkning om undervis- 
ning gjennom samarbeid og kollektive prosesser med vekt på refleksjoner 
og grundige dialoger. Studien ble gjennomført med lærere i skolen, men 
den metodiske tilnærmingen har absolutt relevans og overføringsverdi for 
lærerstudenter. Måten lærerne samarbeidet på i denne studien har flere 
likhetstrekk med hvordan for eksempel praksisperioder i grunnskolelærer- 
utdanningen er organisert: De er organisert i team/grupper, de samarbeider 
om undervisning, de observerer hverandre, de planlegger, reflekterer og 
diskuterer sammen og det foregår i kollektive prosesser. Med utgangspunkt 
i denne studien vil jeg videre gå inn på og belyse tilnærminger til grundige 
refleksjonsprosesser og deliberative dialoger. Men først vil det kanskje være 
litt oppklarende å si noe om hva aksjonslæring og lesson study handler om. 


Aksjonslæring 

Aksjonslæring kan beskrives som en lærings- og utviklingsprosess hvor kol- 
leger i en organisasjon iakttar, analyserer og reflekterer over sine erfaringer, 
handlinger og praksis på en systematisk måte. Ideen er at kolleger arbeider 

med kontinuerlige selvutviklings- og refleksjonsprosesser sammen med 
andre (Tiller, 1999), og hovedhensikten med aksjonslering er å utvikle 
lerernes profesjonalitet og skape forbedringer i praksis for å styrke elev- 
enes utvikling og lering. Aksjonslering er en ofte anvendt strategi i skoler 
for å bidra til å heve kvaliteten på læreres undervisning. Ifølge Tiller (1999, 
2006) er aktiv deltakelse, involvering, ansvarliggjøring, kritisk refleksjon 
og en forpliktelse til å lære av erfaringer grunnleggende verdier i aksjons- 
læring. Gjennom en aksjonslæringsprosess stiller praktikere spørsmål ved 
sin egen måte å være lærer på og ved konsekvensene av sine handlinger og 
undervisningstilnærminger, både individuelt og kollektivt (Kemmis, 2010). 
Selv om det foregår individuelle prosesser i løpet av et aksjonslæringspro- 
sjekt, er det viktig å påpeke at hovedvekten er basert på samarbeid, at det 
skal reflektere et mangfold av involverte perspektiver og at det handler om 
å innta et kritisk blikk på seg selv, på andre og på skolens kultur (organise- 
ring, rutiner, «måter å gjøre ting på», elevsyn, undervisningssyn, lærings- 
syn o.l.). Revans (1984) har på en kortfattet og presis måte indentifisert 
aksjonslærings hovedmål på følgende måte: 


e A gjøre fremskritt når det gjelder å håndtere et eller annet problem, en 
utfordring eller en mulighet i en organisasjon 

e Å gi deltakerne tilstrekkelig spillerom til å lære ved hjelp av observa- 
sjoner, refleksjoner og utprøvinger både på egen hånd og i samarbeid 
med andre 

e A oppmuntre medarbeidere i en organisasjon til å begynne med ny giv 


Som disse punktene viser, er aksjonslæring en tilnærming og et redskap for 
innsamling og analyse av informasjon for å skape forbedringer i læreres 
praksis. I tillegg til de nevnte punktene av Revans er det også et mål om at 
aksjonslæring skal bidra til at deltakere i et aksjonslæringsprosjekt utvikler 
en større forståelse for kompleksiteten i de dynamiske samspillsprosessene 
som foregår på arbeidsplassen. En sentral ide med aksjonslæring er også 
at det ved hjelp av egne og kollektive refleksjoner skapes et sterkere eier- 
forhold til endring, forbedring og utviklingsprosesser. 


Lesson study 


Lesson study (LS) er en undervisningsforbedrende og kunnskapsbyg- 
gende prosess som har sin opprinnelse fra Japan, hvor denne formen for 

lerersamarbeid har vert brukt i over 140 år (Munthe et al., 2015). LS invol- 
verer en gruppe lærere som møtes regelmessig over en periode (fra noen 
måneder til flere år) for å arbeide med analyser og refleksjoner knyttet til 
praksis, design, utprøving, implementering og forbedringer i sin undervis- 
ningspraksis (Stigler & Hiebert, 1999). Det er flere sentrale prinsipper i LS 
som er med på å styre og legge føringer for metoden og som kan påvirke 
og bidra til læreres profesjonelle utvikling. For det første er det viktig å 
påpeke at det er en lærerstyrt metode. Det betyr at det er lærerteamet som 
i fellesskap definerer hva som skal være fokusområdet i arbeidet, hva de 
ønsker å undersøke, hva de vil finne ut mer om og tilegne seg kunnskap 
om, og hvilke deler av deres praksis de har et ønske om å endre og forbedre 
med tanke på å fremme elevenes utviklings- og læringsmuligheter (Lewis, 
2002). Andre sentrale prinsipper i en LS-prosess som har betydning for 
læreres utviklingsprosess er ifølge Fernandez (2002) og Lewis et al. (2006) 
følgende: 


e Definere og undersøke er problem eller en utfordring innen undervis- 
ning de ønsker å forbedre sin praksis på, og sette ned mål eller visjoner 
for ønsket praksis på området 

e Grundige analyser (deliberative dialoger) og refleksjoner rundt proble- 
met eller utfordringen 

e Grundig planlegging av undervisningsøkter i fellesskap 

e Undervise og observere planlagt undervisning (en av gruppemedlem- 
mene underviser og de andre er observatører) 

e Deling av observasjoner og grundige refleksjoner knyttet til under- 
visningen og elevene 

e Revidering av undervisning som bygger på refleksjoner av den foregå- 
ende timen 


Ut fra disse prinsippene til Fernandez et al. (2002) kommer det klart frem 
at refleksjon og grundige diskusjoner er et hovedanliggende i en LS-prosess. 
Dette viser også at det er tydelige paralleller mellom en LS-prosess og prag- 
matismen, eller kanskje nærmere bestemt en inquiry-prosess i synet på 
hvordan læring, utvikling og kunnskap oppstår. Utgangspunktet for begge 
er basert på å identifisere utfordringer og problemer, og søke å forstå disse 
gjennom grundige analyser, utprøvinger og testing av nye ideer og tilnær- 
minger og refleksjoner gjennom hele prosessen (før, i og etter de gjen- 
nomførte handlingene). Fra spørsmål og tvil, til å få en større forståelse 


BETYDNINGEN AV GRUNDIGE REFLEKSJONER OG DELIBERATIVE DIALOGER 


for utfordringene og hvordan lærere kan angripe og tilnærme seg disse. En 
prosess hvor spørsmålene og tvilen blir opphavet til å søke kunnskap, og 
Dewey (1997) beskriver dette som en kunnskapsprosess. 

Det teoretiske grunnlaget for LS er med utgangspunkt i situerte lærings- 
teorier, som antar at læring oppstår gjennom aktiv deltakelse i et felles- 
skap nært knyttet til praksis som bruker spesielle kulturelle redskaper. 
Bredt definert kan spesielle kulturelle redskaper betegnes som normer, 
språk, arbeidsmåter og -metoder, samt ekstern støtte som forskning og 
ressurspersoner (Lave & Wenger, 1991). Deltakelse i fellesskapet former 
medlemmenes identitet og tenkning, ikke bare deres ferdigheter, og deres 
fremtidige handlinger og forpliktelser i undervisningen. Det skapes altså 
muligheter for lærere å overføre det «nye», den nye kunnskapen, inn i 
andre undervisningssituasjoner og kontekster, eller som Lave (1991) sier 
det: «Developing an identity as a member of a community and becoming 
knowledgeably skillful are part of the same process» (s. 63). Oppsummert 
kan vi si at det teoretiske rammeverket for LS for det første antyder at 
LS-prosesser klarer å synliggjøre ulike typer kunnskap ved at lærere deler 
ideer og tanker om elever, undervisning og pedagogisk tenkning. Denne 
tilnærmingen gjør det mulig for lærere å tilegne seg nye ideer og nye per- 
spektiver og utvide sin kunnskapsbase om pedagogisk tenkning som kog- 
nitive teorier foreslår. For det andre antyder det teoretiske rammeverket at 
LS gjør det mulig for lærere å styrke det profesjonelle fellesskapet mellom 
lærere, og gjennom dette kan danne normer, redskaper, arbeidsmåter og 
metoder som bidrar til å styrke og forbedre undervisningen som situerte 
læringsteorier foreslår. 


Prosjektet/studien 


Dette prosjektet ble gjennomført med lærere i skolen, men fokuset på 
å forbedre undervisningen for å støtte elevenes utvikling og læring er 
absolutt overførbart til lærerutdanningen. Studiens fokus var spesielt 
rettet mot lærernes refleksjoner og dialoger i samarbeidet og om disse 
bidro til utvikling og læring. Selv om studenter i praksis eller i arbeid 
på campus ikke bruker LS for å operasjonalisere og strukturere sam- 
arbeidet, vil mange av tankene og ideene knyttet til metoden ha stor 
overføringsverdi til lærerutdanningen. Dette handler blant annet om 
å utvikle kunnskap om hvordan studenter kan håndtere utfordringer 
i undervisning, utvikle ferdigheter knyttet til refleksjon og analytiske 

dialoger og det å jobbe med nye/kreative undervisningstilnærminger til 
et stort elevmangfold i skolen. 

I starten av studien bar refleksjonssamtalen preg av å være overfladiske 
samtaler og som kan karakteriseres som evaluerende eller oppsummerende. 
Det betyr at refleksjonssamtalene etter for eksempel en undervisnings- 
time de hadde planlagt felles, ikke evnet å gå ut over handlingene og elev- 
enes respons eller arbeid. Lærerne gikk gjennom handlingene og elevenes 
respons og arbeid på en «lett» måte, som for eksempel: «Først gjorde jeg 
sånn, så gjorde jeg sånn — og det fungerte ikke så verst»; «Han skjønte ikke 
helt hva oppgaven gikk ut på, så han gjorde ikke så mye denne timen»; «Du 
hadde god kontroll på timen»; «Hun gjorde i hvert fall noe denne timen»; 
«Jeg syns dette var en god time med mye læring». Ok, alle disse utsagnene 
er på mange måter gode innspill og kanskje heller ikke uvanlige i lærersam- 
taler. Men, poenget er at når de nevnte utsagnene stopper der og ikke blir 
fulgt opp, kan de ikke karakteriseres som refleksjonssamtaler, men heller 
som en konstatering av at slik var det, ferdig med det. For at slike utsagn 
skal bevege seg i retning mot å bli meningsfulle og kan bidra til utvikling 
og kunnskapsgenerering må de strammes inn, løftes opp til et høyere nivå, 
stilles kritiske spørsmål til og utforskes, og de må bevege seg ut over selve 
handlingene og det observerbare. Man må med andre ord stille spørsmål 
og utforske hva var det «egentlig» som skjedde og hvorfor. Man kan selvsagt 
ikke generalisere funnene fra denne studien til å gjelde alle lærere, men 
erfaringer fra utviklingsarbeid sammen med lærere ved andre skoler viser 
at det er flere som opplever tilsvarende utfordringer. 

I starten av studien var det også mangel på grundige og utforskende 
refleksjonssamtaler i planleggingsfasen av undervisningsøktene. I oppstar- 
ten var lærerne mest opptatt av å finne ut «hva» de skulle gjøre, og mindre 
opptatt av «hvorfor» handlingene (oppgaver, aktiviteter, arbeidsmåter o.1.) 
kunne bidra til utvikling og læring hos elevene. Det som ofte skjer er at når 
lærere møter en utfordring eller et problem i hverdagen, møtes disse med 
handlinger og tiltak uten at utfordringene eller problemene blir undersøkt 
eller analysert på grundig måte. Dette kan resultere i at lite gjennomtenkte 
handlinger, og tiltak kan peke i ulike retninger og bli litt for tilfeldige og 
ad hoc-preget. For å konkretisere hvordan vi i denne studien jobbet med 
å utvikle refleksjonssamtalene til å bli meningsfulle og utviklende for del- 
takerne, skal jeg i det følgende gå grundigere inn på det og komme med 
noen eksempler tilnærminger som ble gjort. 

Refleksjonssamtaler i planleggingsfasen 


I denne fasen begynte lærerne kjapt å foreslå tiltak og handlinger uten at 
disse ble verken videre diskutert eller stilt spørsmål til. De ble i flere tilfeller 
satt ut i livet uten begrunnelser eller vektige argumenter for at dette kunne 
være en god måte å møte utfordringene på. Etter å ha samlet inn data fra 
flere planleggingsmøter, ble de foreløpige analysene av dataene presentert 
for lærerne. I disse analysene og tolkningene var det viktig å understreke 
positive tilløp og prosesser, men det viktigste for meg for å skape videre 
utvikling som kunne genere kunnskap og ny tenkning var å påvise og 


provosere frem spenninger og utfordringer knyttet til refleksjonssamtalene. 


Med andre ord, å vise hva lærerne kunne fått ut av refleksjonene knyttet 
til planlegging om disse var styrket og forbedret. Så det store spørsmålet 
ble hvordan vi i fellesskap kunne finne tilnærminger som kunne bidra til 
å styrke samtalene som kunne få lærerne til å gå grundigere inn i tenkte 
tiltak og handlingsforløp. Tilnærmingene og spørsmålene vi begynte å 
jobbe med var følgende: 


e  Vimå finne ut et langsiktig mål for utfordringen/problemet — hva er en 
ønsket situasjon knyttet til utfordringen/problemet? 
e Vikan aldri sikre at våre tiltak løser utfordringen, men vi kan jobbe mot 
at våre tiltak og handlinger går i retning av en ønsket situasjon. 
e Vi må sette oss grundigere inn i utfordringen og finne ut hva den 
består av: 
- Når er det en utfordring og for hvem? 
- Hva består den av? 
- Hva er nåværende situasjon og hva er ønsket situasjon? 
- Hvilke endringer bør vi som lærere gjøre for å oppnå ønsket 
situasjon? 
e Vi må tørre å stille kritiske spørsmål og etterspørre gode begrunnelser 
når noen lanser et tiltak, en oppgave, aktivitet, handling eller lignende: 
- Hvordan vil dette imøtekomme utfordringen? 
- Pa hvilken måte vil dette bidra til økt forståelse og utvikling hos 
eleven(e)? 
- Hvordan legge opp til en meningsfull dramaturgi / designet på 
timen(e) / emnet? 
- Hvilke utfordringer, misforståelser eller misoppfatninger kan vi 
forvente at elevene har, og hvordan kan vi respondere på disse? 

- Hva vil gjøre dette motiverende og meningsfullt for elevene, og hvor- 
dan vil det stimulere til nysgjerrighet, engasjement, skaperglede og 
motivasjon til å jobbe med oppgaven eller aktiviteten? 

- Hvordan kan dette differensieres? 

- Hvordan kan vi vurdere om elevene er på rett spor i sin utviklings- 
prosess? Hvilke tilbakemeldinger kan vi gi, og hvordan vil denne 
tilbakemeldingen bidra til å støtte utvikling og læring? 

- Hva er «det nye» i dette, hva gjør vi annerledes? 


Det å starte slike prosesser i lærerutdanningen vil forhåpentligvis bidra 
til at studentene kan få et mer bevisst forhold til undervisningens «hva» 
og «hvorfor»: altså det at undervisning er lærernes kjerneoppgave, og den 
må håndteres profesjonelt. Gjennom å anvende slike spørsmål og pro- 
blemstillinger i planleggingsfasen, skapes det arenaer og anledninger hvor 
lærerstudenter og lærere kan reflektere over undervisningshandlinger de 
planlegger å bruke i sin undervisning på en grundig måte. Ved å bruke en 
slik tilnærming skapes en det en større bevissthet rundt undervisnings- og 
pedagogiske prosesser de kan ta med seg og anvende inn i andre under- 
visningssituasjoner. En uttalelse fra en av lærerne i et av gruppeintervju- 
ene syns jeg gir et godt bilde av deres utviklingsprosess gjennom studien: 
«Aldri før har jeg jobbet så mye med en time eller et problem, og tenkte 
at så lang tid til planlegging kan da umulig være nødvendig ... men du 
verden, den felles planleggingen vi hadde var så lærerik og meningsfull for 
oss alle ... og jeg tror det vi påvirke praksisen min utover» (Hauge, 2017). 
Denne uttalelsen sier ganske mye om kraften og potensialet som ligger i 
kollektive prosesser og refleksjoner, og hvordan de er med på å utvide vår 
forståelseshorisont som kan legge føringer for endringer og forbedringer 
av praksis. Men, det handler ikke bare om å legge til rette for og sette 
av tid til samarbeid og kollektive prosesser, det handler også om - som 
vi gjorde i denne studien - å organisere, strukturere og operasjonalisere 
de kollektive prosessene slik at det blir skapt et fokus for hva og hvordan 
de kollektive prosessene skulle drives fremover og for at de skulle være 
meningsskapende. 

I lærerstudenters praksisperioder, som ved mange av lærerutdannin- 
gene organiseres i grupper med flere studenter som er ved samme skole, 
kunne en aksjonslærings- og LS-tilnærming være en meningsfull måte 
for å utvikle studentenes bevissthet rundt undervisning og for å utvikle 
deres refleksjoner. 

Refleksjonssamtaler etter undervisning 


På lik linje med grundige refleksjoner i planleggingsfasen med bruk av 
LS, aksjonsforskning og andre beslektede tilnærminger som skal bidra 
til profesjonell utvikling og forbedringer i læreres undervisningspraksis, 
understrekes også betydningen av grundige refleksjoner etter gjennomført 
undervisning. Det er nok også i hovedsak refleksjoner etter undervisning 
lærere forbinder med refleksjoner, og mindre det som skjer i planleg- 
gingsfasen før undervisning. Jeg tror også at de aller fleste lærere, som 
lærerne i denne studien, har jevnlige refleksjoner og samtaler etter gjen- 
nomført undervisning, men et essensielt spørsmål vi bør stille oss, er om 
det er snakk om grundige refleksjoner eller om det er mer en samtale hvor 
undervisningens handlinger blir evaluert og gjennomgått. Selv om mange 
lærere gjennomfører refleksjonssamtaler og mange forskningsfunn viser 
at refleksjoner mellom lærere kan bidra til profesjonell utvikling, er det 
også forskning som tyder på at lærere strever med å skape konstruktive og 
meningsfulle refleksjoner som bidrar til utvikling og læring (Biesta et al., 
2015; Bridwell-Mitchell, 2015; Van Es, 2012) - noe som også viste seg som 
en reell utfordring i denne studien. 

Selv om lærerne anerkjente betydningen av refleksjoner og mente at 
dette var noe de gjorde ofte og hadde erfaringer med, var det flere ting ved 
refleksjonene de følte manglet eller som var utfordrende. For det første 
hadde de en opplevelse av at samtaler etter undervisning som skulle være 
refleksjoner, manglet struktur og en tydelig agenda. Dette gjorde også at 
flere av lærerne mente at samtalene mistet søkelys på det de skulle ha dis- 
kutert, og gikk mer i retning av å bli vanlig samtale. For det andre mente 
noen av lærerne at det var utfordrende og krevende å se på undervisningen 
med et kritisk blikk og stille de vanskelige spørsmålene i etterkant. Det var 
nok ulike årsaker til dette, men to av årsakene som kom tydelig frem, var at 
de syntes det var vanskelig og ubehagelig å være kritisk til kolleger (selv om 
de hadde planlagt og bestemt timenes innhold sammen), og at det var nytt 
og uvant for dem å være kritiske og stille de vanskelige spørsmålene. For 
det tredje, som også har en sammenheng med det foregående punktet, bar 
refleksjonene i etterkant preg av å være kumulative i sin form. Kumulative 
dialoger blir av Mercer og Dawes (2008) beskrevet som dialoger hvor del- 
takere bekrefter det andre har sagt og bygger på det på positive, men på 
en ukritisk måte. 

I mine analyser av refleksjonssamtalene etter undervisning, kom også 
de nevnte utfordringene med slike samtaler tydelig frem. I etterkant av 

analysene var det spesielt to spørsmål jeg stilte meg. Det ene var selvsagt 
hvordan vi kunne endre refleksjonene til å bli grundigere og bevege seg ut 
over de gjennomførte handlingene i undervisningen. Det andre spørsmålet 
som jeg stilte meg, et spørsmål jeg anser for å være av stor betydning, hand- 
let om hva kan være mulige årsaker til at lærere strever med disse utfordrin- 
gene. I analyseprosessen tenkte jeg flere mulige årsaker som for eksempel 
at det kunne handle om det var en ny og annerledes måte å samarbeide på, 
at det var mangel på teoretisk kunnskap- og forståelse eller om det kunne 
handle om at lærerne brukte et dagligdags språk som ikke var i stand til å 
bevege samtalene i en utviklende retning. Jeg skal forsøke å forklare hva 
jeg mener med at et dagligdags språk kan være hemmende i slike samtaler. 
Men først, og dette kan kanskje virke litt paradoksalt; det er viktig for meg 
å presisere at jeg er tilhenger av et språk i skolen som er dagligdags og at 
vi kaller en «spade for en spade», og at ikke alt blir pakket inn i abstrakte 
begreper som vi knapt kan forklare selv eller som vi har en felles oppfattelse 
av. Samtidig mener jeg også at det er viktig at vi anvender fagbegreper og 
et fagspråk som kan tydeliggjøre pedagogiske fenomener. Faren ved at det 
blir anvendt et dagligdags språk mellom lærere i pedagogiske diskusjoner 
og refleksjoner, er at et dagligdags språk blir for upresist og for lite faglig 
nyansert til å omtale pedagogiske og undervisningsrelaterte spørsmål på. 
På mange måter klarer ikke et dagligdags språk å fange opp spenningene 
og motsetningene som ligger i en kompleks pedagogisk praksis og det kan 
være hemmende for å løfte diskusjonene på et høyere faglig nivå. I tillegg 
kan mangelen på bruk av faglige begreper bidra til at dialogene blir kumu- 
lative, og ikke eksplorerende (Mercer & Dawes, 2008), altså at diskusjonene 
blir mer utforskende. I et forsøk på å styrke refleksjonen etter undervisning, 
ble det utviklet noen punkter og spørsmål som refleksjonene skulle ivareta: 


e Hva var det som foregikk i undervisningen? 

e Hvordan fortonte det seg for elevene generelt? 

e Hvordan fortonte det seg for elevene vi hadde spesielt søkelys på i 
observasjonene? 

e Hva var den pedagogiske betydningen av dette? 

e Vanskelighetsgraden på oppgavene/aktivitetene — når og for hvem 
opplevdes det som enkelt eller for krevende? 

e Gjorde eller sa vi lærere det riktige/hensiktsmessige (instrukser, 
progresjon o.1.)? 

e Hvordan kan oppgavene/aktivitetene forbedres? 

e Oppdaget vi noe nytt nar det gjelder elevenes tenkning, handlemåter 
og forståelse? 

e Hvordan henvendte vi oss til elevene som syns var vanskelig/krevende? 


Disse spørsmålene hadde et todelt formål. For det første skulle de bidra 
til å forbedre og utvikle den profesjonelle og faglige tilliten mellom 
lærerne. Derfor var det viktig at spørsmålene var åpne og at det var rom 
for ulike synspunkter og tolkninger, og at de skulle øve seg på å stille 
slike og lignende spørsmål i et sosialt miljø med få deltakere. Det ble også 
stilt krav til lærerne at de skulle stille spørsmål til de andres innspill og 
uttalelser i samtalen. Disse spørsmålene kunne både være av nysgjerrig, 
utforskende og kritisk karakter. Poenget her er ikke å sette noen fast eller 
få andre ut av fatning, men å øve opp den profesjonelle og faglige til- 
liten handler også om å utfordre hverandre og etterspørre begrunnelser 
og argumentasjon. For det andre skulle spørsmålene bidra til å styrke 
de kollektive pedagogiske diskusjonene og refleksjonene. Det å skape 
profesjonell/faglig tillit og pedagogiske refleksjoner er utfordrende, og 
det krever mye av deltakerne. Samtidig er det viktig å påpeke at disse to 
henger nøye sammen og påvirker hverandre. En profesjonell og faglig 
tillit blir til gjennom språklige handlinger i diskusjoner og refleksjoner 
hvor det er åpenhet og rom for ulike meninger, tanker, ideer, observa- 
sjoner og hvor kritiske perspektiver kan utspille seg. Diskusjonene og 
refleksjonene utvikler seg og blir grundigere i takt med utvikling av den 
profesjonelle og faglige tilliten. 

Det handler om å utvikle et profesjonelt fellesskap hvor man lærer 
hverandre å kjenne som profesjonelle fagpersoner, hvor man kan utvikle 
sin pedagogiske tenkning, hvor man utfordrer seg selv og kan bevege 
seg ut av egen komfortsone, hvor man føler at samarbeidet gir mer enn 
det man går inn med og, ikke minst, en opplevelse av utvikling i sin 
pedagogiske tenkning og utvikle seg som undervisere. Det å begynne 
slike prosesser i lærerutdanningen, hvor studenter kan utfordre hver- 
andre, øve opp sin argumentasjon, øve på å skape grundige refleksjoner 
og diskusjoner og trene på meningsfulle kollektive prosesser i større 
utstrekning enn hva som blir gjort i dag, tror jeg vil bidra til å styrke 
studentenes utvikling og læring i utdanningen og at de vil være bedre 
rustet for læreryrket. 

Avslutning 


Et spørsmål som kan stilles etter å ha sett nærmere på denne studien, er 
hvilke implikasjoner de utviklende prosessene som lærerne jobbet med i 
skolen kan ha for lærerutdanning. Lærerne som deltok i studien uttrykte at 
de utviklende prosessene var utfordrende og krevde mye av dem. Samtidig 
var de også tydelige på at denne måten å utforske praksis og gjennomføre 
meningsfulle pedagogiske diskusjoner på hadde bidratt til utvikling og 
læring, samt styrket egen læreridentitet, kunnskap om hvordan utforske 
egen praksis, det kollektive og troen på seg selv som lærer. En slik tilnær- 
ming utvikling var noe de hadde savnet. Disse positive erfaringene fra 
denne studien er noe lærerutdanningen kan og bør bygge på og utvikle. 
Det er et ønske at lærere i skolen skal være undersøkende og utforskende på 
egen praksis for å skape gode utviklingsmuligheter for elevene (Brekke & 
Tiller, 2013; Ekspertgruppa om lærerrollen, 2016; Kunnskapsdepartementet, 
2017). Det foregår veldig mye bra i lærerutdanningen, men når det gjelder 
skoleutvikling og profesjonell utvikling tror jeg vi har et forbedringspoten- 
sial. Det handler om å legge til rette for og skape prosesser hvor studentene 
får flere erfaringer med realistiske og praksisnære scenarioer allerede på 
campus. Det finnes nok ingen fasit på hvordan dette kan gjøres, men her 
er noen forslag: 


. Et tettere samarbeid med praksisfeltet. For å styrke det realistiske og 
praksisnære kan lærere i skolen anvendes mer på campus i et samarbeid 
med faglærere i lærerutdanningen. 

e Studentene kan settes inn i og få erfaringer med tilnærminger for hvor- 
dan utforske og undersøke undervisning og praksis, som for eksempel 
aksjonsforskning og intervensjonsforskning. 

e Skape undervisningssituasjoner på campus hvor studentene far erfa- 
ringer med grundig argumentasjon og å begrunne sine valg. Faglærer 
på campus utforsker og undersøker egen undervisning sammen med 
studenter. 


At denne typen tenkning kan anvendes mer inn i lærerutdanning kan bidra 
å styrke studentenes refleksjoner og deliberative dialoger, og det kan skape 
en tettere forbindelse og økt forståelse knyttet til det mye omtalte «gapet» 
mellom teori og praksis. I tillegg handler ikke dette bare om å bli undervist 
om for eksempel Deweys teori, men å også skape muligheter og erfaringer 


BETYDNINGEN AV GRUNDIGE REFLEKSJONER OG DELIBERATIVE DIALOGER 


med det han omtaler som inquiry-prosesser, og som Eraut mener er en 
kjerneoppgave ved det å være lærer. 

«Det handler om relasjonen til barna»: 
Relasjonsbygging som sentral 
målsetting og undervurdert aktivitet 


Alexander Gamst Page Norges teknisk- naturvitenskapelige universitet, NTNU 


Abstract: This article focuses on preservice teachers' identity construction and 
how such identity construction is predicated on relation-building. The literature 
on the construction of professional teacher identity suggests that it occurs grad- 
ually over the course of their studies. In this study, we can see a general division 
between the job description of the teacher and the individual teacher's ability 
to form relationships with their pupils. With this in mind, the question becomes: 
How is the construction of professional identity affected when relationships are 
central to a teacher's formal duties? Thirty Norwegian preservice teachers partic- 
ipated in interviews for this study, wherein it became clear that their professional 
identities were so tied to pupil-teacher relationships that many were unable to 
reach a point where they could identify as teachers without having been assigned 
a class. Being able to form and maintain such relationships, and the underlying 
care for the pupils that they entail, ceases to be a desirable quality that a teacher 
should have, and becomes a necessary criterion that a teacher must have. In this 
way, building relationships becomes a central and defining goal for preservice 
teachers’ establishment of professional identity. It is surprising, therefore, that 
the competence required to establish relationships is not taken more seriously. 
Instead, the participants gave the impression that they expect relationships to 


come by themselves when they are given their own class. 

Innledning 


Konstruksjon av profesjonell identitet har vert et viktig forskningsområde 
innen lærerutdanningen, blant annet fordi dette påvirker lærerstudenters 
engasjement, effektivitet i yrket og frafall (Beijaard et al., 2004). I denne 
sammenheng handler dette kapittelet mindre om lærerstudenters reelle 
aktivitet når det gjelder identitetskonstruksjon enn det gjør deres refleksjo- 
ner og antagelser rundt hva som skal til for å oppnå deres projiserte iden- 
titet. Det er mange faktorer som går inn i identitetskonstruksjon, slik som 
refleksjoner (Korthagen & Vasalos, 2005), narrativer (Søreide, 2007; Taylor, 
2017), og den politiske situasjonen rundt undervisning (Day & Kington, 
2008). I tillegg er det er uunngåelig at en stor del av identitetskonstruksjo- 
nen vil bli påvirket av hvordan studenter forestiller seg den ideelle lærer, 
og til hvilken grad studentene kan oppnå disse idealene (Beauchamp & 
Thomas, 2010). 

Denne artikkelen er basert på intervjuer med 30 norske studenter i 
ulike faser av en fireårig lærerutdanning. Målet med studien var å utfor- 
ske hvordan lærerstudenter konstruerte profesjonell identitet. Det viste 
seg tidlig at denne konstruksjonen utartet seg annerledes enn det som 
var forventet ut ifra bakgrunnslesningen. Denne hadde gitt et inntrykk av 
en jevn konstruksjon, der studenter utviklet sin læreridentitet underveis 
i studiet. Intervjuene i denne studien tilsa at dette bare skjedde fram til et 
punkt, og at det var fåtallet, selv i sisteåret, som anså seg selv som lærere. 
Årsaken til dette så ut til å være knyttet til verdiene som norsk utdanning er 
bygd på, noen ganger kalt «den nordiske utdanningsmodell» (Antikainen, 
2006), og hvordan etablering av lærer-elevrelasjoner er mer sentrale i 
denne modellen enn i andre utdanningssystem. Som konsekvens av dette, 
konstruerer deltagerne i denne studien en ideell lærer som er nært forbun- 
det med relasjonsdannelse, hvilket de nødvendigvis må ta i betraktning 
idet de konstruerer sin egen profesjonelle læreridentitet. Denne artikkelen 
omhandler komplikasjonene som oppstår når selve studiets oppbygning 
skaper vanskeligheter for dannelsen av profesjonell identitet ved å begrense 
adgangen til den formative praksis som er relevant for oppnåelse av idealet. 

Argumentet i denne artikkelen er bygd opp rundt tre forskningsspørs- 
mål. Det første er hvorfor deltagernes identitetskonstruksjon utarter seg slik 
den gjør. Det andre er hvilken betydning relasjonsbygging har i identitets- 
konstruksjonen til de deltagende lærerstudentene. Det tredje er hvorvidt 
deltagerne viser forståelse for hva som skal til for å etablere gode relasjoner. 

Hva sier eksisterende forskning? 
Identitetskonstruksjon 


Det er relativt mange studier som fokuserer på konstruksjon av profesjo- 
nell identitet blant lererstudenter, delvis fordi det er forstått at dette er et 
viktig element i lærerens framtidige yrkesutøvelse (Beauchamp & Thomas, 
2010; Day et al., 2006; Tangen et al., 2018). Identitet er et noe diffust begrep, 
men generelt sett kan vi skille mellom sosial identitet og personlig iden- 
titet. Førstnevnte er mer modulær, situasjonell og knyttet til spesifikke 
sosiale kategorier eller roller. Sistnevnte, derimot, er mer konstant, og kan 
forstås som personens indre eller «sanne» jeg (Deschamps & Devos, 1998). 
Studier på læreridentitet benytter en relativ enstemmig forståelse av begre- 
pet, basert på en blanding av Erikson (1959, 1968) og Mead (1934). Begge 
disse anser identitet som sosialt konstruert gjennom en livslang prosess 
der interne psykologiske prosesser møter sosiokulturelle prosesser (Friesen 
& Besley, 2013; Schepens et al., 2009; Taylor, 2017). Det synet på identitet 
som mange studier da benytter kombinerer aspekter av sosial identitet og 
personlig identitet, i tillegg til å måtte balansere individuell og gruppe- 
identitet. Denne sammensatte forståelsen er egnet til å studere yrkesrettet 
selvforståelse. Dette er fordi måten folk forstår seg selv som yrkesutøvere 
finnes i en balanse mellom gruppens mer abstrakte identitet og hvordan 
denne samspiller med identiteten til individene som utgjør denne gruppen. 
Identitetskonstruksjon er framstilt i forskningen som en gradvis prosess 
som foregår gjennom lærerstudentenes utdanning (Ampadu et al., 2021; 
Izadinia, 2015; Sutherland et al., 2010). Ut ifra denne gjentagende framstil- 
lingen av en gradvis prosess kan man anta at profesjonell identitet vil være 
mer utviklet jo lenger ut i utdanningsløpet man kommer. Det er mange 
variabler som påvirker lærerstudentens konstruksjon av profesjonell iden- 
titet. Flere områder har blitt utforsket, som narrativer og personlig histo- 
rie (Ruohotie-Lyhty, 2013; Søreide, 2007), emosjoner (Hargreaves, 1998; 
Zembylas, 2003) og kultur (Hargreaves, 1994). Et område som er spesielt 
relevant for denne studien, er betydningen av rollemodeller. Disse kan 
være konkrete mennesker man ønsker å etterligne. De kan være abstrakte 
ansamlinger av kvaliteter man anser som positivt, og alt imellom. Dermed 
kan disse rollemodellene være reelle lærere som personen har samhandlet 
med, familiemedlemmer, fiktive lærere fra film og bøker, eller en uspesifi- 
sert figur som er et amalgam av egenskaper studenten anser som ønskelige 
(Dolloff, 2006). I denne sammenheng, for å nøste opp i hvorfor norske 

lererstudenter konstruerer identitet slik de gjor, kan det vere nyttig å se 
på hva de anser som deres ideallærer. 


Den gode lærer 


Læreren har en samfunnskritisk rolle, og det bør derfor forventes at det vil 
være mange ulike syn på hva en god lærer er avhengig av hvem man spør. 
Lærere og skoleledere, som vet hva yrket innebærer, vil naturlig besitte 
et mer helhetlig bilde som i tillegg til faglig styrke og det å være god med 
elever også vektlegger evne til å samarbeide i tverrfaglige team og vilje 
til å se sin egen praksis kritisk (Wittek, 2018). En relativt tidlig studie av 
Nias (1989) malte et noe enklere bilde der lærerne som deltok falt inn i 
to hovedgrupper basert på hvordan de anså sine roller som lærere. Den 
første gruppen kan vi betegne som 24-timers-lærere. Disse vektlegger eget 
engasjement og omsorg for elevene. De anser at de har et ansvar overfor 
barna som går ut over lærerens formelle arbeidsoppgaver, men som strek- 
ker seg inn i deres privatliv. På en måte kan vi si at for å kunne fungere 
i sine læreridentiteter må lærernes personlige identiteter også aktiveres 
per definisjon, fordi selvidentifiseringen som en god lærer blir avhengig 
av å gi av seg selv. De må oppriktig bry seg om barna, og må være lærere 
24 timer i døgnet. Den andre gruppen er de som opprettholder rollen kun 
innen arbeidstiden. De er klare over at det er en underforstått forvent- 
ning at de skal gå ut over sine formelle oppgaver, men de tar avstand fra 
dette med argumentet at når arbeidsdagen er over, er de ikke lærere mer. 
Dette kan vi se som en sosial identitet som er adskilt fra personlig identitet. 
Trenden blant forskning på lærerstudenter er at de besitter en enklere og 
mer abstrakt konseptualisering av den gode lærer. 

Studier som baserer seg på hvordan lærerstudenter anser den gode lærer 
har en større tendens til å sammenfalle med Nias' todelte perspektiv (Fajet 
et al., 2005; Helaluddin et al., 2020). Dette idealet fungerer fortsatt som 
en målestokk for lærerstudenter i deres egne identitetsprosjekt som en 
arketype de må ta stilling til, enten det er å omfavne eller avvise. Av sentral 
interesse i denne forstand er arbeidet til Beauchamp og Thomas (2010). 
De bygger på slike forfattere som Cooper og Olson (1996) samt Florez og 
Day (2006) og argumenterer for at lærerstudenter aktivt konstruerer sine 
profesjonelle identiteter mot et ideelt mål. I denne sammenheng bruker 
studentene sin refleksjonsevne og sin kunnskap om egen fortid og nåtid 
til å forestille seg en vei mot dette idealiserte framtidige selvet. På denne 

måten kan en konstruksjon av den gode lerer påvirke hvordan lererstu- 
dentene konseptualiserer sine utviklingsløp. Selvets utvikling kan sees som 
en trasé fra den en nå er til den man ønsker å bli (Giddens, 1991), og her 
kan ideallæreren bidra til å gjøre målet man sikter etter mer konkret (van 
Lankveld et al., 2017). 


Betydningen av relasjoner 


Litteraturen som er blitt presentert fram til nå stammer fra ulike land, 
og det kan forventes at ulike lokale kontekster og utdanningssystem vil 
påvirke identitetskonstruksjonen til lærerstudentene. I Norge kan dette 
tilsi at den relasjonstunge nordiske utdanningsmodell (Antikainen, 2006) 
vil medføre en mer relasjonssentrert «god lærer» enn andre steder. Det er 
selvfølgelig veldig mange ulike utdanningssystem i verden, hvor noen vil 
være mer lik den nordiske, andre mindre lik. Det er umulig å gå gjennom 
alle disse her, men de engelskspråklige landene kan være nyttige å utfor- 
ske, både fordi en stor del av den internasjonale forskningen på høyere 
utdanning er gjennomført her, og fordi de utgjør en interessant kontrast til 
Norge. Sammenlignet med Norden, har styringsdokumentene i de engelsk- 
språklige landene et langt mer hierarkisk fokus. Relasjoner er sjelden nevnt, 
og da som regel i sammenheng med å kontrollere klasserommet. Lærer- 
elevrelasjoner er for eksempel ikke et tema i styringsdokumenter fra USA 
(US Department of Education, 2022), og det nærmeste er et avsnitt i den 
mer praksisrettede «survival guide» for nye lærere der gode relasjoner med 
hjemmet er vektlagt (US Department of Education, 2021). Dette minner 
om australske styringsdokumenter, hvor lærer-elevrelasjoner heller ikke 
er nevnt. En sentral forskjell er at her blir det lagt mye mer vekt på gode 
relasjoner med hjemmet enn i USA; dog dette gjør det mer merkverdig at 
relasjonsbygging opp mot selve eleven er utelatt (Australian Institute for 
Teaching and School Leadership, 2011; Department of Education, Skills and 
Employment, 2008). Storbritannias styringsdokument for lærere nevner 
gode relasjoner med elever to ganger, men utdyper ikke hva som ligger i 
dette. Den første kommer i del 7, som har overskriften «Manage behaviour 
effectively to ensure a good and safe learning environment». Dette tyder 
på at relasjoner her ikke er ment som koblet til pedagogikk eller didaktikk, 
men snarere som et hjelpemiddel for å kontrollere situasjonen i klasserom- 
met. Den andre gangen lærer-elevrelasjoner nevnes er i del 8, «Fulfil wider 
professional responsibilities», som diskuterer ønskede egenskaper utenfor 

formelle oppgaver. Dette gjenspeiler arketypen av den gode lærer som vi 
tidligere har sett, der relasjoner er en ønskelig tilleggsegenskap, men som 
ligger utenom en lærers formelle oppgaver (Department for Education, 
2021). 

I Norge er det en helt annen vekting på slike relasjoner, både i kvalitet og 
kvantitet, hvilket er tydelig og eksplisitt påpekt av utdanningsdirektoratet. 


Relasjonen mellom lærer og elev har betydning for elevenes læringsresultater og 
atferd. Lærerens vilje til å bry seg om alle elevene, vise interesse for den enkelte, være 
støttende og ha forventninger om utvikling, er viktig for å bygge en positiv relasjon. 
(Utdanningsdirektoratet, 2016) 


Dette synet er delvis basert på Jensen og Juul begrep relasjonell kom- 
petanse (2003), som både vektlegger en lærers evne til å «se» barnet på 
dets egne premisser og hvilken rolle dette spiller i lærerens arbeid, samt 
påpeker lærerens ansvar i å etablere og opprettholde slike relasjoner. Fra 
dette er det tydelig at det binære synet på lærere er fraværende i den 
nordiske modellen, og at lærer-elevrelasjonen er en formell og integrert 
det av lærerens arbeid. 


Metode 


Artikkelen er basert på et postdoktorprosjekt som undersøkte konstruk- 
sjon av profesjonell læreridentitet i løpet av utdanning, med en antagelse 
at dette ville ha betydning for studenters framtidige effektivitet og enga- 
sjement i læreryrket. Prosjektet var basert på semistrukturerte intervju 
som fokuserte på lærerstudentenes erfaringer, profesjonelle utvikling og 
identitetskonstruksjon. 

I alt tok 30 lærerstudenter del i dette prosjektet. Disse var i ulike stadier 
av en fireårig profesjonsutdannelse som grunnskolelærere. De var tatt opp i 
to studieretninger, var grunnskolelærerutdanning 1-7 og grunnskolelærer- 
utdanning 5-10. Begge studieprogrammene hadde en generell overvekt av 
kvinnelige studenter, og dette er reflektert i utvalget, da fem mannlige og 
25 kvinnelige studenter deltok. En potensiell begrensning som oppsto var 
at ingen fra andreåret stilte til intervju. Hvert årskull har ulik timeplan, og 
datainnsamlingen fant sted på et tidspunkt som viste seg å være ubelei- 
lig for andreåret. En ny intervjurunde ble vurdert, men da dataene ble 
analysert var det ingen merkbare forskjeller mellom første og tredje år. De 

interessante avvikene kom fra fjerdeåret, og virket relatert til studentenes 
stress over at studiene gikk mot slutten. Det var derfor ansett som lite 
sannsynlig at en ny intervjurunde med studenter fra andreåret ville påvirke 
funnene merkbart. 

Et sentralt mål med intervjuene var å stille spørsmål som var åpne for 
deltagernes fortolkning. Hensikten var da å la deltagerne i størst mulig grad 
selv bringe på bane tema de anså som relevante med minst mulig geleiding 
fra intervjuer. Hensikten var også at måten deltagerne tolket åpne spørsmål 
på i seg selv kunne gi interessante data. Et åpenbart eksempel var identitet. 
Ikke bare innholdet i svaret, men også hvordan deltagerne tolket identitet 
kunne gi informasjon om deres identitetskonstruksjon. 

Lengden varierte veldig avhengig av dybden på svarene. Som regel 
brukte de mer erfarne studentene lengre tid i og med at disse hadde mer 
å berette. I snitt varte intervjuene rundt 45 minutter. Sitat er gjengitt så 
ordrett som mulig, bortsett fra at terminologi er presisert. For eksempel er 
det vanlig blant deltagerne å omtale universitetet som «skole» og forelesere 
som «lærere». I intervjusituasjonen var det som regel tydelig fra kontekst 
hva som var ment, men tatt ut av sammenheng kan denne begrepsbruken 
føre til forvirring, og har derfor blitt spesifisert. 

Intervjuene ble tatt opp med deltagernes samtykke. Studien er gjennom- 
ført etter NSDs (nå Sikt) retningslinjer om informert samtykke og person- 
vern. Deltagerne var informert om sine rettigheter i forkant av intervjuene, 
og er presentert med tilfeldig valgte pseudonym i teksten. 


Deltagernes svar 
Konstruksjon av profesjonell læreridentitet 


Et spørsmål som ble stilt til alle deltagere, var hvorvidt de så seg selv som 
lærere. Blant lærerstudentene i første og tredje år svarte halvparten «ja», 
halvparten «nei» (jf. tabell 1). Hvis vi tar utgangspunkt i den antagelse at 
profesjonell identitet utvikles gradvis under studiene, ville dette føre til en 
forventning at andelen ville være høyere på fjerdeåret. Isteden ser vi fra 
tabell 1 at andelen går ned. Det er, selvfølgelig, mulig at det relativt lave 
tallet deltagere har ført til lite representativ framstilling, og at et større 
utvalg ville gitt en annen fordeling. Ser vi på de spesifikke svarene som er 
gitt, derimot, gir denne fordelingen av svar og avviket fra forventet mønster 
fullstendig mening. 

Tabell 1. Anser studentene seg som lærere? 


Ja Nei 
Første år 3 3 
Tredje år 6 6 
Fjerde år 4 8 
Total 13 17 


De som svarte «ja» 


Den enkle, binære formuleringen av spørsmålet var intensjonell. Til tross for 
at læreridentitet ikke er et ja/nei-spørsmål, ble det formulert på denne måten 
for å gi minst mulig føringer på hvordan spørsmålet ble tolket, og dermed 
hvordan svaret ble framstilt. Som vi ser fra tabell 1 svarte nesten halvparten «ja» 
på spørsmålene om de anså seg selv som lærere. Dette var imidlertid mer kom- 
plisert enn det framsto, hvilket ble tydelig da deltagerne utbroderte svarene. 


Ja, jeg tror jeg er på vei. Når jeg er i praksis og står i klasserommet, så føler jeg meg 
egentlig trygg i den rollen. Jeg trives i den rollen ... men jeg føler meg ikke utlært, og 
det tror jeg ikke jeg kommer til å gjøre før jeg har fått ha min egen klasse. Det er noe 
annet når du er innom noen uker og så drar igjen, men ... jeg føler meg pa vei til det. 


Jeg trives. Og det er litt deilig ... når man begynner føle seg trygg. (Linda, tredje år) 


Ja. Det å føle at du har noe å komme med, føler jeg. Det å være lærer handler om å 
gi veldig mye til barn. Og jeg har fått en veldig ... et godt forhold til barn. Jeg synes 
det er veldig gøy, og at jeg har noe å komme med. Så jeg føler at lærerrollen vil passe 


meg godt. (Anders, første år) 


I begge tilfellene over ser vi at deltagerne svarte «ja» i presens, mens utbro- 
deringen er i futurum, hvilket gikk igjen hos mange av deltagerne. Selv om 
de svarer at de anser seg som lærere, er det tydelig at de snakker om en 
framtidig læreridentitet, hvilket taler imot en nåværende læreridentitet. Vi 
kan tolke dette som at de føler seg som lærere i den forstand at de nå ser 
enden av tunellen og anser seg selv som egnede til å bli lærere. Hva som 
skal til for at dette skal bikke over, kan vi se i det Linda videre sa da hun 
ble spurt når hun begynte føle seg slik. 


Det tror jeg var praksis i fjor. Fordi vi kom såpass tett på elevene, lærte mye om elev- 
ene. Vi hadde veldig små klasser på seks til åtte stykker, så vi ble veldig godt kjent 
på de ukene vi var der, og jeg merket at jeg fikk den respekten hos elevene som jeg 
ønsket, og de lærte noe når jeg sto der. Da tror jeg at jeg kjente på det første gangen 


at «det her går veldig bra, nå er jeg trygg». (Linda, tredje år) 

Fra dette kan vi se at følelsen av å ikke være lærer, men å kunne bli 
lærer, kom da Linda hadde anledning til å danne nærere relasjo- 
ner med elevene. Slike svar gikk igjen hos mange deltagere. Det var 
noen som svarte at de følte seg som lærere nå, og det er interessant å 
bemerke at disse for det meste var de som hadde jobbet som vikar før 
de hadde begynt på lærerutdanningen. Når vi fakturerer inn de som 
svarte at de potensielt kunne bli lærere, men ikke var det ennå, faller 
andelen betraktelig, og kun fem beskrev seg selv som lærere i presens 
(jf. tabell 2). 


Tabell 2. Nyansering av svar 


Ja Nei 
Presens Futurum 
Første år 1 2 3 
Tredje år 3 3 6 
Fjerde år 1 3 8 
Total 5 8 17 


De som svarte «nei» 


Litt over halvparten av studentene svarte «nei» på spørsmålet. Her også 
var det noen få som skilte seg ut med relativt korte, ukompliserte svar, 
slik som å knytte læreridentiteten til selve graden, og dermed ikke ville 
anse seg som lærere før de var ferdigutdannede. De fleste, derimot, ga 
lengre, mer nyanserte svar som det kan være nyttig å nøste opp i. Lik de 
tidligere svarene ser vi også at disse er sentralisert rundt relasjonen med 
elevene. 


Nei, jeg tenker at vi får en smakebit av det. Vi skjønner at det er så mye mer, og det 
merker vijo når vi snakker med [ferdigutdannede lærere] også. Vi kjenner jo de som 
har gått før oss, som er eldre enn oss og har kommet ut i det, og forteller om deres 
erfaringer. Første erfaring som lærer og satt inn som kontaktlærer. Det er mye man 
blir skjermet for i praksis. Man har ikke ... vel, minimalt med foreldrekontakt, for 
eksempel ... alt det gode og dårlige rundt den biten. Alle de småtingene man gjør; 
ukeplaner, forberede ting, alt sånn pirkearbeid, ikke sant. På småskolen er det mye 
sånn lapper og dull, laminere navnelapper og du henger opp ting i klasserommet. 
Noen er jo veldig opptatt av de tingene her, og det er det som tar tid da. Og planleg- 
ging og forholde deg til ... mye av det vi gjør i praksis er en brøkdel av de hele greiene, 
ikke sant? Så nei, jeg føler ikke at jeg er klar nå. Jeg tror ikke jeg blir klar i løpet av 
fjerdeåret heller. (Mathilde, fjerde år) 

Slik jeg ser det, så vil det å være lærer si å være kontaktlærer, å ha ansvaret for en 
klasse, kjenne dem, vite hva som er best for dem. Jeg er ikke der ennå, og derfor er 
tanken på å starte neste år bekymrende. Jeg gruer med allerede fordi jeg vet det er et 
stort ansvar sammenlignet med å være student som kun har klassen et par uker, ikke 
sant, og man trenger ikke hanskes de vanskeligste utfordringene eller situasjonene. 


(Bjørg, fjerde år) 


I dette siste sitatet får vi et mulig svar på hvorfor følelsen av å være lærer ser 
ut til å avta det siste året. Både Bjørg og flere andre vektla det å ha ansvar 
for en klasse, og påpekte hvordan dette ville skape mulighet for en helt 
annen dybde på lærer-elevrelasjonen. Vi har tidligere sett at de fleste av de 
tretten som svarte at de anså seg selv som lærere gikk videre til å moderere 
dette til en framtidig tilværelse. I dette siste året ser vi av sitatet til Bjørg at 
denne framtiden plutselig virker veldig nær, hvilket skaper usikkerhet. Mer 
sentralt ser vi hvordan disse to sitatene løfter fram betydningen av å være 
kontaktlærer, hvilket også gikk igjen hos andre deltagere. 

Et poeng som repeteres i disse sitatene er at læreridentitet er nært koblet 
til lærer-elevrelasjoner. I tillegg er det en gjengående likhet i måten del- 
tagerne ordla seg på som tilsier at slike relasjoner også har vært tema i 
undervisningen. Selv om akkurat dette poenget kan tyde på gjengivelse, 
virker det som sentraliteten av relasjoner ikke kun var normativt, men 
internalisert. Dette kan tolkes ut ifra det faktum at relasjoner var koblet 
til en rekke andre punkter, og både forklaringene av hvorfor studentene 
følte seg som lærere og hvorfor de ikke gjorde så var koblet til relasjoner. 


Den gode lærer for deltagerne 


Alle studentene som deltok i denne studien virket å ha et tydelig formet 
bilde på hva den gode eller ideelle lærer var. Dette hadde flere ulike ele- 
menter ved seg, og de fleste hadde sine egne preferanser og prioriteringer. 
Likevel var det en tydelig tendens at samtalen ble dratt tilbake til relasjoner 
og deres plass i klasserommet. Tilstedeværelse i klasserommet og engasje- 
ment var framstilt som viktige elementer av den gode lærer, i tillegg til å 
bry seg om elevene sine. 


Å ikke ha et ønske om ... sånn som den læreren som var i den klassen hadde et ønske 
om å dra hjem med en gang jobbdagen var ferdig, så det virket ikke som det var et 
genuint ønske om å være der hos elevene og bidra til at de fikk det bedre. Omsorg er 


veldig viktig da. (Filipa, fjerde år) 

Hvis man, som lærer, bare skal gjøre det man har fått beskjed om og ikke noe mer, 
så tror jeg det merkes på elevene at «han eller hun bryr seg ikke om meg». Jeg tror 
også at det blir litt robotaktig hvis du ikke kan ... by litt mer på deg selv, da. At det 


blir litt mer avstand. (Malin, tredje år) 


Mer sentralt var det også en tydelig kobling mellom viktigheten av lærer- 
elevrelasjoner i å etablere et miljø egnet for undervisning. Det er ikke 
elevens rolle alene å passivt ta til seg informasjon, men lærerens rolle å 
klargjøre eleven psykologisk slik at de kan inngå i en pedagogisk dyade. 


Det som ligger i å være lærer er å legge til rette for ... en faglig utvikling hos elever og 
en sosial utvikling. Du har et ansvar som går ut på at de skal bære seg å samarbeide, 
være i kontakt med hverandre, respektere hverandre, og mye av den utviklingen 
skjer på skolen tror jeg. Så jeg vil si at ansvarsområdet er veldig bredt da, hos en 


lærer. (Anders, første år) 


Den ideelle læreren ser jeg på som en glad person som ser elevene sine, som gidder 
å involvere seg og vil lære om elevene sine liv, som er rettferdig og ... er flink da, 


selvfølgelig, i faget sitt, men som er god på organisering og struktur. (Malin, tredje år) 


Studentene la mye vekt på lærerens evne til å først etablere slike relasjoner, 
hvilket ofte var framstilt som å «nå» eleven eller «se» eleven. 


Noe av det viktigste hos en lærer er å være en god relasjonsbygger og se elevene for 
den de er og deres utfordringer, egentlig. Det er viktig å være faglig god, men hvis 
man ikke har gode relasjoner med elevene, så er det vanskelig å utnytte det faglige. 
(Linda, tredje år) 


Noe av det med givende er når man har en elev som ... er litt innesluttet kanskje, 
eller som for en eller annen grunn ikke ... ja, deltar. Er litt i seg selv liksom. Det å 
kunne nå den eleven, lage et bånd, liksom, sånn at han kommer ut av seg selv og inn 


i klasserommet ... det er det det handler om. (Sissel, tredje år) 


Kommer relasjonene av seg selv? 


Det bør være tydelig fra det som allerede er skrevet at lærerstudentene i 
denne studien legger et enormt fokus på relasjoner. De tar opp betydningen 
av pedagogisk kompetanse, didaktisk kompetanse og faglig dyktighet, men 
alle disse overskygges av relasjoner, som både blir framstilt som et mål i seg 
selv og som en forutsetning for å iverksette de andre ferdighetene. Dette 

er ikke et problem i seg selv. Som vi har sett har dette en forskningsmessig 
basis, hvor det kan argumenteres for at den nordiske utdanningsmodellen 
er mer i tråd med nyere kunnskap enn, for eksempel, de engelskspråklige 
landene. Det som er overraskende, er hvor lite deltagerne diskuterer kon- 
kret sin egen evne til å opprette relasjoner. Heller enn å presenteres som 
en ferdighet de må aktivt tilegne seg, kan det framstå som en forventning 
at relasjonene vil komme av seg selv når de får en egen klasse. 

Det er vanskelig å finne eksempler på ting som ikke blir sagt, men måten 
deltagerne omtaler relasjoner kan tyde på at de tar sin egen evne til å danne 
dem for gitt. Et eksempel som kan trekkes fram er hvorvidt deltagerne liker 
barna de underviser, fordi dette er et punkt som påvirker relasjonsbyg- 
gingen, men hvor fraværet av refleksjon var iøynefallende. Det var kun én 
av deltagerne som reflekterte over hvilken rolle elevens personlighet ville 
ha for relasjonsbyggingen, hvilket framhever at de andre 29 ikke gjorde så. 


Det gikk opp for meg at det er ikke bare de jeg studerer med som jeg ikke liker, jeg 
kommer til å møte de i klassen noen ganger. Det er noe man ikke skal si, men det er 
et reelt problem. Man kan ikke like alle, og noen ganger vil man måtte forholde seg 


til en elev man rett og slett ikke fordrar. (Eva, tredje år) 


Dette var et viktig poeng, og hvis det stemmer som Eva insinuerer at dette 
er et tabubelagt tema, er det problematisk. Selv om dette er et ømfintlig 
område, er det selvfølgelig umulig for lærere å like alle de barna de kommer 
i kontakt med, og lærere må være bevisst på slike følelser for at de ikke tar 
overhånd (Fordyce, 1982). Det er sannsynligvis ikke overraskende at de 
akademisk dyktige barna blir bedre likt, mens de med utagerende atferd 
mislikes mest (Lewin et al., 1983). I et stadig mer mangfoldig klasserom er 
det også viktig å være bevisst at lærere har en tendens til å foretrekke barn 
som er mer lik seg selv (Pancorbo et al., 2022). Dette er problematisk, fordi 
både barn med atferdsutfordringer og minoritetsbarn har spesielt behov 
for gode lærerrelasjoner for å oppnå god utvikling (D’hondt et al., 2015; 
Myers & Pianta, 2008). 

At enkelte elever foretrekkes framfor andre er bare ett eksempel på 
hvordan relasjonsbygging ikke bare skjer av jeg selv, men krever selv- 
bevissthet, respekt, empati og interesse for elevene, med andre ord, relasjons- 
kompetanse (Imsen, 2017). Utvikling av gode relasjoner i klasserommet er 
avgjørende for at elevene skal oppleve støtte og trygghet. Lærerstudentenes 
engasjement og ønske om å skape slike relasjoner er selvfølgelig en god 

begynnelse, men sier ikke noe om de praksiser og ferdigheter som kreves 
for å gjøre dette på en god måte. For det første har vi sett at selvreflek- 
sjon er et sentralt verktøy, og dette er noe som må trenes opp (Gin, 2011). 
Relasjonsbygging i klasserommet krever også ferdigheter som å kunne 
opprettholde gode rutiner i klasserommet og å kunne tilpasse aktiviteter 
til enkeltindivider (Drugli, 2012). 


Konklusjon 


Av dette er det tydelig at studentene legger stor vekt på relasjoner, og at de 
anser relasjoner som sentralt i hva det vil si å være lærer. Relasjoner for 
deltagerne er nært sammenknyttet med arketypen av den gode lærer, men 
den norske kontekst skiller seg fra den internasjonale. Her er det mindre 
skille mellom formelle oppgaver og sosioemosjonelle oppgaver, i at sosio- 
emosjonelle ferdigheter og relasjonskompetanse tok prioritet foran peda- 
gogiske og didaktiske kunnskaper. Selv om lærerstudentene bringer flere 
ferdigheter på bane, koker de til slutt ned til en evne å «se» eller «nå» eleven. 
Denne enhetlige forståelsen av hva det vil si å være en god lærer begrenser 
deltagernes måte å definere seg selv som lærere på. Dype og nære relasjoner 
med elevene blir mer enn ønskelig, de blir definerende og skaper en sperre 
for studentenes konstruksjon av sin profesjonelle identitet. Den begrensede 
kontakten som studentene har med elevene under praksisperioden er en 
viktig erfaring, men er ikke et tilstrekkelig fundament for deres selvanse- 
else. Relasjoner er såpass sentrale at uten å ha daglig kontakt med elevene 
er det fåtallet som anser seg selv som lærere, og de fleste som gjør så er de 
som allerede har erfaring fra å jobbe som vikarer. 

For det meste viser resultatene i denne studien at studentene som svarer 
at de ser seg selv som lærere spesifiserer at dette viser til en potensiell egnet- 
het. Studentene ser ut til å etablere en trasé fra der de er nå til en forestilt 
framtid hvor de er lærere. Heller enn at de nå har en læreridentitet forklarer 
de at de nå ser veien mot at de en dag vil kunne ha en læreridentitet. De 
svarer «ja» i den forstand at de nå ser seg selv som egnede til å bli lærere. 
Det å ha prøvd seg på relasjonsbygging i praksis er viktig for denne pro- 
sessen, men er ikke tilstrekkelig. Delvis er dette fordi praksisperiodene er 
korte, hvilket begrenser dybden på relasjonene, delvis fordi at studentene 
vet at det er praksislærer som har endelig ansvar. Likevel er begrensede 
relasjoner dannet i praksis tilstrekkelige til å gi selvsikkerhet at dypere 
relasjoner kan dannes i reell yrkesutøvelse. Denne selvsikkerheten virker 

koblet til studentenes opplevelse av potensial til å bli lerer, hvilket gjor det 
helt naturlig at denne følelsen avtar i siste året når deltagerne er nervøse 
for å snart tre inn i yrket for alvor. Likevel er det en urovekkende liten 
bevissthet rundt relasjonskompetanse. 

Når det gjelder relevans for fremtidig forskning og undervisning, er det 
flere tråder som kan følges fra denne artikkelen. I og med at det norske 
utdanningssystemet skiller seg filosofisk fra mange andre land, begrenses 
overførbarheten av internasjonal forskning. Dette vil kreve mer forskning i 
en norsk kontekst. Siden relasjoner er såpass sentrale og har så mye å si for 
lærerens praksis, må vi få en bedre forståelse av hvordan gode relasjoner 
kan bedre etableres, spesielt i et flerkulturelt klasserom. I undervisningen 
som deltagerne har mottatt, er det tydelig at relasjoner har vært i søkelyset. 
Samtidig tyder disse funnene på at det er en vag forståelse av hvordan 
relasjoner etableres, at de kommer litt av seg selv når man kastes ut i yrket. 
Hvis relasjoner er en forutsetning for god pedagogisk og didaktisk praksis, 
bør dyrkingen av relasjoner komme sammen med et konkret fokus på rela- 
sjonskompetanse. Dette er for å gi lærerstudentene de verktøy de trenger 
for å ikke bare skape et ideal av den gode lærer, men å ta aktive steg for å 
manifestere egenskapene i seg selv. 

Abstract: For many years, “drawing a mathematics teacher” has been an activ- 
ity that new student teachers in mathematics have been required to do in their 
first teaching session within the teacher training program. Having already been 
students themselves for at least thirteen years, during which most of them had 
mathematics classes several times a week, they had quite clear preconceptions 
of how teaching mathematics occurs, what kind of mathematics is taught and 
by whom. In this chapter I address what these drawings produced by student 
teachers can tell us: They bear imprints of all three elements, that is, the type of 
teaching, the nature of mathematics and the behavior or appearance of the mathe- 
matics teacher. More than 400 drawings were collected over a six-year period and 
analyzed, and they revealed that there is a surprising consensus around these 
presentations. 

Innledning 


Nye lærerstudenter i matematikk har som elever opplevd et stort antall 
undervisningsøkter med matematikk på timeplanen før de tar fatt på 
lærerstudiet. Da er det naturlig at det vil vokse fram forestillinger og opp- 
fatninger både av hva matematikk er, men også hvordan matematikkunder- 
visning vanligvis foregår. I dette kapittelet skal jeg gjøre rede for hvordan en 
tegneaktivitet for lærerstudenter kan hjelpe oss med å få tilgang til tanker 
og meninger studentene har om matematikklærere ved starten av studiet. 
Jeg skal også drøfte hvilke konsekvenser dette kan ha for lærerutdanningen 
og undervisningen de senere skal utføre som ferdig utdanna lærere. 

En oppgave noen studenter fikk helt i begynnelsen av matematikklærer- 
studiet gikk ut på å tegne en matematikklærer. Følgende to tegninger ble 
levert inn av to studenter fra forskjellige deler av landet (figur 1): 


(Te Ide 
Å LL? å 2 Å | 
mA?) Pee |e EAT | ea 
KAN L Ve 
(6 NG SÅN | pr (AS 
| SERA be | ØVER 
A A OM | 4 ai DV 4 
VIA An Ne 
N j Mi | Va \ f 
Or NOs Å 
Non Woe 1 | 
| LILY 


Figur 1. To påfallende like lærere, som tegnet av lærerstudenter. 


Likheten er påfallende; en mannlig lærer med noenlunde lik påkledning, 
briller og hårvekst. Noe fragmentert matematikk er skrevet på ei tavle og 
i boka som holdes fram. Læreren på tegningen adresserer et publikum 
med henvisning til boka eller tavla. Disse åpenbare likhetene satte i gang 
tanker om at tegningene kanskje kunne gi innsyn i en del av et større bilde. 
Det ble interessant å se om denne studentaktiviteten kunne gi et verdifullt 
datamateriale om en fikk tilgang til et større utvalg av tegninger. Et spørs- 
mål er om det faktisk finnes trender i et slikt materiale, og et annet er om 

matematikklærere i så fall virkelig er slik tegningene skulle antyde? Er de 
avbildede lærerne profesjonsrepresentanter som gjør at studentene ønsker 
å utdanne seg til matematikklæreryrket? John S. Berry og Susan H. Picker 
har undersøkt holdninger til matematikk og matematikere ved å studere 
barns tegninger av matematikere og stiller etter litt nedslående resultater 
til slutt spørsmålet: «Should we be concerned about these images?» (Berry 
& Picker, 2000, s. 24). Ville vi få et bekymringsverdig sett av tegninger om 
vi lot lærerstudenter tegne lærere? 

Samlinger av tegninger har blitt brukt som datamateriale i flere typer 
undersøkelser av hvordan man forholder seg til matematikk og matema- 
tikere og har vist seg å gi nyttige data man kanskje ikke ville fått tak på 
ellers. I tillegg til Berry og Picker (2000) har Johansson og Sumpter (2010) 
samlet tegninger fra svenske barn pa henholdsvis andre og femte trinn for 
a undersoke elevenes motivasjon, der analysen av tegningene antydet at 
eldre elever viste mindre grad av motivasjon i tegningene sine. Rock og 
Shaw (2000) undersokte ogsa barns tanker om matematikere og fant ut at 
disse barna gjerne trodde at matematikere gjor de samme tingene som de 
selv gjor i matematikktimene. En liknende studie ble ogsa gjort av Barbro 
Grevholm (2010), hvor vi finner tegninger fra elever i den videregående 
skole i Norge. Grevholm diskuterer hvordan holdningene som framkom- 
mer kan ha oppstått. Oppgaven som har blitt gitt til tegnere kan variere. 
I Picker og Berry (2000) og Grevholm (2010) tegnet man matematikere, 
mens det i Johansson og Sumpters (2010) undersøkelse er barn som tegner 
matematikkaktivitet som barnet selv er involvert i. Aller mest har forsk- 
ning med slike tegneaktiviteter blitt gjort i naturfag, med det som er kjent 
som «the draw-a-scientist-test» (DAST). Typiske funn her er at tegningene 
framstilte vitenskapsmenn (for det er aller mest menn som har blitt fram- 
stilt), stereotypisk framstilt som hvite menn med vilt hår, labfrakk og briller 
(Miele, 2014). DAST-metodikken er også modifisert for bruk i matematikk 
av blant annet Yazlik og Erdogan (2018), der de undersøker kommende 
læreres oppfatning av matematikere ved blant annet å analysere tegninger. 
Også her framkommer noe av de samme karakteristika for matematikere 
som Miele (2014) fant for vitenskapsmenn. 

Matematikkdidaktikeren Alan Schoenfeld konkluderer om fram- 
tidas matematikkundervisning at «mathematics has an image problem» 
(Schoenfeld, 2007, s. 4, 2011, s. 3). Det vil være verdifullt å undersøke om 
dette «imageproblemet» eksisterer i Norge også, og særlig om det gjelder de 
som har valgt å utdanne seg til å bli matematikklærere i den norske skolen. 

Schoenfeld uttalte seg om matematikk generelt, og ikke spesifikt om lærere 
i faget. Vil det samme negative bildet gjelde lærerstudenters framstillinger 
av matematikklærere? Lærerstudentene som fikk tegneoppgaven nevnt 
tidligere har nettopp startet på ei utdanning som forhåpentligvis vil bidra 
til en positiv holdning til seg selv som matematikklærer og sitt forhold til 
matematikk. Studentene skal i løpet av en femårsperiode gjennomgå en 
læringsbane som tar dem fra det å være matematikklærende i grunnskolen 
via det å nå være matematikklærerstuderende på universitetet og videre til 
å bli utøvende matematikklærere. Vi vet at oppfatninger og syn på mate- 
matikk og matematikkundervisning spiller en viktig rolle for studenter 
som skal forme sin måte å drive undervisning på (Thompson, 1984, s. 105). 
Skulle disse tegningene avsløre at studentene har et matematikksyn som 
påvirker deres framtidige undervisning burde dette i høyeste grad tas tak 
i på lærerutdanningen, og i alle fall om det viser seg at matematikksynet 
er bekymringsverdig. 

Man kan altså stille spørsmålet om hvorvidt slike bekymringer også er 
aktuelle for matematikklærerutdanningene. For å undersøke dette nær- 
mere ønsker jeg å belyse følgende problemstilling: Hva framstilles av nye 
matematikklærerstudenter når de blir bedt om å tegne en matematikklærer? 

Dette gir opphav til flere forskningsspørsmål som jeg ønsker å ta for 
meg i dette kapittelet: 


Hva kan tegningene fortelle om matematikklæreres identitet? 


I hvilken utstrekning kan vi tolke disse tegningene til å fortelle oss noe om studentenes 


syn på matematikk som fag og matematisk kunnskap som fagfelt? 


I hvilken utstrekning kan vi si noe om lærerstudentenes syn på matematikkundervisning? 


I dette kapittelet skal jeg gjøre rede for hvordan en mengde av slike matema- 
tikklærertegninger, produsert av ferske studenter, har blitt analysert for å gi 
noen svar på disse spørsmålene. Datamaterialet ble analysert induktivt, og i 
det neste delkapittelet skal jeg legge fram de forskjellige teoretiske perspek- 
tivene som ble satt sammen til et rammeverk å drøfte datamaterialet med. 


Teoretisk rammeverk 


Litteraturen gir flere teoretiske innfallsvinkler for å beskrive tanker om 
matematikk. Det vil i denne studien bli gjort en pragmatisk sammenstilling 

av forskjellige perspektiv fra matematikkdidaktisk litteratur til en linse å 
diskutere datamaterialet gjennom. 


Identitet 


For å kunne si noe om relasjonen mellom den tegnende lærerstudenten 
og den tegnede matematikklæreren vil jeg bruke konstruksjonen identitet. 
En definisjon er: «I define identity as a dynamic view of self, negotiated 
in a specific social context and informed by past history, events, personal 
narratives, experiences, routines, and ways of participating» (Bishop, 2012, 
s. 38). Summen av alle slike syn på seg selv, relatert til matematikk, kan vi 
kalle vår matematiske identitet. Denne kan påvirke hvorvidt og hvor mye 
man engasjerer seg i aktiviteter som skaper læring, noe som er sentralt i 
tilegnelsen av matematikkunnskap for både lærende og lærere (Bishop, 
2012, s. 34). 

Tidligere nevnte Picker undersøkte elevbilder og beskriver matemati- 
kernes identitet slik: 


In the 201 questionnaire/surveys returned, the images of mathematicians were 
primarily male, all were white, the majority with glasses and/or a beard, balding 
or with weird hair, invariably at a blackboard or computer. This created a certain 
«prototype» that recurred among students in the different classes and different 
schools. (Picker, 2000, s. 347) 


Her er det igjen viktig å understreke at dette gjelder matematikere, ikke 
nødvendigvis matematikklærere, og at et poeng med dette kapittelet er å 
undersøke om de samme fenomenene framkommer når lærerstudenter 
tegner matematikklærere. Når media, skole og samfunn forsterker at slike 
«prototyper» får vokse til stereotypier, oppstår et dilemma for den som skal 
forme sin egen identitet som matematikklærer: Man etterstreber naturlig 
nok tilhørighet til den yrkesgruppen man er i ferd med å utdanne seg til, 
men samtidig har man en oppfatning av denne gruppen som noe man ikke 
uten videre ønsker å identifisere seg med. 

Matematisk identitet kan også knyttes til kjønn og at faget tradisjonelt 
har blitt tillagt typisk maskuline verdier («Mathematics as a male domain», 
jf. Brandell et al., 2004). At matematikk er et typisk «guttefag» gjenspeiler 
seg likevel ikke i nasjonale og internasjonale tester. Ser man alle land under 
ett viser TIMSS-undersøkelser at det ikke er signifikante prestasjonsforskjel- 
ler mellom kjønnene (Utdanningsdirektoratet, 2011). På nasjonale prøver 

i regning er også forskjellen mellom kjønn liten (Utdanningsdirektoratet, 
2013). Slike kjønnsstereotypier i matematikk kan ha uventede og ganske 
dramatiske konsekvenser. En studie rapporterte at kvinner underpresterte 
når de ble utsatt for stereotypiske matematikkoppgaver vinklet mot menn, 
til tross for at både kvinner og menn trodde kvinnene kunne la være å ta 
hensyn til stereotypiene (Boucher et al., 2015). 


Absolutisme og fallibilisme 


For å kunne analysere matematikken som de tegnede lærerne befatter seg 
med vil jeg bruke begrepene absolutisme og fallibilisme. Fra et epistemo- 
logisk ståsted vil karakteristika som kald, upersonlig, rigid, ufeilbarlig og 
lite kreativ gå igjen i det som kalles en absolutistisk matematikkfilosofi. 
Med et slikt syn på tilblivelsen av matematisk kunnskap, der fundamentet 
er teoremer med bevis, kan man tenke seg at matematisk sannhet baserer 
seg på faste grunnprinsipper som man så utleder all annen kunnskap fra. 
En beskrivelse av dette er: «If mathematics is a system of absolute truths, 
independent of human construction or knowledge — then mathematical 
proofs are external and eternal. They're to admire» (Hersh, 1999, s. 60). 
Matematikk betegnes her som tidløst, isolert og uten å måtte ta hensyn 
til verdier, samfunn og kultur. I Alseth og Røsseland (2008) finner vi som 
den første myten om matematikkfaget at matematikk er et abstrakt fag, 
slik faget på universitetene beskrives. Myte nummer tre, matematikk har 
alltid ett riktig svar, peker i samme retning. Motsatsen til den absolutis- 
tiske filosofien er det en kaller fallibilistiske matematikkfilosofier. Her er 
beskrivelser som sosial, samarbeid, kreativitet og bearbeiding sentralt. 
Til og med bevisene kan bearbeides: «Our notion of proof isnt carved 
in granite. We'll modify it. Well allow machine computation, numerical 
evidence, probabilistic algorithms, if we find them advantageous» (Hersh, 
1999, s. 59). Matematisk kunnskap er slik sett ikke fast, men gjenstand 
for revisjon. Det betyr ikke nødvendigvis falsifisering. Fallibilisme kan 
sees på som en utvidelse av matematisk kunnskap til også å omfatte 
matematikkens historie, posisjonen den har i samfunn og kultur og hva 
som verdsettes i utdanning og undervisning. I tillegg er prosessene bak 
kunnskapsutvikling i matematikk viktig i den fallibilistiske retningen, 
men ikke like vesentlige i den absolutistiske, der produktene står sen- 
tralt. Matematikkdidaktikeren Jo Boaler skriver i The Atlantic (om dårlige 
resultater i matematikk): 


STUDENTERS OPPFATNINGER AV MATEMATIKKLÆRERE 


One of the reasons for these results is that mathematical problems that need thought, 
connection making, and even creativity are more engaging for students of all levels 
and for students of different genders, races, and socio-economic groups. This is not 
only shown by my research but by decades of research in our field. When all aspects 
of mathematics are encouraged, rather than procedure execution alone, many more 


students contribute and feel valued. (Boaler, 2013) 


Boalers forskning tyder altså på at vektlegging av det fallibilistiske synet på 
matematikk vil være mer verdifullt og engasjerende for at flere elever skal 
prestere godt i matematikk. 


Verdier 


Mens det epistemologiske perspektivet i forrige avsnitt handler om mate- 
matikkens opphav, vil verdier (values) fortelle oss noe om hva man verdset- 
ter eller liker i matematikk: 


Value - The worth of something. A belief one holds deeply, even to the point of 
cherishing, and acts upon. Whereas beliefs are associated with a true/false dichot- 
omy, values are associated with a desirable/undesirable dichotomy. Values are less 
context-specific than beliefs. (Philipp, 2007, s. 259) 


Verdier i matematikk henger i hovedsak sammen med den fallibilistiske 
matematikkfilosofien. Til tross for at utdanning, også i matematikk, defi- 
nitivt er preget av menneskelige verdier, ser man på en absolutistisk mate- 
matikkfilosofi som upersonlig og fri for slike verdier. En måte å dele inn 
verdier (ikke bare i matematikk) på er etter Gilligans kategorier separate 
eller sammenhengende (Ernest, 2008). Her er separate verdier et ståsted hvor 
man vektlegger egenskaper som abstraksjon, analyse, upersonlig, følelsesløs 
og objektifisert. Det kan typisk være at en ser det som viktig at matematikk 
består av forskjellige algoritmer en kan lære å anvende uavhengig av andre 
resultater. Et sett av sammenhengende verdier vil på den annen side basere 
seg på sammenhenger, relasjoner, tilknytning, følelser, intuisjon, holisme og 
humanitet. Med bakgrunn i matematikken vil dette kunne eksemplifiseres 
med resultater som kan revideres og meningsskaping i algoritmer. 


Bildet av matematikk 


I den fagdidaktiske litteraturen omtales ofte synet elever, lærere og befolk- 
ningen ellers har på matematikk. De fleste mennesker er ikke matematikere, 

så slik forskning dreier seg som regel om hvordan mennesker oppfattet sin 
egen utdanning i faget eller hvordan de bruker matematikk i hverdagen. 
Synet på matematikk defineres ofte ulikt, og det kan være vanskelig å skille 
klart begreper som oppfatninger (beliefs), bilder (images), syn (views) og 
forestillinger (conceptions). Det jeg skal bruke for å analysere tegningene 
er bildet studentene har dannet seg av matematikk og matematikkunder- 
visning. Også dette begrepet brukes forskjellig, men en definisjon vi skal 
anvende er som følger: 


Define the term image of mathematics held by a person as some kind of mental 
picture, or visual or other mental representation, originating from past experiences 
of mathematics, or from talk or other representations of mathematics, as well as the 


associated beliefs, attitudes and conceptions. (Lim & Ernest, 1999, s. 44) 


Bildet av matematikk er altså et omfattende begrep. I en del litteratur skilles 
det lite eller ingenting mellom slike bilder av matematikk og oppfatninger 
man har av matematikk. Bilder på matematikk kan være personlige, som i 
definisjonen, men det fins også et offentlig bilde av matematikk («A public 
image of mathematics», jf. Lim & Ernest, 1998), som er samfunnets og 
medias omtaler, bilder, samtaler, diskurser og framstillinger av matematikk. 
På tilsvarende måte vil jeg her bruke klasserommets bilde av matematikk om 
hva slags bilde av matematikk elevene og læreren i en klasse/gruppe har. 

Det er ikke oppsiktsvekkende å hevde at et negativt bilde av matematikk 
og matematikkfaget har blitt ganske vanlig både i samfunnet og blant elever. 
Det ses på som vanskelig, kjedelig, regelbasert og algoritmisk. Alseth og 
Røsseland (2008) har i sin liste av myter i matematikk flere som minner 
om disse egenskapene ved faget. For eksempel er myte nummer to at det er 
viktig å lære seg bestemte matematikk-ord, og myte nummer fem sier at det 
er nødvendig med mye drill av regneferdigheter. Elever kan typisk mene 
at faget består av vanskelige ord og adskilte sannheter uten sammenheng. 
Slik kan en si at et negativt bilde av matematikk gjerne er preget av et sepa- 
rat verdisyn. Dette bildet kalles derfor et separat bilde av matematikk. De 
mer positive bildene av matematikk beskriver matematikk som dynamisk, 
problemløsende, praktisk, utforskende, kreativ og tilgjengelig. Et slikt syn 
knyttes til sammenhengende verdier, og kalles derfor et sammenhengende 
bilde av matematikk (jf. Gilligans kategorier om verdier). 

Med støtte i Ernest (2008) kan en forklare hvordan bilder av matematikk 
oppstår i klasserommene på grunn av en kombinasjon av erkjennelsesteori 

og verdier. Sterkt forenklet kan vi si at lærere som har en absolutistisk 
matematikkfilosofi og separate verdier ofte lar et separat bilde av mate- 
matikk prege undervisningen sin. Dette er selvsagt en forenklet forklaring 
av virkeligheten, men på den annen side kan man jo si det er naturlig at 
sammensetningen av hva man tenker matematikk er, hvordan en skaffer 
seg denne kunnskapen og hva man verdsetter ved matematikk vil prege 
undervisningen man utøver. I klasserommet kan vi kjenne igjen dette som 
adskilte rutineoppgaver (består av fakta og faste algoritmer), utstrakt bruk 
av unike og objektive svar og et miljø som vektlegger at det er kritikk- 
verdig å ikke finne dette ene svaret. Selv om den absolutistiske filosofien 
ikke framstilles som særlig fordelaktig her, skal man heller ikke glemme 
at nettopp disse egenskapene - som noe ufeilbarlig, rent, eksakt, nøye og 
utvetydig - er det som gjør at mange har valgt å beskjeftige seg med mate- 
matikk. Når studenter med et slikt syn på matematikk blir lærere, kan det 
føre til at de har en separat oppfatning av hvordan matematikk er og bør 
være i skolen. 

Sammenfattet mener jeg altså at kategoriene identitet, epistemologi, 
verdier og bilder har vokst fram som naturlige begreper til å drøfte data- 
materialet og for å besvare forskningsspørsmålet. 


Metode 


Datainnsamlingen til denne studien ble i hovedsak gjort ved Høgskolen 
i Sør-Trøndelag (tidligere HiST, nå NTNU). Datamaterialet ble samlet 
inn ved at de nye lærerstudentene i en årrekke fikk følgende individuelle 


oppgave: 


Tegn en matematikklærer (tidsramme: 10 minutter). Ingen strekmenn! 


Oppgaven er den aller første de møter, så det produseres en spontan 
illustrasjon av hvordan de ser for seg den typiske matematikklæreren. 
Selv om oppgaven gikk ut på å tegne en lærer har de aller fleste teg- 
net et miljø rundt denne læreren, for å gi et innblikk i situasjonen og 
undervisningen. Etter tegneoppgaven får studentene rikelig anledning 
til å diskutere hverandres tegninger. Jeg har gjennomgått 432 tegnin- 
ger levert inn av nye studenter fra 2007 til 2013 som svar på oppgaven. 
Alle studentene som har tegnet, har matematikk som undervisnings- 
fag i lærerutdanningen, og siden 2010 har de også valgt det selv siden 


67 


68 


KAPITTEL 3 


de hadde valgt grunnskolelærerutdanningen i matematikk for 5. til 
10. trinn. 

Tegningene kan ha forskjellig karakter. De kan være narrative repre- 
sentasjoner (Hopperstad, 2005, s. 44), altså at de er fortellende og skal 
framstille noe som faktisk har funnet sted, enten det er den dagligdagse 
undervisningen studenten opplevde eller enkeltepisoder. De kan også være 
konseptuelle representasjoner (Hopperstad, 2005, s. 45), tegnet for å skape 
mening eller på en måte få fram et poeng. Det kan innebære å framstille 
undervisning slik studenten oppfatter at den foregår (muligens ikke opp- 
levd) eller hva den kan inneholde (Hopperstad, 2005). I en slik konseptuell 
representasjon kan vi også finne eventuelle stereotypiske oppfatninger av 
matematikklæreren. 

En fordel med å analysere slike dokumenter framfor tekst er at de kan 
fortelle noe det er vanskelig å uttrykke gjennom fagspråk, spesielt så tidlig 
i lærerstudiet. Samtidig vil tegningene, på grunn av at tegneoppgaven skjer 
i den første undervisningsøkta ved studiet, kunne gi informasjon som 
enda ikke er preget av hva lærerutdanningen tilfører studentene av menin- 
ger og holdninger. En tegning er et komplekst dokument som må sees i 
sammenheng med situasjonen det ble produsert i og erfaringsbakgrunnen 
til aktøren som har laget den. Cohen, Manion og Morrison (2011) kaller 
slike analyseobjekter compressed performances (Cohen et al., 2011). Man 
kan ikke vite helt sikkert hvorfor en student valgte å framstille akkurat 
det bildet som ble tegnet. Det kan tenkes at de har valgt å tegne en myte, 
altså en slags karikatur eller stereotypi, der de vektlegger karakteristika de 
mener ville vært typisk for å skille en matematikklærer fra andre lærere. 
I så fall er dette verdifull informasjon om hvordan matematikk og lærere 
oppfattes, selv om det som avbildes ikke er en reell situasjon. Det kan 
også tenkes at de har tegnet en faktisk undervisningssituasjon. Da vil det 
også være verdifulle observasjoner om hva som sitter igjen hos studentene 
etter endt skolegang. Hva som er hva, er det imidlertid vanskelig å skulle 
si noe om. 

En kunne godt ha laget koder og kategorier løsrevet fra analysen, slik 
man for eksempel har gjort i Chambers (1983). Der tenkte man seg hva som 
ville være en typisk vitenskapsmann/kvinne og sorterte tegningene etter 
hvor stor grad man fant dette i materialet. I mitt prosjekt har jeg imidlertid 
latt alle koder vokse fram fra materialet. Det var hensiktsmessig å først gå 
gjennom hele datamaterialet som ved åpen koding (Strauss & Corbin, 1998, 
s. 102) der gjentakende karakteristika ble notert ned i en tabell. 

Tabell 1. Koding av de 432 tegningene. Her står kodene som tabelloverskrifter 
og hver av tegningene har en egen Linje. (Tabellen er avkortet både nedover 
og til høyre) 


Mann Kvinne Ubestemmelig Pekestokk Tydelig Tavlemed Briller «Matte Rutete 


kjønn eller linjal usympatisk matematikk er gøy» skjorte 
Totalt 292 53 81 146 100 225 286 22 76 
N=432 67,59% 12,27 % 18,75 % 33,8 % 23,15 % 52,08%  66,220% 5,09% 17,59% 
År 2013 1 1 1 1 1 
1 1 1 1 
1 1 1 
1 1 
1 1 
1 
1 
1 1 1 1 
1 1 1 
T 1 
1 1 1 1 
1 1 1 1 
1 1 1 1 
1 1 1 
1 1 
1 al 
1 1 


Av disse karakteristika ble det laget koder som ble notert i et regneark 
(tabell 1). Kodene ble siden gruppert i kategorier. I forste omgang var det 
lettest å identifisere kjønn og lærernes bruk av redskaper, som en kalkulator, 
eller symbolske attributter (Hopperstad, 2005), som en pekestokk. Etter 
flere gjennomganger av materialet ble kodene flere. Egenskaper ved lære- 
rens framtoning og hva slags aktivitet som fant sted ble også kodet. Ikke alle 
tegningene var mulige å analysere etter de tidligere omtalte dimensjonene. 
For eksempel kan man vanskelig si noe om kjønnet til en strekfigur. Noen 
koder ble fastsatt veldig subjektivt, for eksempel om en lærer framstår som 
usympatisk. 

Det ble foretatt koding av tema (hva er det som skjer på tegningen) og 
deskriptiv koding (hva ser vi på tegningen). Etter hvert som datamaterialet 

ble analysert kunne altså tre ganske klare kategorier identifiseres. For det 
første må en oppgave om å tegne en matematikklærer nødvendigvis vise 
at matematikkfaget er til stede. For det andre ble det påfallende at det er 
en aktivitet som utspiller seg for å sette matematikken i sammenheng med 
læreren. For det tredje blir også læreren framstilt på forskjellige måter for 
å få fram studentens poeng. 

I dette kapittelet vil kun den kvalitative og deskriptive analysen 
beskrives. Det ble i tillegg senere gjort en kvantitativ clusteranalyse av 
datamaterialet med NVivo’ og R°. Resultatene av den kvantitative analy- 
sen er basert på omtrent samme datamateriale (den kvantitative studien 
inkluderer en del flere samlinger av tegninger) er publisert i (Gjøvik 
et al., 2022). 

I neste avsnitt vil jeg gå dypere inn i hva datamaterialet forteller, ved 
hjelp av de teoretiske perspektivene identitet, absolutisme og fallibilisme, 
verdier og bilder av matematikk. 


Analyse og resultat 


Som nevnt i forrige delkapittel ble det klart under kodingen at matema- 
tikken og aktiviteten i klasserommet var framtredende i svært mange teg- 
ninger, selv om studentenes oppgave bare var å tegne en matematikklærer. 
Mange tegninger inneholdt skildringer av hva en matematikklærer gjør 
og ikke bare hvordan hen ser ut. I figur 2 ser vi en enkel oversikt over alle 
kodene i materialet. 

Etter kodingen ble kodene gruppert i tre hovedkategorier som nå 
hadde vokst fram: de som dreide seg om læreren, de som dreide seg om 
undervisningen og de som dreide seg om matematikkfaget (se tabell 2 
for en oversikt over koder (ikke alle kodene er tatt med)). Tegningene 
kunne inneholde informasjon om alle, ingen, eller bare noen av de tre 
kategoriene. 

Jeg skal nå ta for meg hver av de tre hovedkategoriene: læreren, mate- 
matikkfaget og undervisningen. 


1 __ https://www.qsrinternational.com/nvivo-qualitative-data-analysis-software/home 
2 https://www.rstudio.com/ 

Oversikt over koder 


Mann ES sl |292 
Briller HE 236 
Tavle med matematikk 22 5 
Ansiktshår RR 175 
Håravfall Ne 160 
Pekestokk eller linjal IE 146 
Tydelig usympatisk 100 
Tavle — forståelig matematikk mmm 87 
Ubestemmelig kjønn 31 
Rutete skjorte | 76 
Kvinne i 53 
Vest i 31 
Matematikk på klærne | 29 
Snakkeboble med matematikk i 23 
Kalkulator hm 22 
«Matte er gøy» E 22 
Slips 11 
Kaffekopp 7 
Bukseseler | 2 
Datamaskin | 1 


Klokke på veggen | 1 
0 50 100 150 200 250 300 350 


Figur 2. Oversikt over koder med frekvenser (N = 432). 


Tabell 2. Koder samlet til kategorier 


Kategori Læreren Matematikkfaget Undervisningen 


Eksempler på koder Tydelig usympatisk Forståelig matematikk Pekestokk 
som faller inn 


under kategorien: Ansiktshår Uforståelig matematikk Datamaskin 
Mann «Matte er gøy» 
Kvinne Klokke på 
veggen 
Læreren 


Det aller mest påfallende funnet i analysen av tegningene er matema- 
tikklærerens kjønn. Her må det bemerkes at det ble valgt en pragmatisk 
oppfatning av begrepet kjønn i denne sammenhengen. Omtrent tre av fire 
lærere i grunnskolen har allmennlærerutdanning, og et knapt flertall av 

disse hadde utdanning i matematikk. I ungdomsskolen var det omtrent 
like mange lærere av begge kjønn, mens det på barnetrinn og mellomtrinn 
var en forholdsvis stor andel kvinnelige lærere. (NOU 2003: 16). I data- 
materialet avbilder bare tolv prosent av tegningene kvinnelige lærere. Det 
kan tilføyes her at det senere arbeidet med ytterligere tilfang av tegnin- 
ger viste via en kvantitativ analyse en viss stigning i andel av kvinnelige 
lærere som ble avbildet (Gjøvik et al., 2022). Andelen er likevel lav, og i 
de undervisningsøktene der jeg har gjennomført tegneoppgaven har dette 
gitt et godt utgangspunkt for å diskutere hvorvidt det kan være slik at 
det er flest mannlige matematikklærere i grunnskolen, og i så fall hvor- 
for. Diskusjonene som oppstod i etterkant av tegneaktiviteten tydet på at 
en årsak kan være at det er mange studenter som tegner den siste lære- 
ren de har hatt, gjerne en matematikklærer de har møtt på videregående 
skole, hvor det er svært mange mannlige lærere. Det er likevel mange 
som er framstilt som tydelige mannlige grunnskolelærere også, noe en 
kan se av den litt enklere matematikken på tavla og de tilgjengelige red- 
skapene. Dette støtter at mange av studentene har framstilt stereotypien 
av en mannlig matematikklærer, og at matematikk tydeligvis ses på som 
et maskulint domene av mange. Når vi vet det er viktig for elever å iden- 
tifisere seg med de som er lærere (eller utøvere) i matematikk for at man 
skal engasjere seg i faget, ser vi at dette kanskje kan ha vært utfordrende 
for mange av lærerstudentene i deres egen skolegang. En kan spørre hvor- 
for det i det hele tatt er så mange kvinnelige matematikklærerstudenter 
når de ser ut til å ha en oppfatning av matematikk som typisk maskulint. 
Den tidligere nevnte kvantitative studien som altså ble gjort på et enda 
større datamateriale, der også tegningene omtalt i dette kapittelet var med, 
viste ved clusteranalyse at to av karakteristikkene som gjerne opptrådde 
sammen i tegningene var at kvinner underviste enkel aritmetikk, mens 
menn underviste uforståelig algebra (Gjøvik et al., 2022). Dette kan indi- 
kere at det er lettere for kvinner å identifisere seg med grunnskolelærere 
på de lavere trinnene. 

Spontane tegninger kan vise sider ved studenters bilder av matematikk 
som man kanskje ikke ville fått innsyn i på annen måte. For eksempel har 
omtrent sju prosent av de tegnede lærerne klær med tall på. Vi kunne vel 
neppe ha gjettet at noen som helst ville framstille en lærer slik om de bare 
ble spurt muntlig eller skriftlig, så det kan være at studentene har tenkt at 
dette var en måte å skille en matematikklærer fra andre lærere på. Man kan 
spørre seg om man i det virkelige liv har registrert å ha sett særlig mange 

lærere som faktisk går rundt i klær med tall og matematikksymboler på, 
så dette kan henge sammen med myten om at matematikk knyttes til en 
marginal gruppe med snevert interessefelt der hovedfokus kun er på mate- 
matikk. En av mytene som ofte går igjen om matematikkfaget er nettopp 
dette at matematikk ikke er for alle (myte nummer fire i Alseth & Røsseland, 
2008). Litt i samme stil er det 22 prosent av tegningene som har varianter 
av «matte er gøy» i framstillingen. 

En overraskende stor andel av tegningene viser lærere med rutete klær 
(om lag 18 prosent) og gjerne også vest eller slips. Vest og slips må nok 
tilskrives en oppfatning av matematikklæreren som konservativ eller eldre. 
At to av tre lærere er tegnet med briller peker i samme retning. Briller 
kan også sies å være et symbolsk attributt som gir et bestemt inntrykk 
av mennesket som tegnes. I disse tegningene kan briller være et kulturelt 
symbol på at den avbildede er klok, belest og reflektert, eller kanskje rett 
og slett «nerdete». 

Det viser seg at ca. førti prosent av matematikklærerne som er tegnet 
har skjeggvekst, noe som igjen gjør det tydelig at man ønsker å framstille 
eller karikere det maskuline som typisk ved det å være matematikklærer. 


pe Ve 
„° MATER MATTE, | 


TEK DERES) 


=— | AA 
f \ 


Uj 


Figur 3. Lærer framstilt som lite tiltalende. 

Jf. tabell I er omtrent en fjerdedel av lærerne tegnet på en måte som gjør 
at de skal framstå som usympatiske, slik som eksempelet i figur 3. Det kan 
dreie seg om å lage en fandenivoldsk prøve (uttrykt for eksempel med 
skadefryd i ei snakkeboble, eller utdeling av urimelig vanskelige mate- 
matikkoppgaver), å latterliggjøre elever som ikke får til en oppgave eller 
generelt se aggressive eller sinte ut. Andre faktorer som tydeligvis er ment 
å gi lærerne en uheldig framtoning er uflidd skjegg, dårlig ånde, uheldig 
påkledning og svetting. Nå er det ikke en uniform oppfatning av hvordan 
en usympatisk lærer ser ut, så studenter som har ønsket å framstille en 
lærer slik har ofte laget en karikatur. 

Nå kan man altså enten tenke seg disse tegningene enten som kari- 
katurer eller som «opplevde lærere». Datamaterialet bærer altså preg av 
framstillinger av lærere som usympatiske, stort sett menn, med smal faglig 
interesse. 


Matematikkfaget 


Læreren i tegningene er i over halvparten av tegningene plassert foran ei 
tavle. Det kan virke som om tavla er det som avgjør at det er matematikk 
som framstilles. Dette kan på den ene siden tolkes som at det er vanskelig 
å avbilde at en lærer er en matematikklærer uten å ta med noe matematikk 
på tavla for å vise dette. Slik sett skiller kanskje ikke en matematikklærer 
seg fra andre lærere. På den annen side kan det jo tenkes at tavla med 
matematikk på er så uløselig knyttet til det å være lærer at den avbildes 
som det aller viktigste symbolske attributtet. Selve oppgaven er å tegne en 
lærer, men det kan se ut som at mange studenter tenker at tavla er en lett 
måte å få fram at faget er matematikk på. Men hva blir framstilt på disse 
tavlene? På omtrent halvparten av tavlene er matematikken usammen- 
hengende og meningsløs. Mange andre har igjen framstilt matematikken 
enten som banalt enkel eller uoverkommelig vanskelig, som i figur 4, hvor 
vi ser begge deler samtidig. Det kan virke som om det abstrakte framheves, 
og også at det matematiske symbolspråket faller vanskelig for mange. Den 
vanlige forestillingen om at matematikk er vanskelig, ser altså ut til å leve 
også for lærerstudentene. 

Ingen har sett det som naturlig å tegne en lærer som prøver å lede en 
prosess hvor matematikk skapes i klassen. Nesten utelukkende fokuseres 
det på matematikk som et ferdig produkt som presenteres. Generelt er det 
svært lite spor av at matematikk kan være en utforskende aktivitet i disse 

Figur 4. Lærer med meningsløs matematikk på tavla. 


tegningene. Slik kommer den absolutistiske filosofien svært tydelig til syne 
i slike tegninger. I flere av tegningene finner en de to strekene under svaret, 
noe som peker i retning av at den matematikken man husker fra sin egen 
skolegang, er den som kun hadde ett riktig svar. Kanskje er det vanskelig 
både å tegne og å forestille seg hvordan en matematikklærer ser ut når hen 
leder en utforskende prosess der matematikk skapes? Men da ledes man 
også til spørsmålet: Skyldes det at man ikke har opplevd det tilstrekkelig 
ofte som elev? 

Et paradoks man her kan merke seg, er det totale fraværet av praktisk 
matematikk i tegningene. Noe av kritikken mot matematikkundervisnin- 
gen i Norge har vært at den har handlet om for mye praktisk matematikk 
(Grønmo, 2014). Det er påfallende at studentene har et så separat syn på 
matematikk når de framstiller noe helt annet enn hva som faktisk går for 
å være typisk matematikkundervisning i Norge. Dette forteller oss at det 
er mulig de affektive sidene som oppfatninger og syn på matematikk ligger 
dypt forankret i studentene som skal bli lærere. Når nesten alle studentene 
har valgt å tegne noe fra matematikkfaget for å vise at læreren representerer 
akkurat faget matematikk; hvorfor er det bare den absolutistiske retningen 
som framstilles, og ingen tegninger av for eksempel åpne spørsmål eller 
spørrende tilnærminger og ingen har tegnet konkretiseringshjelpemiddel 

som man vet er utbredt i bruk i grunnskolen? Spørsmålene som blir stilt i 
noen av tegningene er på formen «Hva er ...» eller mer kommanderende 
varianter der regnestykket bare stilles opp eller sies. 


Den pedagogiske praksis 

Så godt som samtlige tegninger avbilder tradisjonell frontalundervisning 
der læreren har alle elevenes oppmerksomhet og doserer faget. I noen få 
andre alternativer som er framstilt finner man at en elev må regne på tavla, 
som i figur 5. Her skal en elev tydeligvis «opp på tavla». Elevene er mer eller 
mindre passive deltakere i mange av de andre tegningene. 


2,2 
ra 8 
a 


Poa & 
YD 


= 

Figur 5. Elever tas opp på tavla. 


Mange lærere er tegnet mens de henviser til tavla med for eksempel opp- 
stilte multiplikasjonsstykker. Andre velger å avbilde algoritmer for lik- 
ningsløsing eller standardalgoritmer for regning. Dette tyder på at det sitter 
ganske sterkt i studentens opplevelser at undervisningen har hatt en instru- 
mentell karakter. Det er vanskelig å tenke seg at man framstiller lærere 
slik uten å ha opplevd det i stor grad. Resultatet ser ut til å være viktigere 
enn prosessen og aktiviteten, altså at et blir lagt mer vekt på produkt enn 

prosess. En slik måte å undervise på kan føre til at kunnskapen til elevene 
er fragmentert og oppleves som usammenhengende. Lærerstudentene i 
studien har sine erfaringer fra klasserommet, og det må være her de har 
fått mesteparten av sine erfaringer om måten matematikk blir undervist på. 
Det kan jo tyde på at undervisningen fant sted i klasserom der et separat 
bilde av matematikk rådet. 

I flere tegninger finner vi typiske matematikkredskaper, for eksempel 
tavle, pekestokk, linjal eller kalkulator. Felles for alle disse er at de som sym- 
bolsk attributt forteller oss mye om hva som har foregått i klasserommet. At 
en såpass stor andel lærere (ca. 34 prosent) skal ha behov for pekestokken 
(se f.eks. figur 6) er uventet, og det kan være vanskelig å tro at pekestokk- 
bruken er så utbredt som tegningene indikerer. Uansett kan det ligge latente 
syn på matematikk i tegninger av pekestokken, der det vekkes til live bilder 
om noe autoritært, at matematikk kan være noe man peker på som i «slik 
er det». Altså at læreren kan ha med seg en absolutistisk matematikkfilosofi 
i sin undervisning. 

Kun én lærer i datamaterialet er tegnet med datamaskin, noe som må 
sies å være litt overraskende da det vel er det mest opplagt verktøyet som 
alle lærere må håndtere. En tavle er godt egnet til å la elevene ta del i å skape 
matematikk i klasserommet, likevel framstår matematikken på tavlene i disse 
tegningene som ferdige produkter og ikke noe som er gjenstand for revisjon. 

Figur 6. Pekestokken er ofte med, og det dukker også opp mange kalkulatorer. 

Med bakgrunn i analysen av studentenes tegninger (jf. figur 2) kan det se 
ut som om kalkulatoren fortsatt er populær (f.eks. som i figur 6). I dagens 
praksis er det nok mer datamaskiner og nettbrett som er de digitale verk- 
tøyene dagens elever møter, men vi skal huske at datamaterialet er repre- 
sentert av studenter i tidsrommet 2007-2013. Lærerstudentene framover 
vil nok i større grad ha blitt undervist med datamaskin enn med kalkulator 
i skolegangen sin.” 


Drøfting og konklusjon 


I dette delkapittelet skal jeg drøfte hva funnene i forrige delkapittel kan bety 
for matematikklærerutdanningen. Det er lett å overtolke visuelle media 
(Cohen et al., 2011, s. 591). Hver eneste tegning kunne ha blitt analysert 
inngående, for eksempel ved å vurdere avstand til elever i klasserommet, 
hva det betyr at en lærer har en kaffekopp på bordet og så videre. En slik 
analyse av tegninger fra elever i den videregående skole kan finnes i tidli- 
gere nevnte artikkel av Barbro Grevholm (2010). Hadde man ønsket en mer 
inngående analyse av enkeltobjekter kunne man for eksempel gå langt i å 
antyde en lærerstudents anliggende når hen framstiller akkurat det hen har 
valgt. For eksempel har en student tegnet ei skoleklokke ved siden av tavla. 
Kan det bety at studenten har brukt mye tid til å se på denne klokka, og at 
matematikkundervisningen (og kanskje andre fag også) har gitt studenten 
følelsen av at dette er kjedelig? Eller kan det være at også skoleklokka er et 
symbolsk attributt for det å avbilde et skolemiljø? I dette kapittelet har jeg 
imidlertid lagt vekt på å se helheten i det omfangsrike materialet framfor 
å analysere hvert enkelt analyseobjekt grundig. 

Det første forskningsspørsmålet dreier seg om matematikklæreres 
identitet, både slik studenter identifiserer seg med læreren og slik de 
framstiller dem. Enten tegningene er tegnet som karikaturer (kanskje 
kan en student ha tenkt «slik framstilles rare lærere») eller en framstil- 
ling studenten mener representerer en virkelighet (studenten kan ha tenkt 
at «mange lærere er nok slik ...»), vil disse tegningene i hovedsak vise et 
problem ved matematikkfaget i skolen, nemlig bildet man har av faget og 
lærerne i faget. Det ble nevnt i innledningen at matematikk har et typisk 
negativt bilde i samfunnet. Funnene i denne studien tilsier at også de 


3 En digresjon her er at mange hjemmeeksamener ble omgjort til skoleeksamener på grunn av ChatGPT. 
Da ble løsningen å plukke fram kalkulatoren og papirbasert eksamen igjen! 


STUDENTERS OPPFATNINGER AV MATEMATIKKLÆRERE 


som velger å bli matematikklærere kan ha syn på matematikk som følel- 
sesløst, maskulint, kjedelig, meningsløst, rigid, fjernt og abstrakt. Dette 
kan være egenskaper man projiserer på medelever eller venner. Vi finner 
tydelige spor av absolutisme og separate verdier i tegningene, altså det 
som kunne skape det separate synet på matematikk i klasserommet. Og 
for å gjenta et av spørsmålene i innledningen, bør vi bekymre oss? Det 
er disse studentene som skal og vil påvirke kommende generasjoner av 
matematikkelever. Da er det vel i høyeste grad problematisk at til og med 
de som velger matematikk som undervisningsfag, mener at det ikke er 
uvanlig at en matematikklærer er usympatisk eller bedriver regelbasert 
undervisning. En kan bare håpe at mange av studentene har et ønske om 
å forandre på dette inntrykket. 

Hvis mange av lærerstudentene virkelig starter utdanningen sin med 
bilder av matematikklæreren som konservativ, ondskapsfull, snever og fag- 
lig nerd, hvordan kan lærerutdanningene jobbe for å snu slike holdninger 
og oppfatninger? I Picker og Berry (2000) presenterer forfatterne sin syklus 
for hvordan stereotypiske bilder av matematikk og matematikere opprett- 
holdes. I denne syklusen starter det med at elever ikke har kunnskaper om 
matematikere og matematikk. De kan så bli utsatt for mekanisk matema- 
tikk, samfunnets stereotypifisering og læreres mangel på oppmerksomhet 
rundt slike stereotypier. Disse tre faktorene kan føre til at elever danner et 
bilde av matematikk med negative følelser og holdninger. Det trengs kritisk 
tenking og holdningsrelatert arbeid over tid for at disse misoppfatningene 
ikke skal få feste seg (Picker & Berry, 2000). 

En oppfatning man kanskje har hørt, er at lærerne er som et tverrsnitt 
av befolkningen. Det er absolutt ikke en urimelig observasjon at den store 
mengden lærere skal skille seg markant fra befolkningen ellers. Tegningene 
til studentene forteller oss at lærerstudentene kan mene at matematikk- 
lærere ikke er som alle andre. Skal det skje en endring før studentene selv 
skal undervise sine egne elever, er denne endringen nødt til å skje i løpet av 
lærerutdanningen. Kanskje bør man gang på gang vise fram disse tegnin- 
gene, sammenlikne dem med undervisningen studentene møter i sine egne 
praksisperioder og ta de fram igjen når studentene veiledes i praksis. Videre 
må lærerutdanningene fortsette å presentere studentene for et bredt spekter 
av måter å forstå, lære og undervise på, slik at et eventuelt inntrykk av et 
snevert fagfelt blir utfordret. Paul Ernest skriver om muligheten til «cros- 
sing over», det vil si at selv om man har en absolutistisk matematikkfilosofi 
kan man likevel være tilhenger av elevsentrert matematikkundervisning 

med fokus på samarbeid og sammenheng og således verdsette de sam- 
menhengende verdiene i klasserommet (Ernest, 2008, s. 8). 

Det andre forskningsspørsmålet handler om hvorvidt vi kan uttale oss 
om studentenes syn på matematikk og matematikkunnskap ut fra teg- 
ningene. At matematikk har et negativt omdømme har også vært fram- 
hevet som en av årsakene til at matematikkfaget sliter med rekruttering 
og popularitet (Lim & Ernest, 1998). I skrivende stund har vi en stor ned- 
gang i søkning til lærerutdanningene, noe som også kan være forårsaket 
av andre faktorer (Strand & Tønnessen, 2023). Dessverre er det også slik 
at studentene starter lærerstudiet med etablerte oppfatninger som kan 
være vanskelige å endre. Disse er vanskelige å artikulere, men kan komme 
til syne gjennom for eksempel tegninger som beskrevet i dette kapittelet. 
Slike holdninger kan fungere som filtre for hva slags kunnskap studentene 
er mottakelige for og ikke (Kane et al., 2002, s. 180). Nettopp det at slike 
holdninger er vanskelige å sette ord på, er utfordrende. Lærerstudenter 
har i starten av sitt studium ikke fått særlig innblikk i profesjonsvokabu- 
laret og da kan tegning gjøre at mer av studentenes tanker og oppfatninger 
kommer til syne. I alle tilfeller er tegningene fine som utgangspunkt for 
videre refleksjon. Negativt omdømme gir utfordringer for de som skal bli 
lærere - en gruppe hvor det er svært viktig å kunne relatere matematikk til 
noe positivt. Når man vet at det er viktig å kunne identifisere seg med mate- 
matikklæreren er det et interessant funn at studenter som skal bli lærere, 
i stor grad framstiller lærerne negativt. Det virker lettere å distansere seg 
enn å identifisere seg. I så fall vil det være viktig å kunne motarbeide dan- 
nelsen og sementeringen av de negative oppfatningene. 

I tegningene har studentene framstilt sin tilhørighet basert på erfarin- 
ger de har som deltaker i ei elevgruppe. Nå er de i ferd med å reforhandle 
identiteten sin inn som blivende medlemmer i et nytt fagfellesskap, mate- 
matikklærergruppen. De studentene som hadde et negativt bilde av mate- 
matikk kunne ha fått dette som press både fra foreldre og medelever, men 
det vil nå bli nødvendig med en endring i studentenes måte å tenke om 
matematikkundervisning. Aktiviteten som ble beskrevet i dette kapittelet 
har vært fin som utgangspunkt for en ny meta-aktivitet, der lærerstuden- 
tene kan reflektere rundt sin egen rolle som tidligere matematikkelev og 
sin kommende rolle som matematikklærer. 

Det tredje forskningsspørsmålet handler om lærerstudentenes syn på 
undervisningen i matematikk. Hvorfor er det slik for studentene, at det 
å tenke tilbake på skolegangen framkaller bilder av læreren knyttet til 

presentasjon, og ikke som en tilrettelegger eller veileder for elever i akti- 
vitet? Dette må vel kunne sies å være problematisk enten det framstilles 
reelle læringssituasjoner eller stereotypiske karikaturer. Kan aktiviteter der 
studenter framstiller slike tegninger hjelpe til med å konkretisere og tyde- 
liggjøre hvordan bestemte bilder på matematikkundervisning kan være til 
fordel eller ulempe? Hvordan matematikkfaget i lærerutdanningen fram- 
står generelt er det ikke lett å svare på, men det ville vel være overraskende 
om det moderne lærerutdanningsfaget matematikk ikke bærer preg av høy 
grad av studentaktivitet. 

Tegneaktiviteten har gitt et datamateriale som forteller en historie som 
studentene kanskje ikke er bevisst på at de forteller, men som likevel lever 
blant oss og som vi bør lytte til. Det kunne være interessant å følge opp et 
utvalg av disse studentene med intervjuer for å undersøke nærmere i hvor 
stor grad inntrykket tegningene gir er riktig, og kanskje spesielt hvorfor de 
har tegnet det de har tegnet. Det hadde også vært interessant å gi oppgaven 
«Tegn deg selv som matematikklærer» til studentene i løpet av studiet. Slik 
kunne en ha fått grunnlag for å diskutere tenking bak matematikk som 
prosess eller produkt. Hvis studentene ved studiestart lager tegninger med 
et tungt produkt-fokus, det vil si at det viktigste er svaret, vil det senere 
kunne synes i tegningene om de er på vei til å endre til et mer prosess- 
orientert undervisningssyn, altså at framgangsmåte og resonnering 
er viktig? En kan også tenke seg at en kan la studenter utføre samme 
tegneoppgave ved endt lærerstudium. Ville de ha tegnet de samme fram- 
stillingene av lærere når de nærmer seg begynnelsen av lærerkarrieren, eller 
hva med etter noen år i skoleverket? 

Er det grunn til å tro at bildet skal endre seg med tida, når det har vært 
rimelig konstant i de årene studien pågikk? Og videre, hvis studentene 
uttrykker at lærere i matematikk er slik som datamaterialet forteller oss, er 
det et uttrykk for deres egentlige oppfatning eller det de antar er samfun- 
nets oppfatning av matematikklæreren? Ville man ha framstilt norsklærere 
eller religionslærere like stereotypisk? Flere av disse momentene er bekym- 
ringsverdige, men med hjelp fra resultatene fra aktiviteten med tegninger 
kan vi lage en arena hvor iallfall problematikken kommer tydelig fram for 
studentene. 

Som et avsluttende diskusjonstema kan en konsultere en kunstig intel- 
ligens* og be den tegne en matematikklærer. Mitt første spørsmål var om 


4 Her brukte jeg KI-tjenesten https://creator.nightcafe.studio/ 

den kunne tegne en matematikklerer, noe som returnerte de fire bildene 
under til venstre. Min andre henvendelse ba den tegne en typisk matema- 
tikklærer og da fikk jeg de fire bildene under til høyre. Her kan man bare 
begynne å spekulere. 


Figur 7. Kl-genererte bilder av matematikklærere. 

Abstract: This article presents a teaching scenario in which student teachers 
taught primary school pupils by doing the same task several times. The study 
showed that repetition in the context of teaching can contribute to student teach- 
ers' understanding of the unpredictable, or dynamic, in didactics. The repetitive 
aspect of the teaching, combined with reflection and changes, enabled the stu- 
dents to experience success in their teaching. The findings further demonstrated 
that, through reflection in various phases, students consider and adapt to the 
unpredictability of teaching. The pupils' well-being and learning were pivotal for 
the changes made by the students. Thus, the students distanced themselves from 
an instrumental approach to learning. We conclude that facilitating and reflecting 
on the unforeseen is essential. This opens the door to learning important profes- 
sional skills. Emphasizing the importance of repetition in teaching practice, the 
study is a contribution to the didactics and content of teacher education. And as 
in an action research process, we examine how our own teaching contributed to 
our competence as educators in teacher education. 


Keywords: teacher education, action research, repeated teaching practice, 
outdoor education 

Innledning 


Denne artikkelen presenterer et aksjonsforskningsprosjekt hvor lærer- 
studenter gjennom et uteskoleopplegg på campus gjennomfører samme 
undervisningsopplegg flere ganger med elever fra grunnskolen. Formålet 
med prosjektet har vært å undersøke studentenes læring og opplevelser. 
Samtidig har det vært et mål å utvikle vår egen og lærerutdanningens 
undervisningspraksis. Beskrivelser og teoretisering av konkrete undervis- 
ningsopplegg på campus beskrives av både forskere og styringsdokumenter 
som en mangelvare i lærerutdanningen. Forskning viser at lærerutdan- 
nere i for liten grad utvikler og utforsker egen undervisning for å bidra til 
lærerutdanningens didaktikk (Lillejord & Børte 2017, s. 6; Smith, 2016), 
og dessverre vet vi for lite om lærerutdanningens undervisningspraksiser 
(Jenset, 2018). Flere argumenterer i den forbindelse med at det er nød- 
vendig å styrke utdanningens undervisningspraksiser på selve campus 
(Darling-Hammond et al., 2017; Hjardemaal, 2009; Jenset & Balas, 2021). 
Det er generelt et behov for mer forskning på pedagogiske tilnærminger 
som støtter studentenes læring innenfor høyere utdanning (Unhjem & 
Furu, 2020, s. 305). I strategidokumentet Lærerutdanning 2025 presiseres 
det også at undervisningen skal være både forskningsbasert og praksis- 
relevant (Kunnskapsdepartementet, 2017, s. 7). NOKUTs (2019) rapport 
om studentaktivitet i høyere utdanning peker også på et behov for styr- 
king av studentaktive arbeidsformer, spesielt tidlig i studieløpet. Generelt 
har lærerutdanningens innhold vært under kritikk både i Norge og inter- 
nasjonalt, og har blitt beskrevet som fragmentert og lite yrkesforberedende 
(Damsgaard & Heggen, 2010; Lillejord & Børte, 2017). 

Som faglærere i pedagogikk har vi utviklet og gjennomført et under- 
visningsopplegg på campus som studentene gjennomførte med elever fra 
grunnskolen. Vårt arbeid som undervisere i pedagogikk og forskning på 
dette opplegget er utgangspunktet for denne artikkelen. Gjennom et kolle- 
gialt samarbeid om utvikling, undersøkelse og dokumentasjon av et under- 
visningsopplegg, kan dette prosjektet forstås som en type aksjonsforskning 
(Ness & Heimburg, 2021; Ulvik et al., 2016). For at erfaringene våre ikke 
bare skal bli trivielle og få overføringsverdi, er en metodisk fremgangsmåte 
og kobling til teori sentralt (Cochran-Smith et al., 2009). Slik kan opplegget 
komme andre til nytte og bidra til feltet. Gjennom utvikling og forskning 
på et konkret undervisningsopplegg er vår studie også et bidrag inn i dis- 
kusjonen om lærerutdanningens didaktikk og innhold. 


GJENTAKENDE UNDERVISNINGSPRAKSIS I LERERUTDANNINGEN 


Videre ønsker vi i denne studien å rette blikket mot lærerstudenters 
konkrete utfordringer i selve undervisningssituasjonen. En sentral utfor- 
dring for lærere er å få oversikt over alle elementene som spiller inn i 
undervisningssituasjonen (Rodgers, 2001). Dette er krevende, fordi det 
i ordinær undervisning er så mange hendelser som foregår samtidig, og 
det blir utfordrende å vurdere alle situasjonene som kan oppstå. Å forutsi 
elevreaksjoner eller hvor lang tid en aktivitet tar, er ofte vanskelig (Nilssen, 
2010). Dette handler om det uforutsigbare, uforutsette eller dynamiske i 
didaktikken, og er tett sammenvevd med improvisasjon, fordi man må 
ta valg og forholde seg til utfordringer man ikke har planlagt på forhånd 
(Doyle, 1977). Didaktisk kompetanse innebærer en beredskap i lys av det 
flertydige og dynamiske, og studentene må forholde seg til endringer i 
premissene for arbeidet. Å improvisere handler dermed om å være kreativ, 
problemløsende og kritisk, og slik bli delaktig i kunnskapskonstruksjonen 
(Mæland & Espeland, 2017; Vestøl, 2008). 

Mæland og Espeland (2017) argumenterer videre for viktigheten av lære- 
res ferdigheter i å improvisere, men hvordan dette kan implementeres og 
behandles som en profesjonell ferdighet, gir ikke litteraturen noe godt svar på. 
Grimen og Molander (2008) uttrykker et generelt behov for at lærerutdan- 
ningen skal opplære studentene til å kunne handle uten klare alternativ og 
gitte løsninger. Rodgers (2001) viser derimot til noen sentrale ferdigheter for 
å mestre den såkalte improviserende undervisningskunsten, og trekker frem 
at lærerstudentene må få god faglig opplæring, trening i å ta elevenes per- 
spektiv samt tilrettelegge for undervisning som forbinder elevene med faget. 

Læreryrket står i denne sammenhengen i en særstilling, fordi man som 
lærer hele tiden står ovenfor nye situasjoner hvor utfallet av situasjonen 
er uklart, og handlingsalternativene er mange (Østrem, 2008). Dette er 
spesielt utbredt i en undervisningssituasjon fordi så mange ulike personer 
deltar, og uventede innspill kan plutselig endre situasjonen (Moen, 2004). 
Siden improvisasjon ikke er eksplisitt omtalt i styringsdokumentene for 
lærerutdanningen, er det nødvendig å stille spørsmål ved hvor og hvordan 
denne profesjonelle ferdigheten skal utvikles (Mæland & Espeland, 2017). 
Tidligere studier utført av Penney og Legget (2005) og Ulvik et al. (2018) 
beskriver hvordan aksjonsforskning er fruktbart for å fremme refleksjon 
over egen praksis, og som en sentral ferdighet for å kunne forholde seg til 
det dynamiske i læreryrket. 

Refleksjonen blir dermed sentralt, og refleksjonens rolle i læring er grun- 
dig dokumentert (se f.eks. Cowan; 1998; Klemp, 2013; Schön, 1983). Dette 

forankres også i rammeplan for grunnskolelærerutdanningene, som sier at 
studenter skal utvikle kritisk refleksjon og profesjonsforståelse (Forskrift om 
plan for grunnskolelærerutdanning, trinn 5-10, 2016). Etter at studentene i 
denne studien hadde gjennomført samme opplegg med ulike elevgrupper, 
reflekterte de rundt egen læring og opplevelse av opplegget i en refleksjons- 
logg. Gjennom å granske studentenes refleksjoner rundt undervisningsopp- 
legget, ønsker vi å få innsikt i hvordan studentene forholder seg til og løser 
uventede utfordringer som oppstår i undervisningssituasjonen. 

Sentralt her er hvilke refleksjoner og endringer de gjorde mellom de 
ulike gruppene, men også underveis. Vi er spesielt interessert i hvordan 
det gjentakende, definert som å gjøre samme undervisning for ulike elever 
med relativt kort mellomrom, kan muliggjøre didaktiske refleksjoner og 
innsikt i både egen og elevers læring. Med bakgrunn i skisserte utfordringer 
i lærerutdanningen og lærerstudenters undervisningskompetanse, har vi 
formulert følgende problemstilling: 


Hvilken betydning har gjentakende undervisningspraksis for førsteårs lærer- 
studenters gryende forutsetninger for å tilpasse for det uforutsigbare i sin 
undervisningspraksis? 


Vitenskapsteoretisk forankring 


Hiim (2020) redegjør for hvordan et felles utgangspunkt for de ulike typene 
aksjonsforskning er en kritikk av instrumentelle og teknisk orienterte fors- 
kningstradisjoner. Forskningens relevans og nytte er videre sentral i lys av en 
pragmatisk kunnskapsfilosofi med utgangspunkt i for eksempel Heidegger 
(1978). Levin (2017) fremhever i denne sammenhengen hvordan aksjons- 
forskning er kontekstbundet, og at kunnskapsutviklingen skal bidra til å 
skape løsninger på aktuelle problemer. Et sentralt poeng innenfor aksjons- 
forskning er å «å utvikle og dokumentere kunnskap som ivaretar kontekstu- 
elle og flerdimensjonale erfaringsaspekter» (Hiim, 2020, s. 47). Vi tolker dette 
i sammenheng med det uforutsette eller dynamiske i didaktikken, som vi i 
innledningen har vist at er en sentral profesjonell ferdighet i læreryrket hvor 
man må forholde seg til og tilpasse seg ulike rammefaktorer og endringer. 

I lys av tankegodset til både Dewey (1938) og Heidegger (1978) er prak- 
tisk erfaring sentralt, og aktiv deltakelse i praksisfeltet beskrives som en 
forutsetning for kunnskapsutvikling (Hiim, 2020). Vi støtter oss på et slikt 
epistemologisk utgangspunkt i dette prosjektet, hvor studentene får prøve 

ut og reflektere over sine endringer. Refleksjon over praktiske handlinger 
og losning av konkrete utfordringer blir her vesentlig for utvikling av kunn- 
skap (Heidegger, 1978). Sentralt i opplegget vårt er nettopp studentenes 
refleksjon og handlingsvalg i mete med elevene. Dette finner også gjen- 
klang i Hiim (2017), som argumenterer for at lærerstudenter må bli gitt 
mulighet til deltakelse i lærerarbeid fra starten av utdanningen og møte 
reelle utfordringer gjennom refleksjon. 

Forskerens rolle i aksjonsforskning varierer. I mange tilfeller blir for- 
skerens hovedoppgave å legge til rette for praktikernes refleksjon (Hiim, 
2020). I møtet mellom studentene og elevene i opplegget, blir deltakernes 
handlinger forankret i en sosial kontekst, og kunnskapen blir tett sam- 
menvevd med praksisen. Vi lener oss på et slikt ontologisk utgangspunkt 
hvor kunnskap er iboende i praksis, som er typisk for aksjonsforskning. 
Aktørenes oppgave blir dermed å utvikle kunnskap i praksis gjennom en 
sosial aktivitet (Bøe & Thoresen, 2017, s. 63). Vi posisjonerer oss som for- 
skere i prosjektet gjennom dokumentasjon, analyse av loggene og teoretisk 
innramming av prosjektet. Deltakelsen vår omfatter også utforming av 
opplegget og veiledning av studentene i forkant. Beskrivelsen av opplegget, 
deltakernes rolle og konteksten presenteres senere i artikkelen. 


Teoretiske tilnærminger til gjentakende 
undervisningspraksis 
Aksjonsforskning og refleksjon 


Vi er som nevnt spesielt opptatt av undervisningens gjentakende aspekt, 
som innebærer å gjøre samme undervisningsopplegg flere ganger med 
mulighet for justeringer underveis. En slik syklisk måte å jobbe på kan 
forankres i ulike teoretiske perspektiver på læring og undervisning. 
Aksjonsforskning innebærer et rikt utvalg av ulike tilnærminger og meto- 
der. Felles er at de omhandler både handling og refleksjon, kombinert med 
teori og praksis. Sentralt her er opplevelse og refleksjon på grunnlag av 
felles erfaringer (Ness & Heimburg, 2021, s. 24). Vi hadde derimot ikke et 
eksplisitt fokus på teoretisering i vår gjennomføring, utenom at studentene 
tok utgangspunkt i Bjørndal og Liebergs (1978) didaktiske relasjonsmodell 
i planleggingen av undervisningen sin. 

Ulvik et al. (2016) argumenterer for at hvis aksjonsforskning skal fun- 
gere, må lærerutdanningen gi studentene rom hvor de kan reflektere over 

egne erfaringer gjennom innspill fra andre. En undervisning som legger 
til rette for slike prosesser, gir også muligheter for å anse læreryrket som 
dynamisk hvor man er aktør i egen læringsprosess. Organiseringen av vårt 
opplegg gjør at det er rom for samspill, improvisasjon og refleksjon mel- 
lom studentene i de ulike gjennomføringene. Deltakelse og myndiggjøring 
anses som sentralt i et aksjonsforskningsperspektiv (Unhjem & Furu, 2020), 
og var noe vi tilstrebet ved at studentene fikk utforme opplegget selv, og 
mulighet for selvinitierte endringer i møtet med elevene. 

Aksjonsforskning gir muligheter for å skape sammenhenger mellom 
campusundervisning og praksisfeltet, og kan gjøre at utdanningen oppleves 
mer relevant gjennom å ta utgangspunkt i studentenes konkrete erfaringer 
(Ulvik et al., 2016). Forskning viser også at aksjonsforskning åpner opp for 
å konsentrere seg om få aspekter samtidig, og slik lærer studentene å løse 
praktiske utfordringer gjennom å ta avgjørelser og prioritere i undervis- 
ningen (Kosnik & Beck, 2000). 

Refleksjon blir her sentralt for å løfte erfaringene, og aksjonsforskning 
har vist seg som en fruktbar strategi for å fremme refleksjon hos lærerstu- 
denter (Penney & Leggett, 2005; Ulvik et al., 2018). Refleksjon forstås av 
Klemp (2013) som en dialogisk, kunnskapsbringende metode, og viser til et 
dialogisk møte med verden. Dette gir i sin tur nye erfaringer og kunnskap, 
og det er vesentlig at det ikke er forhåndsbestemte svar, noe som gir mulig- 
heter for en situasjonsbestemt og autonom refleksjonsprosess. Prosessen 
blir dermed syklisk, og det blir viktig å kunne se tilbake på og vurdere det 
man har gjort (Furu, 2013; Ness & Heimburg, 2021). Den sykliske proses- 
sen mellom en opplevelse/handling og refleksjon, ser vi det som fruktbart 
å forstå i lys av Cowans (1998) refleksjonsdiagram. 


| Reflecting 
A C E 
Ö 7 : action 
B D 


prior explaratory consolidating further 


The Cowan diagram 


Figur 1. Cowans refleksjonsdiagram (1998, s. 38). 

Cowans modell kombinerer både Kolbs og Schöns perspektiver på reflek- 
sjon. Modellen tar utgangspunkt i Kolbs analytiske refleksjon av en 
erfaringsbasert læringssyklus, som erfaring -refleksjon - generalisering — 
testing (Cowan, 1998), samt Schöns (1983, 1988) beskrivelser av refleksjon 
i og over handling. Modellen er et praktisk verktøy for å forstå, eller forutsi, 
hvordan eksperimentell læring kan foregå. Disse tre sløyfene kan relateres 
til vårt opplegg, og i drøftingen viser vi hvordan studentene sine refleksjo- 
ner kan forstås i lys av disse måtene å reflektere på. 

Et hovedpoeng hos Schön (1983) er hvordan kunnskap er kontekstav- 
hengig, dynamisk og blir konstruert i dialog med den aktuelle situasjonen. 
Videre kritiserer han den manglende sammenhengen mellom utdannelsene 
og kravene profesjonene i virkeligheten stiller. Dette kan forstås i sammen- 
heng med praktiske yrkers egenart, hvor hver situasjon er ulik og krever 
ulik handlingskompetanse og virkemidler for å løse (jf. Østrem, 2008). 
Følgelig blir metodiske oppskrifter og regler, altså en instrumentalistisk til- 
nærming, utilstrekkelig for å løse de praktiske utfordringene (Schön, 1983). 

For å tydeligere forstå hvordan man forholder seg til nye situasjoner, er 
Deweys (2004) erfaringsmodell for utdannelse relevant. Først møter den 
lærende en interessant aktivitetssituasjon, og når det oppstår et problem 
i situasjonen stimulerer dette tenkning i en prosess der informasjon inn- 
hentes for å bearbeide problemet. Den lærende utvikler forslag til løsninger 
som til slutt prøves ut. På denne måten kan den lærende selv oppdage hold- 
barheten i løsningene sine (Dale, 2001). Ifølge Dewey (2004) innebærer 
erfaring først at en gjør noe aktivt, for eksempel prøver ut en ny undervis- 
ningsmetode, men samtidig bringes noe tilbake til oss som en konsekvens 
av handlingen. Denne refleksjonen bidrar til at det skjer en forandring med 
Oss, Og Vi får en erfaring som utdanner oss (Dale, 2001). Denne utledningen 
bør ses i relasjon med Cowans action, og viser til viktigheten av å prøve ut 
løsningen på nytt gjennom aktiv eksperimentering. En gjentakende under- 
visningspraksis antar vi muliggjør en slik prosess, og legger til rette for at 
man kan teste ut gyldigheten av sine antakelser umiddelbart. 

Et forskningsprosjekt i norsk kontekst, som konkret viser hvilke mulig- 
heter som finnes i å gjenta undervisningen, er Nilssen og Klemps (2014, 
s. 198) SKRIVUT- prosjekt. Her gjennomførte lærerstudenter i ordinær 
praksis to skrivedager med førsteklassinger. De benyttet praksisloggen til å 
reflektere over det som ikke fungerte godt i første gjennomføring, og gjorde 
endringer i den andre og siste skrivedagen. Forfatterne fant i sine analyser 
av studentenes logger at de opplevde å være bedre forberedt, samt at de 

fikk en mestringsfølelse av å se at de endringene de selv initierte fungerte. 
At opplegget var «egenprodusert» og at de i andre gjennomføring var godt 
forberedt, trekkes frem i loggene som suksessfaktorer. 


Undervisningsopplegget 


I denne studien undersøker vi opplevelsene til førsteårs lærerstuden- 
ters av et undervisningsopplegg i faget «Pedagogikk og elevkunnskap I 
5.-10. trinn», hvor studentene i grupper på fire eller fem fikk planlegge et 
undervisningsopplegg som de prøvde ut tre ganger med tre ulike grupper 
med grunnskoleelever fra mellomtrinnet. Undervisningen ble gjennom- 
ført utendørs på campus i starten av vårsemesteret, og skulle ta utgangs- 
punkt i kompetansemål hentet fra ett av skolefagene studentene studerte 
inneværende semester, som var matematikk og naturfag. I forkant av dette 
uteskoleopplegget fikk studentene i pedagogikkundervisningen en kort 
innføring i uteskole som undervisningsmetode, og hvordan utearenaen 
kan fungere som en alternativ læringsarena. Vi inviterte også faglærerne 
i matematikk og naturfag til å delta gjennom å bruke noe av sin undervis- 
ning på å undervise om uteskole i matematikk og naturfag. Studentene 
ble delt inn i grupper på fire-fem stykker. Det ble satt av tid i pedagogikk- 
undervisningen til å planlegge opplegget, og studentene fikk mulighet til 
veiledning fra oss faglærere i pedagogikk. Undervisningen ble organisert 
som stasjonsundervisning, hvor elevene ble fordelt i grupper på ca. ti, 
som rullerte mellom studentenes stasjoner. Både elevenes lærere og vi 
faglærerne i pedagogikk observerte undervisningsoppleggene. Studentene 
planla ulike faglige stasjoner med hensikt å utfordre elevene på å løse 
oppgaver knyttet til blant annet miljøvern, brøk, målestokk, artsnavn og 
geometriske figurer. 

Det å gjennomføre et undervisningsopplegg flere ganger med ulike 
elevgrupper innenfor et kort tidsrom, har vi valgt å kalle «gjentakende 
undervisningspraksis». Gjentakende undervisningspraksis er studentaktiv 
og aktiviserende i seg selv, da det er studentene selv som må identifisere 
forbedringspunkter og initiere endringer til neste undervisningsøkt, men 
også underveis i den pågående økta. Improvisering og eksperimentering 
som grunnlag for refleksjon for å utvikle egen praksis blir her mulig, og 
det ble tilrettelagt for en refleksjonsprosess uten forhåndsdefinerte svar, 
slik Klemp (2013) fremhever. Mange skoler organiserer i dag undervisnin- 
gen gjennom et slags faglærersystem, hvor én lærer gjennomfører samme 

undervisning i flere grupper på samme klassetrinn. Gjennom oppfølging 
av studenter i praksis i grunnskolen har vi erfart at mange setter pris på et 
slikt opplegg, og det gir studentene mulighet til å justere undervisningen 
underveis. Gjentakende undervisning er, slik vi forstår det, en innarbeidet 
undervisningsmetodikk i mange skoler i Norge i dag, og gjorde at vi ble 
spesielt nysgjerrig på hvilke muligheter en slik undervisning kan gi i en 
studentaktiv campusundervisning. Med studentaktiv undervisning sikter 
vi her til en metode som engasjerer studentene i læringsprosessen, og som 
krever at de lærende er aktive. 


Metodisk tilnærming 


Det empiriske utgangspunktet for studien er 73 lærerstudenters reflek- 
sjonslogger på cirka én side, skrevet i etterkant av et uteskoleopplegg med 
elever fra 6. og 7. trinn i grunnskolen. Alle studentene gikk på grunnskole- 
lærerutdanning for 5.-10. trinn, og hadde matematikk og naturfag som 
fordypningsfag. I loggene ble studentene bedt om å reflektere over hva 
som fungerte godt i undervisningen, og hva de kunne gjort annerledes. 
Refleksjonsloggene ble skrevet kort tid etter gjennomføringen av under- 
visningen, og det ble innhentet samtykke fra samtlige studenter om at vi 
kunne bruke refleksjonsloggene deres til forskning. 


Analyseprosessen og kategorier 


For å forstå essensen i lærerstudentenes opplevelse av den gjenta- 
kende undervisningspraksisen brukte vi en åpen, induktiv og tolkende 
tilnærming til datamaterialet, inspirert av Glaser og Strauss (1999). 
Datamaterialet ble strukturert, analysert og kategorisert gjennom åpen 
koding. Etter at refleksjonsloggene ble utfylt, leste begge forskerne samt- 
lige logger med sikte på å videreutvikle koder og kategorier. Gjennom en 
slik prosess vekslet vi mellom del og helhet med fokus på å la datamate- 
rialet snakke til oss. Målet her var å redusere datamaterialet til et fåtall 
kategorier eller perspektiver som i sin tur gir økt innsikt og forståelse 
for området vi forsker i (Nilssen, 2012; Strauss & Corbin, 1998). I log- 
gene reflekterte studentene over to åpne spørsmål, men svarene på de 
enkelte spørsmålene ble ikke tolket isolert. Vi leste og analyserte heller 
refleksjonsloggen som en helhet, fordi mange tematisk like refleksjoner 
ble gjort under begge spørsmålene. I analysen markerte vi ord og uttrykk 


95 


96 


KAPITTEL 4 


som gjentok seg i materialet, med sikte på å finne gjennomgående tenden- 
ser, som for eksempel «tilrettelegging», «aktivitet» og «mestring». Når et 
nytt tema eller uttrykk ble identifisert, ble dette sett i sammenheng med 
lignende beskrivelser, for slik å identifisere tendenser som var gjennom- 
gående og felles for hele datamaterialet. Etter nøye gjennomlesing og 
analyse av dataene hver for oss, møttes vi og sammenlignet våre foreløpige 
funn. Gjennom drøfting og diskusjoner med bakgrunn i datamaterialet 
vokste det frem noen hovedtendenser som vi begge hadde blitt oppmerk- 
somme på i analyseprosessen. Empiri uten teorier og mer helhetlige for- 
ståelsesrammer ofte blir trivielle og uinteressante (Cochran-Smith et al., 
2009; Nilssen, 2012). Vi valgte derfor å gå videre med de gjennomgående 
temaene og begrepene, og se funnene i sammenheng med teori som er 
egnet til å forklare og belyse de empiriske funnene. Gjennom analysen av 
det empiriske materialet vokste to hovedkategorier frem som fruktbare for 
å besvare problemstillingen: «Økte muligheter for å lykkes» og «Forståelse 
for elevers ulike forutsetninger». 


Kritisk vurdering av metodisk tilnærming 


Det er viktig å presisere at det er utopisk at man går inn i en kodings- og 
kategoriseringsprosess uten forkunnskaper som kan påvirke funnene (f.eks. 
Nilssen, 2012). Når studentens egne lærere samler inn de empiriske data- 
ene, kan man miste sitt profesjonelle forskersyn fordi man er involvert i 
konteksten selv (Cochran-Smith, 2005; Klemp, 2012). For å gjøre et inn- 
sideperspektiv troverdig, er det nødvendig med tykke beskrivelser, rikelig 
med sitater og erkjennelse av mulige utfordringer gjennom en refleksiv 
tilnærming, noe vi har tilstrebet. På denne måten ivaretas kompleksiteten i 
dataene (Geertz 1973; Klemp, 2012). I aksjonsforskning er dette også vesent- 
lig, slik at overførbarheten til andre kontekster kan vurderes og få verdi 
for andre (Levin, 2019). En epistemologisk utfordring innenfor aksjons- 
forskning generelt som vi måtte være bevisst på i vår fremstilling, er også 
hvorvidt kunnskapen som er utviklet stammer fra oss som forskere eller fra 
studentenes erfaringer og tolkninger (Hiim, 2020). Styrker ved opplegget 
er at refleksjonsloggene tok utgangspunkt i åpne spørsmål hvor deltaker- 
nes subjektive meninger og opplevelser kommer tydelig til syne. Her får 
vi som forskere god innsikt i deltakernes tankegang og refleksjonsprosess. 
Metodisk er det også en styrke at loggene ble skrevet kort tid etter at stu- 
dentene hadde gjennomført den praktiske undervisningen. 

Presentasjon av funn 


Den kvalitative analysen av studentene sine refleksjonslogger, munnet 
ut i de to kategoriene «Økte muligheter for å lykkes» og «Forståelse for 
elevers ulike forutsetninger», som til sammen skal svare på problem- 
stillingen vår: Hvilken betydning har gjentakende undervisningspraksis 
for førsteårs lærerstudenters gryende forutsetninger for å tilpasse for det 
uforutsigbare i sin undervisningspraksis? Vi vil i det følgende presentere 
disse to kategoriene, før funnene drøftes i lys av tidligere forskning og 
teori hver for seg under overskriften «Drøfting av funn». Videre drøftes 
funnene i sammenheng med hverandre under overskriften «Å planlegge 
for og forholde seg til det uforutsette». Artikkelen avsluttes med en 
avsluttende drøfting. 


Økte muligheter for å lykkes 


Kategorien viser til hvordan studentene gjennom gjentakende undervis- 
ningspraksis ble oppmerksomme på det uforutsette i undervisningssitu- 
asjonen. Studentene er opptatt av hvordan det å prøve ut opplegget sitt 
flere ganger lot dem foreta justeringer, som bidro til at undervisningen 
opplevdes som vellykket. Det å gjenta undervisningen ga både muligheter 
og ønske om endring for å kunne forholde seg til uforutsette hendelser i 
undervisningen. 

I forbindelse med gjennomføringen av stasjonene fikk de fleste stu- 
dentene oppleve at noe ved undervisningen ikke fungerte tilfredsstillende. 
Sitatet under illustrerer hvordan en gruppe jobbet utprøvende med oppleg- 
get, og justerte det fra den ene gjennomføringen til den neste. 


Spesielt etter den første undervisningen la vi merke til at det fantes forbedringspo- 
tensiale på enkelte områder, og vi måtte fortløpende endre opplegget. Det viste seg 
at dette fungerte godt etter hvert, og undervisningen ble bedre og bedre. På den siste 


undervisningen følte jeg at alt gikk som det skulle [...]. 


At studenten «måtte fortløpende endre opplegget», viser at vedkommende 
opplevde at det skjedde noe uforutsett, noe det ikke var planlagt for, som 
måtte tas stilling til. Gjennom å gjennomføre flere ganger forbedres under- 
visningen, og de opplever mestring ved å lykkes. 

Neste sitat viser hvordan en gruppe endret introduksjonsdelen av 
opplegget, for bedre å nå frem til elevene og tilrettelegge for elevaktivitet. 

Studenten gikk fra en følelse av ikke å nå frem til elevene, til å oppleve å 
klare å engasjere dem til aktiv deltakelse i undervisningen. 


Vi opplevde med den første gruppen at vi ikke helt klarte å nå fram til elevene på en 
slik måte vi hadde håpet på. Dette rettet vi på ved å ha en lengre intro, og litt mer 
triviell snakk til elevene. Elevene virket mye mer på hugget og kom med mange flere 
innspill. Etter første gruppe trodde vi at opplegget vårt var for kort, men etter en liten 


justering ordnet dette seg meget godt. 


Sitatet viser hvordan den gjentakende undervisningen muliggjorde hen- 
siktsmessige endringer. Studentene opplevde i første gjennomføring noe 
uforutsett, noe de ikke hadde tatt høyde for. I neste gjennomføringen 
gjorde de endringer i undervisningen for å treffe elevene bedre. Gjennom 
refleksjon over undervisningen, identifiserte gruppa elementer som kunne 
forbedres til neste gjennomføring. 

Studentene ønsket å engasjere elevene og gjøre dem aktive, og dette 
sto frem i datamaterialet som et gjennomgående motiv for justeringer av 
undervisningen. Når lærerstudentene beskriver hvordan de lyktes med å 
engasjere elevene og gjøre dem aktive, ble denne opplevelsen ofte frem- 
stilt i forbindelse med at de opplevde elevene som engasjerte i undervis- 
ningen. Følgende sitat eksemplifiserer dette: «Undervisninga fungerte bra. 
Opplevde elevane som engasjerte og interesserte.» 


Forståelse for elevers ulike forutsetninger 


Denne kategorien omhandler refleksjoner rundt hvordan gjentakende 
undervisning ga både muligheter for og krevde tilpasning. Gjennom end- 
ring av undervisningen fikk studentene en økt forståelse for hvordan elev- 
grupper er forskjellige og krever ulik undervisning. Forutsetningene hos 
elevene kan være både faglige, men også mer emosjonelle, som humør og 
opplagthet. 

Studentene opplevde at undervisningen de hadde planlagt fungerte 
ulikt avhengig av elevgruppe og uforutsette hendelser som kunne oppstå. 
De måtte derfor gjøre didaktiske tilpasninger og justeringer til den aktuelle 
elevgruppen: «De gruppene som hadde mye kunnskap fra før var det lett å 
holde samtalen gående med. Når vi fikk en gruppe som kunne mindre ble 
det litt lite dialog og mere forklaring fra vår side.» Sitatet viser et eksem- 
pel på hvordan studentene måtte tilpasse læringsaktiviteten. De brukte 

tilpasset forklaring for å differensiere undervisningen av hensyn til elevenes 
forutsetninger for å forstå det faglige innholdet. Det uforutsigbare kommer 
her til syne gjennom at de erfarte at elevene hadde ulike forutsetninger 
for det faglige innholdet. Dette løste de ved å justere vanskegraden for å 
tilpasse undervisningens innhold til elevenes faglige forutsetninger, noe 
som er sentralt i didaktisk relasjonstenking. 

Det neste sitatet synliggjør også en forståelse for og evne til å til- 
passe til elevers ulike faglige forutsetninger underveis: «Vi hadde enkle 
geometriske figurer i starten, og økte gradvis nivået. Når det var noe de 
ikke skjønte hadde vi ‘minilesson’ inni mellom figurene for å forklare 
og reflektere om elevene faktisk skjønte egenskapene til figurene.» En 
«minilesson» i matematikk er en kort leksjon med et smalt fokus for å 
lære bort konkrete matematiske konsepter. I sitatet forholder studen- 
tene seg dynamiske til undervisningens forløp, og gjennom fortløpende 
refleksjon og vurderinger i gjennomføringen foretar de endringer. De var 
her i dialog med elevene underveis for å få et inntrykk av hvorvidt de 
fikk utbytte av det faglige innholdet. Refleksjonen sammen med elevene i 
«minilesson» bidro her til en innsikt i hver enkelt elev som grunnlag for 
tilpasning, og viser en forståelse for prinsippet om tilpasset opplæring. 
Sitatet viser ikke til endringer som ble gjort mellom de ulike elevgrup- 
pene, men synliggjør hvordan undervisning med avgrenset fokus og 
færre elementer å ta hensyn til kan bidra til innsikt og refleksjon over 
undervisning. 

Studentene opplevde, til tross for justeringer underveis, at ikke alt kan 
planlegges. En student skriver: «Man må planlegge godt i tilfelle noe endrer 
seg. Ha noen øvelser i backup. Det blir derfor sentralt å kunne forberede 
seg på det uforutsette, og reflektere rundt mulige handlingsvalg i ulike 
scenarier som kan oppstå, samt å ha noen øvelser i backup.» Dette er 
interessant fordi det viser til en forståelse av at selv om undervisning har 
stor grad av usikkerhet, kan man gjennom planleggingen forberede seg og 
ruste seg for uforutsette hendelser. 

Studentene opplevde det altså som sentralt å planlegge godt for å kunne 
ta hensyn til det uforutsette. Vi har sett at det uforutsette kan innebære 
faglige forutsetninger, men det kan også innebære andre rammefakto- 
rer som at elevene er kalde og sultne, som også påvirker undervisningen. 
Studentene virker å ha en klar formening om dette. Følgende sitat viser 
denne innsikten: 

I tillegg hadde vi ganske åpne muligheter til hvordan vila opp hver aktivitet, så vi fikk 
tilpasset etter omstendighetene. Dette tok vi bruk spesielt med den siste gruppen da 
flere begynte å bli kalde, våte og sultne. Vi fokuserte dermed mer på de aktivitetene 


som holdt elevene mest mulig aktiv. 


Det neste og siste sitatet viser også en forståelse for det dynamiske i didak- 
tikken, men synliggjør også en innsikt i en handlingstvang i møtet mellom 
lærer og elev: «Sag òg tydeleg kor viktig det umiddelbare er i undervisninga. 
Korleis ein ikkje kan planleggje alt, men er nøyd til å ta ein del slik det 
kjem. Dette er noko eg veit frå før, men fekk det bekrefta igjen i dag.» Når 
studenten skriver «å ta ein del slik det kjem», kan dette vise til hvordan 
elevene kommer til undervisingen med ulike forutsetninger som det må 
tas hensyn til. 


Drøfting av funn 
Økte muligheter for å lykkes 


Den første kategorien viser at ved å justere og utføre opplegget flere ganger, 
forholdt studentene seg dynamiske til undervisningssituasjonen og gjen- 
nom endringer opplevde de å lykkes. Å kunne forholde seg dynamiske 
til undervisningen fremheves som en viktig ferdighet (Ulvik et al., 2018). 
Felles for utsagnene i denne kategorien, er at de dreier seg om å utvikle 
og prøve ut løsninger på utfordringer de møtte. De måtte gjøre didaktiske 
tilpasninger og improvisere før de ble fornøyd, fordi de oppdaget at noe 
ikke fungerte godt nok. Denne vurderingen av undervisningen skjedde 
mellom gjennomføringene, men også underveis. Vi ser dermed spor av 
at studentene har reflektert både i og over handling (Cowan, 1998; Schön, 
1983). Når de didaktiske rammefaktorene endret seg, førte dette til at de 
«måtte fortløpende endre opplegget». Slike endringer er typiske for lærer- 
yrket, og viser til handlingstvangen som oppstår fordi man som lærere hele 
tiden står overfor nye situasjoner (Østrem, 2008). Evnen til å identifisere 
og gjennomføre endringer er, som beskrevet i innledningen, noe lærer- 
studenter trenger å utvikle. 

Gjennom refleksjon over gjennomføringen oppdaget studentene «for- 
bedringspotensial» i konkrete elementer i undervisningen og formulerte 
og iverksatte nødvendige tiltak. Til slutt opplevde de å lykkes. Dette kan 
relateres til Deweys (2004) erfaringsmodell for utdannelse, og gir ifølge 
Dale (2001) studentene selv mulighet til å oppdage holdbarheten i sine 

løsninger. Denne prosessen viser også til Cowan (1998), og hvordan reflek- 
sjon har en evaluerende komponent, som peker fremover og viser til hva 
som kan gjøres bedre. Den aktive utprøvingen blir her vesentlig, og gjen- 
nom en gjentakende undervisningspraksis fikk de mulighet til å teste ut 
og evaluere gyldigheten av egne løsninger umiddelbart, og slik forholde 
seg til det uforutsigbare. 

I denne sammenheng blir det viktig å legge til rette for at studentene 
opplever noe nytt og overraskende, og det er i dette spennet mellom noe 
nytt og kjent at vi kan utvikle vår kunnskap (Haugsgjerd & Bjelland, 2019). 
Uansett hvor godt forberedt man er, kan uforutsette hendelser spolere 
selv en godt gjennomtenkt plan. I arbeidet som lærer utfordres man på 
å balansere mange ulike krav samtidig, noe som krever en høy reflek- 
sjonsevne (Haugsgjerd & Bjelland, 2019). Det er krevende å forutsi elevers 
reaksjoner, og utfallet av ulike situasjoner i undervisningen har ofte uklart 
utfall med mange elementer å ta hensyn til (Nilssen, 2010; Rodgers; 2001; 
Østrem, 2008). Også Ulvik et al. (2016) trekker frem viktigheten av å kunne 
anse læreryrket som dynamisk, hvor man er aktør i egen læringsprosess. 
Muligheter for å reflektere over egne erfaringer i samspill med andre, er 
noe som åpner opp for å forholde seg til det dynamiske. Endring gjennom 
handling og gjentatte forsøk, gir her en erfaring med læreryrket som noe 
dynamisk. Slik blir de også aktive deltakere i egen kunnskapskonstruksjon 
gjennom kreativitet og problemløsning (Mæland & Espeland, 2017). 


Forståelse for elevers ulike forutsetninger 


Den andre kategorien handler om hvordan studentene har fått forståelse 
for elevers ulike forutsetninger for undervisningen. Her rettes søkelyset 
mot hvilke tilpasninger de gjorde for å treffe elevene. Gruppen som hadde 
«minilessons» underveis, hadde ikke innsikt i elevenes forutsetninger på 
forhånd, og måtte gjøre endringer underveis for å nå elevene. Dette krevde 
refleksjoner i handling, siden de handlet umiddelbart, og dette kan forstås 
i lys av Cowans (1998) andre sløyfe. Studentene viser også implisitt til at 
de har reflektert gjennom den første sløyfen, ved at de i forkant av under- 
visningen har lagt opp til «minilessons» på forhånd. De tok også hensyn 
til ikke-faglige faktorer, som at elevene var kalde og sultne. Å trene på å 
ta hensyn til elevens forutsetninger er sentralt (Rodgers, 2001). Samtidig 
viser studentene at de tar avstand fra en instrumentalistisk tilnærming til 
undervisning (Hiim, 2020; Schön, 1983). 

Studentene viser altså en erkjennelse av hvordan refleksjon og konkrete 
vurderinger er sentralt i didaktikken for å kunne tilpasse undervisningen 
for elevenes beste. En kritikk av Schon, og en utfordring i denne sam- 
menhengen, er at lærere ofte har tidsnød og må gjøre handlinger uten tid 
til refleksjon over de ulike handlingsalternativene (Eraut, 1994). Ingen av 
studentene tematiserte dette eksplisitt, men fremstod pragmatiske ved at 
de ønsket å gjøre det beste ut av den situasjonen de stod i. De som reflek- 
terte rundt betydningen av å planlegge på forhånd, kan tolkes i retning av 
at de har en fornemmelse av denne tidsnøden, og at de må ha alternative 
løsninger klart i forkant av møtet med elevene. 

Studentenes innsikt i at «ikke alt kan planlegges» og at «man må ha 
øvelser i backup», viser til refleksjoner som er gjort i Cowans (1998) første 
sløyfe, og hvordan det kan planlegges for å bidra til å redusere mengden 
uforutsette hendelser som oppstår. Ved å ha åpne, dynamiske oppgaver 
som kan «tilpasses etter omstendighetene», åpner de opp for muligheten 
til å gjøre endringer gjennom Cowans andre sløyfe, refleksjon i handling. 
Det er rimelig å anta at gjennom å gjøre opplegget flere ganger, har de blitt 
mer bevisste på hvordan elever er ulike og hvordan de kan ta hensyn til 
dette for å ta elevens perspektiv. Studentene synliggjør en erkjennelse av 
undervisning som et komplekst system med mange samtidige hendelser, 
som bidrar til en konstant uforutsigbarhet i didaktikken. Mange maktet å 
handle og forholde seg til dette, uten noen gitte løsninger på forhånd (jf. 
Doyle, 1977; Grimen & Molander, 2008). 

Blikket for å tilpasse til ulike elever kan også relateres til det Hiim (2020) 
kaller «kontekstuelle og flerdimensjonale erfaringsaspekter», som er sen- 
trale kunnskaper innenfor aksjonsforskning. Kontekster kan her forstås 
som ulike rammefaktorer og ulike elevforutsetninger i en didaktisk rela- 
sjonell tenkning (jf. Bjørndal & Lieberg, 1978). 


Å planlegge for og forholde seg til det uforutsette 


Felles for kategoriene, er at det var en selvinitiert refleksjon som oppstod 
spontant og med formål om å forbedre undervisningen til elevenes beste. 
Mange av studentene viser evne til å ta elevenes perspektiv og gjøre nød- 
vendige endringer. Funnene viser at mange evner å gjøre slike refleksjoner. 
Om dette var ferdigheter de hadde fra før eller fikk gjennom opplegget, har 
vi ikke grunnlag for å si noe om. Men siden de reflekterte rundt og trekker 
frem disse erfaringene, er det noe de har fått erfaring og trening i gjennom 

opplegget. Dette er en viktig profesjonell ferdighet, og noe lærerstudenter 
trenger å utvikle (Nilssen, 2010; Mæland & Espeland, 2017). I rammeplanen 
for grunnskolelærerutdanning slås det også fast at utdanningen skal bidra 
til kritisk refleksjon og profesjonsforståelse (Forskrift om plan for grunn- 
skolelærerutdanning, trinn 5-10, 2016). 

Uteskoleopplegget foregår videre i en praktisk kontekst, hvor det gjenta- 
kende aspektet blir sentralt for muligheten til å se at endringene var vellyk- 
kede fordi man kontinuerlig sammenligner og vurderer gjennomføringen 
med hver elevgruppe. Dette samsvarer med Nilssen og Klemps (2014) funn, 
hvor studentene opplevde mestring og å være bedre forberedt ved å gjenta 
undervisningen. Måten uteskoleopplegget er designet på gjør at studen- 
tene møter mindre grupper av elever når de skal undervise. De har også 
ansvar for noen få elementer innenfor sin stasjon, for eksempel den faglige 
innføringen. Opplegget gjør dermed at det blir mulig å fokusere på færre 
didaktiske elementer, og undervisningssituasjonen vil kunne oppleves mer 
oversiktlig (Kosnik & Beck, 2000). Det blir dermed færre «handlings- 
alternativer» (Østrem, 2008) og uventede innspill (Moen, 2004). Funnene 
våre bidrar til å forstå hvordan studenter forholder seg til og løser disse 
utfordringene gjennom det gjentakende. 

Det at mange opplevde mestring, tolker vi som en bekreftelse på mulig- 
hetene for utvikling som ligger i undervisningsdesignet som omtales i 
denne artikkelen. Det avgjørende kriteriet for hvor god aksjonsforsknin- 
gen er, er hvorvidt den gir brukbare eller virksomme resultater (Levin, 
2017). Funnene er i første omgang kontekstbundet, men denne partikulære 
kunnskapen mener vi har overføringsverdi til en ordinær læringssituasjon. 
Gjennom å gjenta undervisningen åpnes det muligheter for å abstrahere 
kunnskapen og utlede generelle prinsipper som er gyldige i flere didaktiske 
kontekster. Det er rimelig å anta at erfaringene og kunnskapen studen- 
tene fikk med det gjentakende i undervisningen får konsekvenser for deres 
fremtidige didaktiske praksis. I lys av Heideggers (1978) og Deweys (2004) 
pragmatiske filosofi, er en slik fortolkning og arbeid med profesjonelle fer- 
digheter gjennom prøving og feiling med utgangspunkt i egne erfaringer 
sentralt for læring. 


Avsluttende refleksjoner 


En målsetting med denne studien var å teoretisere over og løfte frem et 
undervisningsopplegg vi som kolleger hadde samarbeidet om og utviklet 

som en aksjonsforskning. I innledningen beskriver vi hvordan flere for- 
skere etterlyser kunnskap om lærerutdanningens undervisningspraksiser. 
Det foreslås spesifikt å utvikle utdanningspraksisene på selve campus 
(Darling-Hammond et al., 2017; Hjardemaal, 2009). Ved å invitere elever 
til campus, kan vi få til mer «praksisbasert» undervisning (Jenset & Balas, 
2021). Gjennom å granske studentenes erfaringer fra refleksjonsloggene har 
vi fått god innsikt i deres opplevelse av undervisningen. Å forske på egen 
undervisning gir gode muligheter for å utvikle seg som både forskere og 
undervisere, og en slik systematisk granskning med egen undervisning er 
noe som etterspørres (Smith, 2016). 

Vårt arbeid i rollen som faglærere og forskere i dette prosjektet kan også 
relateres til Cowans (1998) modell, hvor vi gjennom planlegging av oppleg- 
get, refleksjoner underveis mens vi observerte studentene i aksjon, reflek- 
sjoner i etterkant og forskning på opplegget har reflektert i ulike faser. Tett 
kollegasamarbeid og fellesskap er også noe Unhjem og Furu (2020, s. 323) 
fremhever som sentralt i sitt aksjonsforskningsprosjekt med lærerstudenter. 
Vår læring kan også forstås som et praksisfellesskap i lys av Wenger (2004), 
hvor praktiske erfaringer og deltakelse er vesentlig. I alle fasene av arbeidet 
hadde vi et felles engasjement hvor vi lærte av hverandre. 

Arbeidet med dette prosjektet har også gjort oss mer bevisst på mulig- 
hetene som ligger i å gjenta undervisningen, og hvor gode didaktiske 
kunnskaper studenter i første studieår sitter inne med. Å tilrettelegge for 
studentaktivitet hvor de får brukt sine kunnskaper i en praksisrelevant kon- 
tekst fremstår her som sentralt. Opplegget gir gode muligheter for å redusere 
avstanden mellom campusundervisning og lærerpraksis. Lærerstudenter 
trenger å få mulighet til å prøve ut idéer parallelt med campusundervisning 
og få oppleve en eksplisitt kobling til praksisfeltet (Darling-Hammond, 
2014; Kunnskapsdepartementet, 2017, s. 7.). Et vesentlig element i denne 
koblingen og i opplegget vårt, er det gjentakende, siden mange skoler orga- 
niserer undervisningen ved at samme faglærer har samme undervisning 
flere ganger med ulike elevgrupper. 

Neste fase, eller sløyfe, blir for vår del å videreutvikle opplegget med 
bakgrunn i erfaringene og forskningen på opplegget, samt gjennomføre 
det på nytt med nye studenter. Her ser vi muligheter for å gi enda større 
rom for refleksjon mellom elevgruppene, og grundigere etterarbeid hvor 
studentene kan få reflektere i fellesskap om sine opplevelser, og samti- 
dig utfordre de på å teoretisere opplegget tydeligere. En videreutvikling 
kan også være å involvere elevenes lærere i større grad, og la de bidra i 

revideringer av opplegget, samt invitere til refleksjonsøkter i etterkant av 
opplegget. Fagdidaktikere kan også involveres mer og slik utvikle et større 
kollegialt samarbeid og praksisfellesskap, i lys av Wengers (2004) situerte 
læringssyn og vektleggingen av sosial praksis. 


Oppsummering 


Dette prosjektets bidrag forstås i tre perspektiver. For det første har vi vist 
hvordan kollegialt samarbeid om egen undervisning er viktig, og hvordan 
man gjennom teoretisering og systematisk dokumentasjon av undervis- 
ning har mulighet til å skape en kritisk distanse til egen undervisning som 
grunnlag for ny erkjennelse. 

For det andre bidrar opplegget generelt til diskursen knyttet til lærer- 
utdanningens didaktikk ved å beskrive og granske et konkret undervis- 
ningsopplegg til inspirasjon for andre lærerutdannere. Her har vi synliggjort 
studentenes opplevelser og vist hvordan studentene ble gitt stort handlings- 
rom i både utforming og gjennomføring av opplegget. Myndiggjøring og 
deltakelse er som nevnt et viktig ideal (Unhjem & Furu, 2020). 

For det tredje viser vår studie, som et svar på vår problemstilling, hvor- 
dan undervisningens gjentakende aspekt kan være fruktbart for å utvikle 
studentenes gryende forståelser for det uforutsigbare i undervisningen. 
Dette er en sentral profesjonell ferdighet som ikke tematiseres i styrings- 
dokumenter og som vi mangler kunnskap om hvordan man kan utvikle 
(Mæland & Espeland, 2017). Dette er også noe lærerstudenter ofte strever 
med (Moen, 2004; Nilssen, 2010; Rodgers, 2001; Østrem, 2008). 

I denne artikkelen har vi vist hvordan lærerstudenters refleksjoner rundt 
en gjentakende undervisningspraksis kan forstås i lys av en syklisk lærings- 
prosess i et aksjonsforskningsperspektiv. Cowans refleksjonsdiagram ble 
her benyttet som en analytisk ramme for å forstå de ulike refleksjonene 
studentene gjorde i de ulike sløyfene. Refleksjonene synliggjør en innsikt 
i og gryende forståelse for det uforutsigbare og flertydige. Gjentakende 
undervisning, som i aksjonsforskning, gir gode muligheter for å utvikle 
didaktisk kompetanse, siden det er færre elementer å ta hensyn til i under- 
visningen (jf. Kosnik & Beck, 2000; Rodgers, 2001; Ulvik et al., 2016, 2018; 
Vestøl, 2008). 

I studentenes begrunnelser over didaktiske valg og endringer står 
elevens faglige og sosiale behov frem som en målestokk på hvor vellykket 
undervisningen var. Ved å gjøre opplegget flere ganger fikk studentene 

mulighet til å se at de lyktes med undervisningen, og en forståelse for at 
elever har ulike forutsetninger. Dette funnet bidrar til å belyse hvordan det 
gjentakende muliggjør en innsikt i det kontekstuelle og uforutsigbare ved 
undervisningen. En tilnærming som ivaretar de ulike elevenes behov er 
sentralt for å mestre den improviserende undervisningskunsten (Rodgers, 
2001), og kan forstås som en motvekt til en instrumentell tilnærming til 
undervisning, noe som er sentralt i aksjonsforskning (Hiim, 2020; Schön, 
1983). 

Å legge til rette for undring og overraskelse i undervisningen, samt 
muligheter for refleksjon og endring, er noe funnene tydelig viser betyd- 
ningen av. I dette spennet ligger et stort potensial for kunnskapsutvikling 
(Haugsgjerd & Bjelland, 2019). Det gjentakende aspektet gjorde at stu- 
dentene umiddelbart fikk mulighet til å prøve ut egne løsninger gjennom 
aktiv eksperimentering (Dewey, 2004), og slik fikk en umiddelbar erkjen- 
nelse av det dynamiske i didaktikken hvor ulike faktorer henger sammen 
(jf. Bjørndal & Lieberg, 1978). Denne kunnskapen mener vi gjør at lærer- 
studentene blir bedre rustet til å planlegge for og forholde seg profesjonelt 
til uforutsette hendelser som oppstår også i ordinære undervisningssitua- 
sjoner, noe som også har en overføringsverdi til nye kontekster. 

Abstract: “Storyline” is an interdisciplinary and problem-based approach towards 

teaching and learning. Situations are explored through different approaches based 

on a story in which participants engage in role-play, dramatic activities or more 

theoretical and practical actions. The work taps into theoretical knowledge and 

practical skills and provides opportunities for creative, critical and pedagogical 
reflection and learning. This article discusses a project in which we used storyline 

as an approach to learning and development within two themes in natural science 

teacher education: technology and design and sustainable development, evolu- 
tion, and population development. We wanted to explore whether the students 

found this as a creative approach to learning, and how they experienced its use 

as a didactic approach towards the work as prospective science teachers. The 

students experienced the Storyline project as both creative, and practical, engag- 
ing and motivating. A few students believed that the form of work could become 

very extensive and thus perceived it as time-consuming. If it is facilitated well, it 

is at the same time well suited for pedagogical and didactical reflections both 

in connection with practical and theoretical preparations and implementations. 
With the criticism surrounding teacher education's lack of practical grounding and 

the emphasis on the need for student-active forms of Learning, we find the use of 
Storyline as relevant, both in the context of interdisciplinary projects and within 

individual subjects in teacher education. 

Innledning 


I den overordnede delen av læreplanen for Kunnskapsløftet 2020 står 
det at «skolen skal la elevene få utfolde skaperglede, engasjement og 
utforskertrang», og at elevene skal få «lære og utvikle seg gjennom sansing 
og tenkning, gjennom estetiske uttrykksformer og praktiske aktiviteter» 
(Kunnskapsdepartementet, 2017, s. 7). I læreplanen er disse målene satt 
inn i et samfunnsperspektiv der utgangspunktet er at kreative og skapende 
evner bidrar til samfunnsutvikling, og at den enkelte gjennom skapende 
læringsprosesser gis mulighet til danning og identitetsutvikling. Denne 
tenkningen understøttes av Puccio og Lohiser (2020) idet de hevder at 
kreativitet og kreativ tenkning er helt nødvendige kompetanser for det 
21. århundre, og at institusjoner som driver med høyere utdanning må 
forberede studentene på dette. De hevder samtidig at det til nå er mer 
søkelys på kritisk tenkning enn kreativitet, men at disse tilnærmingene på 
mange områder er tett sammenvevde. Innenfor naturfagene i norsk skole 
understrekes kreativitet både innenfor grunn- og videregående opplæring 
(Kunnskapsdepartementet, 2019), men også innenfor lærerutdanning, der 
blant annet evne til undring, nysgjerrighet og oppfinnsomhet fremheves 
(UHR-lærerutdanning, 2018, s. 53-54). I denne artikkelen setter vi derfor 
søkelys på et prosjekt der vi benyttet Storyline som en kreativ tilnærming 
til læring og utvikling innenfor naturfagundervisningen for lærerstudenter 
i deres tredje eller fjerde studieår. 

I dette prosjektet ønsket vi, i tillegg til gjennomføring av selve under- 
visningen, også å få bedre innsikt i studentenes opplevelser av bruken av 
Storyline innenfor naturfagene. Gjennom en spørreundersøkelse med åpne 
spørsmål rettet vi derfor spesielt søkelyset mot hvordan studentene erfarte 
arbeidsformen som en utforskende og kreativ tilnærming til læring og 
hvordan arbeidet ble oppfattet som en didaktisk tilnærming til kommende 
arbeid som lærere. 


Storyline som tilnærming til læring 

og utvikling 

Storyline er en tverrfaglig og problembasert tilnærming til læring. 
Opprinnelig ble den utviklet i Skottland på sekstitallet (Bell et al., 2007; 

Mitchell & McNaughton, 2016), og er senere benyttet på mange nivå 
i utdanningssystemene fra grunnskole og i noen grad også i høyere 
utdanning. Innenfor lærerutdanning er den ellers benyttet relativt lite 
(Berggren, 2019; Bolstad, 2021; Eik & Fauskanger, 2003; Karlsen et al., 
2019; Omand, 2018; Romstad, 2019). Felles for de fleste Storyline-kasus 
er et rammeverk der deltakerne utforsker situasjoner gjennom ulike til- 
nærminger basert på en historie der man blir deltaker gjennom roller, 
dramaliknende aktiviteter og/eller mer teoretiske og praktiske hand- 
linger. Dette videreføres gjerne i fysiske installasjoner eller utarbeiding 
av rapporter, skisser eller notater, i tillegg til at læreren ofte driver his- 
torien frem ved hjelp av ulike spørsmål, hendelser, karakterer og pro- 
blemstillinger som trekkes inn. Arbeidsformer som gruppediskusjoner 
og individuelle oppgaver er viktige elementer. En Storyline ledes med 
utgangspunkt i lærerens føringer, men samtidig er deltakerne delaktige 
og bidrar til at historien utvikler seg. Deltakerne har ofte også relativt 
frie muligheter til løsninger innenfor gitte rammer. Dette åpner dermed 
både for utforskning og en mer situert læringssituasjon der studentene 
samhandler både teoretisk og praktisk. 


Fire Storyline-kasus: Undervisningsopplegg 
innenfor de to temaene «teknologi 

og design» og «bærekraftig utvikling, 
evolusjon og populasjonsøkologi» 


I denne studien har fire ulike studentgrupper jobbet med hvert sitt 
undervisningsopplegg innenfor Storyline (beskrevet her som Storyline- 
kasus). To og to kasus var relativt like; ett knyttet til temaet teknologi 
og design og ett til bærekraftig utvikling, evolusjon og populasjons- 
økologi («Øya Håpet»). For å få et bilde av hva dette innebærer i prak- 
sis, velger vi kort å beskrive historiene som ble introdusert til ett av 
kasusene innenfor hvert av de to temaene. Vi har også omtalt de fire 
kasusene i en tidligere artikkel om Storyline (Lund & Cyvin, 2022), 
men da med spesielt søkelys på koblingen mellom teori og praksis, 
og i relasjon til de aristoteliske kunnskapsformene: episteme, fronesis 
og techne. 

Teknologi og design - kasusbeskrivelse 


I forkant av undervisningsopplegget hadde studentene en dag med 
teknologihistorie, teknisk tegning og et kort kurs om materialer og 
bruk av verktøy. Den første dagen med Storyline holdt lærer en intro- 
duksjon for studentene i form av en «tale» fra en steinalder-lands- 
byhøvding til stammen hans, utkledd med skinnlue og reinskinn. 
Dette fungerte samtidig som en arbeidsintroduksjon til studentenes 


oppgaver. 


Dere har gått inn i en tidsmaskin og reist tilbake til år 2500 før Kristus. Der har dere vært 
på en reise med hest til sumerernes gamle rike, i dagens Irak, mellom elvene Eufrat 
og Tigris. Her så dere at de brukte hjul laget av skiver av heltre. Dere tar med dere 
teknologien hjem til steinalderboplassene i Steindalen i Norge, og skal nå finne gode 
anvendelser for hjulet for å lette hverdagen til stammen deres. 

Alt skal bygges i målestokk 1: 25. Dere skal bygge opp en liten bosetning 
for en del av stammen deres. Følgende skal bygges opp: et bolighus, et uthus, 
en vogn med hjul som kan trekkes av hest, en mekanisk innretning som let- 
ter arbeidet på gården og som nyttiggjør seg hjulet, vannveien - fra et lite vann, 
med en liten elv, og med tilsig til en liten brønn. Alt må lages av tre og stein, og 
i utgangspunktet hadde dere bare steinredskaper til hjelp. Dere får likevel lov 
å bruke alt vi har av verktøy men materialutvalget er begrenset til KUN tre 
og stein. 

FØR dere går i gang og bygger skal det lages skisser og arbeidstegninger i måle- 


stokk 1: 25, og disse SKAL være godkjent av landsbyhøvdingen. I og med at skrift- 


språket ble oppfunnet for mer enn 3000 år siden har dere også fått med dere ideer til 
å skriftliggjøre historien, så dere må dokumentere det dere gjør skriftlig underveis i 
prosjektet. 


I tillegg fikk studentene faktainformasjon om steinalderen og om en av 
de viktigste oppfinnelsene fra denne tida, hjulet, slik at arbeidet kunne bli 
mest mulig autentisk. 

Resten av dagen ble brukt til å bygge opp steinalderlandsbyen 
(figur 1). 

Figur 1. Steinalderlandsbyen bygget av studentgruppene i fellesskap. Dette er slik 
landsbyen så ut etter installering av elektrisitet, se lenger ned. 


Flere grupper hentet naturmaterialer fra området rundt campus; 
pinner, stein, mose, marin leire og så videre. Se figur 2 for et eksempel på 
et studentprodukt, en hestevogn. 


Figur 2. Modell av hestevogn i målestokk 1: 25 bygget av studentgruppe. 


Den andre dagen med Storyline ble startet med en ny «tale» fra 
landsbyhøvdingen: 

Dere reiser nå med tidsmaskinen videre framover i tid, til år 1900. Elektrisiteten har 
kommet og Steindalen og den gamle boplassen som har overlevd hundrevis av år, skal 
nå moderniseres. Følgende oppgaver skal løses i de 5 gruppene dere er inndelt i: Bygge 
opp et lite vannkraftverk i elva, legge inn strøm i huset fra kraftverket, bygge ut heste- 
vogna slik at den kan kjøre ved hjelp av elektromotor, bygge en Liten elektrisk drevet 
heis opp fra brønnen slik at vannet kan hentes opp elektromekanisk, bygge en demon- 


stransmodell som viser prinsippet i en elektromotor/dynamo. FØR dere går i gang og 


bygger skal det lages skisser og arbeidstegninger i målestokk 1:25, og disse SKAL være 
godkjent av landsbyhøvdingen. 

I og med at trykkekunsten ble oppfunnet allerede i år 1450 (Gutenbergs trykkpresse) 
og dere i tillegg nå har tilgang til strøm, kan dere derfor mangfoldiggjøre det dere skriver 
ned fra prosjektet. 

(Dette skal dere gjøre gjennom å «jukse Litt» i forhold til denne tidens teknologiske 
muligheter, og legge det ut på læringsplattformen). 


Se figur 3 for et eksempel på elektrifisering. Studentene var så fornøyd med 
produktet sitt, hestevogna, at de syntes det var synd «å ødelegge» den. De 
valgte derfor å bygge en helt ny elektrisk «vogn» da de skulle elektrifisere 
produktet. 

Resten av dagen ble brukt til praktiske aktiviteter under veiledning 
av «landsbyhovdingen» og ble avsluttet med en kort skriftlig presentasjon 
av produkt og prosess fra hver gruppe, samt en kort plenumsdiskusjon av 
hver gruppes prosjekt. 


Figur 3. Modell av elektrisk drevet «vogn» i målestokk 1: 25 bygget av studentgruppe. 

Det andre kasuset innenfor teknologi og design liknet på dette, men hadde 
en kortere tidslinje som endte opp i middelalderen. 


Berekraftig utvikling, evolusjon og 
populasjonsøkologi: Kasusbeskrivelse av 

«Øya Håpet» 

Disse kasusene var bygd opp tverrfaglig rundt temaer innen økologi, evolu- 
sjon og bærekraftig utvikling, i en katastrofekontekst, der denne natur- 
vitenskapelige kunnskapen skulle nyttes i arbeidet med å overleve og bygge 
opp igjen et samfunn etter en naturkatastrofe. 

Den første dagen i dette prosjektet holdt lærer - iført et helt enkelt 
kostyme - en introduksjon for studentene i form av en «tale» fra øyas 
«borgermester», ledsaget av noen PowerPoint-bilder som viste noen av 
øyas naturtyper og naturressurser. Introduksjonen var også her en arbeids- 
introduksjon til studentenes oppgaver. 


Vi befinner oss nå i år 2050. Dere og 10 000 mennesker er de eneste overlevende 
etter en naturkatastrofe. Dere bor på en øy kalt «Håpet». Denne ligger midt i havet 
uten muligheter til å kontakte andre kontinent eller øyer. (En beskrivelse av øyas 
naturressurser og bebyggelse følger, studentene får bilder og beskrivelser av øya 
via en presentasjon.) Naturkatastrofen har ødelagt all infrastruktur, og dere har ikke 
mulighet til å komme i kontakt verken med fly eller båter. Tunge skyer henger over 
øya og gjør solinnstrålingen svak. 

Hvordan vil dere organisere livet deres på denne øya? Som ekspert skal du utvikle 
en plan for fremtidig overlevelse for øyas innbyggere. Jeg (Læreren) er sjefen på øya, 


og dere skal lage ekspertgrupper — natureksperter, landskapsplanleggere, lærere, 


ingeniører og økonomer, for å hjelpe meg. 


I løpet av prosjektuken ble nye elementer introdusert fortløpende gjen- 
nom blant annet å forflytte seg fremover i tid (tidsreise). Her ble det 
trukket inn flere elementer, som å utvikle elektrisitet og reparere ødelagte 
datamaskiner. 

Forskning på bruk av Storyline innenfor 
høyere utdanning 


Studier fra bruk av Storyline innenfor lærerutdanning setter ofte søkelys 
på hvordan tilnærmingen bygger bro mellom teori og praksis og på mulig- 
hetene til å reflektere over virkelige og praktiske situasjoner som en støtte 
i studentenes profesjonelle utvikling (Karlsen et al., 2019; Murray, 2016). 
Noen studier viser også hvordan denne tilnærmingen er relevant for å 
gi studenter erfaringer som gjør at de opplever naturfagene som viktig. 
Reiser et al. (2021) understreker at dette har implikasjoner for arbeidet som 
kommende lærer. Storyline kan også bidra til involvering av emosjoner og 
nysgjerrighet i sammenheng med læring. Shepherd et al. (2018) hevder for 
eksempel at bruk av Storyline kan fungere som en nyttig tilnærming innen- 
for undervisning om klimaendringer, nettopp fordi emosjoner lettere blir 
engasjert i sammenheng med en Storyline-prosess. Dette kan imidlertid 
både ha positive og negative sider, da aktivering av emosjoner samtidig 
kan innebære at man inntar en noe mer ukritisk holdning til tematikken 
man behandler. 

Ifølge føringer for norsk grunnskole er det behov for lærere med 
ferdigheter innenfor tverrfaglig undervisning og samarbeid kombinert 
med kritisk tenkning, problemløsning, kreativitet og innovasjonsevne 
sammen med evnene til å engasjere elever i problemer knyttet til dagens 
samfunn (Kunnskapsdepartementet, 2017). I en slik sammenheng er 
Storyline løftet frem i flere studier (Emo et al., 2020; Karlsen et al., 2019, 
2020; Karlsen & Håggström, 2020). Reiser et al. (2021), Shepherd et al. 
(2018), Murray (2016), Karlsen og Håggström (2020) og Karlsen et al. 
(2019) hevder at bruk av Storyline innenfor lærerutdanning kan øke stu- 
denters forståelse, eierforhold og opplevelse av autentisitet og dermed 
fremme større engasjement fordi studentene både må utforske, reflek- 
tere og samarbeide om ulike oppgaver. Her vil også oppgaver som kan 
utfordre den enkeltes kreative tenkning, kunne spille inn (Håggström & 
Dahlbåck, 2020). 


Kreativitet 


På sekstitallet fremmet Rhodes (1961) ideen om et rammeverk for kreativi- 
tet der fire dimensjoner var med på å beskrive forestillingen om kreativitet: 
det kreative produkt, person, prosess og det som ble beskrevet som press, 

eller omgivelsene og situasjonen. Dette ble på engelsk definert som the 4 P’s 

framework of creativity (Rhodes, 1961). I utgangspunktet ble denne måten å 
forstå kreativitet på oppfattet som en individuell tilnærming der individer 
utvikler noe nytt gjennom bruk av kreativ tenkning og der omgivelsen har 
en positiv innvirkning på resultatet. 

I utdanningssammenheng finnes mange tilnærminger til kreativitet 
og kreativ tenkning, og det har over tid foregått en diskusjon rundt for- 
skjeller og sammenheng mellom forståelsen av å undervise kreativt og 
undervisning for kreativitet (National Advisory Committee on Creative 
and Cultural Education, 1999; Woods, 1995). Etter hvert har det vokst frem 
en mer sammenkoplet og dynamisk tilnærming til forståelse av kreativitet 
i sammenheng med læring og undervisning (Beghetto & Kaufman, 2014; 
Glaveanu, 2011; Jeffrey & Craft, 2004; Jordanous, 2016; Lucas, 2001) der 
spesielt omgivelsene sies å spille en svært viktig rolle. Her har forskerne 
funnet at læreren som rollemodell har en viktig posisjon, der evnen til 
relasjonsbygging, kreativ læreratferd, planlegging og en god balanse mel- 
lom frihet og struktur sammen med åpenhet for nye løsninger fremstår 
som vesentlig. Oppgaver som innebærer samhandling, mange løsnings- 
muligheter, refleksjon og kritisk tenkning sammen med et stimulerende 
og fleksibelt fysisk miljø med muligheter for bruk av ulike typer redskap 
og verktøy, er også viktig som grunnlag for kreativ utfoldelse (Davies et al., 
2014; Hadzigeorgiou et al., 2012; Lucas, 2001). Dette innebærer at lærer- 
studenter innenfor utdanninga bør erfare og «utsettes for» situasjoner 
som kan fremme bevisstheten om og gleden rundt det å være innenfor 
kreative og skapende prosesser (Toft & Bjørnstad, 2020; Østern, 2020). 

I vår sammenheng har vi rettet søkelyset mot kreativitet forstått som 
evnen eller kompetansen til å løse eller utvikle nye ideer eller tilnærminger 
til løsninger av oppgaver og til å gjennomføre disse praktisk (Robinson & 
Aronica, 2015; Tapinos, 2016). I dette ligger både et aspekt av originalitet, 
men også gjerne et nytteaspekt. Vi har sett på hvordan man kan tilrette- 
legge for en undervisningssituasjon som fremmer kreativ tenkning og 
praktiske handlinger. Dette innebærer at vi retter hovedfokuset på studen- 
tenes kreative utvikling. 


I retning av en lærerrolle 


Hva som kjennetegner dagens lærerrolle, er ikke entydig gitt og vari- 
erer fra land til land fordi tradisjoner, syn på læring og med dette 

konsekvenser for lereres arbeid heller ikke er entydig. Lererrollen er 
dermed både kulturelt og pedagogisk betinget. I Norge viser Tellmann et 
al. (2016) at lerere ofte understreker relasjonskompetanse, faglig kunn- 
skap, klassemiljøutvikling, undervisningskompetanse og pedagogisk og 
didaktisk kompetanse som vesentlige faktorer ved arbeidet deres. Dette 
er det Hermansen et al. (2018) beskriver som den performative siden 
ved yrket. 

Arbeidet som lærer er sammensatt og krever ulike typer kompetanse 
der det relasjonelle, faglige, administrative og evner til ledelse er vik- 
tig og spiller sammen. Men å utvikle dette krever både faglig innsikt 
og erfaringer. Dette er en langvarig og dynamisk prosess som formes 
gjennom ulike prosesser og situasjoner, og der didaktiske refleksjoner i 
møter med lærere i praksisfeltet og refleksjonsarbeid som lærerstudent 
på campus er vesentlige faktorer (Izadinia, 2013). Den personlige siden 
ved utviklingen er også vesentlig (Timostsuk & Ugaste, 2010), og har 
påvirkning på og er samtidig konsekvens av den enkeltes motivasjon, til- 
fredshet og trygghet. Hvordan man erfarer møtet med praksisfeltet som 
lærerstudent og deltakelse og refleksjoner innenfor situerte læringsfel- 
lesskap, kunnskapsbaserte situasjoner der teori og praksis fremmes, vil 
ha innvirkning på identitetsutviklingen. Kostiainen og Pöyså-Tarhonen 
(2019) understreker betydningen av at studenter opplever utdanninga 
som meningsfull og relevant, at det legges vekt på didaktiske, pedago- 
giske og kritiske refleksjoner og at studentene også får muligheter til å 
uttrykke egne erfaringer og følelser rundt det som skjer i sammenheng 
med utdanninga. 


Metode: Storyline som tilnærming til læring 
innenfor naturfagene 


Totalt 44 lærerstudenter fordelt på fire ulike grupper/klasser gjennomgikk 
hvert sitt Storyline-kasus. Dette betyr i praksis at vi utførte hvert av de 
to prosjektene to ganger med noen mindre tilpasninger avhengig av 
studentgruppene. I teknologi og design deltok 30 studenter, fordelt på våre 
to kasus. De resterende 14 var fordelt på to studentgrupper som gjennom- 
førte prosjektet «Øya Håpet». Studentene gikk enten tredje eller fjerde året 
på fireårig grunnskolelærerutdanning, og forskningsprosjektet strakk seg 
over en periode fra 2015 til 2017. 

I denne artikkelen retter vi søkelyset mot følgende forskningsspørsmål: 


e På hvilke måter erfarte studentene arbeidsformen som en utforskende 
og kreativ tilnærming til læring? 

e Hvordan opplevde studentene arbeidet som en didaktisk tilnærming 
til deres kommende arbeid som lærere? 


Etter gjennomføring av de fire Storyline-kasusene, besvarte studen- 
tene en anonym spørreundersøkelse via en læringsplattform. Denne 
er ikke operativ lenger, og alt datamateriell er derfor helt anonymisert. 
Studentene ga også beskjed dersom de ikke ønsket deres besvarelse som 
del av forskningen. Spørsmålene var åpne, knyttet til gjennomføringen 
av hvert kasus, der vi ba dem om å beskrive hvordan de likte arbeidet, 
hva som fungerte bra og mindre bra med gjennomføringen, om det 
var noe de hadde ønsket å jobbe mere med og blant annet hvordan de 
opplevde arbeidet med tanke på kommende jobb som naturfaglærer 
i skolen. 

I analysearbeidet benyttet vi en åpen og aksial kodingsprosess 
(Cohen et al., 2018; Postholm & Jacobsen, 2018; Strauss & Corbin, 
2015) hvor vi gikk frem og tilbake i materialet, og der forskningsspørs- 
målene fungerte som ledetråd for arbeidet. Charmaz og Thornberg 
(2014) understreker hvordan forskernes ståsted kan påvirke selve 
tolkingen av dataene. Dette har vi hatt med oss under prosessen. En 
av forskerne hadde undervisningsansvaret for de forskjellige kasu- 
sene, men hadde ingen kontakt med de ulike studentgruppene utover 
dette, mens den andre forskeren ikke kjente til studentene og kom fra 
pedagogikkfaget. 

Under analyseprosessen fant vi at det var en del tema som utkrystal- 
liserte seg. Mange studenter beskrev arbeidet både som en kreativ prosess 
og som utforskende, samtidig som de også understreket opplevelsen av 
engasjement og høy involvering. I teksten vil vi derfor rette søkelyset mot 
resultatene fra dette sammen med diskusjoner rundt studentenes opple- 
velse av arbeidsformen. Videre rettes søkelyset mot hvordan studentene 
erfarte selve gjennomføringen av opplegget som en mulig didaktisk tilnær- 
ming til deres arbeid som kommende lærer. Vi avslutter med en diskusjon 
om hvilke konsekvenser analysen og resultatene av denne studien vil kunne 
ha for lærerutdanninga. 

Resultater etter arbeid med Storyline — 
utforskende, kreativt og engasjerende 


Som tidligere forklart bygger Storyline på at læreren introduserer en his- 
torie som ofte er forankret i tid og sted. Det legges også opp til at det skal 
gjennomføres ulike aktiviteter som følge av historien for å utvikle denne 
videre. 

Mange studenter ga uttrykk for at de oppfattet og likte Storyline- 
tilnærmingen som åpen innenfor fastsatte rammer. «Syns det var bra vi 
fikk tildelt oppgave først og måtte utforske i stedet for å få retningslinjer 
på hvordan vi skulle gjøre», skriver en student. En annen skriver at de 
ble skikkelig utfordret på noe de ikke kunne fra før, men selv om de ikke 
visste hvordan utfordringer skulle angripes med en gang, var det spen- 
nende å prøve å finne metoder som gruppa trodde kom til å fungere for 
så å teste dette ut. «Syns det var bra at vi ikke fikk en oppskrift, men måtte 
pønske litt på egen hånd», skriver denne studenten. Å jobbe sammen i 
grupper med et produkt som mål, ble også fremhevet som positivt. En av 
studentene innenfor kasuset i teknologi og design skriver at det er lettere å 
engasjere seg når man har en story og et konkret, tydelig mål som resulterer 
i noe visuelt. «Det at alle gruppene jobber mot et felles mål, skaper moti- 
vasjon», skriver denne studenten. En annen fra samme kasus gir uttrykk 
for at arbeidsformen oppleves trygg fordi man jobber i gruppe med en 
forholdsvis åpen oppgave. Samtidig gir vedkommende uttrykk for at det 
er åpne nok oppgaver og tydelig nok rammer til at vanskelighetsgraden 
kan tilpasses den enkelte i gruppen. I arbeidet med kasuset «Øya Håpet» 
beskriver en student det slik: «Føler at man bidrar mye i undervisningen, 
er engasjerende i det at vi selv får være med på å utvikle historien og delta 
aktivt i løsninger/løsningsforslag.» 

I kasusene innenfor teknologi og design startet historien med at læreren 
hadde kledd seg ut ved å ta et reinskinn over skuldrene for å illustrere at 
man befant seg i steinalderen. I kasuset våren etter tok lærer på seg en 
hatt i sammenheng med introduksjonen. Disse små effektene var nok til å 
påvirke flere studenter positivt gjennom å lede dem inn i en fiktiv virkelig- 
het. En student skriver: 


Jeg synes undervisningsmetoden er genial, fanger virkelig oppmerksomheten og 
engasjerer. Spesielt moro at du [lærer] «kledde deg ut» for å gi det en følelse av å 


virkelig være en del av storyen. Synes det var moro at vi fikk sette oss inn i forskjellige 

roller. Dette gjorde at vi fikk en følelse av å være en del av storyen, og jeg følte vi tok 
problemene på alvor og prøvde på best mulig måte å sette oss inn i situasjonen for 


å gjøre et godt arbeid. 


En annen student beskrev inntrykket slik: 


Første inntrykket mitt da du kom inn i klasserommet og hadde på en hatt, skapte 
en interesse og glede over hva vi skulle ta fatt i. Da det hele tiden var begrenset med 
informasjon vi arbeidet med, førte det til at vi fikk brukt kreativiteten vår. Det var 
også kjekt å få arbeide i en gruppe hvor jeg var en del av en ekspertgruppe, og vite at 


dette var oppgaven min gjennom hele uken. 


Tjue ganger ble kreativitetsbegrepet benyttet for å beskrive prosess eller 
det metodiske i sammenheng med Storyline-kasusene, noe som viser at 
mange studenter var opptatt av dette. I forbindelse med den første runden 
med kasuset «Øya Håpet» skrev en: «Metoden gjorde at man kunne være 
kreativ, vise kunnskap man sitter på og ga store mulighet for å lære nye 
ting.» En annen skrev at oppgavene ga mulighet til å arbeide på en utfor- 
skende og kreativ måte. Flere ga uttrykk for at arbeidsformen i seg selv 
skapte kreativitet og nysgjerrighet, mens noen mente at arbeidet fremmet 
kreativ tenkning: «Vært gøy å måtte tenke nytt, annerledes og kreativt. Når 
man jobber i liten skala og med ukjente hjelpemidler blir man utfordret, 
noe jeg mener har vært veldig bra», skriver en av studentene i kasuset i 
teknologi og design. 

Studentene engasjeres ved at det er skapt noen praktiske og pedagogiske 
rammer de skal jobbe innenfor. Selve narrativene gir trolig også en effekt. 
Flere skrev liknende utsagn som denne studenten, som jobbet med tekno- 
logi og design: «Storyen holder på engasjementet.» Samtidig er oppgavene 
definert slik at studentene skal finne mulige løsninger mot et definert mål. 
Arbeidet innenfor gruppene gir dermed en balanse mellom det ukjente, 
altså ulike måter å løse en oppgave på og utviklingen av et produkt som 
trolig innebærer arbeidsformer som ligger litt utenfor manges komfort- 
sone; det trygge omhandler beskrivelsen av oppgavemålet og at man skal 
jobbe samlet mot dette. 

I sammenheng med det teoretiske rammeverket for det som ble 
beskrevet som the 4 Ps framework of creativity (Rhodes, 1961) og på 
forskning av kreativitet i sammenheng med undervisning, er det de 
senere år spesielt satt fokus på omgivelsenes betydning og på læreren 

som rollemodell i sammenheng med utviklingen av kreativitet (Beghetto 
& Kaufman, 2014; Glaveanu, 2011; Jordanous, 2016). Små, ytre effekter — 
som enkle kostymer eller andre ting i omgivelsene — kan inspirere til 
innsats, og gir studentene en opplevelse av at arbeidet gir mening. I våre 
kasus gikk læreren selv inn med en rolle i historiene. Dette kan gi signaler 
om oppfinnsomhet, frimodighet og er en måte å vise en litt mer «leken» 
tilnærming til læring. Slik blir læreren en del av den fiktive historien og 
går dermed inn i en annen rolle som inspirator heller enn det mange 
studenter trolig tenker på med en mer tradisjonell lærerrolle (Beghetto 
& Kaufman, 2014; Glaveanu, 2011; Jordanous, 2016). Ved å synliggjøre 
egen entusiasme kan læreren samtidig fremme studentenes kreativitet 
gjennom å oppfordre til fantasi og andre kreative talenter hos studentene. 
I tillegg er dette også en måte å synliggjøre at kreativitet verdsettes (se 
for eksempel Lucas, 2001). Samtidig tydeliggjør også læreren en kreativ 
tilnærming til undervisning. 

Innenfor disse kasusene fantes det også en del fysiske rammer for arbei- 
det der blant annet behovet for redskap og verktøy var nødvendige ingredi- 
enser for å kunne skape produkter. I tillegg har oppgaven i seg selv en del 
faste føringer. Balansen mellom åpne og utforskende oppgaver sammen 
med relativt klare rammer eller målsettinger, er ifølge forskning med på 
å fremme kreativitet (Davies et al., 2014; Hadzigeorgiou et al., 2012). Her 
forstås kreativitet som muligheter for å løse eller utvikle nye ideer eller til- 
nærminger, og til å gjennomføre dette rent praktisk (Robinson & Aronica, 
2015; Tapinos, 2016). Vi finner dermed en balanse mellom frihet på den 
ene siden og samtidig noen gitte pedagogiske rammer. Disse rammene 
kan knyttes til nytteaspektet ved kreativitet i den forstand at man trenger 
et mål for kreativiteten. Her kommer føringene for denne oppgaven inn; 
på den ene siden er oppgaven åpen for kreative løsninger samtidig som 
den setter føringer. I tillegg ser vi hvordan læreren gjennom sitt tette nær- 
vær og pådriver til hvordan historien utvikles, også kan fungere som en 
inspirator og tilrettelegger for studentenes kreative utvikling og synliggjøre 
studentenes muligheter for eierskap og utvikling av prosjektet. Læreren gis 
dermed mulighet til å stimulere studentenes kreativitet på en god måte 
(Lucas, 2001; Rhodes, 1961; Woods, 1995). 

Ved å benytte Storyline som tilnærming ser vi at fysiske omgivelser, 
rammer, lærerens rolle og målsettinger ved arbeidet på ulike måter inspire- 
rer studentene til kreativitet. Sammen med kritiske diskusjoner som del av 
gruppens planlegging for å løse en praktisk oppgave og en åpen utforskning 

for å mestre de praktiske oppgavene, viser resultatene av studien at bru- 
ken av Storyline som tilnærming innenfor faglige tema i naturfag, frem- 
mer engasjement, involvering og kreativitet både i form av tenkning og 
handlinger. 


Resultater etter arbeid med Storyline — 
medierende verktøy for didaktiske 
refleksjoner 


I sammenheng med utviklingen av en lærerrolle er det vesentlig at lærer- 
studenter får muligheter til å tenke og reflektere over didaktiske situasjo- 
ner for å få innsikt i noe av lærerens arbeid. Dette skjer tradisjonelt mens 
studentene er ute i sine praksisperioder, men det er også av betydning at 
dette kan settes inn i en faglig sammenheng i den delen av studentenes 
undervisning som foregår på campus. 

I arbeidet med Storyline-prosjektet fikk studentene være med på en 
undervisningsform som benyttes på en god del skoler og som de senere kan 
benytte som lærere. De studentene som arbeidet med de to kasusene «Øya 
Håpet», hadde relativt lite fokus på den didaktiske utfordringen av arbeidet 
i relasjon til arbeidet som kommende lærer. De beskrev først og fremst 
hvordan de selv opplevde arbeidet. Studentene «satte seg inn i elevenes 
sted», som en av studentene beskrev det, heller enn at de først og fremst 
fremmet en metarefleksjon over arbeidet. Like fullt er dette også en vesent- 
lig side både i sammenheng med didaktisk kompetanseutvikling og utvik- 
lingen av lærerrollen. Studentene som gjennomførte de to kasusene «Øya 
Håpet», ga relativt unison tilbakemelding på at dette var en arbeidsmåte 
som inspirerte dem til innsats: «Jeg synes undervisningsmetoden er genial, 
fanger virkelig oppmerksomheten og engasjerer», skrev en av studentene. 
Flere ga uttrykk for at dette var en arbeidsform som innebar involvering 
og dermed fenget oppmerksomhet. I tillegg var mange opptatt av hvor- 
dan kasuset de hadde gjennomført, kunne forbedres eller endres. Noen 
ga blant annet uttrykk for at de manglet en del forkunnskap for å kunne 
utføre praktiske aktiviteter på en god måte. Arbeidsformen bevisstgjorde 
dem med andre ord på en kritisk innstilling til bruk av ulike arbeidsformer, 
behovet for forkunnskap for å utføre en oppgave og at oppgaver oppleves 
relevante og tydelige (Lund & Cyvin, 2022). Opplevelsen av relevans gikk 
igjen hos veldig mange. 

Slik vi har jobbet i dag viser hvor relevant mye av det vi lærer i skolen er, altså at vi 
faktisk får bruk for det, for eksempel når det gjelder materialer, styrke/svakheter og 
matematikk. Å knytte det til yrker som byggingeniør viser også relevans senere i livet. 
En lærer altså mye nyttig. I tillegg er det en arbeidsform som er veldig praktisk, og 
da får en brukt flere kunnskaper og sanser, samt at en får være kreativ, blir engasjert, 


inspirert og at det er gøy. 


Mange løftet frem tverrfaglighet sammen med muligheter dette gir. 
«Storyline virker først og fremst som en undervisningsmetode som frem- 
mer tverrfaglig arbeid.» Arbeidsformens helhetlige preg ble også under- 
streket for å forklare hva det tverrfaglige arbeidet kunne innebære. 

Studentene som gjennomførte kasusene innenfor teknologi og design 
hadde et tydeligere fokus rettet mot en mulig undervisningssituasjon der 
de reflekterte over bruken av Storyline på et mer overordnet nivå. Flere 
skrev at de mente Storyline var spesielt godt egnet for småskolen. Kanskje 
nettopp den tverrfaglige tilnærmingen er noe studenter opplever som en 
god måte å lære på for de yngste elevene. «Arbeidsformen gir rom for 
mediering, undring og engasjement», skrev en av studentene som jobbet 
med teknologi og design. Å trekke erfaringer fra eget arbeid til et meta- 
nivå for å synliggjøre hvordan man gjennom praktiske handlinger kan 
få en større forståelse av sammenheng og helhet, er en viktig didaktisk 
kompetanse. Mange studenter rettet søkelyset mot behovet for ryddig og 
god klasseledelse. God planlegging, tydelige rammer, riktig bruk av tid, 
tydelige kriterier, betydningen av gode gruppesammensetninger, lære- 
rens veiledningsevne og elevenes evne til egenvurdering var alt sammen 
tematikk som ble løftet frem. Noen viste også en bekymring for at dette 
kan bli en noe kaotisk arbeidsform, det kan bli tidkrevende eller mange 
kan ha behov for hjelp, noe som tidligere forskning også viser (Karlsen 
& Håggström, 2020). Derfor foreslår noen at man bør vurdere bruk av 
assistenter. 

Flere studenter er opptatt av lærerens rolle i selve læringsprosessen 
og reflekterer over elevenes evne til samhandling: «Jeg tenker at i slike 
arbeidsformer bør læreren være litt passiv, slik at elevene får muligheten 
til å samarbeide og finne ut av problemer underveis selv», skriver en stu- 
dent, og fortsetter med å si at denne type arbeidsform krever mye sam- 
arbeid som anses som viktig læring for elever i grunnskolen. Samtidig er 
det flere som understreker at arbeidet i grupper gjør at elevene kan føle 
seg trygge, og at man kan tilpasse til den enkeltes forutsetninger innenfor 
gruppen. Refleksjonene studentene fremmer, er i stor grad knyttet til det 

vi ofte beskriver som den performative siden ved lereryrket (Hermansen, 
et al., 2018): klasseledelse, tilrettelegging for helhetlig og tverrfaglige til- 
nærminger til læring og utforskning, virkelighetsnære oppgaver, noe som 
alt sammen krever god tilrettelegging. 

Forståelse og utvikling av rollen som lærer er tidkrevende og fordrer 
både praktisk og teoretisk erfaring (Izadinia, 2013). Studentene får på den 
ene siden være deltakere i en læringsprosess der de er subjekt både for 
faglig læring og der de får personlig erfaring med arbeidsformen, noe 
som er viktig bidrag i utviklingen av forståelse for lærerens arbeid i skolen 
(Timostsuk & Ugaste, 2010). Samtidig får de mulighet til å utvikle sin 
didaktiske erfaring og faglige kompetanse gjennom kritisk tilnærming til 
den praktiske gjennomføringen. Gjennom å benytte Storyline som tilnær- 
ming til læring innenfor naturfagene får studentene også erfare hvordan 
gruppesamarbeid både kan gi rammer og muligheter for å utforske faglige 
forhold og nye sider ved seg selv og ved samhandling. Å reflektere over en 
arbeidsforms didaktiske implikasjoner er med på å bevisstgjøre studentene 
på det arbeidet som møter dem som lærere fordi refleksjonsprosessene blir 
situerte og relevante. På den måten er Storyline å regne som medierende 
verktøy for å bevisstgjøre rollen som lærer. 

Erfaringer fra vårt prosjekt, med bruk av Storyline innenfor natur- 
fagene, tilsier at dette er en tilnærming studentene opplever som kreativ, 
praksisnær, engasjerende og motiverende. Dersom det tilrettelegges for det, 
ligger det samtidig svært godt til rette for utpreget didaktisk tenkning, kri- 
tiske overveielser og muligheter for utvikling i forståelse av lærerens rolle 
i skolen. Men det er sjelden at en erfaring med en tilnærming til læring i 
ett fag over en kort periode er nok til annet enn å huske arbeidet som en 
spennende prosess. Vi mener derfor at en mer utstrakt bruk av Storyline 
innenfor lærerutdanninga vil kunne være et godt medierende verktøy for 
studentens læring i retning rollen som en kritisk og didaktisk reflekterende, 
utforskende og kreativ lærer. 


Konsekvenser for lærerutdanning 


Storyline brukt innenfor lærerutdanninga, er en tilnærming til læring som 
både krever teoretisk kunnskap, praktiske ferdigheter og som gir mulig- 
heter for kreative, kritiske og didaktiske refleksjoner og læring. Studien 
viser at bruk av Storyline som tilnærming innenfor faglige tema i naturfag, 
fremmer engasjement, involvering og kreativitet, både hos studenter og 

faglærer. Studentene beskriver arbeidet som relevant og med en tydelig 
opplevelse av nærhet til praksisfeltet. 

Føringer for norsk grunnskole understreker behovet for lærere med 
ferdigheter innenfor tverrfaglig undervisning og samarbeid kombinert 
med kritisk tenkning, problemløsning, kreativitet og innovasjonsevne og 
med evnene til å engasjere elever i problemer knyttet til dagens samfunn 
(Kunnskapsdepartementet, 2017). Tidligere forskning har løftet frem bru- 
ken av Storyline som relevant i denne sammenhengen (Emo et al., 2020; 
Karlsen et al., 2019, 2020; Karlsen & Håggström, 2020). Vår forskning 
understreker også dette. Samtidig erfarer vi at det innenfor mange former 
for undervisning finnes en grunnleggende usikkerhet knyttet til bruken av 
arbeidsformer som kan være tidkrevende, mindre oversiktlige og kontroller- 
bare. Ofte er dette samtidig tilnærminger til læring som engasjerer og 
motiverer og som i tillegg oppleves som nyttig for de som skal lære. Dette 
står på mange måter i et motsetningsforhold, men gir samtidig muligheter 
for nytenkning. Med den kritikk som er kommet fra mange hold rundt 
lærerutdanningas manglende praktiske forankring og understrekingen 
av behovet for studentaktive læringsformer (Korthagen & Kessels, 1999; 
Lillejord & Børte, 2017), er bruken av Storyline en tilnærming til læring og 
undervisning som det kan være relevant å ta et tydeligere tak i, både som 
tverrfaglige prosjekter og også innenfor flere fag. 

«Fuggelmyra skole» — en fiktiv 
boltreplass for lærerstudentenes 
refleksjoner over teori og praksis 


Lillian Kirkvold Norges teknisk-naturvitenskapelige universitet, NTNU 
Åsa Dahl Berge Norges teknisk-naturvitenskapelige universitet, NTNU 


Jeg synes dette var spennende. Det at du opplever at 
det er du som er læreren oppi det hele og må finne 
en løsning på det! Og du blir satt i ulike situasjoner 
som man som lærer kommer opp i. Det er veldig 
mye forskjellig man må ha informasjon om og følge 
med på (som lærer). 


(Studentsitat fra evaluering av «Fuggelmyra skole») 


Abstract: "Fuggelmyra School" is a fictitious first class used in the coursework 
for the subject "Pedagogy and Student Knowledge" in primary and lower second- 
ary teacher education. The fictitious class became a starting point for practical 
cases to help the teaching students reflect on theory and practice. Students 
assumed the role of “contact teacher” and followed the fictitious class through- 
out the school year. The cases were supplemented with theory, and reflec- 
tions took place both individually and collectively. The research question is as 
follows: How did teaching students experience the use of the case-based teaching 
model “Fuggelmyra School” to link theory and practice? The results are based 
on an analysis of student evaluations after one semester. The students found the 
teaching model to be relevant to their future profession, where theory provides 
them with an extended framework for understanding. The practice-related cases 
gave them different theoretical perspectives and a greater understanding of the 
complexity of the field of practice, where concrete answers are rarely elicited. 


Keywords: teacher education, professional qualification, theory and practice, 
case-based pedagogy 


Sitering: Kirkvold, L. & Berge, Å. D. (2024). «Fuggelmyra skole» — en fiktiv boltreplass for 
lærerstudentenes refleksjoner over teori og praksis. I A. Jårnerot, A. B. Lund & A. G. Page (Red.), På vei 
mot læreryrket: Studentaktiv læring via transformative prosesser (Kap. 6, s. 129-148). Cappelen Damm 
Akademisk. https://doi.org/10.23865/noasp.214.ch6 

Innledning 


Nasjonale og internasjonale undersøkelser viser at lærerstudenter gir 
uttrykk for at det er for lite kobling til det praktiske lærerarbeidet når de 
har undervisning på campus, at undervisningen blir for fragmentert, og 
at de opplever motsetninger mellom hvordan lærerarbeid blir fremstilt 
på campus og hva lærerarbeid virkelig er (Finne et al., 2017; Moon, 2016; 
Rogne & Munthe, 2017; Terum & Heggen, 2010). Den nye forskriften om 
rammeplan for lærerutdanningen (2016) sier at lærerutdanningsinstitu- 
sjonene skal tilby en integrert, profesjonsrettet grunnskolelærerutdanning, 
basert på forskning og erfaringskunnskap. Utdanningen skal også ha et 
nært samspill med profesjonsfeltet og bidra med kritisk refleksjon og pro- 
fesjonsforståelse. Ball og Cohen (1999) tar til orde for at lærerutdanning 
bør trekke praksis mer inn i undervisningen slik at den oppleves som mer 
praksisbasert. Det pekes imidlertid ofte på avstand, eller et gap, mellom den 
mer abstrakte teorien og på praksis som mer konkrete handlinger (Jenset 
& Blikstad-Balas, 2021). Studentene opplever at det er i praksisperioder 
at de får best innsikt i læreryrket (Ulvik et al., 2018). Unneland (2009) og 
Kvernbekk (2011) hevder at teori ofte må bevise sin nyttefunksjon i prak- 
sisfeltet når teori og praksis blir satt opp mot hverandre. Grimens (2008) 
begrep «praktiske synteser» peker derimot på at teori i utdanningen bør 
settes i sammenheng med de praktiske oppgavene læreren foretar seg slik 
at teoretisk og praktisk kunnskap komplementerer hverandre. Heggen og 
Raaen (2014) peker på at både teoretisk og erfaringsbasert kunnskap må bli 
integrert for studentene siden teori og praksis har et komplisert samspill. 
Klette et al. (2017) viser at det foregår mye godt etablert undervisning i 
lærerutdanningen som er nært koblet til praksis, men at det likevel er mye 
som er under utvikling. 

På bakgrunn av de presenterte studiene og intensjonen i ramme- 
planen for lærerutdanningen er det viktig at faglærere på lærerutdan- 
ningen tar ansvar for å minske det opplevde gapet mellom teori og 
praksis, for eksempel gjennom undervisningsaktiviteten på campus. 
Formålet med denne artikkelen er å presentere og drøfte lærerstudente- 
nes opplevelser av det casebaserte undervisningsopplegget «Fuggelmyra 
skole», der hensikten var å koble teori og praksis tettere sammen for 
lærerstudentene. Undervisningsopplegget ble evaluert av studentene i 
etterkant av et studieår, og danner datagrunnlaget i denne artikkelen. 
Forskningsspørsmålet vårt er: Hvordan opplevde studentene at det 

casebaserte undervisningsopplegget «Fuggelmyra skole» hjalp dem med 
å koble teori og praksis? 

Undervisningsopplegget «Fuggelmyra skole» ble til da to faglærere 
ønsket å etablere et felles fiktivt univers som utgangspunkt for casebasert 
undervisning i emnet «Pedagogikk og elevkunnskap 2» ved grunnskole- 
lærerutdanning trinn 1-7 hos Norges teknisk-naturvitenskapelige univer- 
sitet (NTNU). I stedet for enkeltstående caser med tilfeldige elever, tilhørte 
nå alle elevene i casene samme trinn og skole. Dette ga oss faglærere mulig- 
het til å konstruere en mer virkelighetsnær og kompleks skolehverdag. 
«Fuggelmyra skole» var komplementært til pensum, og skulle bidra med 
ulike perspektiver slik at studentene fikk øve seg i å se utfordringer både 
i et teoretisk og i et situasjonsbestemt perspektiv. Å veksle på disse kaller 
Etzioni (1973) for et «mixed scanning approach». Med dette undervisnings- 
opplegget hadde vi et ønske om å utvikle god praksisbasert undervisning 
der teori og praksis skulle kobles tettere sammen ved å veksle på hvilke av 
disse perspektivene vi brukte. 

Først blir undervisningsopplegget gjort rede for sammen med en 
beskrivelse av implementeringen i undervisningen i det aktuelle studieåret. 
Deretter blir det en nærmere teoretisk gjennomgang for bakgrunnen for 
at vi utviklet et undervisningsopplegg som skulle hjelpe studentene med å 
koble sammen teori og praksis. Dette vil vi se i lys av teori om casebasert 
undervisning. Utsagnene som studentene kom med da undervisnings- 
opplegget ble evaluert vil bli presentert, både hvordan vi analyserte disse 
og hvilke funn vi fant. Funnene drøftes i lys av muligheter og utfordringer 
knyttet til å koble teori og praksis, og bruken av case. Helt til slutt har vi 
noen avsluttende refleksjoner om «Fuggelmyra skole» som undervisnings- 
opplegg, og noen tanker om videre utvikling. 


Om det casebaserte undervisningsopplegget 
«Fuggelmyra skole» 


«Fuggelmyra skole» er et fiktivt univers, plassert i en oppdiktet bygd, med 
en rollebesetning av elever og ansatte. Casene som ble brukt sentrerte seg 
ofte rundt disse, men var ikke kun begrenset til skolen. Fuggelmyra har for 
eksempel en lokalavis som kan gi nyttig informasjon om bygdas innbyggere, 
og i klassen er det en mor som har en mammablogg. Disse karakterene 
og casene er basert på reelle praksiserfaringer fra oss selv, andre faglærere 

og grunnskolelærere over flere år. Da de fiktive elevene ble utviklet var de 
inspirert av et mangfold av elever vi har møtt. Alt er anonymisert, og det 
er ikke en-til-en-forhold mellom ekte og fiktive elever. 

I hver undervisningsøkt (vanligvis tre timer to ganger i uken) hadde 
vi ett eller flere caser fra Fuggelmyra med utgangspunkt i øktens tema og 
det aktuelle pensumet. Klassestørrelsen lå på mellom 25 og 35 studenter. 
Noen ganger startet undervisningsøkten med et case som først ble diskutert 
og utforsket i smågrupper. Deretter ble teori sett i sammenheng med det 
aktuelle caset. Andre ganger var det først en teoretisk gjennomgang hvor et 
case ble introdusert i løpet av eller etter gjennomgangen. Studentene fikk 
etter hvert flere teoretiske fagbegreper og perspektiver de kunne bruke i 
arbeidet med de ulike casene. Tidligere caser kunne tas frem på nytt for å 
innta andre perspektiver, eller ny informasjon kunne føre til annen inn- 
sikt i det opprinnelige caset. Antall caser ble til sammen mellom 20 og 30, 
hvorav mange var små caser i flere deler eller potensielle caser basert på 
noe studentene fikk informasjon om gjennom for eksempel lokalavisen. 
Komplekse caser inneholdt ofte ulike sekvenser hvor det første valget fikk 
påvirkning for videre utvikling av caset. Caser kunne også gå over en lengre 
tidsperiode eller beskrives av de involverte fra ulike perspektiver. 


AYN 


Bilde 1. Første trinn ved «Fuggelmyra skole». 


Den enkelte student ble ansvarliggjort som kontaktlærer for 14 elever på 
1. trinn i situasjoner der de møtte ulike pedagogiske og etiske dilemma. 
Studentene fikk øvd seg i den komplekse rollen som kontaktlærer. Denne 
rollen fordrer mange valg i løpet av en skoledag. I løpet av studieåret ble 
studentene bedre kjent med elevene fordi elevene er med i ulike caser. I til- 
legg hadde vi skrevet en fiktiv lærerlogg som jevnlig kom med faglige og 
sosiale oppdateringer om elevene. Hver elev har også en elevmappe som 
stadig ble oppdatert. Vi fikk illustrert alle elevene slik at det ble enklere å 
huske hvem de ulike elevene var, samt at den enkelte fikk et mer personlig 
uttrykk. En kontinuerlig oppdatering av elevene og lokalsamfunnet via 
læringsplattformen itslearning gjorde at studentene fikk et annet innblikk 

i skolelivet, familien og nærmiljøets betydning for elevene enn det som 
kanskje var mulig uten dette casebaserte opplegget. Oppdateringene vi la ut 
på læringsplattformen gjorde at studentene kunne få nyheter og potensielle 
problemstillinger rundt elevene også mellom undervisningsøktene. Dette 
kunne være nyhetsoppslag i lokalavisen eller at Leas mor hadde skrevet 
noe i mammabloggen sin som kunne være av betydning. 

Basert på det foregående har vi kommet frem til at måten vi benytter oss 
av case på her, er det vi velger å betegne som case med kontekst. Dette som 
en mer helhetlig og kontekstuell inngang til å arbeide med et case enn de 
mer vanlige enkeltstående casene som ofte benyttes. Slike vil gjerne mangle 
en del relevant informasjon som studentene ikke har tilgang til. Shulman 
(1992) poengterer at kompleksiteten medfører at hver case ofte blir som et 
pedagogisk puslespill hvor det ikke finnes et fasitsvar. Nedenfor er det et 
eksempel på en slik case studentene fikk omtrentlig halvveis i studieåret. 
Tematikken omhandlet tilpasset opplæring. Kontaktlæreren hadde i løpet 
av høsten notert seg i sin lærerlogg stadige større bekymringer vedrørende 
eleven Nora, og lurer nå på hva som bør gjøres for Nora videre. Følgende 
case ble så benyttet i undervisningen: 


Nora 


Nora har alltid vært en stille og sjenert elev. Men nå 
har du som kontaktlærer i de siste par ukene 
observert at hun lukker seg mer og mer og framstår 
som trist og taus. Før kunne Nora smile forsiktig til 
deg og hun lekte med andre i friminuttene. Nå får 
verken du eller de andre like god kontakt med 
henne. Hun er ikke like delaktig i gruppearbeid 
eller i leken i friminuttene. 

Hva vil du gjøre i denne situasjonen? 


Bilde 2. Case om Nora. 


På denne måten fikk lærerstudentene følge med og samle inn informa- 
sjon om Nora, familien hennes og hennes sosiale og faglige utvikling. 
Lærerstudentene måtte vurdere hva som var viktig informasjon og hvordan 
den brukes. Ifølge Shulman (1992) er det en sentral kompetanse å se de kon- 
krete utfordringene i et case selv om de er komplekse. Slik kan studenten 
øve seg i å vurdere hva som er det beste for eleven. I tillegg vil casearbeid 
fremme analytisk og kritisk tenkning (Gravett et al., 2017). Merseth (1996) 
viser til at casebasert læring i lærerutdanningen kan ha flere formål, slik 

som å utforske noe som er komplekst og rotete eller for å bruke det som et 
eksempel i undervisningen. I tillegg kan caser bidra til å stimulere reflek- 
sjon hos studentene. I vårt undervisningsopplegg ønsket vi at refleksjonene 
rundt ulike caser skulle innbefatte alle disse formålene, men også at det ble 
enklere for lærerstudentene å koble teori og praksis sammen ved hjelp av 
konkrete eksempler fra praksis. 


Forholdet mellom teori og praksis i 
lærerutdanningen 


Forholdet mellom teori og praksis er mye diskutert i pedagogikken, og det 
omtales ofte som teori-praksis-problem uten at det hverken kan eller skal 
løses, ifølge Torjussen (2021). Han mener, med bakgrunn i Hammerslays 
(2011) «toverdensteori», at det ikke er et mål at teori og praksis skal forenes 
slik at teori enten skal gi en form for bruksanvisning for praksis, eller at 
praksis skal diktere teori. Forholdet mellom teori og praksis vil handle mer 
om å oversette mellom to verdener (sfærer), der de begge har hver sine akti- 
viteter med forskjellige siktemål. Likevel står de i en nær relasjon til hver- 
andre, selv om det er en avstand som innebærer både ulike oppfatninger 
og til dels noe konflikt. Pedagogikken må ha forbindelse til begge disse to 
verdener uten at den ene skal forandre den andre eller motsatt. Kvernbekk 
(2011) mener at det er positivt med et gap mellom teori og praksis fordi det 
i dette frirommet oppstår nye muligheter for refleksjon, samt at teoriens 
egenverdi kan beholdes. 

Det er flere argumenter for at lærerutdanningen ikke bør bli for praksis- 
nær slik at den nedvurderer teoriens rolle i en profesjonsutdanning (Sætra, 
2018). Allerede i 1904 argumenterte Dewey for at teoretisk innsikt var svært 
Viktig i lærerstudentenes utdanning, og at denne innsikten er sentral for at 
studenten utvikler god profesjonalitet (Dewey, 1904, i Sætra, 2018). Sætra 
(2018) understreker hvor betydningsfull teoretisk innsikt er for at lærere 
skal ha evne til å fortolke det de opplever i praksis og løse problemer som 
oppstår, og for at det skal skje en stadig videreutvikling av egen praksis. 
Nilssen og Solheim (2015) viser til hvordan teoretisk kunnskap vil hjelpe 
lærerstudentene, på en mer profesjonell måte, til å forstå elevenes læring. 
Schibbye (2009) fremhever på lignende vis teoriens nyttefunksjon fordi 
den hjelper til med å forstå noe. Hun refererer videre til metateori som en 
form for bevisstgjøring av hva man legger til grunn i møte med andre, en 
form for menneskesyn. Lærerstudenter vil trenge å bevisstgjøres hva de har 

med seg i form av tidligere erfaringer, teoretiske perspektiver og hvordan 
blant annet alt dette vil innvirke på deres praksis og synet på blant annet 
elevene. Schibbye kaller dette å være teoretisk reflektert (2009). Kvernbekk 
(2011) fremhever at teoretisk kunnskap bidrar til at lærernes evne til å se 
i praksis utvikles fordi denne kunnskapen er sentral i indirekte kognitiv 
persepsjon av det som foregår i komplekse praksissituasjoner. 

En intervjustudie av Damsgaard og Heggen (2010) viser til at nyut- 
dannede lærere opplever seg usikre når det gjelder håndteringen av et 
komplekst klasserom siden de besitter relativt få erfaringer etter endt pro- 
fesjonsutdanning. Det som skjer ute i praksisfeltet er umiddelbart, ifølge 
Schibbye (2009). Derfor vil det være vanskelig å stoppe opp midt i en 
situasjon for å gjøre grundige refleksjoner når man er sammen med elev- 
ene. Slike ferdigheter bør studentene ha øvd på i forkant for å bevisstgjøres 
rundt hvilke valg man foretar seg, og hva disse er basert på. Tanken bak 
undervisningsopplegget «Fuggelmyra skole» var å hjelpe studentene med 
å knytte teori og praksis lettere sammen på en mest mulig praksisnær måte. 
På den måten fungerer opplegget også som en øvingsarena for å reflektere 
over ulike faglige, pedagogiske og etiske dilemma før man står i de virkelige 
situasjonene. Det vil sjelden være mye tid til å tenke over hvilke handlinger 
som kreves. Som lærer vil man oppleve en handlingstvang (Irgens, 2021) 
der læreren må ta en avgjørelse hurtig og ofte uten mulighet til å konferere 
med andre. 

Læreren må tåle at lærerhverdagen ikke er forutsigbar og øve seg i å 
innta andres perspektiver. Profesjonell usikkerhet omhandler å legge fra 
seg skråsikkerheten i møte med alle valgene man står overfor (Munthe, 
2003). Valgmulighetene medfører at et valg må begrunnes, og det må skje 
en evaluering av de ulike valgene. Lunenberg og Korthagen (2009) mener 
at den profesjonelle usikkerheten hos læreren vil innebære å stille spørsmål 
omkring valg og handlinger. Her kan ulike teoretiske perspektiver være til 
støtte. De mener videre at en teori aldri kan løse et komplekst problem i 
praksis. Den tradisjonelle tankegangen om å gå fra teori til praksis i lærer- 
utdanningen kan gi inntrykk av en forenklet prosess. Denne tar ikke hensyn 
til komplekse prosesser i læring og i praksisfeltet (Lunenberg & Korthagen, 
2009). Til tross for dette kan samtaler om teori i undervisningen være vik- 
tige for å bevisstgjøre studentene omkring hva de har med seg av erfaringer 
i bagasjen. Teori bistår studentene med å begrunne sine valg omkring hvilke 
handlinger som vurderes, preger hvordan vi handler og forstår andre men- 
nesker og gjør noe med vår egen selvforståelse (Schibbye, 2009). 

Teori kan gi oss kunnskap om en komplisert virkelighet, men teorier og 
teoretiske begreper kan også gi makt, sier Schibbye (2009). Slik kan teori 
være et hinder for utvikling av ny kunnskap hvis ingen kritiske spørsmål 
stilles. Det er av betydning at det skapes rom for et kritisk blikk både på 
teori og på praksis uten at målet nødvendigvis er å finne et endelig svar. Å 
innta en ikke-vitende posisjon (Anderson & Goolishian, 1992) betyr å gi 
avkall på egne forestillinger om den andre og åpne opp for overraskelser. 
En slik tilnærming vil innebære at samtalene omkring ulike caser i en 
klasse får et mer utforskende preg. Dette vil være viktig både for faglærer 
og studentene selv fordi det åpner opp for økt forståelse av ulike perspek- 
tiver (Jensen & Ulleberg, 2019). Schibbye (2009) stiller spørsmål om teori 
kan være verdinøytralt, og oppfordrer til at ens grunnsyn bør være tyde- 
lig kommunisert. På denne måten har både faglærer og studenter et etisk 
ansvar å være bevisst, og formidle, sitt teoretiske ståsted og forståelses- 
ramme (Jensen & Ulleberg, 2019). Slik vil lærerstudentenes forståelsesram- 
mer nødvendigvis innvirke på forståelsen av ulike behov og følelser hos 
elevene, og vurderinger av pedagogiske og didaktiske valg ut ifra dette. 
Sætra (2018), med utgangspunkt i Dewey (1904), mener at uten teoretisk 
innsikt kan for eksempel lærerens tolkning av det som skjer og påfølgende 
handlinger bære preg av her-og-na-tankegang der det reflekteres lite på en 
systematisk og vitenskapelig måte. I tråd med Dewey er det derfor viktig 
at lærerstudentene har lært seg å fortolke praksis ved hjelp av teori før 
de kan praktisere selv. Sætra mener videre at lærerutdanningen ikke bør 
nedvurdere teoriens betydning, selv om det ikke betyr at teori og praksis 
ikke skal sees i sammenheng. Klemp (2013) skriver at faglærere som under- 
viser i lærerutdanningen har en betydningsfull rolle i det å legge til rette 
for faglige refleksjoner som baseres på en solid teoribase i tett samarbeid 
med praksisfeltet. Studentenes refleksjonsevne er i stadig utvikling, men 
må støttes underveis av profesjonelle. 


Muligheter og utfordringer ved bruk case 


Jenset og Blikstad-Balas (2021) advarer mot en forståelse av praksis som 
kun tolkes som noe som bare kan skje på skolen der hvor elevene er. De 
mener at dette medfører et snevert praksisbegrep, mens en praksisbasert 
lærerutdanning kan innebærer at studentene kan få mer praksis selv om 
antall praksisdager ikke øker. Ved å trekke inn mer av praksisfeltet inn 
i undervisningen vil studentene få mer praktiske erfaringer. I en slik 

forståelse av praksisbegrepet vil case være et artefakt fra praksisfeltet på 
lik linje slik som videoer, elevarbeid, lærernotater og lignende som kan 
analyseres på campus (Ball & Cohen, 1999; Jenset & Blikstad-Balas, 2021). 
Shulman (1992) viser hvordan bruk av case gir studentene øvelse i kritisk 
og analytisk tenkning, problemløsning og i det å ta avgjørelser. Hun argu- 
menterte for at caser i lærerutdanningen bidrar til å minske gapet eller 
bygge bro mellom teori og praksis, samt føre til mer læring siden caser som 
narrativ gjør det enklere å både huske og fanger interessen. Videre mener 
hun at et godt case skaper en følelse av ansvar og hjelper studentene til å 
tenke mer som en lærer. Ching (2014) fant i sin undersøkelse at bruken 
av case gjør at studenter reflekterer over pedagogiske dilemmaer, samler 
inn informasjon og bruker informasjon og teori til å komme med mulige 
løsninger. Schön (1987), inspirert av Deweys begrep «problematisk situa- 
sjon», ser et potensial for praktisk problemløsning i utdanningen av lærere. 
Slike problematiske situasjoner fordrer refleksjon der teoretisk innsikt har 
en hovedrolle og skaper refleksive praktikere. Sætra (2018) nevner case- 
oppgaver som et eksempel på en undervisningsaktivitet der studentene 
kan arbeide sammen med slik problemløsning. 

Casebasert undervisning gir gode muligheter når det gjelder å koble 
teori og praksis, men det finnes også noen utfordringer. Michelet og Eri 
(2016) mener at for mange detaljer i et case kan være uheldig siden foku- 
set kan forsvinne i all detaljrikdommen. En annen utfordring Ulvik et al. 
(2022) reflekterer over i sin utprøvelse av case i undervisningen er at selv om 
refleksjoner rundt caser medfører endringer i hvordan studenter reflekterer, 
er det likevel ikke sikkert at det ville medføre en forskjell på hvordan case- 
arbeid kan påvirke studentenes undervisningspraksis. Overføringsverdien 
vil avhenge av et overordnet blikk på sammenhengen mellom teori og 
praksis. Med utgangspunkt i Høydahl (1992) viser Schibbye (2009) til at 
teori har en funksjon som medfører at den leder oppmerksomheten vår 
både til noe og vekk fra noe. Slik kan det skje en utvelgelse av fokus fordi 
vi har ikke kognitiv kapasitet til å fokusere på alt hele tiden. Dette kan 
også gjelde for de som utarbeider caser, og fordrer en bevissthet omkring 
valgene som tas i den prosessen. Selv om et case i utgangspunktet kan 
virke begrenset til en spesifikk situasjon, vil det med øvelse være mulig 
å se likhetstrekk og trekke paralleller slik at overføringsverdien oppstår. 
Samtidig vil det være situasjoner i virkeligheten hvor det kan få negative 
konsekvenser hvis en lærer er for opptatt til å trekke paralleller til å se det 
unike i den situasjonen de er i nå. 

Metode 


Denne artikkelen er basert på evalueringer av undervisningsopplegget 
«Fuggelmyra skole». Etter endt studieår fikk studentene utlevert et anonymt 
spørreskjema med både åpne og lukkede spørsmål via leringsplattformen 
itslearning. Det er kun det ene åpne spørsmålet som vi analyserer kvalita- 
tivt i denne sammenhengen. Spørsmålet lød slik: «Fortell om dine tanker 
om undervisningsopplegget rundt Fuggelmyra.» Det var 43 av totalt 123 
studenter som svarte på hele spørreundersøkelsen, hvorav 28 hadde besvart 
dette åpne spørsmålet. 

Analysemetoden var tematisk analyse (Braun & Clarke, 2006), som 
følger flere trinn der forsker går fra koder til tema. To faglærere startet 
kodingen hver for seg med å notere ned foreløpige koder basert på det 
vi opplevde som relevante ord, setninger og mønstre i lys av en bred til- 
nærming på hva studentene formidlet om undervisningsopplegget. Dette 
kunne være at det omhandlet ulike variasjoner av å tolke, forstå, koble 
teori og praksis, og reflektere over teori eller praksis. Andre hadde fokus 
på betydningen av å reflektere i fellesskap — at det var lærerikt å høre 
andres perspektiver eller at det var spennende, motiverende, artig eller 
interessant undervisningsopplegg generelt. Vi hadde så en felles gjennom- 
gang av kodene våre der vi sammenlignet og drøftet oss frem til mulige 
felles kategorier basert på det vi begge hadde kommet frem til. Begge 
hadde rundt 20 kategorier hver før vi i fellesskap fikk strukturert disse til 
14 kategorier i fellesskap. Neste trinn var at vi hver for oss sorterte utsagn 
fra studentevalueringen som kunne passe inn i disse kategoriene. Vi så at 
det var behov for å redusere antall kategorier fordi flere kategorier kunne 
samles i mer meningsfulle tema. Vi hadde så 11 tema der flere var vanske- 
lig å skille fra hverandre fordi de handlet om mye av det samme, og ikke 
alle temaene var direkte aktuelle for hovedfokuset på teori og praksis. Det 
var også ønskelig å lande på en mer ordnet struktur uten mye overlapp 
mellom tema. 

Analysetemaene i denne artikkelen ble til slutt de to temaene som 
berører opplevelsene studentene hadde rundt undervisningsoppleggets 
bidrag mot å koble teori og praksis tettere sammen. Kategoriene ble til 
slutt tematisert slik: teori med praksis og jakten på et svar. De andre over- 
ordnede temaene var: refleksjonsfellesskapet, utvidet forståelsesramme 
og lærerrollen. Temaet teori med praksis ble formulert slik fordi vi så at 
studentene opplevde casene mest som eksempler som belyste teorien, 

og ikke at praksis ble belyst med teori. Jakten på et svar går ut på at 
studenter ønsket seg en fasit eller konkrete løsninger av faglærer når vi 
jobbet med case. I det kommende presenteres en analyse av evalueringen 
vi foretok. 


Funn 
Teori med praksis 


I caser som ble benyttet i undervisningen var det ofte en eller flere pro- 
blemstillinger eller dilemma som studentene måtte utforske i lys av relevant 
teori. Flere studenter satte pris på denne muligheten og så verdien av dette. 
En student formulerte seg slik: «Jeg syntes det har vært til stor hjelp å ha 
en fiktiv klasse som jeg kan knytte teori og pensum til. Å få høre ulike 
problemstillinger er svært relevant for læreryrket.» 

Her ser vi at studenten ser nytteverdien i å utforske problemstillinger 
fordi det kan bidra med innblikk i lærerhverdagen, og gjennom den fiktive 
klassen får studenten støtte når pensum skal leses og bearbeides. En annen 
student setter ord på betydningen av å få hjelp til å koble sammen teori 
og praksis med følgende utsagn: «Fuggelmyra har gjort det enklere å sette 
situasjoner og teori i et mer realistisk perspektiv.» 

Med et realistisk perspektiv mener studenten at det blir enklere å for- 
holde seg til teori og ulike situasjoner som man finner i casene som benyt- 
tes. En annen student fremhever for eksempel at praksisnære caser gjør 
det lettere å forstå pensum. Teori med praksiseksempler fra «Fuggelmyra 
skole», altså teori med praksis, oppleves som nyttig og relevant for yrket 
de skal inn i. 

En annen kategori knyttet til teori med praksis omhandler betydningen 
av at «Fuggelmyra skole» foregår i klassen deres på campus. Det kan være 
lettere å engasjere seg i noe alle i klassen er kjent med. Slik blir det enklere 
å diskutere caser når studentene sitter med likere erfaringer om det samme. 
Den samme teorien blir så koblet på noe studentene erfarer sammen i et 
fellesskap. En student setter ord på dette på følgende måte: 


Fuggelmyra har hjulpet meg til å snakke om teori og praksis på en måte som alle i 
klassen kan tilnærme seg. Problemet med å bruke eksempler fra praksisskolen har 
vært at andre ikke kjenner disse elevene, men alle i vår klasse kjenner elevene fra 
Fuggelmyra. Det gjør at diskusjonen er lettere, og det blir enklere å knytte teorien 
til praksis. 

Studenter ytret hvor viktig det er å få diskutert caser sammen med de andre 
i klassen fordi det blir mer spennende og realistisk, samtidig som man i 
fellesskap kan få en bredere forståelse enn hvis man kun reflekterer alene. 
Et eksempel på et studentutsagn er folgende: 


Dette har vært spennende få ta del i, og har gjort undervisninga og diskusjonene i 
klassen mer levende. Man får langt mer konkrete eksempler, noe som gjør at man blir 
mer forberedt til man kommer ut i praksis, når man har diskutert og tenkt igjennom 


langt mer konkrete eksempler enn man kommer på av seg selv. 


En tredje kategori er at praksisnære caser medfører at studentene mener at 
de blir mer forberedt til læreryrket. En student uttrykker at vektleggingen 
av praktiske eksempler har vært viktig for å føle seg mer forberedt: 


Jeg syns det er veldig bra for flere situasjoner blir tatt opp, sånne situasjoner vi kan 
mote i praksis/i arbeidslivet. Da blir vi på en måte forberedt på «alle» situasjoner 
vi kan møte senere i livet. Vi lærer oss og vet mer om hvordan vi skal takle ulike 


situasjoner. 


Studenten uttrykker her klare tanker om yrket man skal ut i og hvor- 
dan «Fuggelmyra skole» har bidratt i forberedelse til praksisutøvelsen. 
Studenten ser en overføringsverdi til praksis, til tross for at Fuggelmyra er 
et fiktivt univers. En annen student utbroderer tanken om hvordan man 
kan bli best mulig forberedt slik: 


Det har forberedt meg på hvordan lærersituasjonen kan bli. Praksis er bare en 
øvingssituasjon, som egentlig ikke kan representere akkurat hvordan det blir senere. 
Fuggelmyra representerer en fiktiv situasjon som kan være reell, fordi det ikke er noen 
praksislærer eller studenter du kan lene deg på. Du har lærerteamet ditt og skolens 


personale. Du har «ekte» elever som representerer ulike bakgrunner. 


Det denne studenten er inne på er at i praksisperioder er de i en øvings- 
arena som kanskje ikke gir de et reelt innblikk i alt en lærer gjør. Det 
«Fuggelmyra skole» bidrar med her er da mer reelt fordi det ikke er en 
praksislærer eller medstudent som kan hjelpe studenten. Det praksisnære 
er å finne også i neste utsagn: 


Et veldig greit opplegg! Ved å bruke de samme elevene og den samme klassen, sam- 
tidig som vi får vite en god del bakgrunn om dem er veldig spennende og ikke minst 


lærerikt. Dette er mye bedre i stedet for å ha caser som ikke henger sammen! 

Det som uttrykkes her er at caser med kontekst er mer relevant for yrket 
man skal ut i enn enkeltstående caser som da mangler en slik kontekst. 


Jakten på et svar 


Selv om studentene var positive i sine utsagn omkring undervisning- 
opplegget, var det også noen som nevnte noen utfordringer knyttet til 
en slik casebasert undervisning. En av tilbakemeldingene gikk ut på at 
studenten opplevde at faglæreren slapp taket for mye når caser skulle 
oppsummeres: 


Når vi diskuterer caser blir det mye synsing i gruppene når vi diskuterer. Jeg skulle 
ønske at læreren kunne oppsummert med sine egne ord slik at vi får høre hvordan 
en fagkyndig ville gjort det. Det blir bare mer usikkerhet hvis vi studenter prater i 


grupper og egentlig ikke kommer frem til noe svar. 


Denne uttalelsen kan uttrykke et ønske om at faglærer kommer med en 
fasit eller en måte å lose en situasjon på som anbefales i etterkant av at stu- 
dentene har reflektert over ulike løsninger i fellesskap. Begrepet fagkyndig, 
som studenten benytter seg her, kan speile studentens oppfattelse av at 
faglærer har eller burde ha en anbefaling om den beste løsningen her, som 
en slags ekspert som studenter under utdanning vil ha konkrete svar fra. 
Noe tilsvarende ønske om det konkrete kan man også se i dette utsagnet når 
det gjelder vektleggingen mellom teori og praksis: «Jeg skulle ønske dere 
heller brukte Fuggelmyra til å belyse teori i etterkant av teorigjennomgang 
heller enn å bruke Fuggelmyra som utgangspunkt for å så sakte (og ikke 
alltid like sikkert) bevege oss mot teorien.» 

Denne studenten ønsker at «Fuggelmyra skole» skal fungere som korte 
eksempler tilknyttet teorien. Her oppleves det som lite effektivt hvis under- 
visningsøkten starter med et case som diskuteres i grupper før teorien 
kobles på etter hvert, og kanskje gjerne helt på slutten. 


Drøfting og implikasjoner for 
lærerutdanningen 

«Fuggelmyra skole» kan fungere som en brobygger mellom det konkrete 
(praksis) og det abstrakte (teori). Utsagnene fra studentene signaliserer at 


det er teorien (som i pensum) som de opplever er i sentrum i undervis- 
ningsfaget og at dette ønsker de å forstå ved hjelp av praksiseksempler som 

«Fuggelmyra skole» gir dem. Tidligere forskning viser at studenter opplever 
en avstand mellom teori og praksis (Jenset & Blikstad-Balas, 2021; Moon, 
2016; Rogne & Munthe, 2017; Terum & Heggen, 2010), og at lering på 
campus og læring i praksis kan gjerne oppfattes som to forskjellige verde- 
ner (Kvernbekk, 2011). På bakgrunn av vår analyse av studentevalueringen 
anser vi undervisningsopplegget som et godt grep for at studentene opp- 
lever at teori og praksis er tett koblet sammen. Å forstå pensum opplevde 
studentene var enklere når man kan knytte det til noe konkret og realistisk 
slik som eksemplene fra «Fuggelmyra skole» bidro til. En slik måte å bygge 
opp undervisningen på har samsvar med det forskere mener er en god 
løsning for å få lærerutdanning til å bli mer praksisbasert (Ball & Cohen, 
1999; Jenset & Blikstad-Balas, 2021), men fordrer likevel at studentene er 
teoretisk reflektert (Schibbye, 2009) og har teoretisk innsikt (Sætra, 2018). 
Hensikten med undervisningsopplegget var ikke at alle praksiseksemplene 
skulle erstatte teorifokuset, men heller hjelpe studentene med å se sam- 
menheng mellom to verdener (Hammersley, 2011, i Torjussen, 2021). På 
den måten blir faglærer mer som en oversetter som støtter studentene i 
å utforske forbindelser mellom dem. «Fuggelmyra skole» kan heller ikke 
erstatte eller nedvurdere praksiserfaringer studentene har med seg fra egen 
skolegang eller fra praksisperioder, men kan fungere som et supplement, 
slik at alle opplever noen felles praksiserfaringer på campus. Dette er i tråd 
med forskrift om rammeplan for grunnskolelærerutdanning for trinn 1-7 
(2016), der utdanningens nære samspill med profesjonsfeltet er nedfelt. 
Casene vi utviklet i undervisningsopplegget var ment å skulle koble 
teori og praksis bedre sammen ved hjelp av realistiske eksempler. Casebruk 
har imidlertid mange formål, og to av disse er å utforske komplekse feno- 
men og bidra til personlig refleksjon (Merseth, 1996). Et tredje formål 
Merseth (1996) skriver om er at caser fungerer som eksempler. Det var 
dette studentene la mest vekt på i evalueringen vi analyserte, og det vi i 
utgangspunktet selv hadde som opprinnelig formål. Caser fungerte som 
gode eksempler fra praksisfeltet som gjorde det lettere å forstå de ulike 
teoretiske perspektivene. En tolkning av utsagnene innebærer også ele- 
ment av de to andre formålene fordi studentene så verdien av å arbeide 
med komplekse problemstillinger. Flere av studentene har også nevnt at 
refleksjoner, både individuelt og særlig i klassen sin på campus, oppleves 
som nyttig i det å koble sammen teori og praksis. Det medførte at pensumet 
deres ble lettere å forstå. Funn tyder på at studentene setter pris på at 
undervisningen er praksisnær først og fremst fordi det hjelper dem med 

å forstå teorien, men at de også ser nytteverdien i de praksisnære casene 
fordi relevante problemstillinger må utforskes. Det er sjelden man kan 
finne en god løsning umiddelbart ved faglig utforskning av et case, mens 
det i praksis er en handlingstvang (Irgens, 2021). 

I lys av funnene kan teoribasert kunnskap betraktes av studentene å 
ha en forrang foran den mer praksisbasert kunnskapen på campus fordi 
de har et pensum å forholde seg til. Ved å sørge for at teoretisk og erfa- 
ringsbasert kunnskap fremstår som mer integrert for studenten blir det 
lettere for studentene å forstå det kompliserte samspillet mellom teori 
og praksis (Heggen & Raaen, 2014), og det er fruktbart å bytte mellom 
både teoretiske og situasjonsbestemte perspektiver (Etzioni, 1973). Slik 
kan vi oppnå en lærerutdanning som er basert både på forsknings- og 
erfaringskunnskap, slik forskriften slår fast (Forskrift om rammeplan for 
grunnskolelærerutdanning for trinn 1-7, 2016). Samtidig kan lærerstu- 
denters opplevelse av at det er bare i praksisperioder de lærer mest om 
det å være lærer dempes noe (Ulvik et al., 2018). Det samme kan skje med 
opplevelsen av at teorien er for abstrakt (Jenset & Blikstad-Balas, 2021) til 
å kunne anvendes av praktikere ute i skolen. En tolkning vi gjør oss basert 
på våre funn, er at teoriens betydning for å analysere og forstå praksis 
ble lettere for studentene med dette undervisningsopplegget. Unneland 
(2009) mener at det er uheldig at teorien må bevise en direkte nyttefunk- 
sjon for at den skal være relevant i praksis. Likevel ser vi at studentene 
våre fikk erfaringer med at teori spilte en viktig rolle i refleksjonene rundt 
casene fordi den ga ulike perspektiver på samme situasjon, samtidig som 
praksiserfaringer bidro med sine perspektiver. Lunenberg og Korthagen 
(2009) poengterer at det tradisjonelle synet på at man går fra teori til 
praksis er en forenklet prosess. Teori kan ikke alene løse et problem, men 
skaper en bevisstgjøring og utvikler evnen til både å fortolke det studen- 
tene ser i praksis, løse problemer og videreutvikle sin egen praksis (Sætra, 
2018). Den casebaserte undervisningen gir rike muligheter til å analysere 
det Schön (1987), med utgangspunkt i Dewey, omtaler som problematiske 
situasjoner. Disse utforskes ved hjelp av ulike teoretiske perspektiver og 
sørger for en vitenskapelig innsikt snarere enn handlinger som gjøres her 
og nå uten refleksjon. Samspillet og vekslingen vi har mellom teori og 
praksis i undervisningsopplegget vårt innbyr til at studentene utvikler seg 
til å bli reflekterte praktikere ved hjelp av en teoretisk innsikt (Sætra, 2018). 
Faglærere har derfor en betydningsfull rolle i utviklingen av studentenes 
refleksjonsprosesser (Klemp, 2013). 

Et annet sentralt funn er studentenes opplevde behov for at faglærer 
skal bekrefte om studentenes refleksjoner og konklusjoner i casearbeid er 
riktige. Det kan tyde på at studentene blir usikre på om de tenker er riktig 
eller i tråd med det som faglærere mener er riktig måte å koble teori og 
praksis på, altså et ønske eller en forventning om en fasit. Hvis mulige 
løsninger aldri blir omtalt i undervisningen, vil casearbeidet fremstå som 
unyttig og lite konkret. Ifølge Schibbye (2009) kan teori gi makt hvis det 
ikke stilles kritiske spørsmål til den. På den måten kan det ikke utvikles ny 
kunnskap hvis ikke faglærer bidrar med et kritisk blikk. Basert på utsagnet 
fra en student som ønsket svar på caset kan en forståelse av faglærer som 
en ekspert likevel hindre noe av dynamikken som kreves for å samarbeide 
godt med utforsking i dialog (Jensen & Ulleberg, 2019). Den ikke-vitende 
posisjonen (Anderson & Goolishian, 1992) innebærer at faglærer må være 
åpen og nysgjerrig på det studentene bringer inn. Faglærere i casebasert 
undervisning bør slippe opp litt av kontrollen ved å innta profesjonell 
usikkerhet (Munthe, 2003). Her vil teoretisk kunnskap være nyttig for 
å innta ulike perspektiver som begrunner de valg som må tas (Dewey, 
1904, i Sætra, 2018), uten at faglærer nødvendigvis sitter med alle sva- 
rene. I en slik sammenheng vil både studentenes og faglærers perspektiver 
være like sentrale i å utforske og analysere case. Det er ikke heldig hvis 
casebasert undervisning fører til en opplevelse av synsing og usikkerhet 
hos studentene. På en annen side er presentasjon av en bestemt løsning 
av faglærer som en fasit heller ikke heldig. Basert på dette funnet vil vi 
anbefale at faglærer setter noen rammer for arbeidet ved å for eksempel 
hjelpe studentene med hvilke teoretiske perspektiver eller begreper som 
kan være nyttige, lage hjelpespørsmål til case, strukturere tid og gruppe- 
sammensetning, og til slutt sette av god tid til oppsummering. Her bør 
noen mulige løsninger basert på den aktuelle teorien og diskusjonene 
fremheves uten at disse blir oppfattet som en fasit, men tilføre og åpne 
opp for et videre kritiske blikk på de ulike situasjonene, valgene og de 
ulike konsekvensene av valgene i casene. Å bidra til utvikling av studen- 
tenes kritiske refleksjon er en viktig bestanddel i undervisningsoppleg- 
get. Forskrift om rammeplan for grunnskolelærerutdanningen trinn 1-7 
(2016) fastslår også at lærerutdanningen skal bidra med kritisk blikk og 
profesjonsforståelse. Profesjonsforståelsen øker med bruk av caser med 
kontekst fordi studentene får et dypere innblikk i den komplekse lærer- 
hverdagen enn ved enkeltstående caser. 

Et annet aspekt som vi utledet av våre funn, er at caser med kontekst 
lett kan bli for komplekse. Studentenes opplevelser omkring synsing i 
gruppene, og at det tar mye tid å diskutere i gruppene, kan tyde på at 
studentene kan streve med å finne relevant informasjonen når casene blir 
så komplekse at det går ut over den faglige diskusjonen. Slik som i virke- 
ligheten er det mange elever, ulike informasjonskilder og situasjoner som 
gjør kompleksiteten utfordrende for studenter, særlig tidlig i utdanningen. 
Det som var ment som utfyllende informasjon om kontekst gjør at det 
blir mye å holde orden på for studentene, samt at denne prosessen tar tid. 
Shulman (1992) fremsnakket kompleksiteten som en fordel, men siden vi 
har et større omfang av tilgjengelig informasjon enn vanlig ved casearbeid, 
vil det bli mer å sette seg inn i. Michelet og Eri (2016) har erfaringer med 
at det kan bli for mange detaljer i et case. Alt en kontaktlærer vet, og som 
danner bakteppe for valgene (eksempelvis: erfaring og kunnskap om den 
enkelte eleven, bakgrunn og relasjonelle forhold i elevgruppa), vil være 
lik virkeligheten. Det er forståelig at dette kan virke utfordrende og over- 
veldende for en lærerstudent, særlig tidlig i utdanningen. Likevel er det 
en sentral kompetanse hos en lærer å stadig vurdere hva slags informa- 
sjon som er relevant i ulike situasjoner, sammen med analytisk og kritisk 
tenkning (Gravett et al., 2017). Casebasert undervisning som bringer inn 
mer fra praksisfeltet vil derfor gi verdifull trening i nettopp dette (Ching, 
2014). Dette fordrer at faglærere støtter studentene underveis med hvor 
de kan rette blikket, samt hjelper de med å se overføringsverdien til lig- 
nende situasjoner (Ulvik et al. 2022). I tillegg er det sentralt at faglærerne 
legger til rette for at studentene får reflektere omkring, og får innblikk i 
kompleksiteten i lærerarbeidet slik at de oppnår en profesjonsforståelse 
(Forskrift om rammeplan for grunnskolelærerutdanning for trinn 1-7, 
2016). En videre utvikling av undervisningsopplegget bør styrke og støtte 
studentene i dette. 

Studentenes utsagn om at de opplever undervisningsopplegget som 
blant annet nyttig, relevant, konkret og realistisk, tyder på at de opplever 
teoriens nyttefunksjon (Nilssen & Solheim, 2015; Schibbye, 2009) når det 
gjelder å belyse praksis, men også at praksiseksempler er gode å ha for å 
belyse teori. Basert på våre funn ser vi at «Fuggelmyra skole» har potensial 
til å hjelpe studentene med å koble teori og praksis slik at de ser sammen- 
heng og relasjoner mellom dem. Den teoretiske innsikten hjelper studen- 
tene med å utvikle egen profesjonalitet (Sætra, 2018). 

Avsluttende kommentarer 


Formålet med denne artikkelen er å presentere og drøfte noen av studentenes 
opplevelser av det casebaserte undervisningsopplegget «Fuggelmyra skole» 
med blikk på koblingen mellom teori og praksis. Undervisningsopplegget 
har i stor grad omhandlet bruken av case med kontekst. Problemstillingen 
var: Hvordan opplevde studentene at det casebaserte undervisnings- 
opplegget «Fuggelmyra skole» hjalp dem med å koble teori og praksis? 

Den utstrakte bruken av caser medførte at grunnskolelærerstudentene 
i sitt andre studieår opplevde utvidet kjennskap til hva det ville si å være 
en kontaktlærer. Undervisningsopplegget, som besto av å diskutere caser 
i klassen og forholde seg til ulike informasjonskilder, så ut til å ha blitt 
oppfattet av studentene som relevant for fremtidig profesjon. Ulike per- 
spektiver hjalp studentene med å ta begrunnede valg fordi valgene var 
teoretisk reflektert og fikk teoretisk innsikt. Det praksisnære ved oppleg- 
get ble fremhevet som nyttig av studentene når det gjelder å koble teori og 
praksis uten at hensikten var å forene disse to. Flere opplevde at pensum 
ble lettere å forstå på denne måten. 

Gjennom case med kontekst vil studentene få reflektere rundt praksis- 
erfaringer og teoretiske perspektiver med tilgjengelig informasjon som om 
de var kontaktlærer, men fortsatt med muligheten til å stoppe opp midt i 
situasjonen, diskutere med medstudenter, faglærer eller slå opp i pensum 
og styringsdokumenter. Ifølge Schibbye (2009) vil dette få innvirkning på 
studentenes videre praksis og elevsyn. Ut fra studentenes tilbakemeldinger 
ser vi at «Fuggelmyra skole» har et stort potensial i å gjøre lærerutdan- 
ningen mer praksisbasert uten at det nødvendigvis fordrer flere praksis- 
dager ute i feltet eller at det går på bekostning av teoriens viktige rolle i 
lærerutdanningen. 

Etter studentenes tilbakemeldinger og videre utprøving for vår del har vi 
utviklet den fiktive verdenen i Fuggelmyra med flere artefakter, som ifølge 
Ball og Cohen (1999) og Jenset og Blikstad-Balas (2021) øker opplevelsen 
av praksisnærhet. Vi har blant annet hentet inn anonymisert elevarbeid 
i ulike fag, slik som matematikk og norsk, og reelle læringsdialoger som 
er transkriberte og koblet til de fiktive elevene. Vi samarbeider med flere 
fagenheter ved lærerutdanningen om å samle inn elevarbeid og videreut- 
vikle casene. Fremover ønsker vi å samle alle artefaktene i en digital res- 
surs som er lett tilgjengelig for både studenter og faglærere, samt prøve ut 
case med kontekst i flere andre emner, slik at vi blant annet får undersøkt 
faglærernes erfaringer med «Fuggelmyra skole». 

På vei mot å bli en lærerperson. 
Lærerstudenters utforsking gjennom 
performative læringsaktiviteter i et 
læringslaboratorium 


Elin Moen Norges teknisk-naturvitenskapelige universitet, NTNU 
Gro Hellesnes Norges teknisk-naturvitenskapelige universitet, NTNU 


Abstract: In this article, we explore how student teachers experience themselves 
as teacherpersons through participation in a pedagogical learning laboratory 
where performative learning activities are central. Through phenomenological 
research, we have carried out group interviews with students, posing the question: 
To what extent do student teachers feel that performative learning activities con- 
tribute to self-exploration as teacherpersons? Through the analysis, we devised 


"au 


three main categories: "Courage to explore the uncomfortable,” "Understanding 
the student," and "We have gained a language for the bodily and emotional 
aspects of the work of teaching." The categories facilitated discussion around 
bodily learning, authenticity, courage, and mentalization. The study argues for 
further development of the performative in teacher training as well as the impor- 


tance of student teachers' understanding of the personal aspects of teaching. 


Keywords: performative learning, teacher education, vulnerability, courage, bodily 
learning, presence 

Innledning 


Lærere har en sentral samfunnsfunksjon både i et faglig, etisk og sosialt 
perspektiv. De skal formidle faglig kunnskap, være gode rollemodeller og 
bidra til elevenes sosiale utvikling. Å utvikle seg til lærer i lærerutdannin- 
gen innebærer å bli presentert for didaktisk og teoretisk kunnskap som 
har til hensikt å gjøre studentene til trygge pedagoger og dyktige kunn- 
skapsformidlere. Samtidig kan det å utvikle seg til lærer være forbundet 
med noe personlig og emosjonelt. Å utvikle seg til lærer kan dermed også 
handle om noe personavhengig og autentisk, hvor det nærværet en oppnår 
i situasjoner og relasjoner med elevene i klasserommet blir betydningsfullt. 
Læreryrket er særdeles komplekst og sammensatt, noe studentene bør få 
mulighet til å oppleve gjennom sin utdanning. Hvordan dette kan gjøres, 
er det ulike oppfatninger om, og ifølge Østrem (2010) trenger studentene 
å få mulighet til å øve og utvikle ferdigheter, gjennom trygge og realistiske 
aktiviteter i lærerutdanningen. 

I dette kapittelet ønsker vi å vise ny innsikt knyttet til erfaringer 
med performative læringsaktiviteter i lærerutdanningen. Vi argumen- 
terer for at læring som skal forberede lærerstudenter til læreryrket ikke 
bare er forbundet med teoretisk og kognitiv kunnskap, hvor intellekt og 
objektiv argumentasjon er det sentrale. Læring må også betraktes som 
innvevd i emosjoner, relasjoner og kropp (Bjørnstad & Ellinggard, 2023; 
Hellesnes, 2019; Östern & Engelsrud, 2014; Østern et al., 2019). Denne 
forståelsen av læring er grunnleggende i det vi har kalt for et pedagogisk 
læringslaboratorium. Dette forkorter vi til PEDLAB, men gjør samtidig 
oppmerksom på at dette ikke må forveksles med andre prosjekter som 
har samme navn. 

I PEDLAB har vi lagt til rette for studentenes utforsking, med utgangs- 
punkt i egenerfarte situasjoner fra praksisfeltet i skolen. Det at studentenes 
egne praksiserfaringer danner utgangspunktet for undersøkende og utfor- 
skende aktiviteter, innebærer et fokus på studentenes læring som en ska- 
pende prosess, såkalt performativ læring (Østern et al., 2019, s. 53). Innen 
utdanningsforskning etterspørres nettopp en mulighet for tilrettelegging 
for utforsking av performative læringsaktiviteter som kan skape muligheter 
for kroppsliggjort læring (Fels, 2004). Fels peker i denne sammenheng på at 
kroppsliggjort læring kan hjelpe studentene til å forstå kompleksiteten og 
mangfoldet i relasjoner, ansvarlighet, beslutningstaking og det pedagogiske 
som ikke lar seg beskrive (Fels, 2004, s. 85). 


PÅ VEI MOT Å BLI EN L/ERERPERSON 


I PEDLAB bærer aktivitetene preg av en tilnærming til læring som 
kroppslig, emosjonell, kognitiv og relasjonell. Ved å ta utgangspunkt i stu- 
dentenes egne praksiserfaringer, knyttes det personavhengige og situa- 
sjonsavhengige til selve utøvelsen i læreryrket. Stavik-Karlsen knytter det 
personavhengige og det situasjonsavhengige til den enkelte lærers ansvar 
for å «erobre sin posisjon i klasserommet for å framstå troverdig» (2014, 
s. 155). Det troverdige i lærergjerningen må altså skapes av den enkelte 
lærer. Det å være troverdig setter Stavik-Karlsen (2014) i sammenheng 
med å være autentisk i lærergjerningen, og han forankrer denne forstå- 
elsen i begrepet lærerperson. Begrepet lærerperson gjenspeiler en kompleks 
forståelse av læreren, som bestående av både tanke, emosjoner og kropp i 
møte med personer og situasjoner i skolen. 

I denne studien har vi valgt å se utøvelsen av læreryrket i tråd med 
Stavik-Karlsens (2014) forståelse, og har derfor lagt til rette for studen- 
tenes utforsking av egen lærerperson med utgangspunkt i nettopp dette. 
Problemstillingen vår inkluderer begrepet lærerperson, i og med at det 
er seg selv som lærerperson vi ønsker at studentene skal utforske gjennom 
ulike læringsaktiviteter i PEDLAB. Med læringsaktiviteter mener vi her 
performative læringsaktiviteter, som for eksempel dramaøvelser og iscene- 
settelser som involverer både kognitive, emosjonelle og kroppslige sider 
ved studentene. Problemstillingen blir dermed: Hvordan opplever lærer- 
studenter at performative læringsaktiviteter bidrar til utforskingen av dem 
selv som lærerpersoner? 


Beskrivelse av PEDLAB 


Som forberedelse til undervisningsprosjektet PEDLAB fikk studentene 
en oppgave de skulle gjennomføre i løpet av en av praksisperiodene i 
andre studieår, i faget «Pedagogikk og elevkunnskap». I fagets emneplan 
framheves «forståelse for lærerens rolle og kunnskap og kompetanse om 
betydningen av god didaktisk tilrettelegging». Studentene skal også «utvi- 
kle ferdigheter i å planlegge, gjennomføre og vurdere undervisning og opp- 
læring for elever på 5.-10. trinn». Koblingen til praksisfeltet er framhevet 
i emneplanen, der det heter at gjennom læringsformer og aktiviteter skal 
«det legges stor vekt på tilknytning til praksisfeltet både som studiefelt 
og som arena for profesjonsutvikling og -utøvelse». I sammenheng med 
disse føringene i fagets emneplan, ville vi undersøke om PEDLAB kunne 
være et egnet utgangspunkt for å fasilitere og fremme ferdighetene som 

vektlegges i emneplanen. Som forberedelse til undervisningsopplegget som 
skulle gjennomføres etter praksis, ble studentene bedt om å formulere en 
detaljert beskrivelse av et møte som gjorde inntrykk på dem. Dette kunne 
være et møte mellom dem selv og elev(er), en lærer eller en medstudent. 
Det sentrale var at dette møtet berørte dem, at det satte i gang noe emo- 
sjonelt hos studenten. Studentenes egne praksiserfaringer ble dermed 
utgangspunktet for undersøkelser og utforsking i det pedagogiske lærings- 
laboratoriet i etterkant av praksis. 

Da studentene kom tilbake til campus etter praksisperioden, gjennom- 
førte vi en hel dag med PEDLAB. Studentene ble delt inn klassevis, og 
deretter i faste grupper på fire-fem studenter, og gikk så i gang med noen 
innledende aktiviteter som forklart i figur 1. 


{ STUDENTENE BESKRIVER STUDENTENE DELER GRUPPENE ISCENESETTER 
EN PRAKSISERFARING MED BESKRIVELSENE SINE I OG FILMER EN AV 
FOKUS PÅ DET KROPPSLIGE GRUPPER PÅ 4-5 A | ERFARINGENE 
OG EMOSJONELLE I 


e 
tebe EO 
OPPLEVELSEN å = Ön 4 


Figur 1. De første fasene i PEDLAB 


Som del av PEDLAB hadde vi designet fire aktivitetsposter, eller soner, som 
gruppene roterte mellom, hvor det foregikk ulike aktiviteter fasilitert av 
faglærer. Sonene har fargenavn: grønn, rød, gul og blå. Etter de innledende 


aktivitetene beskrevet i figur 1, fortsatte studentene dagen ved å bevege seg 
fra sone til sone. 


REFLEKSJON 
OPP MOT 


TEORI 


Figur 2. Oversikt over de fire sonene 


I den grønne sonen var formålet at gruppene skulle se den filmede isce- 
nesettelsen av praksiserfaringen (se figur 1). Studentene satte seg grup- 
pevis og koblet mobiltelefonen de filmet med til en prosjektor. Sammen 
analyserte og reflekterte de rundt valgene som ble tatt i den filmede 

situasjonen. De satte ord på hvilke emosjoner som gjorde seg gjeldende 
og eventuelt hvilke andre handlingsalternativ de så som kunne være 
hensiktsmessige i situasjonen. I sammenheng med utdanningsforskning 
som peker på behovet for en mer kompleks kunnskapsforståelse i lærer- 
utdanningen (Fels, 2004), ønsket vi å utfordre studentene her. Vi ville 
gi dem mulighet til å utforske de tradisjonelle tilnærmingene til å lære 
om seg selv som lærerperson, som gjerne handler om å lese pensum, 
være på forelesning og å løse caseoppgaver på campus. Vi ønsket der- 
for å undersøke om aktivitetene i den grønne sonen kunne bidra til å 
fasilitere en mer sammensatt forståelse av egne praksiserfaringer, og 
dermed gi studentene bedre innsikt i seg selv som lærerperson i møte 
med praksisfeltet i skolen. 

Den røde sonen inneholdt øvelsen fom stol (Ivey et al., 2002). Dette 
er en mentaliseringsøvelse som kan benyttes i mange ulike sammen- 
henger, blant annet innenfor veiledning og selvutviklingsarbeid. Målet 
med denne sonen var å utforske dialogen mellom en selv og den perso- 
nen en møtte i situasjonen i praksisbeskrivelsen (kalt fokuspersonen). I 
denne sonen skulle studentene altså bruke sin egen praksisbeskrivelse 
for å utforske situasjonen. Oppgaven gikk ut på at gruppemedlemmene 
etter tur satte seg i en stol som stod plassert overfor en tom stol. I den 
tomme stolen skulle de se for seg fokuspersonen. De skulle lukke øynene 
og forestille seg at de var tilbake i den situasjonen de hadde beskrevet og 
kjenne etter hvilke emosjoner, tanker og opplevelser som var til stede i 
dem i situasjonen. Deretter skulle de åpne øynene og sette ord på disse 
emosjonene, tankene og opplevelsene ved å fortelle dem til fokusperso- 
nen i den tomme stolen. Da de hadde gjort grundig rede for sin egen 
opplevelse av situasjonen, skulle de flytte seg over i den andre stolen og 
gjøre samme øvelsen fra fokuspersonens perspektiv. Alt dette foregikk 
ved at en medstudent ledet dem igjennom sekvensen. Ettersom denne 
aktiviteten innebar å sette ord på emosjoner og personlige opplevelser, 
å være sårbar, var det viktig å minne om at resten av gruppa hadde som 
oppgave å lytte med varme, omsorg og respekt. Hensikten med denne 
øvelsen er å gi studentene en konkret erfaring i mentalisering, et begrep 
vi utdyper senere i teksten. 

I den gule sonen var studentene samlet i et stort åpent rom eller en 
gymsal, og her bestod aktiviteten av ulike performative læringsaktivi- 
teter, slik som dramaøvelser og små iscenesettelser av praksiserfaringer. 
Faglærer hadde et tydelig fokus på arbeid med kroppsspråk og uttrykk i 

dramaøvelsene, ved å endre på detaljer knyttet til hvordan de stod, satt, 
snakket og beveget seg. Hensikten med denne øvelsen var å kroppsliggjøre 
praksiserfaringene. Studentene ble også utfordret på å gå ut av komfort- 
sonen sin, i utforskingen av mulige handlingsvalg. 

I den blå sonen skulle studentene reflektere over og analysere den 
filmede praksiserfaringen i lys av teori. Hensikten med dette var å bidra 
til at de fikk en teoretisk forståelse for det de hadde erfart i praksis, og 
samtidig fikk muligheten til å utvikle et fagspråk for å kunne ha en faglig 
samtale om erfaringene. Et av ferdighetsmålene i studentenes emneplan 
i «Pedagogikk og elevkunnskap», andre studieår, er at de «kan reflek- 
tere over og anvende forskningsbasert kunnskap». Videre heter det at 
«faglige diskusjoner og annen faglig samhandling er en vesentlig arbeids- 
og læringsform, og det forventes at studentene bidrar aktivt i slike akti- 
viteter. Slike aktiviteter danner også grunnlaget for tilegning av fag og 
fagets diskurs, og det er derfor viktig å delta i undervisningen» (NTNU, 
u.å.). Disse føringene i emneplanen ligger også til grunn for aktivitetene 
i blå sone. 


Teoretiske perspektiver 
Performativ læring 


Ulike perspektiver på teori om performativ læring er sentrale som refe- 
ranserammer i denne studien. Innenfor performativ læring forstås læring 
som både relasjonell, kroppslig, emosjonell og kognitiv (Bjørnstad & 
Ellinggard, 2023). Performativ læring kan sees som et uttrykk for et onto- 
logisk skifte rundt tusenårsskiftet, hvor en går fra å forstå verden som 
noe som er, til å betrakte den som noe som blir til (Østern et al., 2019). 
Dette ontologiske utgangspunktet ligger til grunn for en forståelse av at 
læring og undervisning er noe som blir til og skapes av de involverte. 
Undervisningens form blir derfor sentral. Studentene er med-skapere av 
egen kunnskap, og lærerens oppgave blir å legge til rette for kunnskaps- 
produksjon gjennom undersøkende praksiser «der handling og reflek- 
sivt engasjement står sentralt» (Østern et al., 2019, s. 59). Til forskjell 
fra den rent kognitive tradisjonen, hvor læringsprosesser handler om 
å memorere, repetere, reflektere, analysere og meta-reflektere, handler 
performative læringsprosesser om å gjøre, sanse, relatere, samhandle, 
tenke og skape. 

Kroppens betydning i læring og utdanning 


Østern et al. (2019, s. 16) forstår læring som «relasjonell, som noe som 
skapes i møte mellom ulike aktører der kropp, emosjoner og kognisjon 
settes i bevegelse». Kroppens betydning er sentral i performativ læring. 
Et syn på læring som også inkluderer det kroppslige har en forbindelse til 
den kunnskapsteoretiske brytningen som kalles en «kroppslig vending», 
og som har røtter i kroppsfenomenologien til blant andre Merleau-Ponty 
(1945/1994). I kroppsfenomenologien står kroppens betydning for hvordan 
vi blir bevisste om verden sentralt. Merleau-Ponty hevder at «kroppens 
erfaringer kommer forut for tanken (det kognitive), både som eksistens 
i verden og som kommuniserende subjekt» (Hellesnes, 2019, s. 6). Den 
kroppslige vendingen innebærer altså at kroppens betydning blir sentral i 
undervisning og læring. 

Anttila (2020) definerer kroppslig læring som at «læring skjer i hele 
kroppen, i hele mennesket og den sosiale og fysiske virkeligheten som 
formes mellom mennesker» (s. 48). Denne kunnskapen er basert på 
erfaring, den er personlig og er i sin form før-språklig, det vil si at den 
kan være kroppslig og emosjonell, men ennå ikke satt ord på. Denne før- 
språklige kunnskapen kan bearbeides slik at den kan få en symbolsk form, 
for eksempel ord, bilder eller andre uttrykk, og gjennom dette får den også 
mening. Slik kan vi si at kroppslig kunnskap, gjennom bearbeiding, kan 
skape begreper og språk og gi opphav til tenkning og refleksjon (s. 50). 

Det finnes etter hvert mye forskning som tar til orde for at kunnskap 
om kroppens betydning i skole og utdanning er viktig (Fels, 2004; Forgasz 
& McDonough, 2017; Hellesnes, 2019; Ørbæk & Engelsrud, 2022; Østern & 
Engelsrud, 2014). Østern og Engelsrud (2014) er opptatt av lærerens kropps- 
lige selvforståelse, og mener at forståelse for kroppens betydning i læreres 
profesjonsforståelse må få mer oppmerksomhet. De understreker at lærer- 
kroppen er sentral i kontakten mellom elevene og den som underviser, og at 
dette i større grad må anerkjennes og løftes fram i utdanningen av nye lærere: 


Når læreren lærer å være lærer, skjer det i og gjennom den meningsskapende krop- 
pen. Lærerens kunnskap uttrykkes i kroppslig praksis og utøvelse. Det er nettopp 
dette som gjør læreryrket til en profesjon med et rikt kroppslig handlingsrepertoar. 
(Østern & Engelsrud, 2014, s. 71) 


Kroppen er alltid merkbart til stede i undervisningen i form av kropps- 
lige fornemmelser av ulikt slag: «Opplevelsen av å undervise er kroppslig, 

berorende og kraftfull» (Östern & Engelsrud, 2014, s. 69). Östern og 
Engelsrud beskriver det som at den er både affektiv og affekterende i det at 
den både oppleves av lereren selv og den påvirker elevene og det som skjer. 

Helle Winther (2014) er også en av dem som tar til orde for at vi i profe- 
sjonsutdanningen må bort fra det rådende dualistiske synet på menneske 
og kropp, og i større grad «anerkjenne kroppen og dens erfaringer som 
en betydningsfull læremester» (s. 165). Dette mener hun kan gjøres ved 
utvikle det hun kaller profesjonspersonlig kompetanse. Dette er «en kon- 
stant bevægende og også meget personlig kompetence, der kan udvikles, 
bevidstgjøres og modnes» (2014, s. 166). Den består av tre dynamisk for- 
bundne prinsipper: egenkontakt, kommunikasjonslesing og kontaktevne, 
samt lederskap. Alle disse prinsippene kan trenes og øves, både alene og i 
fellesskap. Det kan dreie seg om øvelser i kroppslytting, grounding, beve- 
gelsesøvelser, berøringsøvelser og øvelser i oppmerksomt nærvær. Målet 
er blant annet å utvikle evnen til å være til stede i sin egen kropp, til å se, 
lytte og sanse i møte med andre, og til å ha evnen til å holde rommet. Det 
er ingen snarveier eller fasitsvar i dette arbeidet, men alle må finne sin egen 
vei. Å jobbe bevisst med den profesjonspersonlige kompetansen hos blant 
annet lærerstudenter vil bidra til å utvikle lærere som «både kan skabe 
nærværende tillidsvækkende relationer og mestre et kompetent lederskab» 
(Winther, 2014, s. 165). Winthers begrep om profesjonspersonlig kompe- 
tanse, og øvingen fram mot å erobre dette, har inspirert oss i utviklingen 
av performative læringsaktiviterer i PEDLAB. 


Sårbarhet og autentisitet 


Som nevnt i innledningen til denne studien har vi valgt å se på utøvelsen 
av læreryrket som person- og situasjonsavhengig, og i den forbindelse 
benytter vi Stavik-Karlsens (2014) begrep lærerperson. Stavik-Karlsen setter 
spørsmålstegn ved det læreridealet som består av planmessighet, distanse, 
full kontroll og forutsigbarhet. Han framhever heller en lærer som framstår 
som ekte, nærværende og autentisk i møte med elevene. Med autentisk 
mener Stavik-Karlsen å være ekte til stede. Lærergjerningen må være per- 
sonlig, og undervisningen må være personavhengig. I en personavhengig 
undervisning er læreren et menneske som kan etablere møter med elevene. 
I dette ligger en evne og et mot til å være sårbar, og derigjennom fram- 
stå som troverdig, menneskelig og autentisk. Det kan være utfordrende 
for mange lærere å tillate seg å være sårbare, og det kan frambringe et 

behov for å beskytte seg mot dette. Samtidig kan sårbarheten, det å unngå 
å beskytte seg, åpne for en autentisk tilstedeværelse med evne og mulighet 
til å møte det situasjonen bringer med seg. Den enkelte lærer må, ifølge 
Stavik-Karlsen, selv skape innholdet i sin egen lærergjerning ved å erobre 
sin posisjon i klasserommet. Slik vil læreren framstå som en troverdig 
person for både elevene og andre. En troverdig og autentisk lærer evner å 
skape troverdige relasjoner til elevene sine, det vil si at læreren både «evner 
å se det enkelte barn på dets egne premisser, avstemme sin egen atferd 
uten dermed å legge fra seg lederskapet og evnen til å være autentisk i 
kontakten» (Juul et al., 2003, s. 145). Det å se det enkelte barn handler mye 
om å se bak atferden. Alle har vi et behov for å bli sett og forstått, og når 
andre forstår oss, føler vi oss verdifulle og trygge (Brandtzæg et al., 2016; 
Fonagy et al., 2012; Haugan, 2017). For å kunne avstemme egen atferd er det 
avgjørende at pedagogen har evne til å se seg selv med den andres blikk og 
skjønne hvordan egen atferd påvirker andre mennesker. I faglitteraturen 
inngår dette i begrepet mentalisering (Fonagy et al., 2012; Haugan, 2017), 
som i essens handler om både å se den andre innenfra og seg selv uten- 
fra. For lærere i skolen vil det dreie seg om å evne å se det som ligger bak 
elevens atferd, og til å tone seg inn og tilpasse egen atferd til situasjonen. 
I vårt PEDLAB-prosjekt fikk studentene en konkret erfaring med dette i 
den røde sonen. 

Forgasz og McDonough (2017) har også forsket på kroppslig læring 
i undervisningen i lærerutdanningen. For dem er det et viktig poeng å 
anerkjenne den sårbarheten som kroppslig læring krever. De mener at 
slik kroppslig læring krever en villighet fra deltakernes side til å omfavne 
usikkerheten og til motstå motstanden mot det som er ubehagelig. Forgasz 
og McDonough finner tre utfordringer som de diskuterer: sårbarhet, mot- 
stand og ukjenthet (unfamiliarity). De skriver at usikkerhet må møtes med 
oppmerksomhet, ikke avvisning, og at både lærere og lærerstudenter kan 
utvikle kunnskap om lærergjerningen ved å bruke kroppslige erfaringer. 


Engaging with embodied pedagogies therefore requires a willingness on the part 
of participants to embrace uncertainty, to surrender to the unfamiliar, and to resist 
resistance. This is made doubly challenging because, by its nature, embodied learning 
demands that we make ourselves emotionally vulnerable and that we expose that 
vulnerability in the most visible way: through our physical bodies. All of this poses 
a tremendous challenge to participants, one that ultimately requires a skilful facili- 
tator who can scaffold and support these strange and new ways of coming to know. 
(Forgasz & McDonough, 2017, s. 64) 

Haseman (2019) hevder at det er en risiko forbundet med å entre det 
performative landskapet, og at det krever mot å gå inn i det ukjente, 
men at det som virker stort og vanskelig når man entrer en ubehagelig 
situasjon vil kunne sees på som lite og enkelt når man ser tilbake på 
det. Han hevder at det er viktig for lerere å våge å vere sårbare, selv 
om det krever styrke og mot. Som Stavik-Karlsen sier: «Styrken i den 
troverdig lærergjerning springer ut av motet som skal til for å være 
sårbar» (2014, s. 149). Ørbæk og Engelsrud (2019) mener at sårbarhet 
kan være en kvalitet i undervisningen i lærerutdanningen. De diskuterer 
hvorvidt sårbarhet kan være en ressurs i arbeidet med lærerstudenters 
utvikling, og konkluderer med at «det å vedkjenne seg og å bearbeide 
sårbarhet bør kunne gjøres relevant som bidrag inn i lærerutdannerens 
profesjonsetiske kompetanse og bli en kvalitet ved undervisning i lærer- 
utdanning» (s. 62). 


Kompleksiteten i læreryrket 


Fels utførte i 2004 en interessant studie innen lærerutdanning, hvor det hun 
kaller «kreative samspill» som performativ aktivitet ble undersøkt. Kreative 
samspill som performativ aktivitet ble undersøkt som ledd i å skape og utfor- 
ske en ny forståelse av kunnskap og læring i lærerutdanningen. I artikkelen 
argumenterer Fels for at en mer kompleks kunnskapsforståelse gjennom 
kreative samspill i lærerutdanningen, vil kunne være en innfallsvinkel til 
å imøtekomme behovet for større kompleksitet. En kompleks kunnskaps- 
forståelse vil blant annet utfordre studentenes forestilling om «den perfekte 
timen» eller «den perfekte klasseledelse». I sin forskning gjenkjenner Fels 
(2004) denne forestillingen, som hun mener er både uheldig og vil skape 
forutinntatthet og illusjoner om hva læreryrket innebærer og krever av den 
enkelte lærer. Slike læreridealer vil oppleves som både krevende og frustre- 
rende å prøve å leve opp til, og dette er heller ikke et ideal en bør etterstrebe. 
Ifølge Fels mislykkes lærerutdanningen i å anerkjenne kompleksiteten i 
læreryrket gjennom sin formidling av de konvensjonelle «verktøyene» 
knyttet til for eksempel undervisningsplanlegging. I dette undergraves der- 
med det «kaoset» som også kjennetegner undervisningssituasjoner i skolen, 
og studentene vil være uforberedte i møtet med det virkelige læreryrket. 
Fels argumenterer derfor for performative læringsaktiviteter og kroppslig 
læring som en del av utdanningen, slik at studentene kan få mulighet til 
å oppleve læreryrkets kompleksitet. Ved å delta i utforsking av de «rotete 


PÅ VEI MOT Å BLI EN L/ERERPERSON 


rommene» som performative leringsaktivitetene skaper, dannes mulige 
steder for utforsking av hva det kan bety å bli en lærer. 


These messy, generative spaces become possible locations for investigating what it 
means to «become a teacher». In all this messiness, the need to pause for reflection, 
to revisit together the sites of discomfort, surprise, elation, and decision is a critical 
step in the journey towards understanding the learning that unfolds on the «edge of 
chaos. (Fels, 2004, s. 87) 


Metode 


Denne studien benytter en fenomenologisk tilnærming. Menneskets 
livsverden er et sentralt omdreiningspunkt innenfor fenomenologien 
(Thornquist, 2018), noe som gjør den erfarte virkeligheten og subjektive 
opplevelsen av den betydningsfull. Erfaringene av et fenomen vil bidra til 
forståelse når fenomenet framtrer for bevisstheten (Zahavi, 2008). 

Målet i studien er å undersøke i hvilken grad lærerstudenter opplever 
performative læringsaktiviteter som en meningsfull kilde til utforsking av 
dem selv som lærerpersoner. Vi ville derfor innhente muntlige beskrivelser 
av studentenes opplevelser og erfaringer knyttet til dette. Kroppens betyd- 
ning i læringsaktivitetene har vist seg å være en sentral del av studentenes 
erfaringer. Som Merleau-Ponty (1945/1994) argumenterer for, kan kroppen 
betraktes som sentrum for både erfaring og erkjennelse. I et fenomeno- 
logisk perspektiv knyttes dette an til begrepet livsverden, der kroppens 
samspill med omgivelsene er utgangspunkt for forståelse av hvordan livs- 
verden former oss og vi former livsverden. Vi velger dermed å anlegge det 
Merleau-Ponty kaller en fenomenologisk forståelse av kroppens betydning 
og forsøker å «se» studentenes kroppslige erfaringer med fenomenet per- 
formative læringsaktiviteter, uten å være forutinntatte eller forenkle deres 
utsagn. Innen fenomenologisk forskning studeres erfaringer, og disse kan 
riktignok ikke observeres direkte (Moustakas, 1994). I og med at det er 
erfaringer som studeres, vil et fenomenologisk forskningsarbeid ta til etter 
at en pågående prosess er avsluttet. 

Forskerens forforståelse har betydning for forståelse, tolkning og fram- 
stilling av datamateriale, og det er derfor av stor betydning at forforståelsen 
erkjennes av forskeren. Dette har vi forsøkt å etterstrebe i arbeidet med 
informantenes formuleringer og utsagn. Husserl (Crossley, 1996) vektleg- 
ger epoche når en skal forsøke å «se» uten fordommer. Det er krevende 

å forsøke å fange opp den underliggende betydningen i informantenes 
utsagn, uten at disse «farges» av våre egne perspektiver i form av fordom- 
mer eller forutinntatthet (Crossley, 1996). I vår studie er vi klar over at vi 
har utformet PEDLAB ut fra kunnskap om utdanningsfeltet, noe som i 
seg selv kan være positivt. Denne innside-kunnskapen kan selvsagt også 
medføre utfordringer i arbeidet knyttet til analyse og tolkning av data. Med 
utgangspunkt i en fenomenologisk tilnærming til analyse av datamaterialet, 
tror vi likevel at vi så mye som mulig har klart å fange opp betydningen i 
studentenes egne utsagn. Et kritisk og etisk blikk på egen rolle som lærer- 
utdanner og forsker har derfor vært helt nødvendig i alle faser av arbeidet 
med studiens datamateriale. 

Studiens empiriske utgangspunkt består av tre semistrukturerte grup- 
peintervju der til sammen ni studenter deltok, fordelt på tre grupper. Alle 
var andreårsstudenter i grunnskolelærerutdanningen, og de deltok i prosjek- 
tet som en del av undervisningen i emnet «Pedagogikk og elevkunnskap». 
Samtlige studenter ga skriftlig samtykke til at intervjuene kunne benyttes 
av oss i denne studien. I tråd med forskningsetiske retningslinjer fra Den 
nasjonale forskningsetiske komité for samfunnsvitenskap og humaniora 
(2021), beskyttes samtlige studenter i denne studien som kilder gjennom 
prinsippene om konfidensialitet og anonymisering. 

I vår studie gjennomførte vi gruppeintervju med studentene etter at 
de hadde gjennomført PEDLAB-dagen. De kvalitative gruppeintervjuene 
hadde som formål å gå i dybden på studentenes refleksjoner og erfaringer 
fra PEDLAB-dagen, og vi ønsket å finne ut mer om hvordan studentene 
opplevede at deltakelsen i læringsaktivitetene bidro til utforskingen av dem 
selv som lærerpersoner. Å ha erfaring fra de samme aktivitetene er sentralt 
når en velger gruppeintervju som metode (Dalen, 2004). Dette vil bidra til 
å kunne få fram nyanser og mangfold i opplevelsene. I vår studie foretok vi 
tre gruppeintervju, med tre-fire studenter i hver gruppe. Vi ønsket relativt 
få studenter i hver gruppe, for å skape forutsetninger for at alle fikk presen- 
tere sine refleksjoner og tanker. Studentene ble delt inn etter nummer: S1, 
S2, S3 og så videre. Studentene ble fordelt på tre grupper: gruppe 1, 2 og 3. 

I løpet av denne dagen deltok studentene i ulike performative lærings- 
aktiviteter. Dette gjorde det mulig for oss å samtale med dem om deres erfa- 
ringer knyttet til opplevelsene av disse aktivitetene. Ifølge Creswell (1998) 
er en sentral side ved fenomenologisk forskning at erfaringer gir mening 
til de som opplever dem, uavhengig av hvordan vi som forskere tolker eller 
teoretiserer disse erfaringene. Dette har vært et svært viktig utgangspunkt 

for oss å ta med oss inn i arbeidet med studentenes erfaringer, og har gitt 
oss en verdifull retning når vi har arbeidet med å beskrive innholdet i fun- 
nene våre. Studentenes formuleringer og språklige uttrykk har gjort det 
mulig for oss å forsøke å innta et emisk perspektiv. Gudmundsdottir (1992) 
viser hvordan et emisk perspektiv innebærer å systematisere og danne ulike 
kategorier ved hjelp av informantenes utsagn og språklige uttrykk. 

Formålet med fenomenologisk analyse er å nå fram til en under- 
liggende mening av en opplevelse eller erfaring (Moustakas, 1994). I 
bearbeidelsen av datamaterialet ble de viktigste uttalelsene som kunne 
beskrive fenomenet skrevet ned. Slik fikk vi fram de ulike menings- 
bærende enhetene som beskrev fenomenet (Moustakas, 1994). Gjennom 
sortering (clustering) av materialet vokste det fram kategorier, som et 
resultat av en stadig veksling mellom empiri og helhet. Ved å kategorisere 
data som er redusert til å omfatte de meningsbærende uttalelsene knyttet 
til fenomenet, ble dette samlet under tre kategorier. Studentenes utsagn 
ble dermed det som utgjorde innholdet i kategoriene, uten at vi tolket 
eller teoretiserte disse. 

Når denne omfattende prosessen var gjennomført, satt vi igjen med 
tre meningsbærende kategorier: «Mot til å utforske det ukomfortable», 
«Forståelse for eleven» og «Vi har fått et språk for det kroppslige og emo- 
sjonelle i lærergjerningen». Disse tre meningsbærende kategoriene sva- 
rer til problemstillingen Hvordan opplever lærerstudenter at performative 
læringsaktiviteter bidrar til utforskingen av dem selv som lærerpersoner? 


Funn og diskusjon 
Mot til å utforske det ukomfortable 


I materialet finner vi at studentene beskriver at det å skulle utforske seg 
selv som lærerperson, var noe de opplevde som krevende. Det å utforske 
seg selv som lærerperson krever mot, mot til å gå inn i det ukjente. Det å 
ha mot som lærer har studentene vage forestillinger om, men de knytter 
det først og fremst til formidling og undervisning, og da dette med å stå 
foran en klasse med elever. 

En av intensjonene bak PEDLAB-prosjektet var nettopp at studentene 
skulle utfordres i sin utforsking på vei mot å bli lærer. I intervjuene ser vi 
at de gjør mange og sammensatte refleksjoner rundt utfordringene de ble 
satt i, og peker særlig på at det med å gå ut av komfortsonen var noe de 
opplevde både som krevende og ganske skummelt. Studentene har ikke så 

veldig lang erfaring i å stå foran elever i et klasserom, men har vert ute 
i noen praksisperioder hittil i studiet. Når de er ute i praksis har de lært 
seg å opprettholde en slags trygghetsfølelse ved å holde seg strengt til et 
planleggingsskjema. De beskytter seg ved å forutse så mye som mulig av 
det som kan skje, og kan på denne måten unngå å gjøre seg sårbare. I møte 
med øvelser i PEDLAB, derimot, ble denne tryggheten rokket ved. To av 
studentene beskriver opplevelsen sin på denne måten: 


Med de dramaøvelsene nede i gymsalen, at man på en måte blir bevisstgjort på det 
at det er en bra ting å ikke være, liksom perfekt — fordi ingen er det. Og det er liksom 
også en sånn ting som man vet, men som det er fint å få bekrefta, på en måte. Jobbet 
det litt inn. Det er liksom, på en måte bra å ikke ha kontroll, for det er det jo ikke, 
men at det er forskjellige måter å ha kontroll på, kanskje heller. At man ikke trenger 
å ha den der «alle elevene sitter ved pulten sin, og ingen går noe sted du ikke vet om. 
Og du står foran tavla, men man kan ha kontroll i litt mer sånn kaotiske scenarioer 
også. Ja, du mista kontrollen, men det går fint. Tilbake til den der ikke trenge å være 
den perfekte læreren. Man trenger faktisk å stoppe opp og tenke over ting når man 
kommer ut i jobb, tror jeg. Og man kommer til å gjøre feil, og da tenke over hva man 


kan gjøre nest gang. (Student 2, gruppe 2) 


Tror det også er det som er grunnen til at mange holder seg innenfor den lille kom- 
fortsonen sin, da. Fordi man er redd for å, på en måte miste den kontrollen. Jeg tror 
at også, det å på en måte ha kontroll, eller at mange setter likhetstegn mellom det å 
på en måte være en profesjonell lærer og det å på en måte ha kontrollen til enhver 
tid [...]. Jeg tror det der med å gå litt ut av komfortsonen, jeg. At det er viktig. For 
at du skal jo faktisk tørre å gå ut i en rolle når du er lærer, da. Og bare det å lære seg 
å gå ut i ei ny rolle som du ikke er vant til, og det å prøve å gjøre det fra starten av, 


kanskje? (Student I, gruppe 2) 


I disse sitatene beskriver studentene spenningsforholdet mellom kontroll 
og kaos veldig godt. Behovet for å ha kontroll kan være en kilde til trygg- 
het, men det kan også tilsløre behovet for andre viktige egenskaper når 
kompleksiteten i klasserommet skal møtes. Studentene kaller det å møte 
kaotiske scenarioer «å gå ut av komfortsonen». Fels (2004) setter nettopp 
søkelyset på at det kaotiske er en del av det «virkelige læreryrket». Hun 
argumenterer sterkt for behovet for å trene på disse kaotiske situasjonene i 
lærerutdanningen. Bare ved å inkludere det «kaotiske» som et kjennetegn 
på undervisningssituasjoner, vil studentene bli presentert for det virkelige 
livet i skolen. Kompleksiteten i læreryrket vil dermed få et innhold (Fels, 
2004). Gjennom performative læringsaktiviteter kan dette rommet for kaos 

skapes og gi studentene et utgangspunkt for utforsking og for å tilegne seg 
egne erfaringer med å stå i det uforutsigbare. 

I sitatene over beskriver studentene noe av kompleksiteten de opplevde 
gjennom de performative øvelsene på PEDLAB-dagen. De opplever både 
at deres antakelser og forventninger til det å være en lærer, utfordres i 
øvelsene de deltar i. Samtidig som de opplever det å gå ut av komfortsonen 
som noe ubehagelig, er det å miste kontrollen noe de også klarer å stå i og 
håndtere. Motet som de opplever at de har når de står i ubehagelighetene 
gir dem tro på at det å være perfekt i klasserommet ikke behøver å være 
et ideal. I stedet kan det uperfekte og sårbare være en styrke i møte med 
elevene. En student sier det slik: 


Det var jo først og fremst de ulike på en måte kroppslige øvelsene som vi gjorde. Og 
det at man kanskje også så andre gjøre noe som man selv opplever som litt sånn 
flaut eller kleint, men at man på en måte var i det sammen. Og også når man på en 
måte gjorde det som en gruppe, og man hadde det gøy sammen at det, på en måte 
hadde overføringsverdi for min del, da - i klasserommet med at, hvis jeg også viser 
det til elevene mine, så vil de mest sannsynlig få en litt sånn lettere og fin stemning i 
klasserommet da. I tillegg til at jeg også vil vise elevene mine at de også kan drite seg 


ut ... rett og slett. (Student 1, gruppe 2) 


Gjennom samtale om de kroppslige øvelsene beskriver studentene her 
hvordan de betrakter kroppen som kilde til kunnskap og erfaring. I sitatet 
over ser vi hvordan kroppens samspill med omgivelsene gir studentene en 
ny forståelse av hvordan deres erfaringer med det «uperfekte» kan få verdi 
når de som rollemodeller skal tre inn i elevenes livsverden (Merleau-Ponty, 
1945/1994). 

Student 1 i sitatet over snakker også om at erfaringer med å stå i ufor- 
beredte situasjoner gjennom dramaøvelsene, har gitt overføringsverdi til 
å møte lignende situasjoner i framtida. Studenten erfarer at det å «drite 
seg ut» og ikke være perfekt er noe frigjørende, og at det faktisk kan bidra 
til å forløse en lett og fin stemning i klasserommet. Fels (2004) er opptatt 
av forholdet mellom det perfekte og det uperfekte, når hun i sin forskning 
utfordrer lærerstudenters forestillinger og illusjoner om hva som kreves 
av den enkelte lærer. Idealet om planmessighet og forutsigbarhet for å 
unngå å mislykkes, er ikke et lærerideal som bør etterstrebes. I stedet vil 
studenter skaffe seg verdifull erfaring ved å bli utfordret i det uperfekte ved 
læreryrket, og derigjennom eksponeres for det «virkelige» og sammensatte 
i læreryrket (Fels, 2004). 

Studentenes refleksjoner kan også knyttes til det Stavik-Karlsen (2014) 
beskriver som å våge å være sårbar og dermed også mer autentisk i møte 
med elevene. Det å være litt usikker, å være utforskende, på utrygg grunn, 
våge å være spontan, tillate seg å ikke ta seg selv så høytidelig og å «tørre å 
drite seg litt ut». Erfaringene studentene har med seg fra spesielt gul og rød 
sone, i tillegg til iscenesettelsen i filmingen, får dem til å reflektere over den 
ubehagelige og positive opplevelsen av å våge å gjøre noe utenfor komfort- 
sonen, men samtidig erfare at det går bra og at det ikke er så farlig likevel 
(Forgasz & McDonough, 2017; Haseman, 2019; Ørbæk & Engelsrud, 2019). 


Forståelse for eleven 


Vi ser som sagt en tendens til at studentene anerkjenner at de ikke kan ha 
kontroll på alt, og at dette har en verdi for dem i utforskingen av dem selv 
som lærerpersoner. Dette ser de blant annet i sammenheng med opplevel- 
sen av å bli mer til stede for elevene. Gjennom øvelsene og læringsaktivi- 
tetene i PEDLAB opplever de at de ved å slippe noe av kontrollen i større 
grad kan gi dem en åpning til å komme eleven i møte ved å være tålmodig 
og lyttende, og også forstå bedre hvordan eleven har det og hvordan eleven 
oppfatter dem. Fra å tenke at de alltid må ha oversikt og ansvar og de riktige 
svarene parat, uttrykker de at de ved å slippe noe av kontrollen kan senke 
skuldrene og lytte til eleven, finne elevens perspektiv istedenfor å forsøke 
å løse alle utfordringer eleven sitter med. 


Jeg også følte på den at det er lett å ta litt kontroll og ville ha oversikt over en situa- 
sjon, da. Men det å på en måte legge fra seg at det er jeg som lærer som skal løse alle 


problem, men heller lytte, da. (Student 1, gruppe 1) 


I stedet for å prøve å løse konflikten, at jeg setter meg ned og hører på hva eleven føler 
og har å si. (Student 2, gruppe 1) 


Denne tilstedeværelsen studentene forteller om i møte med elevene ser vi 
i sammenheng med Winthers (2014) begrep om den profesjonspersonlige 
kompetansen, der det er sentralt å utvikle evnen til både å være til stede 
i egen kropp, og til å lytte, sanse og å holde rommet. Å være til stede i sin 
egen kropp handler, ifølge Winther, om å lytte til kroppens erfaringer og 
ha evnen til oppmerksomt nærvær. 

Nettopp ved å tillate seg å være til stede med elevene med hele seg, 
i et personavhengig møte, kan læreren framstå som et helt menneske, 

en lærerperson. Ved å tillate seg en lyttende tålmodighet i møte med eleven 
blir det også lettere å se bak elevens atferd og derigjennom kunne møte det 
egentlige behovet i relasjonen. Det vil si behovet for å oppleve seg møtt i 
et autentisk nærvær. 

I den røde sonen, hvor studentene skulle snakke til den tomme stolen, 
ble det tydelig for dem at det er mulig å oppleve en situasjon ulikt avhengig 
av hvilket perspektiv man tar, og både kroppen og følelsene kan påvirkes 
av hvilken stol du sitter i. Dette setter studentene ord på: 


Da fikk jeg se hvordan jeg var i den situasjonen da, og at jeg kanskje kunne vært litt 
annerledes og det kan ha noe å si for den atferden eleven hadde. At jeg styrka eller 
påvirka den i stor grad. Fikk jeg liksom bevisstgjort meg på det da. Og satt meg inn i 
hvordan egentlig eleven har det. Det var da vi begynte å se den mentaliseringsevnen 


vår. Det var en veldig god opplevelse på det. (Student 1, gruppe 3) 


Jeg har aldri egentlig satt meg selv i den, i elevens situasjon, at hvordan er det egentlig 
de har det. For det er sånn, at når du ser en elev som har veldig utagerende atferd så 
tenker du «herregud, nå må den eleven skjerpe seg» liksom, det er jo helt forferdelig 
liksom. Man kan tenke veldig fort sånn da, men nå føler jeg sånn «å, hva er det egent- 
lig som, hva er det eleven sliter med nå» eller hvordan har den det egentlig. Det må 
være en annen årsak til at adferden er sånn. At man oppfører seg på den måten. Så jeg 
fikk liksom satt det i perspektiv da. Og litt mer forståelse. Det var kanskje stikkordet 
mitt for den dagen. Forståelse for eleven. (Student 1, gruppe 3) 


Det er jo på en måte det med mentalisering, da. Og det å på en måte evne å kunne 
se seg selv utenifra. Og hvordan eleven ser på deg. Fordi, jeg tror — når jeg er ute i 
praksis selv da, så glemmer jeg litt det. Så det er veldig enkelt å bare være i sitt eget 
hode og på en måte reagere ut fra det en selv opplever, og glemme litt at det faktisk 
sitter ja, et barn på den andre siden, som ikke ønsker å være i den situasjonen selv, 
da. Ja, så jeg ble veldig bevisst det — på en måte det å faktisk ta seg ... det å finne den 
tålmodigheten, da - til å faktisk være litt i det ubehagelige øyeblikket, og prøve å 
finne ut hva som ligger bak, da. (Student 1, gruppe 2) 


Å oppøve evnen til å se seg selv med andres blikk er en sentral del av å 
være en relasjonelt kompetent pedagog (Brandtzæg et al., 2016; Fonagy 
et al., 2012; Haugan, 2017; Juul et al., 2003). Denne mentaliseringen er en 
avansert oppgave, og ikke noe vi forventer av studenter tidlig i studie- 
løpet, men vi er av den oppfatning at dette kan utvikles gjennom bevisst 
øving og refleksjon. Her mener vi at performative aktiviteter kan være 
godt egnet. 

Vi har fått et språk for det kroppslige og emosjonelle 
i lerergjerningen 


Performative leringsaktiviteter har til hensikt å involvere hele mennesket, 
og gjennom PEDLAB har vi forsøkt å legge til rette for utforsking av både 
emosjonelle, kroppslige og kognitive sider av studentenes egenerfarte opp- 
levelser av elevmøter. Både i oppgaven i forkant av PEDLAB, der de skulle 
beskrive et møte som hadde gjort inntrykk på dem, og gjennom flere av 
læringsaktivitetene på selve PEDLAB-dagen, ba vi studentene om å sette 
ord på og reflektere over kroppslige og emosjonelle sider av situasjonen. 
Mange av aktivitetene ga kroppslige og emosjonelle opplevelser, som i seg 
selv er før-språklige, men som ved å bli satt ord på og snakket om blir 
bearbeidet og gitt et meningsinnhold som igjen legger til rette for reflek- 
sjon og tenkning (Anttila, 2020). 


Og så fikk man satt litt ord på egne følelser da. Jeg har jo skrevet den fortellinga som 
vi leverte inn da, men det var jo litt greit å få sagt det med egne ord og muntlig, for 
da blir det litt sånn du hører selv hva du har følt da, enn når du bare har skrevet det 
ned på et ark, så har du kanskje ikke reflektert godt nok, men det var litt fint å bli 
bevisst og på hva en selv følte. (Student 2, gruppe 3) 


Det er nok noe med det at når du kjenner det på kroppen så er det mye lettere å hente 


det fram igjen. (Student 3, gruppe 3) 


Da fikk vi på en måte tenkt mer over det og bare ... Jeg vet ikke, bli bevisst over alt 
dette her det inngår i det å være lærer, og da ... Både dette med å se seg selv utenfra 
og ja, bli bevisst på det kroppslige, som ble sagt. Og det, ja — jeg har aldri vært bevisst 
på det før, selv om jeg har lest om det. Siden jeg faktisk fikk gjennomføre det nå, så ... 
jeg fikk en helt ny erfaring. (Student 3, gruppe 1) 


Når studentene skriver fram opplevelsen fra et møte som gjorde inntrykk, 
også emosjonelt og kroppslig, innebærer det samtidig å bearbeide en 
kroppslig kjennbar og sanselig opplevelse som er før-refleksiv eller før- 
språklig, og gi den et nytt uttrykk. Vi ber dem altså om å formulere den 
kroppslige kunnskapen i ord. Dette kan føre til at den opprinnelige opple- 
velsen får et nytt språklig uttrykk, og at den samtidig får mening (Anttila, 
2020). 

I disse refleksjonene tilkjennegir studentene at de innlemmer lærer- 
kroppen i sin bevissthet rundt egne praksiserfaringer (Bjørnstad & Ellinggard, 
2023; Hellesnes, 2019; Østern & Engelsrud, 2014; Østern et al., 2019). 

De har lagt merke til at kroppen har betydning i møtet mellom lærer og 
elev, og at det er mulig å reflektere over både de tankemessige, følelsesmes- 
sige og kroppslige erfaringene, og dermed sette ord på dem og gi dem et 
meningsinnhold. 


Avslutning 


Hvordan opplever lærerstudenter at performative 
læringsaktiviteter bidrar til utforskingen av dem 
selv som lærerpersoner? 


I denne studien har studentene gitt uttrykk for at utforskingen av dem selv 
som lærerpersoner gjennom deltakelse i PEDLAB har krevd mot (Forgasz 
& McDonough, 2017; Haseman, 2019): mot til å stå i det ukomfortable, mot 
til å slippe kontrollen, mot til å se seg selv med elevens blikk og mot til å 
være til stede med eleven i et autentisk nærvær. Ved å finne dette motet 
i seg selv og tillate seg å slippe kontrollen, har de erfart at de samtidig 
åpner opp for den kompleksiteten som ligger i det å være lærer (Fels, 2004). 
Studentene har satt ord på det vi ser som en villighet til å være mer sårbar i 
møter med elevene, og at de derigjennom kan nærme seg en mer autentisk 
måte å være lærer på (Forgasz & McDonough, 2017). Vi finner altså at de 
nærmer seg en autentisk og tilstedeværende lærerperson, for å si det med 
Stavik-Karlsen (2014). 

Deltakelse i PEDLAB får fram komplekse refleksjoner hos studentene, 
og vi undrer oss over om vi ville fått fram slike personlige betraktninger 
gjennom tradisjonell undervisning i lærerutdanningen. Studentene viser at 
de tør å legge noe personlig i de performative aktivitetene, og at de samtidig 
kan være til stede i situasjonen og reflektere over den. Studentene utforsker 
seg selv som lærerperson og anerkjenner at en ikke kan ha kontroll på alt, 
og at det å være en rollemodell som ikke er «perfekt» vil ha verdi for elev- 
ene i klasserommet. 

Lærergjerningen må være personlig, og innholdet i denne må skapes av 
den enkelte lærer (Stavik-Karlsen, 2014). Det komplekse i klasserommet kan 
møtes gjennom performativ kunnskap og erfaringer med kreative samspill 
(Fels, 2004). Dette mener vi må få konsekvenser for lærerutdanningen, både 
metodisk og kunnskapsmessig. 

Gjennom PEDLAB har vi utviklet et undervisningsopplegg som leg- 
ger til rette for performative læringsaktiviteter i lærerutdanningens 

pedagogikkfag. For studentene er slike leringsaktiviteter uvante, men de 
viser gjennom denne studien at de verdsetter undervisningsformen fordi 
den legger til rette for utforsking av egne erfaringer fra praksis. Studentene 
uttrykker at dette er noe de ønsker mer av. Selv om PEDLAB tar utgangs- 
punkt i egne erfaringer fra praksis, vil vi understreke at alle læringsakti- 
vitetene foregikk i grupper, og dermed ble praksiserfaringene drøftet og 
reflektert over i fellesskap. Dette mener vi er en styrke ved opplegget vårt i 
og med at studentenes individuelle erfaringer ikke bare ble forstått i lys av 
seg selv og sin egen opplevelse. De performative læringsaktivitetene som 
foregikk i et fellesskap, kan dermed sies å bidra som utviklingsgrunnlag for 
studentenes helhetlige forståelse av seg selv som lærerperson. 

Ved å gjennomføre PEDLAB i pedagogikkundervisningen på campus 
får vi kontekstualisert læringsaktivitetene på en annen måte enn vi ville 
fått til i praksisfeltet. Studentenes utsagn og erfaringer fra prosjektet viser 
at campus er en godt egnet arena til å bearbeide erfaringer fra praksis 
gjennom alternative læringsaktiviteter, som dette prosjektet representerer. 
Vi håper at denne studien kan inspirere til videre utvikling av det perfor- 
mative i lærerutdanningen, som et bidrag til lærerstudentenes forståelse 
av kompleksiteten og mangfoldet i lærergjerningen og betydningen av det 
personlige i denne. 

Möjligheter att genom kroppsligt 
lärande beröra studenter i digitala rum 

Abstract: The article presents and discusses the experiences of the author and 

some colleagues when they tested the use of digital roleplay in several teaching 
groups. This was done inthe context of a fourth-year pedagogy course in Norwegian 

teacher education for primary and Lower secondary school. The course's syllabus 

concerns school as an organisation, and as such, collaboration within the school 
and with external people. The project was a form of action research or self-study of 
a limited part of the teaching that semester. The research focus was: “What possi- 
bilities are there in using digital roleplay to create embodied, transformative and/ 
or enactive Learning?” The author shares how the digital roleplay was organised, 
what the student teachers and the teacher educators thought about the activity 
and the learning outcome. The theoretical lenses used come from transformative, 
enactive and embodied learning. The article also examines how drama/roleplay 
can be used as a mediating tool to promote Learning through an interplay of the 

body, mind, and surroundings, hopefully affecting the whole person and possibly 


changing the individual. 


The results indicate that digital roleplay is a viable tool and that the students 
experienced embodied responses, which in turn influenced their cognition, in 
this case their understanding of the drama-topic (homework) and drama-focus 
(how people can use various techniques to dominate situations and gain power in 
ordinary life). Even so, the author concludes that it takes more than one roleplay 


session to change a person’s identity. 


Keywords: bodily learning, enactivism, transformative learning, digital drama, 


digital arenas, techniques to dominate 

Inledning 


Vi lever i en tid präglad av stora förändringar inom utbildningssektorn. 
Detta är inte begränsat till den situation som vi hamnade i under covid-19- 
pandemin med stängda utbildningslokaler, utan också i ett längre perspek- 
tiv på minst 20 år. Digitaliseringen har ändrat och förändrar fortfarande 
elevers, studenters och lärares vardag. Den ändrar arbetssätt, syftet med 
utbildning och innehållet. Det ligger stora möjligheter i att delvis använda 
digitala hjälpmedel i undervisning, men det finns några sidor av lärandet 
som jag har upplevt vara svåra att få till i digitala föreläsningssituationer. 
Det ena handlar om att generellt få studenter i aktivitet; det är så lätt att 
bli en passiv mottagare som inte är helt påkopplad. Men det andra upple- 
ver jag som en ännu större utmaning vid digital undervisning. Hur kan 
man beröra studenters inre, deras känslor, så att de inte bara hamnar i 
kognitiva konflikter utan också blir så påverkade emotionellt att grund- 
läggande hållningar och livssyn börjar ifrågasättas eller att det skapar en 
utökad förståelse för människor och deras erfarenheter och liv. I vanligt 
seminariearbete' i norsk kontext, år det vanligt att använda hela kroppen 
och försöka påverka kånslor lika mycket som förnuftet. 

I en kurs innanför ”Pedagogikk og elevkunnskap”, i norsk lårarutbild- 
ning, kunde vi under pandemin bara ha digital undervisning på Zoom. 
Storförelåsningarna år relativt låtta att överföra, för inte heller i fysiska 
förelåsningar år studenter sårskilt aktiva med frågor. Seminarierna dåremot 
var en kålla till frustration. Jag och kollegorna tyckte att det var svårt att 
variera stimulerande undervisning som påminde om fysiska seminarier. 
Det blev ganska enformigt med några Powerpoint-bilder med presentatio- 
ner, och så individuellt tånkande runt ett problem, diskussioner i breakout- 
rooms (slumpmässiga eller medvetet fördelade digitala grupprum) och 
så uppsummering i stormöterummet. Jag ville utmana mig själv och fick 
med mig de andra. Skulle vi kunna ha digitala rollspel för att aktivera hela 
kroppen, dvs. huvud, kropp, själ, känslor, och varandra? 

Denna artikel handlar om erfarenheterna jag och mina kollegor fick 
när vi prövade digitala rollspel. Det bottnar i en lärandesyn baserat på 
att om hela kroppen är med i lärandet så sker mer lärande och ett annat 


1 Begreppet seminarium syftar hår till norsk kontext. I norsk lärarutbildning är seminarier undervisning 
i klasser, där det förväntas att tiden används till annat än föreläsning. Här inviteras till att det är studen- 
terna som ska utforska, samtala i t.ex. stationsarbete kanske ”verdenskafé”, debatter, varierande sätt att få 
elever att reflektera högt, lära kritiskt tänkande; vidare kan läraren modellera olika konkreta didaktiska 
metoder som arbete med estetiska uttryck, som drama, rollspel. 

lärande, ett utvidgat och troligen mer minnesvärt lärande. Detta bygger på 
teorier om transformativ, kroppslig och enaktiv (kort förklarat som kropp, 
hjärna och omgivningar i ett dialektiskt samspel) lärandesyn. Kapitlet är 
delvis beskrivning av undervisningsdesignen, men jag ser detta också som 
aktionsforskning eller t.o.m. självstudier.” Den övergripande problem- 
formuleringen är: Vilka möjligheter finns för att digitala rollspel kan 
användas för att skapa kroppsligt, transformativt eller enaktivt lärande? 
Forskningsfrågor som jag försöker besvara är: 


e Hur kan man organisera digitalt drama/rollspel? 
e Vad upplevde studenterna att de lärde? 
e Vad lärde lärarutbildare sig? 


Även om det finns en del forskning på digitalt drama, kroppsligt lärande, 
enaktivism och transformativt lårande var för sig, så anser jag att infalls- 
vinkeln att se dem i sammanhang år ny. 


Teori 


Det finns en lång tradition i utbildningsvåsendet, speciellt i högre utbild- 
ning att förelåsa, dvs. att till andra förmedla den information eller kunskap 
man sjålv har genom muntligt beråttande. Detta skapar ofta passiva mot- 
tagare. Den mesta forskningen idag betonar att man lår båst når man år 
aktiv (se t.ex. Dewey, 1938; NOKUT, 2019; Prince, 2004). Denna aktivi- 
tet kan vara fysisk, kroppslig, eller mental. Till den mentala aktiviteten 
hör kognitivt tankearbete som reflektion, utforskande, bearbetande och 
anvåndande av det lårda t.ex. problemlösning. Rent kroppsligt lårande 
handlar å ena sidan om att hårma, pröva sig fram, som når man lår sig cykla, 
simma eller dribbla med en boll. Å andra sidan kan kroppen också påverka 
det mentala lårandet och bland annat förstårka minnet av lårandefokuset. 
Vissa lårandeprocesser fastnar inte bara i huvudet utan också i kroppen. 
I vårt projekt anvånde vi digitalt rollspel (som inte riktigt år samma sak 
som digitalt drama, men som i forskningen åndå kan placeras dår) för att 
skapa kroppsligt lärande, vilket jag hoppades i sin tur skulle skapa så starka 


2 Sjalvstudier år en översättning av begreppet self study, som de senaste 25 aren har vunnit aktning som 
forskningsansats, speciellt innanför lårarutbildning. 

upplevelser att det kan få en människa att vackla i sin förståelse av världen 


och därmed starta en förändringsprocess. 


Kroppsligt 
lärande 


Digitalt dramarum 


Transformativt 
lärande 


Figur 1. Teoretisk bakgrund och sammanhang till vårt projekt. Det digitala dramarum- 
met är den speciella miljön för denna undervisning och vi undersöker om man kan 
åstadkomma kroppsligt lärande, enaktivism och/eller transformativt lärande under 
dessa förutsättningar. 


Drama i lärandeprocesser 


Drama som en del av undervisning och lärandeprocesser har i modern kon- 
text funnits sedan slutet av 1800-talet (Bolton, 1985). Drama-undervisningen 
har dock haft olika syften och fokus i olika perioder, allt från att förstärka 
faktainlärning, via en period där det viktiga var att träna muntliga färdighe- 
ter, till dagens fokus på drama som ett symboliskt kollektivt projekt (Bolton, 
1985). Sæbø (2016) säger i linje med det att ”en aktiv identifisering krever 
både mental, emosjonell og fysisk innlevelse i rollen” (s. 14). Drama kan 
hjälpa oss att identifiera två världar, den riktiga och den fiktiva och hålla 
dem vid liv samtidigt (Bolton, 1985). Den verkliga poången år att denna 
mellanplats, dår man samtidigt kan vara i den fiktiva vårlden och distan- 
sera sig, se likheter med den riktiga vårlden och generalisera, gör drama i 
undervisning till en form av abstrahering. Lårandet handlar om att omskapa, 
transformera (Bolton, 1985). Man placerar sig i en annan vårld, en ”som- 
om”-vårld och kan tryggt utforska olika positioner (Andersen, 2004). Det 
blir enligt Andersen (2004) en form för situerat lårande och perifert del- 
tagande. I rollspelsvarlden påverkas både sinnen, kropp och tanke, samti- 
digt som man påverkar håndelserna. Min grundhållning år att drama och 
rollspel i det analoga, fysiska mötet har stort potential för att beröra och 
skapa föråndring i en persons perspektiv, vilket bl.a. år det transformativt 
lårande handlar om (Bassett & Taylor, 2007; Blackburn Miller, 2020). 
Korta rollspel ser ut att vara mindre forskat på innanför kontexten digi- 
talt drama. Det mesta jag har funnit som handlar om digitalt drama, har ett 
annat fokus ån detta projekt. Østern och Knudsen (2021) har dock skrivit 

om rollspel och kroppsligt lärande i analoga och digitala rum. Detta är 
relevant för infallsvinkeln i vårt projekt eftersom jag i denna artikel disku- 
terar om det är möjligt att skapa kroppsligt lärande även i digitala miljöer. 
Östern och Knudsen (2021) kommenterar att det kan upplevas som provo- 
cerande att hävda att man kan få till kroppsligt lärande i digitala lärande- 
rum (s. 142). I innevarande projekt är det dock precis det vi undersöker, dvs. 
möjligheterna att använda rollspel i digitala rum och ändå få till kroppsligt 
lärande som transformerar. Det kroppsliga är att man upplever känslor 
som osäkerhet, sårbarhet, förvåning, entusiasm som öppnar för speciella 
lärande-ögonblick (Østern & Knudsen 2021, s. 142). 


Kroppsligt lårande 


Förhoppningen i vår undervisning var att våcka kånslor, såtta kroppen i 
affekt. Affekter kan vara positiva som glådje, stolthet, engagemang, eller 
av negativ karaktår, t.ex. besvikelse, stress, utsatthet. Det bygger på en tro 
på att den kunskap som man har från tidigare destabiliseras då; man kan 
öppna upp för nyfikenhet eller behov för nya tankar. Kroppens reaktioner 
hånger tått samman med omedveten eller medveten kognition (jfr. Østern 
& Knudsen, 2021, s. 142). 

En av de första som försökte göra upp med förestållningen att krop- 
pen bara år ett redskap, ett medel eller ett objekt i lårandeprocesser var 
Maurice Merleau-Ponty (1997/2018). Han gick så långt att han håvdade 
att det år genom kroppen som medvetandet tar form. Kroppens sinnliga 
och emotionella kvaliteter blir då personlighetens subjekt. Följden av en 
sådan tankegång blir att det år genom kroppen som vi står i kontakt med 
vårlden och livet sjålvt. Det år som kropp vi talar, kånner och blir till den 
sjål som år personligheten eller identiteten. Dårmed år det genom kroppen 
vi upplever omvårlden. Jag tolkar det som att Merleau-Ponty tånkte sig att 
den första kontakten med och intrycket av omvårlden sker genom kroppen 
och först dårefter kommer tankarna, tolkningarna, den kognitiva sidan. 

I den engelska diskursen anvånds ofta begreppet embodied learning. I en 
rapport av Alejandro Paniagua och David Istance (2018), utgiven av OECD, 
beskriver författarna att detta handlar om lårandeprocesser som signalerar 
betydelsen av kropp, kånslor och icke-mentala faktorer (s. 117). Thomas Dahl 
(2021) skriver att vi ofta tror att vi måste ha vetskap för att göra något, men att 
det egentligen år så att vi får kunskap, insikt, vetande genom att utföra hand- 
lingar. I vår undervisning fick studenterna agera i roller, i en liten gemenskap, 

som vi hoppades skulle sätta dem i affekt. Dahl (2021) framhäver att lärande 
är relationellt. I det relationella ligger att kropp, omgivning och hjärna sam- 
spelar i lärandet och att kunskap uppstår i detta samspel, vilket, som jag 
förstår det, motsvarar eller har stora likheter med enaktivism. 


Enaktivism 


Enaktivism växte fram som en protest eller åtminstone ett alternativ till 
kognitivismens fokus på hjärnan och hur hjärnan var individens enda del 
i informationsbehandling och skapande av representationer. Att hjärnan 
blev jämförd med en dator, med input, logaritmer, output och linjär process, 
blev för en del alltför begränsat (Thompson, 2007). Via några mellansteg 
presenterades enaktivism i början av 1990-talet av Francisco Varela, Evan 
Thompson och Eleanor Rosch (1991/2016) i boken The embodied mind. Då 
försökte de foga samman flera närstående idéer. Kort sagt handlar det om 
att människor är autonoma meningsskapande individer som samtidigt 
påverkas av och påverkar och skapar sin omgivning (se också Fredens, 2019, 
s. 21; Thompson, 2007). Kjeld Fredens (2019) beskriver den enaktiva till- 
närmningen och poängterar hur både hjärnan, kroppen och omgivningen 
befinner sig i ett konstant och avhängigt samspel i allt lärande. Han skriver 
att processer i hjärnan är ett nödvändigt men inte tillräcklig villkor för 
kognition (s. 20). Som jag tolkar det påverkar hela kroppen även tankarnas 
utveckling och tankarna påverkar kroppen. Sammantaget kan ens upple- 
velser förändra en människa och det för oss över till transformativt lärande. 


Transformativt lärande 


Transformativt lärande introducerades av Jack Mezirow (2003a, 2003b). 
Hans ursprungliga version var en kognitiv, rationell infallsvinkel som till 
stor del byggde på Habermas kommunikativa ideal, bl.a. det deliberativa 
samtalet. Ida Hatlevik (2018) konstaterar att man efter millennieskiftet har 
utvidgat Mezirows form av transformativt lärande, som betonade kritiskt 
tänkande och dialog, till ett mer holistiskt perspektiv. Hon nämner bl.a. 

"affective ways of knowing”, “expressive ways of learning”, "embodied lear- 
ning” och ”soul work” Jag hävdar att detta har många likheter med kropps- 
ligt lärande och enaktivism. Transformativt lärande syftar på processer där 
grundläggande tankesätt, antaganden, värdegrund, förväntningar, känslor, 
perspektiv på egen roll och/eller verksamhet blir utmanade (Bjørnsrud & 
Gjems, 2019, s. 113). 

Redan Robert Kegan (2000) satte fingret på frågan om vad som egent- 
ligen blev så grundligt ändrat att det kan kallas transformation. Även 
om Mezirow tänkte att det i första hand handlade om att utveckla kritisk 
självreflektion och att delta i kritisk diskurs och Kegan (2000) pratade om 
epistemologin, så har bl.a. Knud Illeris (2003, 2004) breddat och fördjupat 
tänkandet kring transformativt lärande. Han knyter lärande till tre dimen- 
sioner: kognitiv, emotionell och social. Att bygga ut det transformativa 
lärandet till att gälla inte bara det kognitiva utan också det emotionella och 
sociala, skapar, enligt min tolkning, stora likheter med enaktivism. 

Den kognitiva dimensionen handlar om lärandets innehåll, som kan 
knytas till kunskap, förståelse och färdigheter. Den emotionella dimensio- 
nen handlar om känslor, motivation och energi för att lära och utvecklas. 
Den sociala dimensionen syftar till samhandling, deltagande, kommunika- 
tion, kort sagt interaktion med andra (Bjørnsrud & Gjems, 2019, s. 113-114; 
Illeris, 2003, 2004). Illeris (2003, 2004) bygger vidare med att jämföra fyra 
nivåer av lärande. Den första kallar han kumulativt lärande eller mekaniskt 
lärande. Utmärkande för denna form är att man lär avgränsade delar, som 
inte kan kopplas till annat eller tidigare lärande. Denna form är vanligast 
under barns första år. De följande två nivåerna bygger på Piagets (1952) 
tankar om assimilation och ackommodation. Assimilation är den vanligaste 
formen, en form där man lägger till, adderar till tidigare kunskap, schema 
eller mönster. Ackommodation, kräver att man bryter ner sina scheman, 
eftersom det nya hamnar i stark konflikt med det tidigare lärda. Att behöva 
rekonstruera och överge sina föreställningar kan upplevas smärtsamt och 
kräva mental energi. Den fjärde nivån bygger på Mezirows transformativa 
lärande eller Engeströms (1987/2015) expansiva lärande. Här handlar det om 
personliga förändringar, som sker genom att simultant rekonstruera innan- 
för de kognitiva, emotionella och sociala dimensionerna (Illeris, 2003, 2004). 
Personliga förändringar tangerar identitet, enligt Illeris (2014a, 2014b) och 
han menar att det transformativa lärandet handlar om att det förändrar eller 
i alla fall påverkar identiteten eller uppfattningen om vem man är. 

För mig blir det uppenbart att det finns många beröringspunkter 
och likheter mellan kroppsligt lärande, enaktivism och transformativt 
lärande. Jag ville pröva i vilken grad drama i ett digitalt rum kunde 
påverka kroppsligt, enaktivt och transformativt lärande. Hatlevik (2018) 
menar at det kan stödja lärarstudenters professionsrelaterade praktiska 
klokskap och läraridentitet, där vikten av att hantera relationella dilem- 
man blir centralt. 

Metod 


Jag menar att en utprövning som vår lektion med förarbete och reflektioner 
efteråt är en typ av självstudie. Kari Smith (2016) beskriver självstudier som 
ett verktyg för professionell utveckling. Självstudier har mycket gemensamt 
med aktionsforskning, men är enligt Smith (2016) specifikt anpassat till 
lärarutbildares forskning av egen praxis. Självstudier blev nämligen först 
skapade och utvecklade av och för lärarutbildare. Denna form av forskning 
på egen praxis kan placeras i en överordnad kategori av praxisutövares 
forskning med det gemensamma draget att praxisutövare arbetar med 
utveckling/förbättring av den egna verksamheten (se t.ex. Cochran Smith 
& Lytle, 2009; Smith, 2016). 

I den första generationen av självstudier var det ofta individuella utbil- 
dare som undersökte inte bara sin verksamhet utan framför allt sin utveck- 
ling. Det handlade som regel om förändringar man genomgick och man 
förde ofta logg över sina tankar för att kunna följa sin utveckling. Senare 
har det blivit en mer kollektiv process, där man tillsammans med kollegor 
och även studenter undersöker, reflekterar och noterar det som händer på 
vägen. Det är det som vi har gjort. 

Loughran (2010), Smith (2016), Zeichner (2007) och andra betonar hur 
viktigt det är att utbildarna skriver om sin forskning och delar den med 
lärarutbildarprofessionens utövare både nationellt och internationellt. Det 
är först med denna delning och möjligheter för andra att kritisera som det 
blir forskning. Utan att förmedla erfarenheterna i form av publikationer 
eller på konferenser får det mindre värde, blir snarare navelskådning som 
riskerar att mest bekräfta en själv. 


Kort beskrivning av datainsamling, kontext och 
analysmetod 


Eftersom detta projekt är en självstudie och också en fallstudie, består data- 
materialet av både lärares och studenters reflektioner och erfarenheter. I 
och med att det är ett litet projekt är det omöjligt att dra långtgående 
slutsatser av resultatet, t.ex. genom att generalisera, men som i all aktions- 
forskning strävar jag efter att vara transparent ifråga om projektet, så att 
läsaren kan avgöra om det finns den substans som jag hävdar. Läsaren ska 
också kunna prova samma upplägg. 

Denna text sammanfattar ett litet projekt, en fallstudie, i en lärar- 
utbildning i Norge. Övningen genomfördes med en kull på ca 320 

fjärdeårsstudenter som genomgick grundskollärarutbildning. Exakt hur 
många som deltog vet vi dock inte, eftersom reflektionerna är kategorise- 
rade efter rollerna (se mer nedan). Datamaterialet är studenternas reflektio- 
ner som samlades in i direkt anslutning till övningen. Studenterna delade 
sina reflektioner digitalt genom att skriva sin reflektion under sitt rollnamn. 
Detta garanterade absolut anonymitet. Jag menar att omfattningen av stu- 
denters reflektioner i sina roller skapar insikt i hur olika roller och studenter 
tänkte. Det blir en ackumulering av bevis som stödjer min tolkning av vad 
som skedde vid detta tillfälle. 

Analysen utgår från att de olika rollerna är kategorier (se mer nedan). 
I analysen letade jag efter likheter eller olikheter hos varje rolls upple- 
velse och jämförde det med andra rollers upplevelser. Detta var kopplat 
till det kroppsliga, känslomässiga och enaktiva dimensionerna. Vidare 
undersökte jag om det fanns tecken på att de hade ändrat sin förståelse 
av lärarrollen och samarbetet i skolan och/eller sin analytiska blick för 
spelet i samhandling och om de skriver något om ändrad handlings- 
kompetens. Detta handlar om förändringar i personen, transformativt 
lärande. 

Detta är praxisforskning och därför beskrivs hur vi förberedde oss, hur 
själva lektionen genomfördes, hur studenter skrev om erfarenheterna och 
hur vi lärarutbildare resonerade under processen och efteråt. De flesta 
reflektioner är mina egna även om jag också försöker göra mina kollegors 
bidrag rättvisa. Det mesta av sammanfattningen och diskussionerna lik- 
som det som pekar framåt representerar främst mina personliga tankar 
och utveckling. 

Eftersom det startade som ett utvecklingsprojekt som vi samtidigt 
forskade på, väljer jag att i resultatdelen redogöra för processen som vi 
har genomgått. Den startade i en fråga till oss själva om det var möjligt 
att överhuvudtaget genomföra detta, dvs. hur vi skulle kunna organisera 
det. Jag vill som sagt vara väldigt transparent med hur och vad vi gjorde, 
så att läsaren både kan bedöma riktigheten i mina slutsatser och inspi- 
reras till att pröva det själv och därmed undersöka om våra fynd håller 
måttet. 


Resultat 


I denna resultatdel knyter jag an till tre av mina forskningsfrågor och kom- 
mer att både beskriva och diskutera lite efter hand. 

Hur organiserade vi digitalt rollspel? 


Innanför temat härskartekniker,” brukar vi ha en dramaövning när vi har 
fysisk, analog undervisning. Då är det ett rollspel där de får ett tema som 
de ska diskutera. Samtidigt fäster vi lappar i pannan på dem, där det står 
hur de andra ska förhålla sig till individen. Det kan stå avfärda allt jag 
säger, håll med mig, ignorera mig osv. Eftersom lappen sitter i pannan vet 
inte personen själv vad där står och hur de blir behandlade kommer som 
en överraskning. Efteråt får de prata om upplevelserna. Ofta beskriver de 
känslor som upplevs som ganska dramatiska t.ex. hur härligt det var att bli 
lyssnad på och bekräftad eller hur hemskt det var att bli ignorerad. Dessa 
kroppsliga erfarenheter, detta praktiska vetande, verkar göra något med 
deras förståelse av temat härskarteknik. Frågan vi lärarutbildare ställde 
oss var om det var möjligt att få till liknande upplevelser i digitala lärande- 
situationer. Vi bestämde oss för att pröva. 


Del ikke denne rollebeskrivelse med andre. 
Din rolle er: 


e Age Åsk- 
o Du er for leksefri skole 


o Du skal være litt påståelig 
o Forberedelse: Tenk ut noen argumenter for leksefri skole 


Rename deg selv til Åge Åsk i zoom 


Samtidig skal du forholde deg til de andre på følgende måter. 


e Stian Smart - Spør hen om hva hen mener 
Per Pen - Vær positiv til det som hen sier 
Anne Engasjert — Avvis alt som hen sier 
Eva Evig - Vær enig med hen 
Karl Kul — Vær kritisk til det som hen sier 


Janne Jern - Si at hen ikke har forberedt seg godt nok eller ikke gjør jobben sin 


Figur 2. Rollkort. 


3 — Vi förbereder våra studenter för olika typer av samarbete med olika personer och system. I många av 
dessa sammanhang kan hårskartekniker anvåndas, dvs. uppförande eller handlingar som anvånds som 
en form av maktutövande. Vi har som mål att studenterna i alla fall ska ha lite kännedom om och kunna 
kånna igen hårskartekniker och fundera på hur man sjålv ska agera om man blir utsatt för eller ser att 
hårskartekniker anvånds. 

I vårt digitala rollspel blev diskussionstemat ”läxfri skola eller inte”. Det var 
ju omöjligt att sätta lappar i pannan på dem så vi skapade ”rollkort” (se 
till exempel Figur 2 och Bilaga 1 där hela listan finns) där det stod vilket 
namn personen hade fått, om hen skulle vara för /emot/ambivalent till 
läxfri skola. Vidare stod det på rollkortet hur personen skulle förhålla sig 
till de andra ”skådespelarna”. 

Dessa rollkort hade jag skapat dagen innan lagt in i mejl, som jag hade 
skickat till de andra lärarna. Da hade de färdiga rollkort som kunde sändas 
vidare till rollinnehavarna. 


Gjennomføring av rollespill 
Tema før møtet: Rektor ber dere å drøfte fordeler og ulemper med lekser og om denne 
skole skal bli leksefri. 


1. Dere blir delt opp i grupper om 7 støkken på zoom. 

2. Deretter blir det en pause på ca 12 minutter og i den pausen kommer du at få 
tilsendt instrukser om din rolle og hvordan du skal forholde deg til de andre i 
møtet. 

a. Du skal også bytte navnet ditt i zoom til rollespills-navnet. Klikke pa deg selv og 
rename. 
b. Setil å ha kamera på under hele rollespillet. 
. Rollespill gjennomføres. 
a. Alle presenterer seg og ser til at det nye navnet sitt er synlig. 
. Rollespillet starter og pågår i ca. 10-15 minutter 


b 
c. Rollespillet avsluttes 
d 


. Gå inn på en padlet under din rolles navn og skriv litt om din personlige 
opplevelse 

. Samtal i gruppen om erfaringene og om det var mulig å ha digitale rollespill for 
å få kroppsliggjorte erfaringer. 


Figur 3. Manual för genomförande. 


Når undervisningen startade, började vi med att se till att alla kunde åndra 
sina namn i Zoom, vilket görs genom att trycka på de tre punkterna i din 
bild och välja ”rename”. Därefter hade vi en Powerpoint-bild med instruk- 
tioner för genomförandet. (se Figur 3) och tog en paus. 

I pausen var lårarna aktiva med att skicka rått rollkort till rått student. 
Det var således en del logistik, men det gick över förvåntan och alla lårarna 
tyckte att denna del inte var sårskilt betungande. 

Vad upplevde studenterna att de lärde? 


Efter rollspelet fick studenterna skriva ner sina tankar i en padlet*. Uppgiften 
var ganska öppen då det var sagt att de skulle skriva in sina ”tankar, erfaren- 
heter, upplevelser du har efter rollspelet”. Jag hade skapat en padlet där det 
fanns en spalt för varje roll, för att det skulle vara lättare att jämföra samma 
rollerfarenheter med varandra. Alla Stian Smarts reflektioner hamnade 
alltså samlat under varandra och detsamma för de andra rollerna. Det var 
ju troligt att roller som blev bekräftade hade andra upplevelser än roller 
som blev avfärdade eller kritiserade. 


Åge Åsk, för läxfri skola; de andra skulle ignorera hen 

Åge-rollerna var väldigt överens om att det var en eländig situation de 
befann sig i. De skriver att de inte blev inkluderade, inte blev hörda, kände 
sig avvisade, inte trivdes och inte ville fortsätta i detta team. En utvecklade: 
«Det var litt utfordrende å fremme argumenter når ingen av de andre delta- 
gerne responderte. Jeg konfronterte også gruppen med hvorfor de ikke onsker 
å svare når jeg snakket, det opplevdes som merkelig når de fortsatt bare overså 
meg....Greit å være uenig, men hersketeknikker og dårlig moral er ikke greit.» 


Per Pen, för låxfri skola; de andra skulle vara positiv till allt hen sa. 
Per skulle vara försiktig i sina uttalande och hållningar, men upplevde ofta 
att det var svårt når alla var så positiva till det hen sa. En Per skrev: «Jeg 
skulle være veldig forsiktig i mine argument, men likevel opplevde jeg at folk 
var enig i det jeg sa.» En annan skrev: «Følte alle var positive til argumentene 
man kom med, til og med hvis det ikke var gode argument. Når man vet 
argumentene ikke er gode og det fortsatt er god respons, så føler man tilslutt 
at responsen er kunstig.» Att det blev lite konstigt och konstgjort når roller 
som egentligen hade andra stållningstagande höll med år det flera Per som 
kommenterar. 


Eva Evig, mot låxfri skola; de andra skulle hålla med når hen uttalade sig. 
Eva-rollernas kommentarer till mottagandet sammanfattas bra av följande 
Eva: «Jeg ble hørt, og alle var positiv til mine forslag selv om de ikke var enig 
i mitt ståsted.». En annan lågger till en intressant aspekt att hen inte blev 


4  Padlet år en typ av delningsdokument som passar når man önskar att studenter ska sammanfatta syn- 
punkter eller dela tankar så att det blir synligt för alla i klassen. Hår hade varje klass sin padlet. 

avbruten: «... Alle i rommet var enig i det jeg sa og lot meg snakke.». Att få 
komma till tals och bli lyssnad till är avgörande för att känna sig bekräftad. 


Stian Smart, mot läxfri skola; de andra hade instruktion om att fråga 
hen om vad han menade. 

Stian-rollerna skriver inte så mycket om upplevelsen av bemötandet, däre- 
mot mer om hela rollspelet och hur det var att bemöta de andra, vilket 
jag återkommer till. En Stian skriver dock: «Litt forvirrende når de som 
i utgangspunktet er enige i mitt ståsted plutselig er uenige i det jeg sier». 
Jag tolkar det som att vederbörande uppfattade utfrågandet som oenighet, 
konflikt och en utmaning. 


Janne Jern, vill ha läx-medveten skola, dvs. att kvaliteten och typer av 
läxor är viktigast; de andra skulle säga till hen att hen inte hade förberett 
sig tillräckligt bra och att hen inte hade skött sitt arbete 

Den mest obehagliga rollen var säkert Janne Jerns roll. Hen skulle om och 
om igen få höra att hen inte hade förberett sig eller hade gjort ett dåligt 
förarbete. Janne-rolls-innehavarna upplever detta obehag och skriver: «Det 
var veldig ubehagelig. Følte at ingen var interessert i innspillene.» Nästa skri- 
ver: «Var ubehagelig å kjenne på at de andre mente at jeg ikke hadde gjort 
jobben min og forberedt meg godt nok, spesielt når jeg følte at jeg faktisk 
hadde forberedt meg.» Ännu en Janne kommenterar: «Fikk generell kritikk 
av gruppen... fryktelig irriterende og vondt når så mange gikk imot meg 
samtidig.» 


Karl Kul, ambivalent; de andra skulle vara kritisk till allt hen såger. 
Några Karl utrycker svårigheter med att vara ambivalent och inte ha en tyd- 
lig synpunkt. «Vanskelig å ikke ta et standpunkt, ettersom at man som regel er 
litt mer enig/uenig i enkelte temaer». Ett annat uttalande år: «Oppfatter min 
rolle som en som ikke bidrar i diskusjonen, men heller skaper mer usikkerhet.» 

En Karl preciserar dock att det var obehagligt att alla var kritiska: «Alle 
var kritiske til alt jeg sa Måtte forsvare meg/argumentene hele tiden.». 


Anne Engasjert, ambivalent, tycker inte skolan ska vara helt låxfri, men 
att man ska tånka på vilka typer av låxor man ger; de andra skulle avvisa 
allt hen såger. 

De olika Anne skriver att det var svårt att vara positiv och engagerad når de 
andra var så kritiska och negativa. En analyserar vidare: «Vanskelig å være 

ambivalent, for det ble til at jeg var både uenig og enig i det samme, ettersom 
hvilken person som snakka.». En annan skriver: «Ble avvist av alle andre 
til tross for at flere tidligere hadde vært enige i lignende poeng som var blitt 
sagt.....samtidig som det ga en indikasjon på hvordan det kan føles ut i det 
virkelig liv. På den måten ble det kroppsliggjort læring.». 

Några studenter skriver att det var lite svårt att förhålla sig till instruk- 
tionerna man fick om hur man skulle reagera på andra. Ibland blev det 
helt enkelt mer fokus på det ån att tånka ut egna argument. De allra flesta 
studenterna har en hel del att såga om hur det var att bemöta andra på 
nedvårderande sått. Alla kommentarer går ut på hur fruktansvårt det 
kåndes att förhålla sig nedlåtande till andra eller se hur andra blir illa 
behandlade. Jag våljer att låta detta sammanfattas av en Eva Evigs lite 
långre kommentar: «Det var litt vanskelig å forholde seg til de andre rol- 
lene, da jeg skulle være positiv til noen som ikke hadde samme synspunkt 
som meg i det hele tatt, samtidig som at jeg skulle være avvisende overfor 
andre som var enig med meg. Det var veldig ekkelt å skulle behandle noen 
av de andre dårlig, ved f.eks. kommentere på Janne Jern, om at hun ikke 
hadde forberedt seg og lignende. Spesielt når man etterpå behandlet en 
annen, som Per Pen, med respekt og viste positivitet selv om den personen 
også var uenig i mitt synspunkt.» 

Det var inte många som var negativa till rollspelet, men några kom 
med lite råd till hur vi kan förbåttra det. Det handlade om att vissa rollers 
instruktioner gick på tvårs av varandra, som att man skulle vara våldigt 
kritisk till någon som hade samma synpunkt som en sjålv. En student kom- 
mer med flera goda inspel på hela uppgiften. «Jeg tror at det er mulig å ha 
digitalt rollespill, men føringene for det burde vært tydeligere. F.eks. ha noen 
som skal starte diskusjonen, og en person som skal styre den. Ettersom vi har 
rollespillet digitalt, mister man mye av kroppsspråket som skal vise initiativ 
til å ta ordet, om man er enig eller uenig, og andre følelsesuttrykk. Det gjør 
det vanskeligere å gjennomføre rollespillet slik at man kan virkelig kjenne på 
en form for kroppsliggjort læring.» 

Jag tolkar åndå helheten av studenternas upplevelser som att de har 
kånt en del på kroppsliggjort lårande utifrån hur de blev bemötta. Analyser 
som visar att det att bli bekråftad inte bara handlar om att få positiva kom- 
mentarer, blickar, utan också att få ta mer plats i samtalet, visar enligt mig, 
att studenterna inte stoppar vid ett kånslomåssigt utredande utan också 
börjar undersöka erfarenheten intellektuellt, förbereda sig på hur man kan 
se når hårskartekniker anvånds och i båsta fall kunna börja bemöta dem. 

Detta kan kopplas till transformativt lärande, speciellt Mezirows version, 
där man ska undersöka sin förståelse kognitivt. 


Vad lärde lärarutbildare sig? 


Alla lärare var helt enkelt begeistrade över hur väl allt hade fungerat. Det 
verkade som att vi både var överraskade över att det fungerade så bra och 
stolta över att vi hade klarat att genomföra detta. I denna stolthet låg inte 
bara att vi hade klarat de logistiska perspektiven, för, som jag nämnde ovan 
så gick det mycket smidigare än förväntat; tillfredsställelsen handlade i 
första hand om att vi upplevde att studenterna upplevde sådant som gick 
in både på och i kroppen. Vi uppfattade det som att studenterna hade 
varit med om minnesvärda händelser som fått dem att tänka till både om 
hur det var att bli utsatt för härskartekniker och att utsätta andra för dem. 
Dessa obehagskänslor skapade också förutsättningar för en intellektuell 
diskussion om vad härskartekniker är, hur man kan känna igen dem och 
förhoppningsvis ha fått lite tankar om hur man kan bemöta dem. Vi följde 
upp studenternas intryck med teori om härskartekniker och då var de väl- 
digt öppna och intresserade av temat. De kunde plocka fram egna minnen 
och koppla dem till teorin; de ställde kanske inte fler frågor men var ändå 
mer aktiva i sitt förhållningssätt, i sina blickar, i att göra anteckningar än 
många gånger tidigare. Detta kan knytas till Järnerot och Veelos (2020) 
tankar om att vägen in i teori och praktiskt hantverk är att elever/studenter 
har fått en insikt om behovet av att vara förberedd för olika situationer som 
de kan hamna i. I denna övning började vi med upplevelser; detta ska- 
pade både intresse och engagemang, som i första omgång påverkade deras 
känslor, vilket i sin tur påverkade tankarna. Vi upplevde att denna timme 
gav studenter en aha-upplevelse som gjorde att de tänkte mer och vidare än 
de normalt gör i en förmedlingssituation. Detta kopplar jag till kroppsligt 
och transformativt lärande och enaktivism, så som Fredens (2019), Illeris 
(2004a; 2004b) och Østern och Knudsen (2021) tolkar det. Det år inte 
bara ett kognitivt skeende i hjårnan, ett informations-processande, för det 
kan inte ske utan att hela kroppen blir berörd, t.ex. genom stressymptom 
som obehagskånslor eller kanske t.o.m. ökad puls, kånslan av att inte få 
luft. Detta kan i sin tur inte ske utan samhandling, utan omgivningarna 
och den sociala aspekten. Kropp, hjårna och omgivningar skapar inte bara 
förutsåttningar för lårandet, utan år lika mycket sjålva lårandet, dvs. det 
visar processens betydelse och att vågen ibland år både målet och medlet. 

Samtidigt hade vi en grupp studenter som inte var beredda att utmana 
sig själva. Av ca 320 studenter var det ca en fjärdedel som inte kopplade 
upp sig till detta seminarium. Här lärde vi lärarutbildare oss att vi inte kan 
gå ut i förväg med information om rollspel. Trots att vi uppmanade till 
en lekfull hållning och betonade vikten av att ha drama som en del av sin 
didaktiska verktygslåda, så förmådde inte de som hade störst motstånd mot 
att involvera sig och bjuda på sig själva, delta. Också bland dem som deltog 
fanns ett fåtal som inte ville dela med sig av sina känslomässiga erfarenheter. 

Detta är något som vi lärarutbildare måste tänka över. Det finns en 
stor risk att den alltmer akademiskt anpassade master-utbildningen för 
lärare förlorar kontakt med professionen och hantverket och behovet för 
undervisningskompetens. I allmenn-lärarutbildningen i Norge för ca 20 
år sedan, framhölls pedagogiskt drama (liksom andra estetiska lärande- 
processer) som viktigt, både som personlig och didaktisk kompetens. Att 
kunna bjuda på sig själv, inte alltid ta sig själv på allvar och vara lite lekfull, 
är viktiga egenskaper i lärarrollen och som vi hela tiden bör demonstrera 
för våra elever. Studenter i vår utbildning säger idag att de nästan inte får 
någon kunskap om didaktik och då ska lärare bli experter på just under- 
visning (personlig kommunikation med flera studenter vid olika tillfällen). 
Detta är en paradox och tankeväckande; det är något som den moderna 
lärarutbildningen måste lyssna och fundera noggrant på. Läraryrket har 
många dimensioner, och en av dem är en konstnärlig sida. Med det menar 
jag en kreativ, skapande, nytänkande, utforskande, lekfull, nyfikenhets- 
skapande sida och lärare står på scen hela tiden; vi skapar, både i det per- 
formativa, det som andra ser i klassrummet och det mer dolda arbetet 
bakom, t.ex. i kreativa processer i planläggandet av undervisning. Allt blir 
analyserat både känslomässigt och intellektuellt av andra och av oss själva. 
Studenterna måste också förberedas på dessa aspekter. Teoretisk kunskap 
är till för att stötta de praktiska kunskapssidorna, för teori utan praktisk 
anknytning blir ganska meningslös. Teorin kan dock bli ett stöd för att för- 
stå och understödja lårarhantverket. Detta ligger också i linje med Jårnerot 
och Veelos (2020) tankar och kunskapsmodell. 


Tillbaka till problemformuleringen 


Ovan har jag presenterat och analyserat erfarenheter kring forskningens 
delfrågor. Nu år det dags att återgå till den överordnade problemstållningen 
som var: 

e Vilka möjligheter finns för att digitala rollspel kan användas för att 
skapa kroppsligt, transformativt eller enaktivt lärande? 


Resultaten stödjer att det finns möjligheter för kroppsligt och enaktivt 
lärande även i digitala rum (Fredens, 2019; Östern & Knudsen, 2021) för 
det är inget tvivel om att studenterna blev berörda av upplevelserna och 
att det verkade utveckla intresset och förståelsen för härskartekniker. När 
det gäller det transformativa lärandet är det inte lika lätt att svara, då den 
utmanar tolkningen och förståelsen av begreppet transformativt lärande. 
Om man förhåller sig till Jack Mezirows ursprungliga definition, som var 
mer kopplad till ändringar av kognition, utvecklande av kritiskt tänkande, 
mening och ändring av referensramar, förståelse av världen, så anser jag 
att studenterna fick aha-upplevelser som utvecklade tänkandet, uppmärk- 
sammade ett fenomen och därmed en något annorlunda syn på världen. 
Eftersom det, i vår undervisningssituation, var knutet till att vara kollega 
i en skolorganisation, väckte det studenternas intresse och de kände att 
detta var relevant i deras framtida arbete. Därmed var de aktiva i den efter- 
följande teoretiska fördjupningen. De fick en insikt om att det att arbeta i 
ett kollegium är en krävande och inte alltid rosenröd omständighet. Trots 
att en del hade tidigare erfarenheter av dåligt bemötande, så verkade de 
ha trott att det var ett undantag och bara sett det från ett individuellt per- 
spektiv. Nu fick de ett kollektivt analytiskt perspektiv på härskartekniker. 
I bästa fall gick de vidare till att fundera på ansvaret man kan ha om man 
bevittnar detta. 

Om man lägger till, det som Knud Illeris påpekar år så viktigt - en 
helhetsorientering med kånslomåssiga upplevelser och social samhandling 
(se också Bjørnsrud & Gjems, 2019), menar jag att det skedde något i stu- 
denterna åven hår. De beråttar så mycket om obehag eller vålbehag att det 
år svårt att ignorera att de upplevde, kånde erfor något på kroppen, också 
i denna fiktiva situation och i detta digitala rum (Østern & Knudsen, 2021). 
De flesta verkar ha försökt att delta på sin rolls premisser och det förde till 
genuina (om ån kortvariga) kroppsliga och kånslomåssiga reaktioner. Då 
blir transformativt lårande beslåktat med kroppsligt lårande (Østern & 
Knudsen, 2021), enaktivt lårande (Fredens, 2019; Thompson, 2007) eller 
embodied learning (Paniagua & Istance, 2018), med ett samspel mellan 
hjårnans analys, kroppens perception och kånslomåssiga reaktion. Det 
kombinerar å ena sidan förståelse av omvårlden, å andra sidan funderingar 
på att bli en agent som påverkar. I båsta fall lyckades studenterna vånda sin 

uppmärksamhet inåt, mot dem de är i relationer med och vad de signalerar, 
dvs. en kritisk självreflektion (jfr. Taylor 2009). Undervisningsupplägget 
ligger helt i linje med Taylors rekommendationer om att transformativ 
undervisning förutsätter deltagarcentrering. Taylor och Jarecke (2009) för 
också fram några principer för transformativt lärande. Till dessa hör att 
lärande ska vara meningsfullt och undersökande, att det ska konfrontera 
maktpositioner och involvera sig i olikheter, vilket skedde här. Vidare ska 
fantasi och föreställningsförmåga aktiveras och den lärande måste pressas 
att möta och utmana sina gränser. Det sista handlar om att uppleva något 
ovant, befinna sig i ett dilemma eller pressas ur komfortzonen. Jag hävdar 
att denna övning gav detta, att den skapade speciella lärande-ögonblick i 
linje med Østern och Knudsens (2021) tankar. 

Samtidigt har Illeris (2013, 2014a, 2014b) och Kegan (2000) funderat 
djupare på vad det år som faktiskt åndrar sig. Illeris introducerar tanken 
om att det år hela identiteten som måste åndras, för att vi ska kunna tala 
om transformativt lårande. Identiteten kan tolkas som att vara det samma 
som Merleau-Ponty (1997/2018) i samband med kroppsligt lårande kallar 
personlighet. Om vi utgår från åndring i identitet, så kan jag inte med båsta 
vilja påstå att denna begrånsade lektion ledde till så drastiska föråndringar 
hos studenterna. Men om man nöjer sig med att grundlåggande hållningar 
blev ifrågasatta och att studenternas livssyn fick en törn, så år jag nöjd 
med det. 

Drama ligger dårmed i linje med att utforska på ett sått som kan leda till 
transformering (Bolton, 1985). I denna övning placerade sig studenterna i 
en annan värld, en ”som-om”-vårld (Andersen, 2004); de identifierade sig 
med roller såvål mentalt, emotionellt som fysiskt (Sæbø, 2016), vilket lig- 
ger helt i linje med betoningen på helhet, dvs. inte bara kognitiv utmaning 
utan också kånslomåssig involvering (Østern & Knudsen, 2021). Det verkar 
ganska uppenbart att studenterna höll till i två världar samtidigt, den fik- 
tiva och vår riktiga vårld. På samma gång blev det en form för abstraktion, 
upplevelse och distansering. Detta förde förhoppningsvis till en generali- 
serad förståelse, vilket Bolton (1985) poångterar kan vara en förutsåttning 
för drama som transformation. Att anvånda drama och digitala rollspel på 
detta sått menar jag år ett exempel på hur man kan låra sig genom att göra, 
i linje med Dahls (2021) tankar. 

I Figur 1 visas hur vi i det digitala rummet hoppades få till situatio- 
ner som påverkade kroppsligt, enaktivt och transformativt lårande, men 
resultatet av detta försök, för mig till en tanke om att något fattas i figur 1. 

Det är sammanhanget mellan dessa tre lärandeformer. Därför menar jag 


att det bör läggas till pilar som visar hur dessa lärandeformer hänger ihop 
och påverkar varandra, som i Figur 4. 


a 
Kroppsligt 
lärande 
Digitalt dramarum 
Transformativt 
lärande 


Figur 4. Kroppslig, enaktivt och tranformativt lärande är besläktade och påverkar 
varandra i ett kontinuerligt samspel. 


Detta leder till slutsatsen att - JA, man kan starta och initiera kroppsligt, 
enaktivt och transformativt lårande åven i digitala rollspel. Detta öppnar 
upp för en utvidgad verktygslåda som t.ex. kan anvåndas vid mer nåtba- 
serad, digital undervisning. Som nybörjare i en digital undervisning kan 
vi bli lite försiktiga, fantasilösa och uppgivna, men detta försök visar att 
det finns större didaktisk potential att utveckla. Det år inte så att analog 
undervisning kan överföras direkt; det kråvs grubblande, anpassningar, 
kreativitet för att tillråttalågga för mer studentaktivitet digitalt. Samtidigt 
år ju just kreativitet och den didaktiska fantasin några av lårarrollens mest 
stimulerande uppgifter, ja det år ren och skår glådje att skapa undervisning 
som får månniskor att delta, uppleva, tånka och utvecklas. 

Här är rollkorten samlade i ett dokument 
Bilaga 1 
Del ikke denne rollebeskrivelse med andre. 


Din rolle er: 
e Age Åsk- 

o Du er for leksefri skole 

o Du skal være litt påståelig 

o Forberedelse: Tenk ut noen argumenter for leksefri skole 
Rename deg selv til Åge Åsk i zoom 


Samtidig skal du forholde deg til de andre på følgende måter. 

e Stian Smart - Spør hen om hva hen mener 

e Per Pen - Vær positiv til det som hen sier 

e Anne Engasjert - Avvis alt som hen sier 

e Eva Evig - Vær enig med hen 

e Karl Kul - Vær kritisk til det som hen sier 

e Janne Jern — Si at hen ikke har forberedt seg godt nok eller ikke gjør 
jobben sin 


Din rolle er 

e Per Pen - 
o Du er for leksefri skole 
o Du er litt forsiktig i din måte å argumentere for ditt standpunkt 
o Forberedelse: Tenk ut noen argumenter for leksefrihet 

Rename deg selv til Per Pen i zoom 


Samtidig skal du forholde deg til de andre på følgende måter. 

e Stian Smart - Spør hen om hva hen mener 

e Age Ask - Overhør hen (ingen respons) 

e Anne Engasjert - Avvis alt som hen sier 

e Eva Evig - Vær enig med hen 

e Karl Kul - Vær kritisk til det som hen sier 

e Janne Jern — Si at hen ikke har forberedt seg godt nok eller ikke gjør 
jobben sin 

Din rolle er 
e Janne Jern - 
o Duvi ha en leksebevisst skole, dvs at man skal se mer til kvaliteten 
og typen av lekser enn kvantitet og statisk leksehåndtering 
o Forberedelse: Tenk ut eksempler på gode lekser og evt lekseprøver 
Rename deg selv til Janne Jern i zoom 


Samtidig skal du forholde deg til de andre på følgende måter. 
e Stian Smart - spør hen om hva hen mener 

e Per Pen — Vær positiv til det som hen sier 

e Age Ask - Overhor hen (ingen respons) 

e Anne Engasjert - Avvis alt som hen sier 

e Eva Evig - Vær enig med hen 

e Karl Kul — Vær kritisk til det som hen sier 


Din rolle er 
e Karl Kul - 
o Du er ambivalent, dvs du er både for og imot leksefri skole eller 
usikker på hva du mener 
o Du kommer med mange innspill, som du mener at de andre burde 
tenke over 
Rename deg selv til Karl Kul i zoom 


Samtidig skal du forholde deg til de andre på folgende måter. 

e Stian Smart - spør hen om hva hen mener 

e Per Pen — Vær positiv til det som hen sier 

e Age Ask - Overhor hen (ingen respons) 

e Anne Engasjert - Avvis alt som hen sier 

e Eva Evig - Vær enig med hen 

e Janne Jern - Si at hen ikke har forberedt seg godt nok eller ikke gjør 
jobben sin 

Din rolle er: 
e - Eva Evig 
o Du er imot leksefri skole 
o Duer litt forsiktig i din måte å fremføre dine argumenter 
o Forberedelse: Finn noen argumenter for at lekser er av gode og at 
lekse-fri skole kan føre til dårligere læringsutbytte 
Rename deg selv til Eva Evig i zoom 


Samtidig skal du forholde deg til de andre på følgende måter. 

e Stian Smart - Spør hen om hva hen mener 

e Per Pen - Vær positiv til det som hen sier 

e Age Ask - overhør hen (ingen respons) 

e Anne Engasjert - Avvis alt som hen sier 

e Karl Kul - Vær kritisk til det som hen sier 

e Janne Jern — Si at hen ikke har forberedt seg godt nok eller ikke gjør 
jobben sin 


Din rolle er: 
e - Anne Engasjert 
o Duer ambivalent, dvs syns ikke skolen skal være helt leksefri, men 
mer bevissthet på hvilke lekser som er formålstjenlige 
o Dusyns dette er en viktig diskusjon og kommer med mange innspill 
o Forberedelse: Tenk ut noen gode eksempler på hensiktsmessige lek- 
ser og noen argumenter til ulempene med helt leksefrihet 
Rename deg selv til Anne Engasjert i zoom 


Samtidig skal du forholde deg til de andre på følgende måter. 

e Stian Smart - Spør hen om hva hen mener 

e Per Pen - Vær positiv til det som hen sier 

e Age Ask — overhør hen (ingen respons) 

e Eva Evig - Vær enig med hen 

e Karl Kul - Vær kritisk til det som hen sier 

e Janne Jern — Si at hen ikke har forberedt seg godt nok eller ikke gjør 
jobben sin 

Din rolle er 


Stian Smart — 


o Du er imot leksefri skole 
o Forberedelse: Tenk ut noen argumenter på hvorfor lekser er en viktig 
del av skolegangen 


Rename deg selv til Stian Smart i zoom 


Samtidig skal du forholde deg til de andre på følgende måter. 


Per Pen — Vær positiv til det som hen sier 

Age Ask - Overhør hen (ingen respons) 

Anne Engasjert — Avvis alt som hen sier 

Eva Evig - Vær enig med hen 

Karl Kul — Vær kritisk til det som hen sier 

Janne Jern - Si at hen ikke har forberedt seg godt nok eller ikke gjør 
jobben sin 

Å skape teater digitalt «sammen 

alene» i global pandemi: en studie av 
lærerstudenters digitale estetiske 
læreprosess under covid-19-pandemien 


Anne-Lise Heide Norges teknisk-naturvitenskapelige universitet, NTNU 
Marthe Sofie Pande-Rolfsen Norges teknisk-naturvitenskapelige universitet, NTNU 


Abstract: With the onset of the global COVID-19 pandemic in spring 2020, we had 
to make immediate changes when our teaching suddenly became fully digital. In 
a drama course in a Norwegian teacher education program, the students had to 
create a theater production digitally while isolated in different parts of the coun- 
try. The circumstances inspired this study, in which we investigated the students' 
experiences of the process of creating theatre digitally, particularly focusing on 
the aesthetic learning process. The study was designed as a qualitative case study 
with the following research question: What is the impact on the aesthetic learning 
process when students are compelled to create theatre digitally? Through analysis 
of the students' reflection logs we found that there were three learning spaces 
that influenced their work: the co-creative space, the digital space, and the stu- 
dents' personal (affective) space. Findings show that during the process, students 
experienced new possibilities and challenges within these three learning spaces. 
They gained new digital competence and created new ways of working in order 
to co-create and strengthen their sense of togetherness. Moreover, the students 
showed great empathy towards each other and the challenges they faced due to 
isolation. Nevertheless, they seemed to find it hard to provide constructive and crit- 
ical responses to each other and to the theatre production they co-created digitally. 


Keywords: digital theatre, drama in education, COVID-19, learning processes, 


teacher education 


Sitering: Heide, A.-L. & Pande-Rolfsen, M. S. (2024). A skape teater digitalt «sammen alene» i global 
pandemi: en studie av lærerstudenters digitale estetiske læreprosess under covid-19-pandemien. 

I A. Jårnerot, A. B. Lund & A. G. Page (Red.), På vei mot læreryrket: Studentaktiv læring via transformative 

Introduksjon 


Våren 2020 ble vi rammet av en global pandemi som kom med utfordrin- 
ger for hele samfunnet. Dette opplevde vi sterkt i utdanningssektoren. 
Denne studien er et resultat av utfordringene og mulighetene som bod 
seg i sammenheng med undervisning i et emne ved et universitet i Norge 
som retter seg spesielt mot valgfaget «produksjon for scene» i ungdoms- 
skolen (Kunnskapsdepartementet, 2020). Emnet er for grunnskole- 
lærerstudenter, og er et tverrfaglig valgemne med en fagkombinasjon av 
musikk, dans og drama, kunst og håndverk, samt norsk. Emnet gir en 
uttelling på 30 studiepoeng og går over ett semester i grunnskolelærer- 
studentenes tredje studieår. Faginnholdet er sentrert rundt tre ulike sce- 
niske produksjoner som studentene selv produserer og utøver, og denne 
artikkelen tar utgangspunkt i fagets tredje produksjon. Da studentene i 
2020 skulle starte med denne produksjonen, ble campus stengt på grunn 
av covid-19-pandemien, noe som innebar at all undervisning ble digital 
på kort varsel. Studentene dro hjem til sine hybler eller bodde hjemme 
hos sine familier rundt om i landet, og alle undervisere hadde hjemme- 
kontor. En følge av dette var også at studentenes siste produksjon i emnet 
måtte bli heldigital. 

Hensikten med denne studien er å undersøke hvordan en pandemi, 
som fører til isolasjon og digitalt arbeid, kan utfordre og berike studen- 
tenes estetiske og skapende prosess. Studentene ble bedt om å skrive en 
individuell refleksjonslogg underveis i prosessen mens de jobbet med 
sin digitale produksjon i grupper. I loggen skulle det gjøres rede for hva 
gruppa og hver enkelt hadde bidratt med, og studentene ble bedt om 
å reflektere over eget arbeid og innsats. Det er disse refleksjonsloggene 
som utgjør datamaterialet for vår kvalitative kasusstudie der vi stiller 
følgende forskningsspørsmål: Hvordan blir den estetiske læreprosessen 
påvirket når studenter må skape teater digitalt? I analysen framgår det 
at studentene reflekterer over prosessen innen tre ulike læringsrom: det 
samskapende, det digitale og det personlige (affektive) rommet. I proses- 
sen interagerer disse rommene med hverandre og resulterer i interes- 
sante funn som viser at det å skape teater digitalt under en pandemi har 
påvirket studentenes estetiske læreprosess, deres opplevelse av fellesskap 
og deres evne til kritisk refleksjon og vurdering av det samskapende 
arbeidet. 

Drama i den digitale verden 


Ettersom studien vår tar utgangspunkt i det å skape teater digitalt, er det 
relevant å se på annen forskning rundt dette temaet. I artikkelen «Response 
to COVID-19 Zooming in on online process drama», reflekterer Cziboly og 
Bethlenfalvy (2020) over utfordringene som dramaundervisere sto overfor 
under pandemien. De skriver at drama fordrer at handlingen skjer her og 
nå, og at deltakere må samskape sosialt i et felles rom. Å skape drama i 
isolerte rom der alle sitter alene og ser på hverandre gjennom en skjerm kan 
derfor føles som en umulig oppgave. Gjennom sine prosjekter med å prøve 
ut dramaforløp digitalt og i distanse, viste det seg derimot at istedenfor å 
jobbe imot en slik tilnærming, var det bedre å ta det digitale aspektet aktivt 
i bruk (Cziboly & Bethlenfalvy, 2020). Denne aktive bruken fremmes også 
av Anderson et al., (2012), som skriver at «dramaundervisere ikke bare 
må forstå teknologiens plass i læring, men også hvordan teknologi kan bli 
posisjonert for å skape aktive produsenter heller enn kun "interaktive kon- 
sumenter’ av media og teknologi» (s. 471, vår oversettelse). Teknologi kan 
nemlig skape andre type scener der drama kan spilles og framføres. Dette 
innebærer at en dramaforestilling som er skapt i/på en digital plattform 
vil ha en annerledes estetikk, men opplevelsen av denne er ikke mindre 
gyldig (Anderson, 2005). 

Annen forskning på dramaundervisning viser også positive erfarin- 
ger ved å kombinere det digitale med det analoge rom i undervisningen. 
Østern og Knudsen (2021) har utforsket nye undervisningsformer i digitale 
og analoge rom der både lærer og elev utfordres til å sammen utforske og 
oppleve nye rom og verdener i performative roller og landskap. Cameron 
og Anderson (2009) skriver at ved å ta i bruk og tilpasse deltakeres hver- 
dagslige teknologier, spesielt i kombinasjon med dramakonvensjoner, kan 
det skapes muligheter for dramautforskning ut over de fysiske og tids- 
messige rammene som oppstår i en vanlig undervisningssituasjon. Videre 
påpeker Gallagher et al. (2020) at innen dramaundervisning har man ofte 
lagt vekt på at det «direkte» (live) og det «digitale», det materielle og det 
virtuelle, må være gjensidig avhengig (interdependent), og at teknologi bør 
bidra til å forsterke dramaklasserommet, men ikke erstatte det fullstendig. 
I tider der vi kun befinner oss i en såkalt virtual-only world, som var til- 
felle i løpet av pandemien, resulterer dette i at en «tradisjonell forståelse 
av 'kroppsliggjøring, ‘deltakelse og ensemble ikke lenger kan anvendes» 
(Gallagher et al., 2020, s. 641, vår oversettelse), og at i en slik digital realitet, 

som de skriver er «kroppsløs» (disembodied) og sosialt redusert, må man 
finne dramapraksiser som kan tilrettelegge for at studentene finner tilbake 
til hverandre igjen. Når dramaundervisningen blir digital er det derfor en 
utfordring å etablere en form for intimitet og nærhet i de estetiske lære- 
prosessene (Gallagher et al., 2020). 


Estetiske læreprosesser i møte med digitale 
læringsrom 


Begrepet estetisk kan oversettes med følelse og sansing og for å oppnå 
meningsfylt læring må momenter som opplevelse, innlevelse og engasje- 
ment være til stede (Sæbø, 2011). Vi finner flere definisjoner og forklaringer 
av begrepet estetiske læreprosesser (ForEst, u.å.; Sæbø, 2011), men felles 
for disse er at sanser, kropp og følelser aktiveres, og at dette er en for- 
utsetning for læring. I estetiske læreprosesser vektlegges betydningen av 
erfaringer basert på skapende handlinger, og her inkluderes både tanker, 
følelser og praksis (Sæbø, 2011). Ut ifra et holistisk kunnskapssyn påpeker 
Fredens (2019) at «estetisk læring innebærer at vi må forstå helheten for 
å forstå enkeltdelene, og omvendt» (s. 161). Videre definerer Sæbø (2016) 
estetiske læringsmål som «å handle om å skape, uttrykke, oppleve, erfare 
og reflektere ut ifra kunstfagenes praksis og teori» (s. 108). Dette innebæ- 
rer at det må legges til rette for og gis rom for det kroppslige, sanselige og 
følelsesmessige i læringsprosessen. Trygghet og samspill framheves som to 
viktige faktorer i skapende estetisk prosessarbeid. Et trygt læringsmiljø der 
deltakerne tør å ta sjanser og opplever mestring i et fellesskap, motiverer 
og inspirerer til skapende prosesser (Heide, 2021; Sæbø, 2016). 

I en kontekst der en pandemi fører til fysisk isolasjon av studenter og 
faglærere, er det aktuelt å stille spørsmål om hvordan studentenes estetiske 
erfaring, skapende prosesser og kreativitet påvirkes av dette. En studie basert 
på resultater fra den nasjonale undersøkelsen SHoT 2021 (Studentenes helse- 
og trivselsundersøkelse) viser en kraftig økning av psykiske helseproblemer 
hos studenter i høyere utdanning under covid-19-pandemien. Resultater 
av studien viser negative effekter av sosial isolasjon under langvarig ned- 
stengning av campus (Sivertsen et al., 2022). De fleste mentale helseunder- 
søkelser forbundet med nedstengning under covid-19 fokuserer på negative 
konsekvenser, der resultater viser stort utslag på usikkerhet og ensomhet 
som ofte fører til stress og angst (Nitschke et al., 2020, og Banerjee & Rai, 
2020, henvist i Mercier et al., 2021). Bade Michinov og Michinov (2021) og 

Mercier et al. (2021) vinkler sine undersøkelser i en positiv retning og har 
forsket på hvordan pandemiens isoleringsrestriksjoner har påvirket krea- 
tivitet både i arbeidslivet og privatlivet i Frankrike. Forskerne begrunner 
sine resultat med at rutiner og den hverdagslige strukturen ble forstyrret, 
noe som førte til et behov for og ga utslag i å utvikle nye kreative løsnin- 
ger. Vi ser på disse undersøkelsene med relevans for egen studie ut ifra en 
forståelse av at kreativitet er en evne til å utvikle og skape nye ideer som 
kan lede til skapende prosesser. Funn hos Mercier et al. (2021) viser at 
kreativiteten både i arbeidslivet og i det private liv i Frankrike økte under 
nedstengning av samfunnet. 

Vår studie ble utført på grunn av en pandemi som fikk store følger for 
undervisning. Det å være lærende student i denne kasusstudien bød på 
det Selander og Kress (2015) kaller for utvidet læring. De sikter da til den 
læring som foregår utenfor de faste institusjoner, en såkalt «ekstramural 
læring» (s. 17). Slik læring skjer eksempelvis ved hjelp av internett, et digi- 
talt rom med mulighet for læring som mange unge er godt bevandret i. 
Den lærende kan i den multimodale og digitale verden befinne seg på 
ulike rom og steder, og selv finne verktøy man behøver for å tilegne seg 
kunnskap. Forskningsmessig tar vi i betraktning hvordan strenge isola- 
sjonsrestriksjoner førte til en unik og ny læringssituasjon, samtidig må 
vi også anerkjenne den digitale «ekstramurale» (Selander & Kress, 2015) 
selvervede kompetansen som allerede fantes i studentgruppa, som igjen 
gjorde det mulig å skape en heldigital produksjon. 


Metode 


Denne studien er rammet inn som en kvalitativ kasusstudie (Merriam & 
Tisdell, 2016), avgrenset til en spesifikk gruppe lærerstudenter som har 
valgt et fordypningsemne med innhold om teaterproduksjon i skolen. For 
å bedre forstå kasusstudien er det nødvendig med en utdypende beskrivelse 
av emnets læringsmål og faginnhold. 


Emnets faginnhold og læringsmål 


Hovedkomponentene i emnet omfatter at studentene får kunnskap i å 
skape, formidle og tilrettelegge for scenisk produksjon i skolen. Det fokuse- 
res på både drama, musikk, dans og visuelle kunstfag i tillegg til scenografi, 
lys- og lydproduksjon, og studentene inntar selv alle de ulike oppgavene en 

scenisk oppsetning krever fra idé til forestilling. Fagdidaktikk er integrert 
i emnets leringsmål, og studentene blir også utfordret på tematikk som 
livsmestring og helse, demokrati og medborgerskap samt mangfold og 
inkludering i skapende prosesser. Faglærerne har både tverrfaglig og kunst- 
faglig kompetanse i fag som musikk, drama, dans, kunst og håndverk og 
norsk. Arbeidskravene i emnet sentreres rundt tre produksjoner, der de to 
første produksjonene skapes sammen i hel gruppe, og den siste i flere min- 
dre grupper. De tre produksjonene fokuserer på følgende: (1) visuelt teater/ 
masketeater/dukketeater som settes opp på en skole, (2) musikalforestilling 
med særlig vekt på sang og dans, og (3) med tekst som utgangspunkt, der 
forestillingen skal baseres på en episk tekst. Pandemien resulterte i ned- 
stengning midt i undervisningssemesteret, slik at arbeidskrav og oppgaver 
måtte tilpasses så de kunne gjennomføres digitalt. Konkret for dette emnet 
fikk de nye bestemmelsene utslag for studentenes tredje produksjon, som 
nå måtte bli heldigital - både i prosess og resultat. 

Studentene fikk utdelt oppgaven med følgende tittel: «Fra episk tekst til 
digital teaterforestilling». De ble delt i tre grupper og kunne velge blant tre 
tekster. En gruppe endte opp med folkeeventyret «Reveenka» (4 studen- 
ter), mens to av gruppene (en på 5 studenter og en på 4 studenter) valgte 
«Styggen på ryggen», en sangtekst av OnklP & De Fjerne Slektningene. 
Oppgaven innebar at gruppa organiserte eget arbeid med å lage produk- 
sjonsplan, kjøreplan og plakat, samt skrive manus og filme forestillingen sin. 
De stod fritt i hvilke digitale nettressurser de ville benytte til filming og redi- 
gering. I prosessen hadde hver gruppe fire veiledningssamtaler på Zoom. I 
tillegg fikk studentene noen gode råd for samarbeid i prosessen, eksempelvis 
å starte med et gruppearbeidsmøte på nett åpent for alles innspill, tanker, 
ønsker og forventninger. Faglærerne oppfordret også gruppene til å starte 
hver dag med felles morgenmøte for å lage en arbeidsplan for dagen og en 
produksjonsplan for hele perioden. Studentene skulle skrive en individuell 
refleksjonslogg etter hver arbeidsøkt der det framgikk hva gruppa og hver 
enkelt hadde utført og hva de tenkte om eget og gruppas arbeid og innsats. 


Utvalg og datamateriale 


Vi ønsket å undersøke studentenes opplevelse av digital teaterproduksjon 
under pandemien, og vårt forskningsspørsmål er: Hvordan blir den este- 
tiske læreprosessen påvirket når studenter må skape teater digitalt? For å 
belyse dette spørsmålet har vi vært interessert i å se på studentenes egne 

refleksjoner knyttet til den skapende prosessen. Studien vår ble gjennom- 
ført våren 2020 og omfatter kun en avgrenset del av et større undervis- 
ningsemne der vi har fokusert på emnets siste produksjon med en varighet 
på fem uker. 

Deltakerne i studien var grunnskolelærerstudenter, der tretten studenter 
fulgte emnet, og elleve av disse deltok i studien. Det er studentenes reflek- 
sjonslogger i tilknytning til den digitale teaterproduksjonen som utgjør 
vårt datamateriale. Studentene på emnet var i sitt tredje studieår, og det 
er ingen krav til dramafaglig bakgrunn for å ta emnet. Deltakerne har 
derfor ulik faglig bakgrunn og varierende erfaring med drama fra tidli- 
gere. Refleksjonsloggene har en åpen form og studentene ble ikke ledet av 
konkrete spørsmål, men det ble oppfordret til nedskriving av tanker og 
hendelser som de opplevde i løpet av prosessen. Refleksjonsloggene hadde 
heller ingen krav til lengde, og studentene kunne skrive så mye (eller lite) 
som de ønsket. Av de elleve tekstene som ble samlet inn er den lengste på 
2 479 ord, mens den korteste er på 545 ord. 

Det var frivillig å delta, studien er godkjent av NSD - Norsk senter for 
forskningsdata (nå Sikt) og følger etiske retningslinjer fra Nasjonale ret- 
ningslinjer for samfunnsfag og humaniora (De nasjonale forskningsetiske 
komiteene, 2021). Studentene fikk utdelt skriftlig informasjon om studien 
i forkant, og har gitt skriftlig samtykke til at deres refleksjonslogger kan 
benyttes til forskning. 


Analyse av datamaterialet 


Med utgangspunkt i forskningsspørsmålet har vi gjort en kvalitativ inn- 
holdsanalyse av studentenes tekster (Schreier, 2012). En slik innholds- 
analyse er en metode for å kunne beskrive datamaterialet på en systematisk 
måte (Schreier, 2012), og vi har i den sammenheng valgt å bruke beskri- 
vende koding som inngang (Saldafia, 2014). De ulike kodene har blitt 
gruppert sammen og danner overordnede kategorier som utgjør studi- 
ens hovedfunn. Datamaterialet ble kodet i flere omganger, der vi i første 
fase kodet materialet hver for oss for å få en oversikt over tekstmaterialet. 
Deretter kom vi sammen, delte våre preliminære koder og gjennomførte 
en ny felles koding. I denne fasen ble derfor kodene endret gjennom bear- 
beidelse og reorganisering, før de ble gruppert sammen i overordnede 
kategorier. Gjennom analysen så vi at studentene reflekterte over tre ulike 
læringsrom: 


205 


206 


KAPITTEL 9 


1. Det digitale rommet 
e Digitale muligheter 
e Digitale utfordringer 
2. Det samskapende rommet 
e Fellesskap 
e Samarbeid 
3. Det personlige rommet 


Det er disse kategoriene som utgjør studiens hovedfunn. 


Funn 
Det digitale rommet 


Den første kategorien er knyttet til det digitale rommet, der studentene 
reflekterte mye rundt både muligheter og utfordringer knyttet til det å 
jobbe digitalt i prosessen. 


Digitale muligheter 


Flere påpeker at en felles arena har vært viktig for arbeidet. Det å bruke en 
digital plattform, som for eksempel Google Drive for samskriving av doku- 
menter, eller Zoom for digitale møter, har gjort det enkelt å samarbeide: 
«enkelt å snakkes over nett», skriver en student, mens en annen nevner 
at de har «en arena og [sic] samarbeide på.» Den digitale plattformen ga 
studentene mulighet til å møtes, og dette var enklere enn de forventet: 
«Terskelen for å dukke opp til møter er lav fordi vi ikke trenger å reise.» 

Flere så mulighetene med å bruke plattformen Zoom i sin digitale tea- 
terproduksjon, for eksempel til å filme sammen, redigere og bruke effekter 
tilgjengelig i Zoom: «Det jeg likte best med Zoom var at man kunne jobbe 
sammen med filmingen.» Når studentene skulle jobbe digitalt, kom det 
tydelig fram i loggene at det kunne være tidkrevende, men at flere synes 
det var spennende ved at de kunne gå ut av egen komfortsone, prøve seg 
fram på ulike ting og utfordre seg selv. Studentene uttrykte: «Vi må prøve 
oss litt fram med teknologien» og «det blir bra å måtte bevege seg utenfor 
komfortsonen på enda en ny måte». Flere påpeker mulighetene i det digi- 
tale, og skriver at det var «veldig mye enklere enn forventet» og at «det gikk 
knirkefritt å jobbe digitalt». De mente også at det var «kjekt å prøve seg på 
nye møterom og produksjonsformer». 

Det er tydelig at studentene ser læringsutbyttet av den digitale prosessen. 
De har opplevd å lære mye, for eksempel: «jeg lærte mye av å redigere og 
bruke Zoom til filming», og en annen student reflekterer over egen rolle 
som framtidig lærer og skriver: «Jeg føler jeg har lært mye og jeg føler også 
at det er veldig relevant å lære å jobbe slik.» 


Digitale utfordringer 

Det digitale bød også på en rekke utfordringer i løpet av prosessen. Noen 
mente det var mye nytt på en gang og at dette skapte en ny måte å jobbe 
på. Det oppstod også noen uventede «problemer». En student skriver 
følgende: 


Å først skulle sette seg inn i nye programmer, for så å skulle kommunisere på 
FaceTime og Zoom tok nok litt tid for oss å bli komfortable med, men etter hvert ble 


vijo det og da ble det lettere å komme inn i en god flyt, og dermed jobbe effektivt. 


En annen poengterer at «dette prosjektet har bydd på mye nytt. Nye kunn- 
skaper, nye utfordringer, nye problemer, nye mestringsområder, og rett og 
slett en helt ny måte å jobbe på». Studentene beskriver her en hverdag som 
var ny og uvant, i alle fall i starten, men en hverdag de også klarte å komme 
seg inn i etter hvert. Vi ser at studentene reflekterer over at utfordringene 
også blir til muligheter, hvor en til slutt finner en flyt i arbeidet der de kan 
jobbe effektivt og godt. Studentene skriver at de synes det var stor arbeids- 
mengde, og at det ble mindre spontanitet i prosessen, spesielt fordi mye av 
den digitale kommunikasjonen også ble gjort skriftlig (for eksempel i et 
felles dokument i Google Docs). En student skriver: «Det er også mye jobb 
og større rom for misforståelse når man skal forklare skriftlig noe man har 
som en idé eller som skjer spontant.» Ikke nok med at studentene jobbet 
digitalt, de jobbet også individuelt (og alene). I den sammenheng dukket 
det opp flere utfordringer knyttet til å skulle filme alene, ettersom man ikke 
kunne få øyeblikkelig tilbakemelding fra de andre. Dette kommer fram i 
følgende sitat: «En stor utfordring når man filmer alene er at man ikke 
kan gi tilbakemeldinger underveis i innspillinger når man filmer, slik man 
vanligvis ville gjort når man er fysisk til stede.» En annen student skriver 
noe lignende: «Nar vi filmer hver for oss er det vanskelig å vite hva de andre 
gjør og hvordan de gjør det.» Disse utfordringene forstår vi som en følge av 
at kommunikasjon og respons over tid ikke har samme effekt som spontan 
dialog og tilbakemelding. Ved å jobbe «alene» opplever studentene å miste 

sammenhengen i historien de lager og den individuelles onske om å forstå 
helheten blir nå ekstra utfordrende i den fragmenterte prosessen. 


Det samskapende rommet 


Innenfor dette rommet reflekterer studentene over hvordan samarbei- 
det har fungert og hvordan det å jobbe digitalt har påvirket fellesskapet 
i gruppene. 


Fellesskap 


I refleksjonsloggene skriver studentene mye om samhold i gruppene, og at 
de synes det har vert viktig å omfavne gruppa. I et slikt fellesskap legger 
studentene vekt på ulike element, som for eksempel raushet, godhet og 
enighet, men også ulikhet. En av studentene skriver: «vi har jobba godt 
som gruppe, og jeg synes det har vert en gruppe som har vert rause med 
hverandre og egne utfordringer», mens en annen student legger vekt på 
at de har vert «gode med hverandre» og at de har måttet «sjekke hvordan 
det går med hverandre». Her viser studentene en tydelig empati overfor 
hverandre. 

Når studentene skriver om arbeidsprosessen er det mye snakk om «alle» 
og «vi», som viser at de ser på gruppa som en helhet og er opptatt av å 
reflektere som en gruppe. Det er interessant å se hvor stor vekt studentene 
selv legger på empati, følelser og fellesskapet. Det kan til og med virke 
som om kommunikasjon i det digitale rom forsterker omsorg og empati, 
men som vi ser senere i diskusjonen, virker det som at den forsterkede 
omsorgsfølelsen får en såpass stor plass at studentene ikke gir rom for de 
kritiske og konstruktive aspektene ved den skapende prosessen. 


Samarbeid 


Når studentene skriver om «alle vi» i gruppa si trekker de fram ulike ting 
som har fungert godt for samarbeidet. Blant annet at det har vært god stem- 
ning i gruppa og at det er nokså lik arbeidsfordeling. Studentene skriver 
at «alle møter opp til tidene vi har satt av og alle bidrar i samtalene» og 
at «samarbeidet i gruppa har gått knirkefritt». Videre virker det som at 
studentene synes det er viktig at alle bidrar og jobber sammen hele tida: 
«hele prosessen gjorde vi sammen [...] det fungerte veldig bra» og «ingen 
skal ha hovedansvar, har lyst til å samarbeide så mye som mulig om alt». 

For flere av studentene er effektivitet viktig for at det skal føles som et 
godt samarbeid: «Nå jobber vi bra og effektivt synes jeg, det føles godt.» 
At de er effektive og flinke gir en følelse av at det blir mindre stress: «Synes 
fortsatt vi er effektiv og flinke til å gjøre det vi skal, uten at det blir stress og 
mas om det.» I tillegg ser vi at studentene nevner enighet som en viktig del 
av prosessen og at samarbeidet var godt når de var enige: «Vi samarbeidet 
godt og blir enig om hva som er best sammen.» 

Studentene beskriver kommunikasjon som helt nødvendig for et godt 
samarbeid i denne prosessen, og vi leser at studentene hadde hyppige møter 
og at dette var nødvendig. I løpet av samarbeidet kommer det også fram 
at oppmøte har vært viktig, der de ulike gruppene har funnet måter å 
skape rom for møter på en digital møteplass. En student forteller om at 
de arrangerte «Zoom-frokost,» og flere har brukt Zoom som plattform. 
En slik (digital) møteplass har vært en viktig del av samarbeidsprosessen. 

På den annen side var det også noen utfordringer knyttet til samar- 
beidet. Noen studenter er tydelig skuffet over innsatsen til de andre, at 
«innsatsen hos flere har vært svært laber». Videre skriver en student at det 
er nokså krevende å «jobbe separat samtidig som vi må jobbe sammen». 
Noen uttrykker også at de fikk lite innspill fra de andre i gruppa underveis 
i prosessen, og at det var mangelfull flyt i arbeidet: «Jeg synes ikke vi kom 
noe særlig videre egentlig, og det er jo litt synd. Kanskje er det fordi vi 
jobber digitalt, jeg vet ikke - men synes vel at det kommer lite innspill fra 
gruppa generelt.» Om denne mangelfulle flyten kommer av det digitale 
eller av andre ting kan se ut som å være vanskelig for studentene å vite, 
men det kommer tydelig fram at de opplever dette som en stor utfordring. 
I «normale tider», før pandemien, var disse studentene vant til studentak- 
tive og utforskende arbeidsprosesser i fysiske rom der de samarbeidet om 
å jobbe fram ulike sceniske produksjoner. Den digitale arbeidsformen kan 
dermed sees på som en stor kontrasterende omveltning for studentene som 
muligens ikke har tidligere erfaring med en slik digital gjennomføring. 

Noen påpeker også hvordan det å jobbe separat påvirker egen kon- 
sentrasjon: «Det er utfordrende å konsentrere seg ordentlig når man sit- 
ter alene.» Denne prosessen gjorde det også vanskelig for alle å bidra inn 
mot de ulike delene av produksjonen. En student ytrer at «det hadde vært 
ønskelig å få deltatt i redigeringsarbeidet, men det har vært vanskelig når 
vi ikke har kunne møttes for å jobbe sammen». I en slik situasjon har 
muligens noen studenter måtte gi slipp på kontroll over prosjektet, der de 
ikke har mulighet til å ha innsikt i alt som skjer underveis (siden de jobber 

isolert og i distanse). De ser derfor ut til å være mer avhengige av større 
toleranse og åpenhet overfor hverandre, der hvor det trengs mer tillit når 
det gjelder utforming og utførelse av de ulike oppgavene som ble gjort opp 
mot det ferdige produktet. En slik «fraskrivelse» av kontroll kan for noen 
studenter ha vært en utfordring, og vi ser dette tydelig i refleksjonslog- 
gene. Det kommer også fram at for noen var det vanskelig å skulle ta egne 
avgjørelser underveis: «Jeg synes det var vanskelig å ta avgjørelser alene» 
og «slike avgjørelser hadde vært enklere om vi var sammen om redigering». 
Så på den ene siden måtte studentene kunne gi slipp på kontroll, mens de 
på den andre siden også måtte ta mer kontroll over eget arbeid og bidrag 
inn mot produksjonen. 


Det personlige rommet 


Dette rommet sier noe om studentenes egne opplevelser av prosessen, blant 
annet hvordan de opplever å ta valg, gi respons og få bekreftelse fra med- 
studenter i den digitale læringssituasjonen. Studentene skriver eksempelvis 
om usikkerhet og vi leser flere steder at de blir «usikker på om det er bra 
nok.» Med sine bidrag ønsker de også mer bekreftelse fra sine medstuden- 
ter, spesielt med tanke på tilbakemelding på det arbeidet som gjøres. En 
student reflekterer over eget arbeid og skriver at hen håper at dersom «de 
andre ser forbedringspunkter i videoene mine så vil de si ifra». Flere erfarer 
en mangel på bekreftelse, og dette synes å lede til en følelse av ensomhet 
hos mange. De opplever det utfordrende å jobbe med teater digitalt alene. 
Studentene skriver blant annet: «Det er utfordrende, og egentlig ganske 
ensomt å gjøre teater på denne måten», «selv om vi har hyppig kontakt i 
chat og via Zoom, føler jeg meg alene i akkurat denne prosessen», og at 
«dette ble en noe ‘ensom prosess». Her ser vi tydelig at selv om det finnes 
rom for å snakke sammen gjennom ulike digitale plattformer, så er dette 
fortsatt ikke nok til å føle at man er sammen, siden man ikke deler det 
samme fysiske rommet. 

I denne ensomheten kommer det altså fram en viss utrygghet hos noen 
studenter, der de skriver at de ikke tør å komme med egne meninger eller 
gå imot de andre i gruppa. «Når resten av gruppa var enige ville ikke jeg 
stille meg på bakbena.» Det er uklart om dette er på grunn av at de job- 
ber digitalt, eller om dette handler om studentenes ulike personligheter, 
i tillegg til gruppas sammensetning (og deres overordnede samarbeids- 
evner). Å være uenig er ikke enkelt, uansett hvilken situasjon, men dette 

kan muligens tyde på at studentene ikke tør (eller har mulighet) til å være 
sårbare i gruppa, eller stille seg kritiske til hverandre: «Jeg jobbet også 
greit med gruppa, selv om jeg følte jeg ikke turte å si alle mine meninger.» 
Dette er interessant fordi det kan hende at siden studentene føler seg såpass 
ensomme i den digitale prosessen, noe de også snakker åpent om overfor 
hverandre, eksempelvis som dette sitatet viser: «Denne dagen snakket vi litt 
om hvor ensomt og tungt det er å jobbe med en slik produksjon», så virker 
det som at det er mer utfordrende for studentene å være kritiske i løpet av 
prosessen. De ønsker å ta hensyn, men samtidig så hindrer de hverandre 
i å komme med egne meninger, bidra med (konstruktive) tilbakemeldin- 
ger og så videre. Det kommer tydelig fram at flere ønsker at andre skal gi 
tilbakemelding (og fortelle hva som kan forbedres), men det er ingen som 
skriver at de fikk tilbakemelding eller at noen kom med kritiske forslag til 
det som ble gjort. Studentene er, ut ifra eget synspunkt, kritiske til seg selv, 
men det ser ikke ut som at de klarer å være kritiske overfor hverandre eller 
til den digitale teaterproduksjonen de samskaper. 


Diskusjon 


I studien har vi undersøkt hvordan den estetiske læreprosessen blir påvirket 
når studentene må skape teater digitalt. Vi ser i vårt datamateriale at stu- 
dentene reflekterer over sine opplevelser knyttet til tre viktig læringsrom, 
nemlig det digitale, det samskapende og det personlige rommet. Vi ser også 
at det dukker opp ulike spenningsfelt og overlappinger mellom kategoriene 
som er interessante å diskutere videre. 

Studentene finner løsninger på kort tid, og det digitale bidrar til den 
estetiske læreprosessen på ulike måter. Studentene har derfor jobbet 
med det digitale, framfor imot det, som er essensielt i en digital prosess 
(Anderson, 2005; Cziboly & Bethlenfalvy, 2020). De tar i bruk digitale 
verktøy som er tilgjengelige for dem og klarer å skape en digital produksjon. 
Gjennom denne prosessen er studentene derfor ikke lenger kun interaktive 
konsumenter av digitale medier, men aktive og kreative skapere av digitalt 
innhold (Anderson et al., 2012; Østern & Knudsen, 2021). Da video og film 
ikke er et av læringsmålene i emnet, er det heller ikke lagt til rette for for- 
mell opplæring i digitale produksjoner. Prosessen kan dermed forstås som 
en form for utvidet læring (Selander & Kress, 2015), der studentene benyt- 
ter selverfart kompetanse fra uformell læring. Vi ser en tydelig overlapp 
mellom det digitale og det samskapende rommet ved at studentene selv 

kommenterer at de «lærer mye», «er effektive» og «samarbeider om alt» i 
den digitale samarbeidsprosessen. Studentene har en god, kreativ og skap- 
ende prosess, og samarbeidet fungerer godt når studentene har hyppige 
digitale møter, er enige og deler ansvaret. Dette kan forstås som å ha «god 
struktur», og kan understøtte at estetiske læreprosesser med et produkt 
som mål, her en teaterproduksjon som er skapt digitalt, er avhengig av en 
god plan for progresjon, trygghet og delaktighet i hele prosessen for at alle 
deltakere skal få positive opplevelser til produktet (Heide, 2021; Sæbø, 2016). 
Produksjonsplan, rollefordeling av arbeidsoppgaver og prosessplanlegging 
er noe studentene har god erfaring med fra de foregående produksjoner i 
undervisningen. Overføring fra fysisk til digital undervisning kan dermed 
se ut til å ha gitt vellykkede resultater på dette feltet. 

På den annen side har det digitale læringsrommet påvirket og utfordret 
studentenes samskapingsprosess og personlige involvering underveis. Her 
ligger det et spenningsfelt mellom det digitale, det samskapende og det 
personlige rommet. Det dukker opp en slags «falsk» fellesskapsfølelse hos 
studentene, og med dette mener vi at det var mye snakk om «alle vi», men 
at innenfor et slikt «vi» var det tydelig at studentene var nokså ensomme 
og alene. De jobbet i distanse, de hadde aldri mulighet til å møtes fysisk, og 
de gjorde mye av arbeidet individuelt og ikke minst asynkront. De skapte 
derfor ikke teater «sammen» på lik måte som man ville gjort dersom man 
var i et vanlig (drama)undervisningsrom eller på en scene. Noen av stu- 
dentene erfarte at de mistet kontroll over produksjonen da de ikke kunne 
følge alle delene av prosessen fordi de satt isolert og i distanse til hverandre. 
Fredens (2019) framhever nettopp at i estetiske læreprosesser må man for- 
stå helheten for å forstå de enkelte deler. Muligens kan det hende at å «miste 
kontroll» i denne læringssituasjonen (ved å ikke få delta i alt) gir en følelse 
av å ikke forstå hva som foregår, og dette kan føles utrygt for mange, noe 
som igjen kan påvirke den utforskende og skapende prosessen der trygghet 
er et viktig element (Heide, 2021; Sæbø, 2016). 

Studentene savner også engasjement hos sine medstudenter, og ifølge 
Sæbø (2011) må engasjement være til stede i den estetiske læreprosessen 
for at man skal oppleve meningsfylt læring. Engasjementet som studentene 
savner, er tilbakemeldinger fra de andre på gruppa. «Usikkerhet», «mangel 
på bekreftelse» og «en ensom prosess» er koder hentet fra det personlige 
rommet og kan sees i sammenheng med utfordringer i samarbeid både i 
det samskapende og det digitale rommet. Dette gir seg til kjenne gjennom 
at kommunikasjon i det digitale rom ble mindre spontan og de er usikre 

på om det de bidrar med er «godt nok», «at det er vanskelig å ta avgjørelser 
alene», de «mister flyt i arbeidet» og har ikke kontroll over helheten. Selv 
om studentene har god formell kompetanse i dramatiske verktøy, tilegnet 
i tidligere fysisk undervisning før pandemien, kan det hende studentene 
ikke ser overførbarheten fra fysisk til digital produksjon når det gjelder 
kritisk faglig vurdering. Dette kan igjen føre til faglig usikkerhet og under- 
bygge studentenes mangel på mestring ved å gi og motta konstruktiv kri- 
tikk, noe som her gir utslag i at trygghet i samarbeidet blir svekket. 

I det personlige rommet er det stor forståelse og åpenhet i gruppene for 
den ensomheten mange nevner og de er opptatt av å omfavne hverandre og 
å skape rom for å samtale om dette underveis i prosessen. Derimot ser det 
ut til å være lite rom for konstruktiv kritikk av hverandre og til produktet 
underveis i prosessen. Anderson (2005) trekker fram viktigheten av kri- 
tisk refleksjon i arbeid med drama, der han skriver at selv om scenen for 
produksjonen er blitt digital, endrer dette ikke behovet for kritisk reflek- 
sjon. Videre påpeker Sæbø (2011) at «i drama vil elevene kunne vurdere og 
utøve estetisk kritikk ut ifra de opplevelser og erfaringer som samspillet 
med de andre ga» (s. 414). Når studentene i denne studien ikke opplever 
det spontane samspillet som i en fysisk dramaspillsituasjon, men må orga- 
nisere samarbeidet og skape sammen ut ifra rammer og verktøy som det 
digitale rom gir (Selander, 2017), kan det virke som at den interaksjonen 
de opplever seg imellom påvirker deres evne til konstruktiv kritisk reflek- 
sjon. En av grunnene til at studentene er mindre kritiske kan komme av 
at ensomhetsfølelsen får stor plass i prosessen, noe som muligens er en 
naturlig del av den spesielle konteksten studentene jobbet i (nemlig en 
global pandemi). Det affektive spiller en betydelig rolle i studentenes digi- 
tale dramaproduksjon, og deres opplevelse av fellesskap må anerkjennes 
som reell og viktig i denne estetiske læreprosessen, som ikke bare har vært 
digital, men også isolert og i distanse. 


Avsluttende kommentarer 


I studien vår har vi undersøkt hvordan en estetisk læreprosess kan bli 
påvirket i en digital læringssituasjon. Her har vi forsket på studentenes 
egne refleksjoner knyttet til det å skape teater digitalt under en nedsteng- 
ningsperiode i løpet av covid-19-pandemien. Som faglærere har vi natur- 
ligvis sett studentenes ferdige produkt i form av studentgruppenes digitale 
teaterproduksjoner. Produksjonene framstår med kreative løsninger og 

estetiske uttrykk og viser et stort engasjement hos studentene, noe som kan 
tilsi at kreativiteten ivaretas også i det digitale. Med denne artikkelen har 
vi sett «bak kulissene» og fokusert på prosessen fram mot sluttproduktet. 
Studien tar utgangspunkt i studentenes egne opplevelser fordi dette kan gi 
oss innsikt i hvordan det var å bli kastet ut i en ny og utfordrende hverdag, 
og hvilket leringsutbytte dette hadde for studentene. Av analysen kom 
det fram at studentene reflekterer rundt tre læringsrom: det digitale, det 
samskapende og det personlige (affektive) rom. Studien viser at på den ene 
siden innbefatter det mye læring i form av utforsking og utvidet læring i 
arbeid med en digital teaterproduksjon, mens det på den andre siden ligger 
mange utfordringer i å skape digitalt teater «sammen alene». Selv om vi 
ser at kommunikasjon etableres gjennom det digitale rommet, der det gis 
rom for å være åpne om ensomhet og utfordringer knyttet til det å være 
isolert, så fjerner det også noe fra den estetiske læreprosessen. Det ser ut 
til å skape en slags «falsk» fellesfølelse, der den skapende prosessen til tider 
er fragmentert, individuell og lite kritisk, mens den samtidig gir studen- 
tene rom til å ha løpende dialog, vise omsorg og å ta i bruk de digitale og 
multimodale ressursene på nye måter i den estetiske læreprosessen. For 
videre utvikling av emner og fag i utdanninger som inneholder arbeid med 
sceniske og skapende prosesser og produksjoner, belyser denne studien 
viktigheten av det fysiske rommet. Ved kun digital kommunikasjon og 
fysisk distanse utfordres den kritiske refleksjon i estetiske prosesser som 
er et viktig element for læring. Vi ser derimot at en kombinasjon av det 
digitale og det fysiske rommet kan være berikende i læringssituasjonen. 
Ved å jobbe multimodalt samtidig kan man ved direkte dialog og veiled- 
ning diskutere utfordringer spontant og opparbeide både individuell og 
felles trygghet som er viktig i estetiske læreprosesser. Ut ifra våre funn ser 
vi derfor muligheter for å styrke og utvikle den estetiske læreprosessen ved 
å kombinere en fysisk og digital tilnærming til å skape teater der trygge 
rammer, jevnlig veiledning, dialog og kritisk refleksjon vil være utviklende 
for prosessen. 

Estetiske uttrykksformer og 
tilhørighet i lærerutdanningen 


Anders Aasgaard Madsen Norges teknisk-vitenskapelige universitet, NTNU 


Abstract: This article examines the importance of working with aesthetic forms 
of expression in a teaching program for first-year teacher students’ experience 
of belonging within the academic context. In the pedagogy and student know- 
ledge course, a group of first-year students developed and presented aesthetic 
expressions of how they understand content taken from interdisciplinary themes 
in the general part of the curriculum. After the Lecture, the students wrote down 
their reflections about how the course activities influenced them as students. 
A thematic analysis of the students’ reflection papers shows that working with 
art-related forms of expression, such as drama, music and dance, helps to create 
a personal path into the academic context, security in relationships, and an expe- 
rience of the course as relevant to their future teaching practice. 


Keywords: belonging, aesthetic forms of expression, didactic design, teacher 
education and first-year students 

Innledning 


Formålet med denne studien er å undersøke hvordan arbeid med estetiske 

uttrykksformer i undervisningen på campus påvirker lærerstudenters til- 
hørighet til den akademiske konteksten. Det finnes få norske studier om 

lærerstudenters tilhørighet (Løhre et al., 2016, 2020). Å ankomme uni- 
versitetet som første-års student innebærer for mange endringer i akade- 
misk miljø og vennskapsnettverk, samtidig som de skal tilpasse seg større 

uavhengighet og ansvar i sitt personlige og akademiske liv (Pittman & 

Richmond, 2008). Mens mange lykkes med denne overgangen, opplever 

andre langvarig emosjonell feiltilpasning og depresjon som følge av over- 
gangen til høyere utdanning (Gall et al., 2000; Hammen, 1980; Wintre & 
Yaffe, 2000). Studentenes helse- og trivselsundersøkelse viser at mange norske 

studenter i høyere utdanning opplever utenforskap, føler seg isolerte og 

ensomme (Knapstad et al., 2018; Sivertsen, 2021), og dette kan tyde på en 

opplevelse av mangel på tilhørighet. Ifølge Pittman og Richmond (2008) 

er tilhørighet til universitetet en viktig faktor for studenters tilpasning i 

løpet av det første året ved lærestedet. Slik tilhørighet har betydning for 
studentenes opplevelse av selvverd og akademisk kompetanse, og bidrar 
til å redusere internaliserte problemer som stress (Pittman & Richmond, 
2008). Videre fremmer opplevelsen av tilhørighet nærvær i studiet og redu- 
serer frafall (Allen et al., 2008; Tinto, 1993). Studenters opplevelse av å høre 

til lærestedet knyttes blant annet til hvorvidt undervisningen på campus 

inviterer til deltakelse, oppleves som relevant, og gjør det mulig for studen- 
tene å knytte emosjonelle bånd til andre (Løhre et al., 2020). Både norsk 
og internasjonal forskning viser derimot en mangel på utforskende og stu- 
dentaktive arbeidsformer i utdanningen (Canrinus et al., 2019; Maagerø 

et al., 2019), og at det er mer vanlig med lærersentrerte forelesninger som 

skaper en passiv form for læring (Cavanagh, 2011). Dette aktualiserer et 
behov for en didaktikk som inkluderer lærerstudentene mer i de faglige 

aktivitetene som foregår på campus. Tidligere forskning viser at en estetisk 
tilnærming kan bidra til å engasjere lærerstudenter kreativt og utforskende 

i læringsaktiviteter på universitetet (Brekke & Willbergh, 2017; Madsen 

et al., 2023), men ifølge rapporten Estetiske læreprosesser i grunnskole- 
lærerutdanningene (By et al., 2020) er estetiske læreprosesser lite integrert 
i utdanningen, og det blir etterspurt mer empirisk forskning på arbeid 
med estetiske uttrykksformer i lærerutdanningen (Bamford, 2012; Brekke 

& Willbergh, 2017; Sæbø, 2009; UNESCO, 2006). 


ESTETISKE UTTRYKKSFORMER OG TILHØRIGHET I LÆRERUTDANNINGEN 


Med bakgrunn i nasjonale retningslinjer for grunnskolelærerutdannin- 
gen (Kunnskapsdepartementet, 2016, s. 10) ble det for faget «Pedagogikk og 
elevkunnskap 1» utviklet et didaktisk design med hensikt å bidra til studen- 
tenes oppøvelse av evne til å samhandle, skape, reflektere og kommunisere 
ved hjelp av estetiske virkemidler og verktøy. I undervisningsopplegget fikk 
studentene bruke kunstfaglige uttrykksformer som drama, film og musikk 
når de samarbeidet om å utvikle uttrykk som representerte deres forståelse 
av tverrfaglige tema i overordnet del av læreplanen, og presentere dette for 
klassen. Studentene skrev individuelle refleksjonsskriv om hvordan arbei- 
det med å utvikle og presentere estetiske uttrykk påvirket dem som stu- 
denter. Gjennom en tematisk analyse av studentenes tekster vil jeg i denne 
studien undersøke følgende problemstilling: Hvilken betydning har arbeid 
med estetiske uttrykksformer i et undervisningsopplegg på campus for første- 
års lærerstudenters opplevelse av å høre til i den akademiske konteksten? 


Teoretiske perspektiver 


Artikkelen hviler på et sosialkonstruktivistisk syn på kunnskap som noe 
som konstrueres i samspill med andre i et fysisk og sosialt miljø. Mennesker 
er aktive konstruktører av egen læring, og møter med pedagogisk og didak- 
tisk faginnhold, kunst og kulturelle uttrykk initierer personlig menings- 
skaping og kunnskapskonstruksjon. De sentrale teoretiske perspektivene 
artikkelen behandler er teori om tilhørighet til lærestedet og estetiske 
uttrykksformer. 


Estetiske uttrykksformer 


I denne studien forstås det estetiske som en latent del av all undervisning og 
læring der kroppslige, kognitive og emosjonelle erfaringer bindes sammen 
(Løvlie, 1990; Østern et al., 2019). De estetiske læreprosessene er sammen- 
satte, sansebaserte og symbolske prosesser uten entydige svar, hvor vi 
gjennom estetisk mediering omsetter våre inntrykk av verden til estetiske 
uttrykk (Austring & Sørensen, 2006; Ileris, 2012). I lærerutdanningen kan vi, 
gjennom bruk av drama, musikk eller film, invitere studentene til å forme 
kunstrelaterte uttrykksformer basert på sin forståelse av faglige problem- 
stillinger. På denne måten kan de bruke et estetisk formspråk til å utforske 
og kommunisere om sanseerfaringer, følelser og opplevelser (Austring & 
Sørensen, 2006, 2019). I prosessen med å omforme og gi det de finner 

meningsfylt ved en opplevelse en symbolsk form, transformeres studen- 
tenes erfaringer til medierte uttrykk for hvordan verden føles og oppleves. 
Dette gir mulighet for en helhetlig erkjennelse når det sanselige, det følel- 
sesmessige og det kroppslige i den kunstrelaterte praksisen integreres med 
det kognitive i læreprosessen. Kjernen her er ifølge Austring og Sørensen 
(2019) skapende prosesser, hvor estetiske formspråk brukes til å utforske 
og kommunisere om oss selv, hverandre og den verden vi er en del av. 
Gjennom formspråklig bearbeiding av inntrykk, og speiling av egne opp- 
levelser og erfaringer i det estetiske uttrykket vi former, kan vi på én og 
samme tid lære noe om formspråkene og materialene vi arbeider med, 
innholdet vi bearbeider og uttrykker gjennom formen, og den kulturelle 
og sosiale konteksten vi inngår i (Austring & Sørensen, 2019, s. 272). Ifølge 
Hohr (1990) vil også hvordan vi oppfatter oss selv kunne endres gjennom 
den estetiske erkjennelsen. Både bevisste og ubevisste erfaringer kan bear- 
beides og kommuniseres ved hjelp av estetiske formuttrykk, og på den 
måten kan ny kunnskap og innsikt oppnås og personliggjøres (Austring 
& Sørensen, 2010). Følgelig vil det å arbeide med formskapende aktivite- 
ter i undervisningen på campus også gi studentene mulighet til å dele sin 
indre verden med medstudenter og faglærer. Dette gir ifølge Austring og 
Sørensen (2010) muligheter for utvikling av en individuell og kollektiv 
identitet. 

Estetiske uttrykksformer dreier seg om aktivt arbeid med sanselige opp- 
levelser og formskapende aktiviteter (Østern et al., 2019). De symbolske 
formene kan romme en fortolkning av oss selv og verden, og de kan kom- 
munisere fra, om og til følelser (Austring & Sørensen, 2006, s. 68). Dermed 
kan både det å utvikle et estetisk uttrykk, og det å være tilskuer til en 
dramatisering eller det å lytte til en sang, kunne oppleves personlig når man 
inviteres til følelsesmessig engasjement i en opplevelse der alle sanser og 
kompetanser inngår som en del av opplevelsen (Sæbø, 1998). En slik este- 
tisk opplevelse krever en åpen og villig innstilling til å la sanseinntrykkene 
slippe inn i ens bevissthet og la seg påvirke av de signalene som treffer en. 
Ifølge Austring og Sørensen (2019, s. 271) er vi mentalt aktive når vi i denne 
prosessen yter oppmerksomhet, avkoder og relaterer oss til inntrykkene, og 
søker å skape mening ut fra dem. Hvilke egne erfaringer som bringes inn 
i møtet med estetiske formuttrykk, og i hvilken grad opplevelsen knyttes 
an til erfaringene, har betydning for hva slags meningsskaping som skjer 
(Østern, 2014). Dette kan være krevende når de estetiske uttrykkene taler 
direkte til følelsene våre og gjør oss sårbare (Austring & Sørensen, 2006; 

Ulvik, 2013). Det å uttrykke seg estetisk kan også innebære å blottlegge 
følelsesmessige sider ved seg selv, og derfor kan et læringsmiljø preget av 
trygghet, toleranse og tillitt være vesentlig for at studentene ikke skal lukke 
seg (Brekke & Willbergh, 2017). 


Tilhørighet til Lærestedet 


Tilhørighet i utdanningsmiljøer blir definert som følelsen av å bli akseptert, 
verdsatt, inkludert og oppmuntret av andre i den akademiske konteksten, 
og det å føle seg som en viktig del av livet og aktivitetene som foregår i klas- 
sen (Goodenow, 1993, s. 25). Tilhørighet til universitetet (university belon- 
ging) knyttes til studentenes positive selvoppfatning av sosial aksept og 
skolefaglig kompetanse (Pittman & Richmond, 2008), og dreier seg ifølge 
Slaten et al. (2014) om følelsen av å bli verdsatt av andre i en gruppesetting, 
det å opprettholde meningsfulle personlige relasjoner, kjenne kulturen 
på campus, og følelsen av å bli støttet i miljøet på campus. Tinto (1993) 
kaller prosessen med å bli en del av studiemiljøet for sosial integrasjon, 
mens han relaterer studentenes tilknytning til det faglige opplegget i utdan- 
ningen, slik som innhold og læringsaktiviteter, til akademisk integrasjon. 
Følelsen av forpliktelse til institusjonen, individuell forpliktelse til å jobbe 
i denne settingen og en følelse av at ens evner blir anerkjent av andre er 
også underliggende faktorer som bidrar til universitetstilhørighet (Pittman 
& Richmond, 2008; Smerdon, 2002). Dermed kan følelsen av tilknytning 
i universitetsmiljøet gå forbi relasjonene til enkeltpersoner på skolen til 
en mer generell følelse av tilhørighet og tilknytning til det institusjonelle 
fellesskapet (Pittman & Richmond, 2008). Et fellesskap kan kjennetegnes 
ved relasjonsutvikling og følelsen av å være inkludert i en gruppe som 
samles rundt felles mål (Harrington, 2014). Når medlemmene er invol- 
verte, deltar, føler seg trygge og inkluderte, er fellesskapet aktivt (Strange 
& Banning, 2001). Gjennom lærerutdanningen sosialiseres studentene inn i 
lærerprofesjonen, og allerede i løpet av sitt første studieår opplever mange 
å bedre forstå hva profesjonen rommer, samtidig som de gjennom faglige 
aktiviteter på campus blir mer bevisste på hvem de vil være som lærere og 
hvordan de vil opptre og fremstå foran elevene (Madsen et al., 2023; Tangen 
et al., 2018). Det at studentene identifiserer seg som fremtidige profesjons- 
utøvere kan ifølge Heggen (2010) øke deres studiemotivasjon når de blir 
oppmerksomme på hvilke kunnskaper og ferdigheter det er viktig å tilegne 
seg for å bli best mulig rustet for fremtidig profesjonsutøvelse. Videre vil 


221 


222 


KAPITTEL 10 


det å identifisere seg med verdier profesjonen representerer og ha en vilje 
til å opprettholde sitt «medlemskap» innenfor profesjonen bidra til profe- 
sjonstilhørighet (Lachman & Aranya, 1986). I lærerutdanningen kan slike 
verdier for eksempel være faglig autonomi og ansvar for elevenes læring. 

I en norsk studie om lærerstudenters tilhørighet til lærestedet fant Løhre 
et al. (2020) at tilhørighet skapes i et samspill mellom lærerutdanneren og 
klassens studenter. Studentene opplever å bli verdsatt når lærerutdanneren 
understøtter et godt klassemiljø med stor takhøyde og rom for å gjøre feil, 
gjenkjenner studentene med navn og gir konstruktive tilbakemeldinger. 
Når det gjelder klassen som enhet fører gjensidighet i emosjonelle bånd til 
trygghet og tilhørighet, som gir muligheter for tilegnelse av kunnskap og 
støtter opp om et faglig samarbeid. På denne måten kan en sosial tilhørig- 
het forstås som en forutsetning for den akademiske, men forskerne fant 
også eksempler på at faglig samarbeid kan bidra til økt sosial tilhørighet 
i gruppa (Løhre et al., 2020). Tilhørighet krever nærvær og deltakelse i 
et miljø, og skiller seg således fra et registrert medlemskap (Baumeister 
& Leary, 1995). Løhre et al. (2020) støtter dette og peker på studentenes 
vurdering av undervisningens relevans som grunn til å delta i den akade- 
miske konteksten eller ikke. Ifølge Fredricks et al. (2004) kan det å oppleve 
innholdet i studiet som relevant bidra til engasjement hos studentene og 
involvering i egen læring og eget studiemiljø. Motsatt peker Løhre et al. 
(2020) på studenters opplevelse av mangel på utbytte av undervisningen 
som følge av svak didaktisk tilrettelegging og et uforståelig faglig innhold, 
som mulige årsaker til fravær fra undervisningen på campus. 


Metodisk tilnærming 


Denne studien retter søkelyset mot første-års lærerstudenters opplevelser 
av et didaktisk design, med bakgrunn i Nasjonale retningslinjer for grunn- 
skolelærerutdanningen (Kunnskapsdepartementet, 2016, s. 10). Hensikten 
var å styrke studentenes kreativitet og evne til å skape, samhandle, reflek- 
tere og kommunisere, ved hjelp av estetiske virkemidler og verktøy. Det 
didaktiske designet inngikk i første-års studentenes undervisning om lære- 
planer og estetiske læreprosesser i faget «Pedagogikk og elevkunnskap 1», 
og var en del av et tverrfaglig pilotprosjekt utviklet av fire lærerutdannere 
fra pedagogikk, kunst og håndverk, musikk og dans. I undervisningsopp- 
legget ble studentene satt i grupper på fire og fikk i oppgave å utvikle og 
presentere et estetisk uttrykk som representerte deres forståelse av sentrale 

aspekter ved ett av de tre tverrfaglige temaene folkehelse og livsmestring, 
bærekraftig utvikling og demokrati og medborgerskap i overordnet del av 
læreplanen (Kunnskapsdepartementet, 2017). Det ble satt av én undervis- 
ningsdag til dette arbeidet. Tiden før lunsj brukte studentene til å utvikle de 
estetiske uttrykkene. Ressurser som instrumenter, kostymer, digitale arte- 
fakter og fysiske materialer for kunst og håndverk ble gjort tilgjengelig, og 
gruppene fikk veiledning underveis i arbeidet av lærerutdannere fra peda- 
gogikk, kunst og håndverk, musikk og dans. Etter lunsj presenterte studen- 
tene de estetiske uttrykkene for klassen. Pilotprosjektet som det didaktiske 
designet var en del av, involverte også et tverrfaglig samarbeid mellom 
andre-års studenter fra fagene musikk og kunst og håndverk. Som en del 
av opplæringen i fagdidaktikk samarbeidet andre-års-studentene fra de to 
estetiske fagene i firer-grupper om å planlegge og gjennomføre workshops 
som skulle gi første-års-studentene et praktisk møte med det estetiske, og 
virke som en ressurs for læringsaktivitetene denne studien retter søkelyset 
mot. I løpet av en halv undervisningsdag rullerte første-års-studentene i 
grupper på ca. 11 mellom tre ulike workshops der de ble introdusert for, og 
fikk delta i øvelser knyttet til, ulike kunstfaglige uttrykksformer som dans, 
film, bilde og drama. Dette foregikk dagen før første-års-studentene skulle 
utvikle og presentere sine egne kunstrelaterte uttrykksformer for hvordan 
de forstår innhold i tverrfaglige temaer i overordnet del av læreplanen. 

Det var 39 første-års grunnskolelærerstudenter for 5.-10. trinn som 
deltok i undervisningen. Av disse var det 34 som samtykket til å delta i 
studien. I arbeid med det empiriske materialet fikk studentenes reflek- 
sjonsskriv koder som ivaretar deres anonymitet og konfidensialitet. Med 
for eksempel S2 henvises det til studenten som er nummer to i rekken av 
totalt 34 studenter. Studentenes refleksjonsskriv om hvordan de opplever 
at arbeidet med å utvikle og presentere estetiske uttrykk påvirket dem 
som studenter, danner grunnlaget for datamaterialet i studien. Det ble 
innhentet fritt og informert samtykke fra studentene, og presisert at del- 
takelse i studien ikke ville få noen følger for hverken karakter i faget eller 
gjennomføring av utdanningen deres for øvrig. Studentene fikk muntlig 
og skriftlig informasjon om studien, og de ble gjort kjent med sine ret- 
tigheter før de aksepterte deltakelse (jf. Kvale & Brinkmann, 2015). Som 
både underviser og forsker i dette prosjektet kan rollen min påvirke mine 
tolkninger og dermed resultatene av studien. Dette var jeg oppmerksom 
på og vurderte grundig i analysen av datamaterialet. Studien er meldt og 
godkjent av NSD (nå Sikt). 

For å belyse hvordan studentene opplever at arbeidet med estetiske 
uttrykk påvirket deres opplevelse av å høre til i den akademiske konteksten 
gjorde jeg en tematisk analyse (Braun & Clarke, 2006) av de 34 reflek- 
sjonsskrivene. Tematisk analyse er en velegnet metode for å identifisere, 
analysere og rapportere mønster i et datamateriale og dermed tillate en 
utkrystallisering av tema på tvers av refleksjonsskrivene i tråd med det 
aktuelle forskningsspørsmålet (Braun & Clarke, 2006). Jeg forstår tema 
som et begrep som fanger noe vesentlig i datamaterialet relatert til fors- 
kningsspørsmålet. Basert på Braun og Clarkes (2006) modell for tematisk 
analyse startet jeg analyseprosessen med å gjøre meg kjent med reflek- 
sjonsskrivene før jeg induktivt kodet og sammenstilte tekstutdrag og 
tydeliggjorde innholdet i refleksjonsskrivene under en rekke koder som 
«utfordrende å by på seg selv i skuespill», «kjent med nye sider ved hver- 
andre under presentasjonene» og «følelsesmessig berørt av de andres este- 
tiske uttrykk». I arbeidet med å utvikle, forbedre og navngi tema ble noen 
koder slått sammen og andre delt opp, og med mål om å sikre meningsfull 
sammenheng mellom data innenfor temaer og samtidig skille temaene fra 
hverandre bevegde jeg meg frem og tilbake mellom datamaterialet, analyser 
og mine konseptuelle standpunkt (Patton, 1990). For å definere temaene 
ble også teoretiske perspektiver på estetiske uttrykk og tilhørighet anvendt 
i deduktive tolkninger for å belyse og støtte opp om de induktive tolknin- 
gene. For å belyse hvilken betydning arbeid med estetiske uttrykksformer 
i undervisningen på campus har for første-års-studenters opplevelse av å 
høre til i den akademiske konteksten ble tre temaer utviklet, navngitt og 
satt i samspill med teori. 


Analyse og diskusjon av funn 


Funnene blir presentert under tre kategorier. Den første handler om hvor- 
dan det i arbeidet med estetiske uttrykksformer ble skapt en personlig vei 
inn i den akademiske konteksten, den andre omhandler hvordan relasjonen 
mellom studentene ble styrket og det ble tryggere å utfolde seg i arbeidet 
med estetiske uttrykk, og den siste handler om studentenes opplevelser av 
undervisningens relevans for fremtidig undervisningspraksis. 


En personlig vei inn i den akademiske konteksten 


De fleste studentene opplever at det å arbeide med estetiske uttrykksformer 
engasjerte dem følelsesmessig og kreativt i prosessen med å skape mening 

med det faglige innholdet i undervisningen. På denne måten ble studente- 
nes indre verden inkludert som en viktig del av aktivitetene og læringen i 
den akademiske konteksten. Flere uttrykker at det å bevege seg kreativt og 
sanselig i den akademiske konteksten var etterlengtet og befriende, satt opp 
mot en mer passiv studentaktivitet de mener er typisk i undervisningen på 
campus. Eksempelvis oppgis det at det var «befriende å få være aktiv og 
kreativ istedenfor å bare passivt sitte å lese eller høre på foreleser» (S12), og 
«det aller meste av undervisningen er teoretisk, derfor var det givende å gi 
utrykk for følelser i form av kroppsspråk, ord og uttrykk og ikke minst å 
dramatisere budskapet» (S32). 

Først i undervisningen fikk studentene i grupper på fire bearbeide sin 
forståelse av tverrfaglige tema i overordnet del av læreplanen gjennom å 
utvikle et estetisk uttrykk. Både instrumenter, kostymer, fysiske materialer 
og digitale virkemidler for kunst og håndverk var tilgjengelige ressurser 
de anvendte til å kommunisere om pedagogisk innhold gjennom form- 
språk som skuespill, drama og film. En gjennomgående opplevelse hos 
studentene er at de ble inkludert som en viktig del i disse aktivitetene når 
deres følelser, tanker og meninger ga retning til og formet de kollektive 
prosessene med å omforme forståelse av det faglige innholdet ved hjelp 
av estetiske formuttrykk. For eksempel oppgis det at de fikk «uttrykke 
egne meninger og følelser, faglig og personlig» (S7), og «dele tankegang 
[...] som utvidet egen tenkemåte og perspektiver» (S16) i formingen av de 
estetiske uttrykkene. Dette intersubjektive samspillet mellom studentene 
tegner en estetisk læreprosess, slik det ifølge Austring og Sørensen (2006) 
dreier seg om sammensatte, kroppslige, sansebaserte og symbolske pro- 
sesser uten entydige svar. I disse prosessene knyttet studentene an egne 
erfaringer, tanker og følelser når de bearbeidet sin forståelse av tverrfaglige 
tema i formingen av de estetiske uttrykkene, og på denne måten utvidet 
sin forståelse av faginnholdet med en personlig dimensjon. Austring og 
Sørensen (2006) omtaler denne typen omforming av forståelse som este- 
tisk mediering. Et eksempel på dette i datamaterialet er hvordan en av 
gruppenes forståelse av temaet folkehelse og livsmestring tok form som et 
skuespill om vennskap og utenforskap i forbindelse med spillavhengighet 
blant unge. I den formskapende aktiviteten opplever de at 


vi fikk utforske vår egen måte å legge frem ting på [...] ved å omdanne kunnskap 
og forme det som et estetisk utrykk har man mulighet til å relatere informa- 
sjonen til eget liv [...] kunnskapen kan feste seg bedre og gir et større bilde på 
temaet. (S9) 

Det å bli inkludert som en viktig del av den akademiske konteksten en 
deltar i, og her spille en viktig rolle i aktivitetene som foregår i klassen, 
er ifølge Goodenow (1993) vesentlig for å kunne oppleve tilhørighet til et 
utdanningsmiljø. Det at studentenes følelser og kreativitet utgjorde en res- 
surs for den intersubjektive og personlige meningsutvikling som foregikk i 
undervisningen viser også at de opplevde gjensidig faglig støtte og at de ble 
verdsatt på veien inn i den akademiske konteksten. Det å bli støttet i miljøet 
på campus og føle seg verdsatt av andre i en gruppesetting som dette er også 
av betydning for den enkeltes tilhørighet til universitetet (Slaten et al., 2014). 

Når studentgruppene presenterte de estetiske uttrykkene for klassen 
ble deres følelser og kreativitet igjen gjort til en ressurs ved at de fleste 
engasjerte seg i hverandres representasjoner, og også her skapte personlig 
mening med de tverrfaglige temaene. For eksempel oppgis det at «det var 
lærerikt å se og føle de estetiske uttrykkene, hvordan det påvirker følel- 
sene våre og hvor mye man kan få frem på en annen måte» (S30), og at de 
ulike uttrykkene genererte «spørsmål og tanker som jeg ikke hadde tenkt 
over, som er viktige» (S21). Dette kan sees i sammenheng med hvordan 
symbolske former ifølge Austring og Sørensen (2006) kan tale fra, om 
og til følelser, og på denne måten invitere til følelsesmessig engasjement 
(Sæbø, 1998). De fleste studentene knyttet hverandres uttrykk an til sine 
egne erfaringer, noe som ifølge Østern (2014) er vesentlig for hva slags 
meningsskaping som skjer i slike opplevelser. De møtte hverandres este- 
tiske uttrykk med en åpen og villig innstilling til å la seg bevege, og utdy- 
pet følgelig sin forståelse av det faglige innholdet med en mening relevant 
også for egen situasjon som student. Sitatet under er et eksempel på dette. 


Det jeg sitter igjen med er alle de følelsene som ble vekket i meg, når jeg så de andre 
gruppene presenterte. [...] i løpet av gjennomgangen sitter jeg igjen med noen tanker 
jeg skal ta med meg, som at man snakker med den personen som ikke sier noe. Spør 
hvordan noen egentlig har det, og ikke ta noen ting som kan virke veldig tydelig, 
forgitt. Det er ikke sikkert at det som ser ut som sannheten på utsiden er sannheten 


på innsiden. (S32) 


Det at studentene fikk utvikle personlig forståelse av faginnholdet gjennom å 
engasjere sin indre verden av tanker, følelser og meninger i læringsaktivitetene, 
kan bygge opp om en positiv selvoppfatning av skolefaglig kompetanse, som 
ifølge Pittman og Richmond (2008) er av vesentlig betydning for følelsen av 
akademisk tilhørighet. Å bli anerkjent og verdsatt i undervisningen på denne 

måten vil også kunne styrke studentenes opplevelse av å høre til den akade- 
miske konteksten (f.eks. Løhre et al., 2020; Slaten et al., 2014). 


Trygghet i relasjoner og utfoldelse 


Studentene opplever at det å få arbeide med estetiske uttrykk i undervis- 
ningen på campus styrket relasjonen mellom dem, og at det ble tryggere å 
utfolde seg i klassen. Datamaterialet tyder på at studentene ofte opplever 
å være alene i undervisningen på campus, og at sosiale implikasjoner av å 
arbeide estetisk var etterlengtet blant studentene. For eksempel uttrykker 
student S6 at «det å jobbe med klassen på slike prosjekter skaper en ny 
trygghet og at en blir bedre kjent. Dette er en ganske stor kontrast til det å 
sitte alene på vanlige forelesninger». 

I arbeidet med både å utvikle, presentere og oppleve estetiske uttrykk 
ble studentene involvert i faglig og personlig kommunikasjon fra, om og til 
hverandres følelser, slik blant andre Austring og Sørensen (2006) hevder at 
symbolske former kan invitere til sanselig kommunikasjon. I gruppearbei- 
det med å utvikle et estetisk uttrykk engasjerte de seg sanselig, kroppslig 
og følelsesmessig i et kreativt samspill om å skape en symbolsk form for 
hvordan de forsto det faglige innholdet, slik Austring og Sørensen (2010) 
beskriver estetiske læreprosesser som kan oppstå under arbeid med form- 
skapende aktiviteter. På denne måten ble de oppmerksomme på og tok 
del i emosjonelle og kreative sider ved hverandre, og dette resulterte i en 
opplevelse av å bli bedre kjent med hverandre og tryggere i den sosiale set- 
tingen. De opplever også at dette gjorde det tryggere å utfolde seg sanselig 
og formskapende i den akademiske konteksten. For eksempel oppgis det 
at de fikk «uttrykke egne meninger og følelser, både faglig og personlig, og 
man får brukt kreativiteten sin i lag og lærer veldig mye om både seg selv 
og andre» (S7), og at «vi som gruppe ble kjent med flere sider av hverandre 
og dette gjorde at vi ble tryggere på hverandre» (S25) og at det ble «tryggere 
å komme med ideer og fremføre foran alle i klassen» (S32). Det å utvikle 
sosiale relasjoner til andre i klassen og føle seg trygg i utdanningsmiljøet 
er av stor betydning for å kunne oppleve å høre til i den akademiske kon- 
teksten (f.eks. Pittman & Richmond, 2008; Slaten et al., 2014). De fleste 
studentene opplever at det var uvant og utfordrende å «by på seg selv» foran 
sine medstudenter gjennom kunstfaglige uttrykk som drama, dans og sang. 
Med bakgrunn i dette peker det kollektive aspektet ved hvordan de form- 
skapende aktivitetene tok form i undervisningen seg ut som vesentlig for 

hvordan arbeidet med estetiske uttrykk bidro til å skape en trygg inngang 
til den akademiske konteksten. 

Det at alle studentene presenterte sine estetiske uttrykk foran klassen 
bidro også til å styrke relasjonene i klassen. For det første engasjerte stu- 
dentene seg følelsesmessig og kreativt i opplevelsen av hverandres repre- 
sentasjoner. På denne måten ble de oppmerksomme på og kjent med 
emosjonelle og kreative sider ved hverandre. For eksempel oppgis det 
at «etter fremvisningene satt jeg igjen med gåsehud» (S21), «jeg tar med 
meg følelsene jeg fikk etter å se de andre presenterte arbeidet sitt [...] 
det ble en tankevekkende avslutning på dagen» (S32), og at dette «ga oss 
mulighet til å bli bedre kjent og se sider ved hverandre som vi ellers i en 
forelesningssal ikke hadde fått oppleve» (S33). Dette gjenspeiler hvordan 
symbolske former ifølge Sæbø (1998) kan engasjere studentene følelses- 
messig i en estetisk opplevelse der alle sanser og kompetanser inngår som 
del av opplevelsen. For det andre er studentene opptatt av hvordan klassen 
var sammen om å utfolde seg sanselig når alle presenterte sine estetiske 
uttrykk, og at dette bidro til en følelse av fellesskap. For eksempel skri- 
ver student S33 at hun «opplevde en større fellesskapsfolelse ved at vi alle 
måtte ut av komfortsonen sammen». Studentenes tekster viser at de faglige 
aktivitetene med både å utvikle, presentere og oppleve estetiske uttrykk 
bidro til økt sosial tilhørighet i gruppa, slik det ifølge Løhre et al. (2020) 
dreier seg om emosjonelle bånd og trygghet mellom studentene. Samtidig 
som de sosiale relasjonene ble styrket, opplever studentene også at de kom 
mer til rette og fant sin plass i det faglige arbeidet. For eksempel skriver 
student S19 at «vi ble bedre kjent med hverandre og samholdet i klassen 
ble bedre. Dette har stor betydning for hvordan man som student i en stor 
klasse føler seg [...] har funnet litt min plass i gruppearbeid og generelt i 
klassen.». Hvordan det å arbeide med estetiske uttrykk i undervisningen 
på campus bidro til å styrke studentenes opplevelse av å høre til i klas- 
sen, gjenspeiler et aktivt fellesskap slik det kjennetegnes ved relasjonsut- 
vikling, følelsen av trygghet og det å være inkludert (Harrington, 2014; 
Strange & Banning, 2001). Dette må sees i sammenheng med hvordan 
den kunstfaglige tilnærmingen i undervisningen inviterte studentene til 
formspråklig utforsking og kommunikasjon om seg selv, hverandre og den 
verden de er en del av, noe som ifølge Austring og Sørensen (2019) også 
bidrar til læring om den sosiale konteksten man inngår i. Ifølge Pittman og 
Richmond (2008) opplever mange første-års-studenter at det er krevende 
å finne seg til rette i et nytt akademisk miljø og vennskapsnettverk, og i 

samsvar med Studentenes helse- og trivselsundersøkelse (Knapstad et al., 
2018; Sivertsen, 2021) opplever flere av studentene også i denne studien å 
være mye alene i undervisningen på campus. I lys av dette kan arbeid med 
estetiske uttrykksformer i undervisningen på campus, slik det har betyd- 
ning for studentenes tilhørighet til den akademiske konteksten, forstås som 
en positiv mulighet for å styrke studentenes trivsel og læring, og potensielt 
bidra til nærvær i studiet og redusere frafall (Allen et al., 2008; Tinto, 1993). 


Relevans for fremtidig undervisningspraksis 


I studentenes refleksjoner over arbeidet med estetiske uttrykksformer ret- 
ter alle et fokus mot seg selv som lærere, og de fleste er i denne forbindelse 
opptatt av hvordan det å få arbeide med kunstrelaterte uttrykk i undervis- 
ningen på campus er relevant for deres fremtidige undervisningspraksis. 
Gjennom å selv få erfare de faglige og sosiale implikasjonene av å uttrykke 
seg sanselig og formskapende ble studentene oppmerksomme på verdien 
av å la elevene uttrykke seg estetisk, og oppgir at de vil bruke estetiske 
uttrykksformer når de selv skal undervise i skolen. Eksempelvis mener de 
at «estetiske uttrykk kan engasjerer elevene på en helt annen måte, det har 
i hvert fall engasjert meg» (S8), og de vil «benytte estetiske læringsformer 
i fremtidig undervisning, da jeg selv ser hvilken påvirkning det har på meg 
som student og klassens fellesskap» (S33). Det å oppleve innholdet i studiet 
som relevant er ifølge Løhre et al. (2020) grunn til nærvær og deltakelse i 
lærerstudiet, og kan ifølge Fredricks et al. (2004) bidra til engasjement hos 
studentene og involvering i egen læring og eget studiemiljø. Studentene 
opplever også at det å få være med å forme estetiske uttrykk og se de 
andre gruppenes representasjoner lot dem bli kjent med varierte måter å 
integrere det sanselige og formskapende i undervisningen på, og at dette 
bidro til å utvide deres handlingsrepertoar og ga inspirasjon til egen fremti- 
dige undervisningspraksis. Eksempelvis oppgis det at de «fikk mange gode 
innspill fra andre grupper når vi så deres fremføring. Jeg føler virkelig at 
det inspirer meg til å gjøre dette sammen med elever i fremtiden» (S30), 
og at «arbeidet med estetiske uttrykk har åpnet øynene mine for å benytte 
estetiske læringsformer i undervisningen, det har inspirert og motivert 
meg til å ta med de estetiske arbeidsformene inn i undervisning både i 
praksisperioden og når vi skal ut i arbeid» (S13). Dette viser at studentene 
identifiserer seg med den estetiske tilnærmingen til læring som ble vektlagt 
i undervisningen, og at arbeidet med estetiske uttrykksformer bidro som 

et ledd i deres gryende utvikling mot å se seg selv som en del av lærer- 
profesjonen. En slik personlig identifikasjon med innhold og arbeidsfor- 
mer i studiet kan ifølge Tinto (1993) styrke studentenes faglige integrasjon. 
Det at studentene identifiserer seg selv som fremtidige yrkesutøvere kan 
ifølge Heggen (2010) bidra til økt studiemotivasjon, og det at de i denne 
forbindelse retter oppmerksomheten mot profesjonsrelevante verdier som 
elevenes læring kan ifølge Lachman og Aranya (1986) knyttes til profe- 
sjonstilhørighet. Studentenes gryende identifikasjon som lærere kan også 
sees i sammenheng med hvordan Pittman og Richmond (2008) knytter 
universitetstilhørighet til det å høre til et større institusjonelt fellesskap, og 
hvordan dette rommer en mer generell eller global følelse av tilhørighet 
enn bare relasjoner til enkeltpersoner. 

Med bakgrunn i undervisningens relevans for studentenes fremtidige 
undervisningspraksis kan arbeidet med estetiske uttrykksformer forstås 
som et positivt bidrag i en lærerutdanning hvor mange studenter ifølge 
Høgheim og Jenssen (2022) opplever manglende profesjonsrelevans i 
undervisningen. Samtidig viser datamaterialet at ikke alle studentene i 
denne studien opplever undervisningen like relevant. Noen av studentene 
oppgir at de ikke lot seg engasjere i arbeidet med de estetiske uttrykkene, 
for eksempel oppgis det at «for min del ble det kleint og rart» (S5), og at 
«arbeidet pushet meg ganske langt ut av min komfortsone, så jeg var egent- 
lig ganske stresset. Jeg fikk inntrykk av at mange syntes det var gøy, og ga 
mye av seg selv, men personlig så føler jeg ikke helt det samme» (S28). Disse 
studentene opplever at det var fint og noe inspirerende å se de andre grup- 
pene presentere sine representasjoner, men oppgir at «for min del kunne 
det vært mindre estetisk» (S28) og at «jeg ser ikke overgangsverdien til for 
eksempel en mattelærer eller en kroppsøvingslærer» (S5). Videre skriver 
de ikke noe om de sosiale og faglige implikasjonene mange av deres med- 
studenter opplevde i arbeidet med de estetiske uttrykksformene, og de 
deler ikke de andre studentenes betraktninger om verdien av det estetiske 
i grunnskolen. Med dette tatt i betraktning står studentenes utfoldelse og 
følelsesmessige engasjement i undervisningens aktiviteter fram som en 
forutsetning for opplevelsen av relevans i arbeid med estetiske uttrykks- 
former i undervisningen på campus. Det kan være flere grunner til at noen 
av studentene ikke engasjerte seg i de estetiske aktivitetene. Noen kan ha 
opplevd at en halv undervisningsdag ikke var nok tid til å velge et tverr- 
faglig tema og samles om å omsette sin forståelse av dette til et estetiske 
uttrykk. Dynamikken i gruppene kan også ha bidratt til å begrense noen 

av studentenes følelsesmessige engasjement og utfoldelse. Ifølge Austring 
og Sørensen (2006) kan det å involvere følelser i kommunikasjonen gjøre 

oss sårbare, og Ulvik (2013) hevder at dette lett kan få oss til å reise for- 
svarsverk. Noen kan ha opplevd at de ikke fikk nok plass i samarbeidet, og 

det at studentene ikke kjente hverandre så godt kan ha gjort det utrygt å 

engasjere seg følelsesmessig. Å skulle presentere representasjonene sine 

foran klassen kan også ha bidratt til en utrygghet som hindret noen av 
studentene i å involvere følelser i kommunikasjonen. Usikkerthet knyttet 

til det å utfolde seg foran et «publikum» kan også ha forårsaket en anstrengt 

og «mekanisk» presentasjon av gruppens arbeid, og en opplevelse av hele 

sekvensen som «klein». Brekke og Willbergh (2017) peker på et trygt klas- 
semiljø som vesentlig for at studentene skal utfolde seg sanselig, og ikke 

lukke seg. Første-års-studentene i denne studien hadde ikke vært lenge 

sammen som klasse, og dermed kan det på den ene siden diskuteres om det 

å designe undervisning der studentene skal utfolde seg på denne måten bør 

vente til de har rukket å bli bedre kjent med hverandre. På den andre siden 

viser denne studien at det er nettopp det å bli bedre kjent med hverandre 

og undervisningens faglige innhold, samt det å begynne å forstå seg selv 
som en del av lærerprofesjonen, som kan oppnås gjennom å arbeide med 

estetiske uttrykksformer i undervisningen. 


Oppsummering og veien videre 


Studien viser at det å arbeid med estetiske uttrykksformer i undervis- 
ningen på campus kan bidra til å styrke første-års lærerstudenters til- 
hørighet til den akademiske konteksten. Det å bearbeide faglig innhold 
gjennom symbolske former, og oppleve hverandres estetiske uttrykk, kan 
engasjere studentene følelsesmessig og kreativt i inkluderende kollektive 
læreprosesser hvor det skapes personlig forståelse av faginnholdet, og 
studentenes sosiale og faglige relasjoner styrkes. Videre kan profesjons- 
relevansen av arbeid med estetiske uttrykksformer støtte opp om studen- 
tenes utvikling mot å se seg selv som lærere, og fremme tilhørighet til 
lærerprofesjonen. Studentenes utfoldelse og følelsesmessige engasjement 
i undervisningens aktiviteter peker seg ut som en forutsetning for å opp- 
leve arbeidet med estetiske uttrykksformer som relevant, og oppleve de 
faglige og sosiale implikasjonene av aktivitetene. Det at noen studenter 
ikke åpnet seg for det sanselige og bydde på seg selv gjennom form- 
skapende aktiviteter, impliserer et behov for mer kunnskap om hvordan 

invitere og trygge flere lærerstudenter for arbeid med estetiske uttrykks- 
former i campusundervisningen. 

I det didaktiske designet denne studien fokuserer på fikk studentene 
bli kjent med og anvende forskjellige kunstrelaterte uttrykksformer fra 
fagene musikk og kunst og håndverk, og estetiske virkemidler som kosty- 
mer og instrumenter ble gjort tilgjengelig. Videre ble sanselige opplevelser 
og formskapende aktiviteter tydelig anerkjent som uttrykk for læring i den 
akademiske konteksten. Dette kan forstås som betingelser for hvordan 
studentene arbeidet med de estetiske uttrykksformene, og hvordan det 
påvirket dem som studenter. Som en del av et pilotprosjekt hvor også andre- 
års-studenter fra estetiske fag bidro i første-års-studentenes møte med det 
estetiske, og hvor de involverte lærerutdannere var opptatt av og hadde 
kunnskap om arbeid med estetiske uttrykksformer, ble disse betingelsene 
antaglig lettere ivaretatt enn hva tilfellet kan være i undervisning der lærer- 
utdannere med mindre kunnskap om formskapende arbeid er alene om å 
designe for en estetisk tilnærming. Med dette i mente kan mer tverrfaglig 
samarbeid med de estetiske fagene om undervisning i lærerutdanningen 
være en vei å gå, mot utdanningens mål om å sikre studentenes opplæring 
i det estetiske. I en lærerutdanning hvor studentene ofte opplever å være 
alene og ha en passiv rolle i undervisningen, vil også en diskusjon om hva 
læring er og hva som anerkjennes som uttrykk for læring i undervisningen, 
kunne bidra i det videre arbeidet med å tilrettelegge for lærerstudentenes 
sanselige og formskapene vei inn i den akademiske konteksten. 

